
Közétnöré Bertalan összegyűjtött munkái kiadását a 
számüzetésben irt Naplója közlésével kezdjük meg. Ré- 
gibb naplói, mert a forradalom előtt is éveken át rendes 
naplót vezetett, elvesztek s eddigelő legalább még nem 
kerültek napfényre. $ a hol a jelen napló megszakad, 
ott a férfiu munkásságának, szelleme összhangjának, ér- 
telme világának is vége van. 

Hiszszük, hogy az olvasó nagy érdekkel fogja olvasni 
e lapokat. Szemere mindig eszmedús, meggyőződései 
erősek, irálya megkapó, hatalmas. Csak igy papirra vetve 
is, mint naplóban, rendkivüli érdekkel bir mind a mit ir. 

De az olvasó azt se feledje el soha, hogy épen csak 
naplót olvas, és ne engedje magát itéleteiben megtévesz- 
tetni az olykor talán igaztalan itéletek által is, melyeket 
olvas. A közvetlen benyomások, kivált egy számüzött 
lelkében, az imádott haza elveszte fölötti lángoló fájda- 
lomban, a hontalanság töprengései s kínai közepette, mi 
könnyen túl ragadhaták a kcserüségre különben is haj- 


landó kedélyt, s igaztalanná teheték őt, kivált a meg- 
bukott mozgalom vezéregyéniségei iránt. 

Az olvasó vegye e könyvet annak a mi: a közvetlen 
benyomások s az első érzelmek hű naplójának, mely föl- 
tárja előtte Szemere Bertalan lelkületét, kedélyvilágát, 
gondolkozását, de az egyes tények- és itéleteket illetőleg 
nem feltétlenül megbizható, elfogulatlan és lehiggadt tör- 
ténelem, 8 részben módositva, kiegészítve vagy épen meg- 
czáfolva is van későbbi adatok által. Szemere maga, ha 
ma irna s ha történelmet akarna adni, kétségkivül más- 
kép irna és itélne meg sokat. 

E figyelmeztetéssel egyiránt tartozni véltünk az 
ólvasónak, — és az elhúnyt iró emlékezetének. 


Pest, 1869. májusban. 


1849. 


Augustus 24. — 0-Orsova. 


Tennap még csatáztak előőreink Mehádiánál, s az 
osztrákokat visszanyomták. De éjjel seregünk visszavo- 
nult ide, és ma áltmégyünk a török táborba, oláh földre. 


Miért? mivel Bém nem tudat magáról semmit, mi- 
vel a főtisztek ily körülmények közt nem akarnák tovább 
ellenállani, sőt emlegetik, hogy vajjon azért ontsák-e vé- 
röket mivel két minister itt van? 

A mezőn háltunk. 

Már tennapelőtt irtunk, még régibb naprul, a mikor 
elhatároztuk, a parancsnoknak levelet, én és Batthyány 
Kázmér, hogy 13 álgyut tökéletesen eguipirozva, ajándé- 
kul küldünk a Szultánnak. 

Ált is küldtük. 

Ma áltment az itteni seregecske, 2200 ember. 

Én és Batthyány utolsók hagytuk el a haza szent 
földét. 3 

Katonáink lerakták fegyvereiket. Csaknem sírtam e 
pillanatban. Lelkem sírt is köny nélkül. Fájdalmam ki- 
mondhatatlan. 

Két basa volt a táborban: Halim és Mehemed Ali. 
Mi a Kaimakán táborában valánk, hol megvendégeltek. 
Ez-a tábor parancsnoka. 

Batthyány mind a háromnak ajándékot adott. E nép 
gyermek. Egyik örült az ajándéknak, másik nem, de 
mindenik elfogadta. Batthyány mint minister utazott ne- 
jével, 3 kocsival, 4 paripával. Én fél-incognitóban tar- 
tám magamat, részint mivel nem bizom e vad népben, 
részint mivel egy kétlovas szekerkén utazván, vesztett 
volna a török szemében azon rang, mit a török egy mi- 
nisterben képzel, s mit B. urilag fantastotb E népre csak 
a külső hat. 

Pár óra mulva mentünk Turnov-Severinbe két lovag 
kiséretében. . 

Ó mi kietlen, miveletlen vidék. Ó mi nyomorult 
viskók, nagy része földalatti odu. Ó mi piszkos, sápadt, 
fonnyadt nép. És ettől mi támaszt reménylettünk?! A 
koldus és nyomorék kinek lehet segedelmül? 

Este felé érkeztünk Turnovba. A basa a kerületi 
kormányzóhoz ajánlott. Szivesen látszott fogadni, fél né- 
met család. Az ur muszka kémnek mondatik. Belől bécsi 
butorok, az ablakok pedig itt-ott papirral beragasztva. 
Fény és nyomor e nép élete, az uré a fény, a nyomor 
a népé. i 
Itt van Sevér tornyának, és Traján hidjának om- 
ladéka. 


Augustus 25. 


JÉ 
Ejjel 1-kor fölverettünk. A basa üzeni, menjünk, 
mivel a muszka Bémet üzvén, erre jöhet. 

Hazudság volt. Velünk jött táborunkból a szekér- 
karaván, és oly lassan haladtunk, hogy déli 12 óráig alig 
hagytunk hátra egy állomást, Viddin felé. 

Ettünk sült kukoriczát, dinnyét, ittunk bort, a mit 
magunkkal hoztunk Turnovból. S nehezen mozdult a tö- 
rök tiszt, sőt alig mentünk. két óra hosszat, hol ismét 
csak nyomor várakozott reánk. Ittam bort és ettem kce- 
nyeret, s aludtam az udvarban a szekéren. 

Éjfél után ujolag fölvertek s indultunk. És 9 arany- 
nyal eszközöltük, hogy Batthyányt és engem, két katona 
kiséretében előre eresztett, ugy hogy még ma Viddinbe 
érünk. 

Velem van Fülepp Lipót kormánybiztos a végvidék- 
ben, és Grimm, a bankjegygyárban könyomó. 

Dél felé megpihenvén egy faluban, hol magunk főz- 
tünk halat burgonyával, mentünk folyvást Kalafátig. A 
török katona alig itatta lovát,.és jött egész napon, maga 
sem evett. : f 

Kalafáton, mely szemközt esik Viddinnel, a Kaima- 
kán megvendégelt ugyan kávéval, befőzöttel, — de 5 pus- 
kámat és 3 kardomat elszedte, mondván, másnap áltküldi. 
Módja a fegyverszerzésnek. s 

Egyébiránt mi még e napon áltmentünk a Dunán, 
tengerészi tiszt vitt át csolnakon. T. i. Batthyány, neje, 
én és Grimm. pi 

A basához vezettek. Csinos, kövér, urias kinézésü 
ember. Gyönyörüen szól törökül, értem a kiejtést.  Bat- 
thyány mint minister jelent meg, én oldalt ültem le isme- 
retlenül. Nem tetszik nekem, hogy Kossuthék még mind 
itt vannak. Azt hirlelték Orsován ők, a törökök, mehet 
kinek hova tetszik. A. diplomatiai alkudozás nem kedvező ! 
Batthyánynak szállást jelelt, — én mentem egy nyomo- 
rult fogadóba. 

Ó mi piszkos utszák! Ó mi tekervényesek! Ó mi 
sajátságos élet! De az undor most még nálam felejtet 
minden más benyomást. Kelet ilyen mindenütt? Álmaim 
szép szövedéke elbomlani indul. 

Kaptam szobát. Nincs zárja, nincs ablaküvege, 
nincs szék, semmi, — csak egy padozat (prits), — ott 
aludtam, felöltözve, a kemény fán, a poloskának és bü- 
dösségnek martaléka. j 

Itt van az olasz, a lengyel legio. Itt van minden 
kiköltözött, a polgári rendből talán 50—60. Nem biztat- 
nak az elmehetéssel. A város körűl őrök állanak. Kos- 
suth holmiját vizsgálgatják. Az előkelőbbek házainál ugy 
nevezett tiszteletbeli őrség van: Enni nem lehet csömör 
nélkül. Büdös, egészségtelen minden lak. Ezen kivül, még 
nekem van egy nagy okom. Többet mertem mint más, az 
utolsó pillanatban is. — En elutazom. 

A török ,teszkerét" (útlevél) aláirattam nagy bajjal, 
. Silistriába, és magamhoz vettem még Hajnikot, Filepet, 
és Ivánka, Bittó, Imrédy képviselőket, és egy magyart, 
ki Stambulból, Stürmer elől menekült, hol 8 évig lakott, 
s fogadtam egy ladikot. 

Augustus 28-án, 


délelőtt 11-kor, a szépen befedett ladikon csendeskén 
elmentünk, épen az austriai consul laka alól, miután egy 
ör a teszkeréket meg is vizsgálta. 

A városon alul állongó tengerészeti őrhajó nem há- 
borgatott. Azonban aggodalommal folytattuk utunkat, 
mert még jó barátink árulásától is kellett tartani, kik nem 
tudván teszkerét kapni, s nem mervén igy utazni el, az 


irigység s gyávaság árulókká tehette. 

Első nap egy falunál háltunk. Másnap Rustsukig, 
harmadnap Sistowig, és sept. 1-én Silistriába értünk, dél 
előtt. 

Balra vannak az oláh végőrházak a dunaparton, kik, 
ha szél néha oda hajtott, puskával fenyegettek; jobbra 
a bulgár-török helységek minaretjeikkel, és váltva, kies 
és kietlen partjaikkal mutatkoztak. A hajón magunk főz- 
tünk, a tolmácstul törökül nagy szenvedélylyel tanultunk, 
és én olvasgattam. 

Néha szélcsendben, néha vészben utaztunk, de bol- 
dogok valánk a szabadban, — Viddin mint rémkép volt 
lelkünkben, és a diplomatiai alkudozás hosszadalmas és 
bizonytalan kimenetele. ő 


Sept. 2. 


Négy szekéren, reggel 5-kor indultunk el Várna felé. 
Nem előzött meg senki, nincs rendelet elfogatásunkra. 
Nem közlém aggodalmamat a többivel, de aggódtam 
folyvást. Ha megtudták, ki ment el, alig nézhetik el, s 
gyáva, irigy, ellenségem van elég az ott maradtak közt. 

Apró, vasatlan, nyikorgó, szűk szekerek, két-két 
lóval. Lassan haladtunk a müveletlen, bokros vidéken. 
Első nap Kajnarcsikén háltunk; másnap Arabacsi, Kara- 
pelli, Opancsán keresztül menve, Kumsán. Mindenütt rab- 
lókkal ijesztgettek, mindenütt magunk főztünk s az ud- 
varon háltunk. Harmadnap, sept. 4-én dél előtt értünk 
Várnára. 

Ez egy nagy amphitheatrum. Előtte a Fekete-ten- 
ger, mögötte magas hegyektől környezett sikság. 

De a gőzhajó tennap ment el. Gőzhajóra 10-ig kel- 
lett várakoznunk. Időközben az olasz grammaticát és 
Schiller történeti irásait olvasgattam. 

Sept. 6-án kimentem a mezőre, hol a nyert magya- 
rázat szerint a magyarok harczoltak, és vesztettek. 13, sőt 
több testhalom emelkedik a silistriai kapu előtt, a holt 
tenger partján. Virágot, fegyvervasdarabot és csigákat 
szedtem két halomrul. Akkor csak a sereg vesztett, a 
haza nem veszett el; most, e pillanatban, nem a mult- 

nak emléke, a jelen fakaszt könnyet siró szemcimből. 
i Kölcsey jut eszembe, Várna éneklője, kinek érző 
lelke a-távolba repült fölkeresni a. multnak fájdalmát. 

Csoda, hogy az orosz vagy osztrák consulok torkába 
nem esünk. Társaim nem tudnak titkot tartani. Az egész 
város tudja, hogy magyarok vagyunk. Hajnik borzasztó 


lágy velejü, semmi politikája níncs, egy gyermek, — és 
a rendőrséget ez ember kormányozta! A többi pedig e 
kiköltözésben kis "kalandot szemlél, —  számitgatják, 


hány hónap mulva adatik bocsánat, és sietni fognak visz- , 
sza a rabbá lett hazába. 


Ezt tudnom, hallanom, látnom, mélyen fáj lel- 
kemnek. 


Sept. 10. 


Minthogy nem jött török gőzös, elmentünk ma 
12-kor délben, az osztrák gőzösön, Stürmeren. Ott talál- 
tunk néhány magyar orvost s egy pár tisztet. 

En maradtam szobámban, olvasván. De bolond a 
világ, — mihamar tudták sokan, ki van a hajón. De a 
hajó kapitánya olasz, népe is olasz többnyire, magok 
hoztak Viddinből néhány magyart. 

Lelkemnek nincs nyugalma. Nem annyira a haza, 
a nemzet sorsa bánt; A fatum, a gondviselés tartja rajta 
irtózatos kezét. Ez bizonyos. Nem lehet megváltoztatni, 
most nem. De bizonyos, hogy a halál után a feltámadás 

következik. Szabadnak látom hazámat nem sok idő mulva, 
élő hite ez lelkemnek, — de engem most a szenvedők 
nyugtalanitnak, kik a zsarnokság áldozatai lőnek és 
lesznek. . . Í 

A tenger zajlik, sokan betegek. 


Sept. 11. 


A Bosphor-canal közeledik, minden a tetőre tódul. 

Europa és Ázsia partjai csaknem összeérnek. 

Mindkét parton török várak emelkednek. 

Szaporodik a házak, a paloták, a kertek száma. 

A nyári városok sorban következnek egymásután. 
A partok ormokból és völgyekből állanak, azok ridegek, 
kopaszok, ezek zöldellők. 

Mind több-több hajóval találkozunk. 

Kezdődnek a basák, a szultán palotái. 

Látjuk Skutarit az ázsiai oldalon, Leander tornyát, 
a marmorai tengert, benne a szigeteket, tul rajtok az 
ázsiai hegyeket. 

Látjuk középen Stambult roppant tőösbekval, szám- 
talan minaretjeivel egy hegygerinczen. 

Látjuk Perát, Galatát, Topa-hanát (?) az európai olda- 
lon, keleti stylben épitett házai tengerivel. 

Mind ezek előtt a tömérdek sok hajó, körülte ezrei 
a kaikoknak, a menny pedig elboritva a melegnek fény- 
ködével. 

Mintha egy tündérvilágba jutottam volna. 

Nem láttam gyönyörübb képet soha, aludni kiván- 
tam, hogy ez álom örökké tartson. 

Képzeletem mögötte maradt a valóságnak. 

De hazám, de szegény nemzetem . . . . . 

Szálltam a Hőtel de Bysanceba. 

Menvén arra, már közel hozá feltekintek egy ablakba 
s ott látom Gr. Andrássy Gyulát. Elbámul ő — Én ben- 
nem látja az első számüzöttet. 

Utánam sietett. Tanácsolja, menjek el innen sietve, 
mert a diván ellene levén a ministeriumnak, a magyarok 
kiadatását, elhatározza. Ma indul egy török gőzös Vid- 
dinbe, azon utasitással: ki álttér az Islamra, az jöhet 
vele, és innen mehet a hova tetszik. Más utat nem is- 
mernek megmenteni a magyarokat. 


Sept. 12. 


Bebekbe kicsolnakáztam Andrássyhoz. Ismét un- 
szolt, menjek franczia vagy amerikai hajóra. Ghika 
nála volt mondani, hogy a muszka és osztrák követségnél 
már tudják hogy itt vagyok, és hogy a diván alkalmasint 
roszat határozott. 08 

15-ke előtt nem megyek. Körül kell itt néznem, 
Azonban szállásomat változtattam. 

Levelet küldök Dinámnak"), 4 uton küldöm ugyanazt. 

Mi sokat szenved ő. Mi rettenetes a bizonytalan- 
ság! A halál kínait állja ki naponként, Isten, légy vi- 
gasztalója ! 


Sept. 13. 14. 


Skutarit Ázsiában, Stambulban a bazarokat, a pia- 
czokat megjártuk. Voltunk a Seraskir toronyban, az 
oszlopos föld alatti teremben. Bepillantánk egy pár mo- 
shéba, — az Achmeté felséges, architecturája által. 


?) Neje, Leopoldina. 

Mindig roszul itél, ki népről és földről ir, melyet 
rem ismert meg saját szemeivel. 

A török népet most kezdem ismerni. 

Mi kicsiny ahhoz képest a mi lehetne. És mi nagy 
hozzánk képest. Egy nemzeti egyéniség. A mienk elve- 
szett a német kormány alatt —- most még inkább. 

De a Szultánok székhelyét nézni a tengerről szép. 
Ragyogása mint a mocsáré, a nap tündöklővé teszi, — 
közelről büdös. De Stambul tisztább mint Pera és 
Galata. 


Ott voltam midőn a Szultán a moshéba jött.  Lát- 
tam a dervisek imádkozó tánczát is. Szakiték ágat a sir- 
halmi eyprusokrul, — én ugy is temetéséről jövök egy 
nemzetnek. 


Egyet és másat vettem Dinám, Mimim") számára. 


Sept. 15. 


Délután mentem a Telemague franczia gőzösre, este 
5-kor indulandók. De mivel a diván a magyar ügyben 
nem határozott, a hajó maradt. ; 


" Sept. 16-án 


este mentünk el csak, azon hirrel, hogy a diván nem 
adja ki a magyarokat, mire a muszka követ lobogóját 
levette, és talán Stürmer is. 


t) Leánya, Mária. 

Sept. 17-én 


dél felé mentünk ált a hires Dardanellákon. Nem oly 
rettenetes, minőnek mondja a világhir. 

Utána Abydost is elhagyván, fölmerült előttünk 
Tenedos szigete, és utána azon vidék, hol egykor 
Trója állt. 

Egész varázs hódit el. Kéjben uszik lelkem. A gyer- 
mek és ifju álmai valósulnak. A classicus világ körül járok. 
Homér hősei repdesnek lelkemben. Szemem fáj az oda 
pillantásban, minden bokrot akarok ismerni; de még in- 
kább fáj lelkemnek hogy elmegyek a nélkül, hogy a 
hősök sirjait megcsókolhatnám. 


Sept. 18. 


Korán reggel a smyrnai öbölben valánk, jobbra 
hagyván Mytiléne szigetét, az egykori Lesbost, hol Sapho 
zengte énekeit. 

Smyrna nagy, népes város. Rideg hegyek koszoruja 
övezi körül. Völgyei zöldek, erdősek. A falvak mint fész- 
kek magasan kapaszkodnak a hegyek oldalába. Most az 
ormokon szélmalmok forognak. 

Smyrnában három órát tölténk. 

Itt volt emléke Homérnak, a törökök elhordták. Itt 
van a hely, ma is , Homér barlangja", hol verseit irogatta, 
vagy talán csak készitgette a monda szerint. 

Délután, Chios körül, zivatar lepett meg. Az utazók 
nagy része beteg lőn. Én olvasgattam Hellás történetét, 
Pouguevilletől. ; 


Sept. 19. 


Az athenei öbölben talált a felkelő nap. Délnyu- 
gatra Peloponés határszirtei emelkednek. Egine szigete, 
Salamin, emléke Themistokles dicsőségének. 

Később megpillantók Acropolist, mely emelkedik 
Athéne felett. 

A vidék, a hegysor rideg, egy nagy halott csontjai 
a nemzet dicső életének. 

A Pyréusban szálltunk ki. A veszteglő intézetben négy 
napot tölték, 19—22-ét, csömörletes ételt kapván, melyet 
botrányos drágán kollett fizetnünk. 

Olvastam Pouguevillet végig, s Villeneuve haszon- 
talan firkáját a görög forradalomrul, és irogattam. 

Sejtik mindenhol, hogy magyarok vagyunk, s irán- 
tunk nagy figyelemmel viseltetnek. 


Sept. 23. 


Reggel kiszabadultunk ugyan, de a rendőrségnél 
akadtunk nehézségekre. Ugy látszik, az emigransok so- 
kaságától félnek. 

Athénben vagyok! A hősvilág fő helyén. Mintha. 
álmodnám csak. Örvendenék, ha nem háborgatna hazám 
és családom emlékezete. De igy szivemnek tiltott az 
öröm, s elmémnek gondolatai nem szabadok, mig ha- 
zám rab. 

Pár óra mulva az Acropolison valánk. Messziről 
nem bámultam a romokat, közelről megragadott. Mint 
nincs semmi kellemes e vidékben, melyet dus tenyészet 
nem ékesit, és még is fölséges . érzés emeli a lelkemet. 

A classicus élet emlékezete ragyogja ált e vidéket, ki a 
nélkül áll e helyen, unja magát, — e templom üres hely 
a müvészet religiója nélkül. 

Bejártuk a Propyleumot, az Erichteum féle 3-as 
templomot, a szárnyatlan diadal templomát, a Parthenont, 
— láttuk Theseus templomát, a barlangot, mi Sokrates 
tömlöczének csak neveztetik, — az Areopag bércezét, a 
Pnyxet. 24, 25, 26-át is arra forditottuk, hogy megnéztük 
Jupiter temploma omladványait, a Stadiumot, a museum 
halmát, Herodes Atticus, Bachus szinházait stb, és az Areo- 
pagot, mely üléseit egy bérczen tartá az Acropol alatt, 
"és a sziklatetőt egy kisded omladozott kápolnával, hon- 
nan Sz. Pál prédikált, — a: Pnyxet, hol a népgyülések 
tartattak. 

Az uj építések sem kerülték el figyelmünket. A ki- 
rályi lak, melynek márványa szép, de külsejében miüvé- 
szet nincs. : 

Én magánosan is kimentem némely. emlékeket meg- 
nézni másodszor. A magány teszi termékenynyé a lelket. 
Ez a lélek termékenyitője. Mint egy tündérvilág röppen 
el emlékezetemben Athén fénykora. Itt jobban értem tör- 
ténetét. A nép lakának, nyélvének, szokásainak ismerete 
nélkül hazugság minden kronika. Lelkem oly reszke- 
teg állapotban van, a nagy öröm, a nagy keserüségnek 
miatta. 

Az Acropolisrul tekintve a vidéket, van benne nagy- 
szerüség.  Körülveszi pompás hegysor, terjedt sikságot 
hagyván maga körül. Az Acropolison kivül még néhány 
magas sziklacsúcs ékesiti a lapályt. Messziről látszik a 
tenger, a suniumi fok, a peleponesi hegysor végtelen 
hosszan, Egine és Salamine szigete, a korinthi hegytető, . 
a Sycimi, a Kythetoni csucsok. De mind ez rideg, mez- 
telen, bokratlan, lenyuzott, mint a szántóföldi s merő kő 

és szirtdarabos, ugy hogy nehéz elhinni, hogy e föld 
valamit teremhessen. A sik némely vonalain van szőlő- 
kert, mindenütt a lapályos részen van olajerdő, vannak 
figefák, itt-ott kypressek, néhány török szilvafa, — kü- 
lönben árnyékot az utas itt hiában keres, s a mikép 
az Illissus hires pataka kiszáradt, élő forrást itt ritkán 
találni. 

E föld nem szép Isten keze által, a történet s a 
poütsis adja neki azon bájt, mit tőle a teremtő megtaga- 
dott. Ezért ki itten a classicusok leirásaira emlékezik 
csak, és azok szellemét nem hozta magával, az csalat- 
"kozni fog. 

De boldog órákat tölthet az, ki fogékony lelket 
hord keblében. 

Ott van a szikladarab, honnan Sz. Pál szólott a 
néphez. 

Ott van a Lyceum halma, hol az ifjuság tanult 
itélni és érezni. j : 

Ott van az Areopag, — a szilárd biróság inghatlan 
bérczen hozza itéleteit. A templomokat összerepedeztette 
a földrengés, a bérez meg sem mozdult. 

Ott van a Pnyx, a népgyülés helye. Az alsó "részt 
középen roppant szikladombok tartják fel, félkört ké- 
pezve a tribune körűl, mely sziklábul van kifaragva, éke- 
sen, lépcsőkkel. A tribunetől jobbra és balra is egyenes 
vonalban sziklafal emelkedik, talán 50 öl hosszuságban. 

Innen látni az Areopag szirtjét, mely a város részét 
elfödi, az Acropolist, a Theseus templomát, a Lyceumot, 
5 a vidéket észak-kelet felé. ] 

Ezt jelelte ki Lysander népgyűlés helyéül. 

Ha pedig innen néhány lépést teszünk fölebb, egy 
más tribunere jutunk, lépcsőzet nélkülire, melyet a nép 
használt szabadsága idejében. Innen a szem a tengerre 

tekint, Peloponés felé, Korinthig lát és Sunium felé, — 
magas pont, mely midőn a szemet gyönyörködteti, emeli 
"a lelket. 

En ez utamat felhasználom ,emlékezeteket" irni, 
melyek a classicus világból a magyarokhoz lesznek in- 
tézve. A nép ott most nagy rémülésben van. Nem jelle- 
mezte azt elszántság, bravour, egyes embereiben, még a 
diadal idején sem, most még kevésbé fognak válni hő- 
sök, kik merjenek midőn minden remegni fog. De táp- 
lálni kell lelkeiket.  Hazafiuságukat éleszteni kell. Isten 
elhozza a szabadság szent napját. Hiszen még nem áldoz- 
tunk eleget. 

Az Areopagrul itéletet fogok mondani a revolutio 
és tényezői felett. A Pál-szirtről szólani fogok a respu- 
blica mellett (Kossuth soha nem szólott, mert a korona 
ragyogott szemébe), mint ő egykor szólott a keresztyén 
vallás mellett. Az alsó Pnyxről lehetne szólani, beszéd- 
alakban, az udvaronczok nyelvén, a felsőn a jövendőrül. 
Lehetne alkalmat választani azok magasztalására," kik az 
árulókat megölték. Lehet rajzolni az árulók közt Gör- 
geyt, — összeszőve régiek arczképével. Lehet Kossuth- 
nak eredetiét találni a hiuk és dicsvágyók közt. $Szó- 
val a görögök ősvilágában emlékezeteit irom meg egy 
számüzöttnek. 

Ott ültem e szirteken, mogorván, keservesen, egy- 
szersmind emelkedett lélekkel. Emlékezetemben végig 
vonult Hellás története, mely mindig a szabadság és szol- 
gaság, mint két sark körül forgott. Két ezer év előtt, 
mint most, ugyan azon harczot vivja az emberiség. Itt 
ülök, annyi szabadság, annyi zsarnokság, annyi szám- 
üzött helyén. Meddig forog az emberiség ugyan azon kör- 
ben? Felemelkedik és alászáll, és ujra kezdi a felemel- 

kedés lassu munkáját, melyre ismét a gyorsabb sülyedés 
következik. 

A nép más. A sokaság távolabb vonalán áll a kör- 
nek. Kételkedni lehet benne, de tagadni nem lehet. De 
a görög nép századokig hordozta a szolgaság lánczait! 
E szerint én nem láthatnám többé e földet, melyen szü- 
lettem? Még csak hamvaimnak se adna helyet? . . . A 
mostani nemzedék kihal a nélkül, hogy kiszabadithatná 
a hont? . . . § 

Elsötétedem mint az éj, — igy elmélkedni annyi 
"mint kétségbeesni. 

Most olvastam Hellás történetét. Alig van eszme, 
mely nálok a politikai világban meg nem pendittetett és 
mcg nem próbáltatott volna. Előjátékát adta a mostani 
nagy történeteknek, egy kis téren a világ eseményei for- 
dultak meg. 

Ennek is oly szomoru leend vége? 

Vagy fel fog támadni mint Hellás? Hogy kezdje el 
a mit már egyszer bevégzett ? 

Itt nem látni virágokat. Görögországnak a teremtő 
elméket adott. Azoknak árnyékaival társalkodom itt. Az 
emberiség multjában nincs máshol, oly messze, nyugvó 
pont, — ez a legtisztább szigetke a földön és az égen a 
multban. Terhe a jelennek, a jelen hellén népnek, mert 
nincs reménye felülmulhatni. A mult mentette meg jele- 
nét. Az elhunyt hősök emlékei lettek a maradék megsza- 
badítóivá. 

A magyar teremtsen magának történetet. Keveset 
öröklött hirben és tettben. Őt is megilleti egy csillag a 
mennyből, mely feje felett ragyogjon hirnökül. 

Most a világ még kettőrül ismeri: egy nagy harcz- 
ról, és egy nagy árulásról. De egyetérteni tudott, ez a 
nyeremény; a multban ez erénynyel még nem birt. 

Innen is irtam, mindenféle uton, kedves Dinámnak. 
Ha mindent el nem mondhatok, legalább tudja hogy élek. 
Álnévvel azoknak is irtam, kik rosz hazafiak. Fogják is- 
merni az irást, vagy a czélzást, nincsenek ekképen com- 
prommitálva, — és lesz annyi szivök, hogy egy nőt meg- 
szabaditanak a fájdalomtul . . 

Az eddigi lapokban, a németekben nincs kivégez- 
tetés. Bánt az, hogy Kossuth azon levelének, melyben a 
dictaturát Görgeynek áltadja, nevem alá van jegyezve. 
En nem láttam, nem irtam. Protestálok a franczia lapok- 
ban ellene. Kossuth és nem én adtam neki jogot az áru- " 
lásra. Feleljen érette. 


Sept. 28. 


Reggel 5-kor Athénből kiindultunk, Hajnik Palival. 
Vezetőnk Antoine Nikolas, kinek fizetünk egyenkint 20 
francot. Van 5 ló, kettő a holmit hozza, melyen minden 

van, nyoszolya, madrácz, él szék, egész asztali ké- 
szület. 

Ivánka, Bittó I., Imrédi L. ma gőzhajón Marseille 
felé elutaznak. 

Lóháton lassacskán haladtunk Marathon felé, szőlők 
és olajfák közt. De a szőlő itt sikon van, karó és mive- 
lés"nélkül, ugyszólván vad ajándéka a természetnek. Az 
olajfa pedig nem árnyékos, s messziről tökéletesen a 
fűzfához hasonlit. : 

Egy óra mulva Cephissiába értünk, mely az athé- 
neiek nyári lakhelye. Ott lakik most a király. Előtte 
olajfák alatt sátorokban tanyáz a katonaság, erről gon- 
dolhatni, ki lakik a kicsiny és épen nem uri, nem szép, 
és szük házacskában. 5 

Jobbra hagyva a Pentelit, mely a régi emléképit- 
vényekhez adta a márványt, rideg vidéken haladtunk 
elé. Egy kis faluban, neve A. Stamati, álliunk meg, hol a 
kalauz reggelit készitett, mi theából, cottelettből, sajtból, 
gyümölcsből állott. 

Innen délután elindulván, mentünk Marathon felé, 
igen köves, meredek, nehéz uton keresztül. A hegyeken 
nincsenek fák, sem a völgyekben. Csuszó, tüskés bokrok 
lepik el a földet és sziklát. Ritkán emelkedik egy olajfa, 
egy cser, és fenyő, mely nem nyulánk mint nálunk, mely 
világos, sárga-zöld s messziről szépen veszi ki magát, s 
közelről erős illattal tölti be a léget. 

Ha körülnéz az ember, mindenütt csak követ, bok- 
rot, sziklát, müveletlen világot szemlél. Mintha most mult 
volna el az özönviz, vagy valami erőszakos természeti 
catastroph, s még nem volt ideje a földnek, hogy felüle- 
tét zölddel elboritsa; vagy mintha egy rémületes pusz- 
titás, égetés fosztotta volna meg e földet minden ékétől. 

A Vrána-falu fölötti tetőrül pillantottuk meg Mara- 
thont. Szép nagy sik. Egy felől a tenger, más felől a 
hegyek keritik be. Hely, hol élethalálra kell vivni a har- 
czot. Ott van a marathoni öböl, messzebb az Eúbéi he- 
gyek, délfelé Xera szigete, idébb rajta a suniumi fok. 

A vizárkokban leanderek viritnak. 

A mezőn ökörfark kóró, és vad hagyma. 

Némely helyeken káka terem, talán hol egykor a 
mocsár volt. 

Itt-ott egyes fa áll. 

A bokrokban teknősbéka kullog. 

Vrána mellett 4—5 testhalmot látni. 

Messzebb a tenger felé van egy magas halom, hol 
a persák nyugosznak. 

Mintegy a sik közepén véve a Marathon-Eubea vo- 
nalt, van azon halom, hol a görög emlék állt. Még meg- 
van némileg az alapkő, egy architrave, — különben nincs 
semm. 

Egy marok földet hoztam a szent helyről, hol a 
szabadság emberei legyőzték a zsarnok millióit. 

Holnap lesz 2330 éve (Sept. 29.) a hires csatának. 
Mennyi csata történt azóta, de a classicus történet min- 
den időké, minden népeké. Arra való minden hős tett, 
hogy melegénél az emberi kebel emelkedjék. Kinyulik a 
történet, mint egy sziget, a multba, midőn egyedül csak 
az ismeretes, s csodálja mindenki, nem vetélkedik vele 
senki. j 

Nekünk, szegény magyaroknak, nincs Marathonunk, 
sem Miltiadesünk. Győztünk itt-ott, de a szolgaságtól 
nem szabadultunk meg. Nekünk csak Hippiasunk van, s 
az sem veszett el, mint a görög áruló. 

Mindinkább fejlik keblemben a fájdalom, a mint a 
személyes veszély ideje elmult. Ez akadályoz néha él- 
vezni a classicus világ emlékezetének gyönyöreit, — néha 
azonban elősegiti. : 

A. hires mezőrül mentünk Marathonba. Itt háltunk, 
a dimanguenál (birónál). Nagy kerte van. Egymás mellett 
a szőlő, a czitron, a fige, a baraczk, a birsalma, a gránát, 
a dió és eperjfa. 

Ott találtunk egy magyart. Balás, Pestről. Elhagyta 
ezredét, Italiában, s Rómába ment. Ott vesztvén, hozták 
a Jóniai szigetekbe, onnan pedig Hellásba. 8-an vannak. 
Ő ide jött Athénből, szolgálni. Kap havonkint élelmet, és 
20 drachmát. 

Mi jó, mi könnyelmü a nép. 

Mint a levelet lekapja a szél a fáról, s elviszi, s 
tengeren, szigeten keresztül, megforgatja a világ hátán. 

Megnyugszik sorsában is. De fáj a haza sorsa.  Visz- 
szavágy azonban, — Attica szép név, de a föld nem az, 
egy kiégett, egy összezavart, egy néptelen, állattalan, kecs- 
telen ország. 

Eszembe jut feljegyezni egy udvart. Hat négyszög- 
letes kőoszlop állt, melyet a keritéssel gerendák tartottak 
össze, s az egészt szőlő futotta be. Az oszlopok közt 
30—40 iczés kőkorsók, hosszas hordók állottak. A szőlő- 
lombok itt-ott lenyuladoztak. Bacchust véltem még látni, 
oly -szép szüreti kép volt. 

Fogunk e 8 ember ügyében intézkedni. Ne enged- 
jük elszóratni a magyarság magvát.... Drága ebből 
minden szem. 


Sept. 29. ; 


Reggel 6—7 közt megindulván egy meredek hegyen 
mentünk ált s másik faluban reggelizénk. 

Ó mi szép ország az! Ó mi szeretem azon országot. 
Igen szép az én hazám, Baórélat imádom azt! Most job- 
ban mint valaha. 

Attica, Attica, ez valami kietlen tartomány. : Plato 
irja, hogy az özönviz pusztán, csak csontjait hagyta. Iste- 
nek és müvészet által kellett megszépiteni. 

Nem tudom neveit a sokféle tüskés bokornak, mely 
kinosan terjeng a köveken, a bérczeken. A plántaféle 
mind szurós, hervadt, a kakukfű kórhadt, néha csak 
illatját érezni, mely a hymetti mézet oly kellemessé te- 
szi. Néhol már cserfa is tünedezik fel. Viz nincs sehol. 
Két nap alatt egy erecskét találtunk. A faluk ritkák, 
apró kőházakkal. Az egész ház egy terem, padlás nélkül, 
üvegetlen ablakkal. Egy végében tyuk, szamár, tára min- 
dennek; más vége kitapasztva, kissé magasban, 5 ujnyi- 

val, lakul szolgál. De ott nincs sem nyoszolya, se láda, 
se fogas, se konyha, — ez egy tűzhely, — a mi van, az 
zsákban tartatik. Az udvar mellett pár olajfa és figefa 
áll. Amazt füznek, ezt diófának néznéd. Este tyukok 
ülőhelye. 

Jobbra a salesi, rupoi sziklacsucs magaslik. Balra 
a Negroponti hegysor, itt-ott a tengert is megpillantani. 
Kako mellett mentünk el, s két óráig vert a zápor, mig 
. Lasunyiba értünk este. 

Pár helyen sziklaodu sötétlett előnkbe. Az Odys- 
seából a Cyelops gyönyörü története jut eszembe. 

Alig találni a kultura nyomaira. Itt-ott van mivelt 
föld. A szőlőre alig ismerni. Annyi érdeme van az em- 
bernek, hogy a mezőrül, a vadságból egy kertbe össze- 
hordta, s ott a földön csuszik a nemes plánta. A többi 
mind vad, tövises, szurós bokor, a fű is szurós, jutalma 
a hanyagságnak. Néhol van törpe fenyő (a mi sudaraink- 
hoz képest), cserfa, vadkörte. Ezek közt fekete kecskék 
legelnek, és szamarak. Gulya, csorda, ménes nincs! 

z Itt nem él sem a természet, sem az ember. 

Magasb pontokon egyes vártornyok emelkednek. 
Kalauzunk azt mondja, hogy a török őrök tanyái voltak. 

Egyes kápolnarommal gyakrabban találkozni. A fa- 
luk templomai a régi szolgaság formáját viselik magu- 
kon. Falaik alig 4—5 lábnyi magasak. Ha padlásuk 
volna, a hivek nem állhatnának benne. Néha a közepe 
magasb, mint egy kup, gömbölyü, vagy szögletes alakkal. 

Attica, Attica, gyönyörű a te neved, szép is valál 
mig istenek fénye omlott reád, kik olajfaligeteidben lak- 
tanak, — de én benned csak azt érzem elevenebben 
mint valaha, hogy szebb az én hazám, s földe áldottabb! 

De te kivivtad a szabadságot, az ujra lánczokban 
szenved, 

Reggel megindulván, Tanagra, egykor hires város 
alig ismerhető romai mellett mentünk el. 

Ma is megvert az eső. 

A vidék még mindig sivatag volt. Omladék, vadság, 
mind ez nagyság nélkül. 

Csak midőn egy hegyen leereszkedvén, a thebei 
szép völgy megnyilt előttünk, melyen a müvelés nyomai 
is látszottak, akkor változott a folytonos ridegség. 

Ez kies, sik völgy. Köröskörül veszi hol sziklás, 
hol sziklátlan de magas hegysor. Hátmegett néhol kéklő 
hegyek is tünedeznek fel, egyfelé a Kytheron, másfelé 
a Helicon. A völgy nyugoti oldalán fekszik Thébe, az 
ösváros. 

E városra kiváncsibb voltam mint Athénre. Cadmus, 
az alapitó... Oedip és a hét kapu... Sophoklés tra- 
goediái . . . Pindaros, . . . Corinna . . . Epaminondás . . 
Feltünt ds eltünt a görög történetben kül sötét nagy- 
"ságban . . . Én ezt sziklás helyen, szirtes környékben kép- 
zeltem. . 

E mosolygó vidékben Athénnek, s Athén helyén 
Thébének kellett volna épülnie. 

Volt levelünk egy Logothetes nevühöz. Csak görö- 
gül beszélt... Szerencsére sógora érkezett meg, egy 
ezredes, ki magyarázta, hol volt az Acropolis; a hét kapu 
és Oedip ismeretlen volt előtte, ellenben Pindaros lakára 
nézve, nagy sokára, annyiban emlékezett, hogy az ango- 
lok méretést csinálván, egy házat azul kijeleltek . . 

Elvezetett oda . . . Két házikó képez egy udvarkát. 
Nagy kődarabok lépcsőkint vannak egymásra rakva, 
alkalmasint jelül . . . 

A házikóbul egy nő lépett ki... Gyönyörű nő 
volt... Mintha Pindar dalaiból támadt volna . . . Mind- 
nyájunkat meglepett a jelenet. Annyival inkább, mivel 
Görögországban szépek vagy kevesen vannak, vagy rit- 
kán mutatkoznak. 

Láttunk egy régi aguaductot is . . . 

Különben Thébe, a régi nincs (két római torony 
áll), róla az utódok is elfelejtkeztek . . . 


Octob. 1. 


Korán indultunk el. 

Mennél magasbra értünk, annál nagyszerűbb tájkép 
tünt fel szemeinknek. : 

Itt már jobb a föld. A szőlők hegyoldalban van- 
nak. Épen most foly a szüret. Lovak és szamarak, 
hosszu sorban, kecskebőr-tömlőkben emelik haza az 
édes bort. 

Mihamar egész hosszában előttünk nyult el a Ky- 
theron . . . itt-ott erdős hegy, nem magas de egyeülő . .. 
Messzebb a Penteli kéklik ... Kytheron alatt Platéa 
városka, hires város hajdanában. 

Nyugot felé Helicon magasb csúcsa emelkedett. . . 
Előtte s mellette a sok hegyü Zagora . . . Ezen tul Par- 
nass, kopasz fővel, közel a kék mennyhez. 

Itt vagyunk a Muzák honában. Annyi költő éne- 
kelt róla és oly kevés látta... Nem ád e vidék nekem 
semmi különös ihlést, azt magammal hoztam még az ifju- 
kor álmaiból... A költők dolga megszentelni valamely 
földet . . . Isten csak teremti. . . 

Balaton vidékét igy szentelte meg Kisfaludy. 

A többi még költőjére vár. 

E látpontrul messze látni Germanost, odább a pe- 
loponesi hegyeket, Parnasstul pedig jobbra az acharnaiai 

tetők kékellenek . .. Egy helyen előtündököl a Kopais 
tava is. 

Áltmentünk a leuctrai mezőn, hol Epaminondás 
győzött. . . Sok emlék alapjai hevernek itt-ott, haugyan 
valóban azok. E szük völgy egyik végén emelkedik He- 
licon, másik vége Thébe felé nyulik. 

A Helicon fáiból egy pálczát hozok, mint Marathon- 
rul is. . . Mindünnen valami illő emléket... Minden kis 
parányiság képes az ifju szivet lelkesedésbe hozni. Előt- 
tem az emlékek azért becsesek. I 

Leuctres faluval áltellenbe van Erimo-Castri.  Ált- 
mentünk  Mavro-Mati-n . . . A Zagora csucsok alatt, 
balra, magas rézsut tányéron van Zagora... grániczán 
keresztül mentünk. Saho nevü magános kocsmában Treg- 
gelizénk. . . 

Ez már fekszik azon nagy sikon, mely Livadiánál 
végződik . . . Egyik, a délnyugoti oldalról magas, sziklás 
hegyek keritik . . . Gyönyörü lapály . . . Jó föld. Van mü- 
velve... Fölötte a Helicon uralkodik . . . "Kukoricza, 
gyapot, "szőlő, s egyéb vetemények boritják. Livadia kö- 
rül pedig a kertek egy berket képeznek. E völgy felett 
a Parnass uralkodik. 

Livadia érdekes helyen fekszik. A dágyáls egy 
róma-velenczei várrom koszorúzza. E felett, de mélység 
által elválasztva, emelkedik egy hatalmas sziklafal. . . 

A Heliconi pálczát faragva, két ujamat vágtam meg, 
csaknem el. Most fájdalmai háboritanak. 


Octob. 2. 


Reggel korán megnéztük a Troponices barlangját, 
mely a hajdani orákulumok egyik főbb helye volt. Ana- 
charsisban sok van róla elmondva. ,Nem nagy vágott 

szikla-barlang." Ez megvan. , Előtte csarnok." Látszik 
néhány kődarab. ,Ben mélység, keskeny, meredek." 
Semmi nyoma, a barlangbul semmi rés tovább. 

A hely regényes. Egy sziklaszorosban, két szirtfal 
között. Egyik csucsán most a várromok állanak. 

Előtte források buzognak. A Hycion forrásai. Hol 
volt a Mnemosyne és a Lethe? Ki tudja annyi források 
közt? Legközelebb van a barlanghoz egy bugyogó, 
mely, bár jéghideg, mint egy bokor, egy fej, rohan ki a 
földbül. . . 

. . . A mostani görögök mit sem tudnak. Neveit sem 
ismerik a régiségnek. Görögország az idegeneknél hires. 
A. távolban becses története. ... 

Én minden esetre egy bádog kulacsot megtölték a 
a fölforró habokbul. . . Elhozom onnat Mnemosyne-Lethe 
vizét. Ugy is nem jó lenne, ha az ember csak vagy em- 
lékeznék, vagy felejtene. ; 

Előbb, kezdetben kettőt két forrásból tölték meg. 
De miután a hagyomány fonala nem nyujt biztosságot, 
viszem az egyet. Néhány cseppel vegyitém a habzobul 
meritettet. 

Már eljövénk midőn egy görög leány kitekintett az 
ablakból . . . Elbámultunk Hajnik Palival... Eddigelé 
alig láttunk türhető arczot, csak a hetyke, deli, kaczér 
férfiak mutatkoznak, ez egy keleti csillag volt. Gömbö- 
lyü arecz, tele kép, fehér-barna szin, fekete szem csillogó 
fehérrel, fénylő haj. 3 

Kilencz órakor indultunk el... Cheronda mezején 
vizzel telt gödörben hever a nagy oroszlán feje s tagjai. 
Némelyek szerint a görögök álliták az elhunytaknak, kik 
vesztek diadal nélkül, mások szerint N. Sándor állitotta 
volna, — ezért engedik heverni a szép fejet. 

Cheronéa, a városka áll. . . Volt acropolisa. Látsza- 
nak a falak. Lenn a vár alatt sziklában van kivágva a 
szinkör, még több lépcsőzetes üléssorozatot megszámlál- 
tam. De az idő összerongálta. E széles völgy a Parnas- 
son végződik, mely magasan nyulik fel a légben. 

A Helicon közepe kopasz, teteje bokros. Kellemet- 
len arány. 

A. Parnass, közepéig, zöldes, de nagy erdőtlen, azon 
tul sziklás csucsokkal nyuladozik fel. A. szirthasábok közt 
mintha apró kő volna leöntögetve. Mindennek szine oly 
kékes, hamvas, ugyhogy a bérez teteje az égbe mintegy 
bele-olvad. E hegynek erős, hatalmas, és még is könnyü, 
légies tekintete van. 

Előbb haladván, a Parnassnak keleti oldala nyilt 
meg. Itt három pompás csucsa emelkedett. Tagjait lát- 
tuk az Istenek hegyének, pompás vonalokban. S midőn 
az áltelleni hegyekre hágtunk fel, a Parnass völgye és 
tömege akkor ragyogott szemünkbe déli szépségében. . . 
S a hármas oromsor alatt egy kisebb hoszudad kör van, 
mint az athénei stadium, csarnoka az Istenek lakának. .. 

Thébén innen a föld jobb, műveltebb. j 

Itt-ott tehencsordát és lovak seregét is látni, nem- 
csak az erdőpusztító kecskék fekete nyáját. A szőlők 
már a hegyoldalakban vannak. A gyapot dúsan tenyészik, 
s a kukoricza ha nem oly magas, dús is mint nálunk, 
de eléggé termő . . . Az olajfa itt ritkább, annál több a 
szelid és vad figefa. A gránátalmák most érnek, apró, 
vékony fák tövises, finom szálain. 

Azt nem értem, hogy itt is most szüretelnek, mint 
nálunk, s a szőlőszem nem is érett mindenütt . . .; hogy 
a kukoricza a mezőn van, vagy most törik... A fige 
sincs mindenhol leszedve. . . 


. Látni mint emelkednek az uj faluk. A rengetegek 
és vad sziklák közepette, a legmagasb helyeken, 5—15 
család épitget házat. Mindenik emeletes. Len van mar- 
hája s a mi annak való, fen az egész egy szoba, előtte 
faemelvénynyel, vagy erkélylyel. Nincs padlása ennek. 
Konyha sincs, csak főző patka... Semmi butor . . . Tü- 
zes helyen, födélzet alatt sütik a kukoricza-kenyeret. . 
De van mindenik udvaron sütő-kemencze is. 


A férfi rendesen csinosan, elég tisztán öltözködik. 
Bátor, eleven, tagjárogató, beszédét mimicával követi. 


Becsüli és érzi a szabadságot. . . A nő piszkos, tisztáta- 
lan, fonnyadt, oldalgó, nem szives... Ilyen a gyermek- 


sereg, mely minden háznál hemzseg. Öltözete egy hosszu 
ing, kihimezve alján, elől és ujjain. Ilyen az ünnepi. Egy 
öv keriti körűl. Ezen felül menteszerü ujjas, : fehér szűr- 
posztóbul. . . A szoba végén nagy fonyott kosarakban van 
tiszta búza, árpa s efféle. Pár tömlőben sós-savanyu turó, 
párban bor, mindig veres, fenyő-levéllel elkészítve, mely 
ihatatlanná teszi. . . Hetenkint böjtöl négyszer. Ekkor tu- 
rót vagy hagymát eszik kenyérrel. Józanabbul, s roszab- 
bul ember nem élhet. 


Mindent ád a föld maga; vagy a mit nem ád, azt 
nem teszi szükségessé. 

Ád bort fáradság nélkül. Mivelni alig kell, csak 
szedni. Ád kenyérnek valót. Fa vagy bokor van elég. 
. A kecskenyáj szabadon járkál, s adja a turót és tömlőt. 
A gyapot sg azon ruhát, mi a kecske vagy DES ÉHÉSEB 
ki nem telik. . 


Csizma nem kell. A papucsot maga megvarrja. 
Télben nyárban egy ruhát visel, egy étellel él. Egypár 
szamár juto elél a hegyek közt, s azon hord vagy 
utazik. . 

Elmulik az esztendő. Ki sem mozdult hegyei közül, 
és meg sem szorult. Nem élvez de él, soványnyal bár 
de mindig jól lakik. Urat nem ismer, adó fejében termé- 
kének 10-dét könnyen odaadja. 

Reggeliztünk Mánézi nevü faluban. 

Ha nem tudják kik vagyunk, megnéznek, — ki- 
váncsi a falu népe. De ha a kalauz magyarokul mceg- 
nevez, az asszivesség leirhatlan, melylyel mindenki fogad. 

,Patriot§ ez az első szava. Összeteszi két keze má- 
sodik ujját, jelül hogy összetartsunk. Mindenik ajánlko- 
zik a harczra.  Mindenik lelkesedve szól. Mindenik át- 
kozza a királyokat. És ott a hegyek távolában, magasan 
fekszik némely falucska, mint: sasfészek, és annak lakosa 
is tudja háborunkat. S mintha a szomszédban volna ugy 
érdekli őket. Még emlékeznek a szolgaság romjaira. Nyo- 
morából még most vetkeznek ki. Most épitnek, most irta- 
nak, most szereznek, — a szabadságban tanulták meg 
gyülölni a zsarnokot. 3 

Otto nem birja a nép szeretetét. Senki, sehol nem 
dicsérte. Mivé nem tehetné e népet egy szorgalmas, be- 
látó, utazgató király! 

Hellás régi alapitóira emlékezem. 

Antonio Szeczko egy szép, idős, magas görög föld- 
mives volt ma velünk. Oratori hanggal szólt. Közönsé- 
ges de finom józan észszel beszélt kalauzunk által ne- 
künk. Es azon arcz, szem és tagjátékkal, mely a keleti 
népnek sajátja. A nyelv megszépült ajkában. 

Ugy tapasztalom, e népben a szónoklatra nemcsak 
hajlam, de nagy tehetség is van... Oly tűzzel taglalgat- 
ják, hogy a demokratiára kell törekedni, hogy az aristo- 
kratiát fojtani kell. . . 

Forrón sütött a nap ma is... Nagy magasra hág- 
tunk kétszer. Egy helytt .le kelle szállnunk a széditő 

meredekség miatt. Párszor kedves forrásra találtunk. Ke- 
leten ez a legfőbb jótétemény. A törökök mindent elha- 
nyagolnak, csak kutakat épitenek szorgalmasan, kővályu- 
kat állítván mellé, s homlokát a kutfalnak beirván koráni 
mondatokkal. 

Mindenütt a terepélyes, az alacsony, a tövises bo- 
korsereg . . . Kivált sok a melynek levele is szúr, hét 
szögleten, s makkot terem. Itt már több a fenyű. Van 
tölgy is. De a völgyekben legtöbb a platán, többnyire 
korhadt, üres oldallal, alakja mint a tölgyé, terepélyes, 
nem szálas. 

Hat óráig szirteken, rengetegen utaztunk, a nélkül 
hogy falut találtunk volna. Itt-ott látszott egy régi török 
fal, vagy kápolnarom. A tetőkön csengett-bengett a kecs- 
kék kolompja. Néha az őrkutya ugatása hallatszott. A 
pásztor füttyentése alig .... Isten őrködik a maga nyája 
felett. 

Este alkonyatkor értünk Riginbe (vagy Rigyin). 
Néhány házból áll. Elhozták az árpát (zab itt nem igen 
terem), a szalmatöréket, mert. a ló ezt eszik, s a kenye- 
ret, ezt mind mérik, kis rudas mérlegen. Keleten min- 
dent mérnek, mindent oka számra adnak, minden háznál 
van mérleg. 

A gazda beteg volt. Neje terhes, — itt majd min- 
den asszony az. Kis gyermekek a háznál. Tele füsttel a 
ház (itt nem szobáról van szó). Csinatlanság mindenütt. 
De ha naponkint 8—10 órát lovagol az ember, a nyuga- 
lom jól esik. 

Később fölkélt a hold tiszta fényével, s a csendes, 
a vad, az éjjeli vidéket szeliden világitá meg. 

Sétáltam az udvaron, késő éjjelig, s hol kedves csa- 
ládomon járt mélázó gondolatom, hol a legyőzött forra- 
dalom személyeiről elmélkedtem. 


Octob. 3. 


Korán elindultunk. 

Kalauzunknak, ki mindennel tartozik ellátni, egyen- 
kint 20 francot tartozunk fizetni. Önző legény, fösvény, 
haszonleső. Szőlőt nem vett reggel, hanem a kertek 
mellett menvén el, csipni akart, de az őr rákiáltott, — 
én kiszidtam a czudart. Neve Antonio Nicolas. 

Menvén, mendegelvén egy patak medre után, nem- 
sokára megpillantottuk a Thermopylaei öbölt... a török 
határhegyeket. . . Lamia városával és több falvakkal... 
Kelet felé az Eubea sziget csúcsa emelkedik. . . Előttünk 
fekszik Moloss helysége. . . 

Itt a tartományi adószedő (3 faluból 15.000 kilát 
kapott) megtudván kik vagyunk, kivánt minket meg- 
vendégelni . . . Azaz csak azt tudta meg, honnan va- 
gyunk. 3 

Hiában várakozván a két pakk-lóra, elmentünk a 
thermopylaei szoroshoz. Ide még másfél óra. A meleg viz, 
sőt forró, egy kis malmot hajt, két kővel. Még itt is 
alig birja a kéz kiállani. A malom körül nagy terjedelem 
kopasz, és a ló dobogása alatt hangzik a szikla mint az 
üres pincze. A viz büdösköves, a zugón omló viz szagja 
kellemetlenül üti meg a vándor orrát. . . 

Délre emelkedik egy halom, benőve fákkal. . . Ásás 
nyomai látszanak ott. Ezt mondják a Leonidás serege sirjá- 
nak. Vagy a hol ama emlék állt egykoron, harmadfélezer 
év előtt. ie ő É 

Innen is földet hoztam... Es egy pár pálczának 
valót. 

A tenger azóta visszavonult mélyen. Az és a hegy- 
sor nem képez szorost, mint egykor. Az öböl nyugoti 

részén csoportosulva emelkednek a hegyek. A túloldal, 
melynek innenső része még görög birtok, kellemesen fek- 
szik a dél hevének. 

Kies, sőt pompás tekintet azon hegyoromrul, me- 
lyen Delphos felé, délután utaztunk. 

A napnál azonban csaknem dicsőebb fény a Leoni- 
dásé és seregeé.  Elhaltak ők, de nevök most is vitéz- 
ségre lelkesit, s a thermopylák tőlük nyerik a hirt, mely 
a világ minden részeiben zeng és hangzik. 

Hol gátolta meg Leonidás a persa sereget? hol volt 
Xerxes sátora? hol esett el? hol hulltak el?... Mind 
erről ami bölcs kalauzunk mit sem tud, csupán az el- 
sőre felelt. § 

Azon helyet mutatta, mely a két csonkatornyú őr- 
háztul balra esik. Azon völgyecskén egy meleg patakcsa 
folydogál. Í 

Miután mentünk szorgalmasan (cbéd után), s egy 
óra mulva balra egy magas helyen egy falucskát elhagy- 
tunk, ezután feltérve a hegyi utnak, fél óra után talál- 
tunk egy hegyi patakot, s abból meriték egy bádogkula- 
csot meg, egy fiatal platán árnyékában. E patak jön két 
hegy közül. Bal oldalrul. Egyiknek alakja szép, mint czu- 
korsüveg, annak ormával áltellenben van a tengeröböl 
felé egy más hegy, azon egy toronydad sziklaoszlop. Er- 
ről ismerni a két hegyre, s ez által a patakra. Vize tiszta, 
szép, Íriss, hihetőleg a Helladába omlik. Alkalmasint iz- 
lelte Leonidás serege is. 

Ha Isten fiuval áld meg, keresztelőjét e vizből 
kapja. Legyen becsületes, nemes, egyszerü, elszánt élni 
és halni a hazáért s annak szabadságáért. 

Majd ha felnő, utazza be Hellászt, s keresse fel a 
hősek vizét. 

Még néhány cseppet a Castaliai forrásból ejtek 
bele. Költői kedély nélkül az ember egy nyomorult 
agyagkép. 

Széditő csúcsra mentünk fel. Lábunk alatt magas 
hegyek emelkedtek és mélységek nyiladoztak. Egyike a 
legszebb panorámáknak. A dicsőség itt uj fényt nyer. 
Itt élni is szép, halni is. 

A törököknek más nyoma sincs, mint némely szik- 
lai utak, lovagok számára. Egy öl széles ut, lépcsőzetes, 
apró sziklakövekből. Néhol szegélyezve van. Most mind 
romladozik. 

De ezen járni igen veszélyes. Fényes köve és sima 
mint a simitott márvány. A ló botlása halált hozhat az 
utazóra minden perczben. Vezétvén gondos utas a ló 
lábait, izzad mint a legnehezebb munkában. 

A keleti utazás nemcsak költséges, de fáradságos 
is, sőt veszélyes is. Az ábrándozást csak sok pénzen le- 
het megvásárolni. Ki nem pihen, annak lelkét sok rész- 
ben az ut s a forróság terhe foglalja el. 

Sok leereszkedés és felmászás után végre beértünk 
egy falucskába, Szenyikó a neve. Egy hegyes-völgyes 
körnek egyetlen faluja. Széles kör, de nincs benne sik. 
Mind csúcs, mind völgy, mind különbféle. 15 család 
lakja. Most épitgeti házait. A mely házba mi kaptunk 
szállást, két család van 6 gyermekkel. Ettek frissen, tü- 
zes fedél alatt sült kukoriczakenyeret, keves turót, csipe- 
tenkint, hagymát. Böjt is volt, — de e nép igy él. Hus- 
sal megkinálván, nem fogadta el. 

Mi roppant tér. E néhány ember él rajta, és pár 
kecskenyáj. Mint a fű és fa nő a földbül, ugy támadnak 
a házak. Elemei a társaságnak. Elemei a társas élet- 
nek. A szükség itt kielégittetik.  Többrül semmit sem 

tud... Itt él és hal mint a madár, csak ezen évnek, fiait 
felnevelvén, rájok bizza a többit. 

Es ez elszigetelt népecske is ismeri a magyar 
harczot. 

Roszabb a muszka a töröknél, azt állítja. 

És Otto a muszkával tart. 


Octob. 4. 


Hatkor indultunk el reggel. Kilenczkor Graviában 
reggelizénk. Ez ismét egy szép, tágas völgy, termékeny. 
Keritéséi a hegyormok, vad magasságban. 

Utközben egy platán. s tölgyerdőn mentünk ke- 
resztül. 

Régi fák, de fonnyadtak. Elkorhadva hever sok, vé- 
kony derékkal. Í 

A természet eső, a vidék viz hiányában szenved 
mindenütt. 

Gravián tul az Amblini szoroson mentünk... Az uj 
harczban lett nevezetes. Egyik hegyoldaltul a másikig, 
most is csaknem ált van kővel falkint rakva a völgy. A 
görögök müve. Igy gátolták meg a török áltmenetelét. 
Ilyen tartományban kevés elszánt ember nagy dolgokat 
miüvelhet. j 
De e nép eleven, gyors, nélkülözni tudó, lele- 
ményes. 

A legnehezebb utak egyike. 

Vannak ugyan kies helyek is. De a mi itt kies hely, 
olyan van mindenhol ennyi sziklás, bérczes, hegyes tar- 
tományban. Itt rendkivüli kell, az hat. 

Van itt Hellásban sok különös. 

Néhol a sziklák rovatosak, darabosak, mintha mind 
kézzel volnának rakva. Egész hegyeket rakottnak vélnél. 

Itt-ott várromok látszanak, máshol tornyokat gondolsz 
emelkedni. űj 

Sok helyen pedig a szirt hosszas hasábokbul áll, 
végtől végig. 

Más helyen a szikladarabok kivájottak, mintha va- 
lami éreczféreg hagyná maga után nyomait. Ezek rende- 
sen apró darabok az utak mellett. Mintha egy közép- 
pontrul hajai hullnának le, mint azt vésni szokták. 

A szikla fénylik gyakran, mint a csont. $Szine is 
fehér. Néhol elterjed mint valami beásott óriás oldalborda, 
kicsorbitva szélein. 

A föld testének, itt a tenger szélén, oldalbordáit, 
csontjait látjuk. JEz tartja össze. Más haszna mi volna? 
Legnagyobb része a szemnek nem szép, lakóinak kin és 
nyomor. . 

A leggyönyörübb hely eddig Topolia . . . Pom- 
pás tekintet esik rá a magasból.  Delphost én ilyennek 
hinném. Thébét ily rettenetes szép vidékben képzeltem. 

Körülveszi olajerdő. Sötét, tiszta zöld szinüek, öre- 
gek, teremnek bőven. Ez a völgy. A völgyet körülveszi 
vöröses, meredek, kopár, komoly sziklasorozat. A völgy 
közepén magánosan áll egy legördült roppant bérczhegy, 
ennek lejtős oldalán van a helység egy része, a másik 
néhány száz lábnyi magasán meredeken nyul az égnek. 

Kedves és sajátságos tekintet. 

Csodálom hogy ezen helyet a mesés ókor fel nem 
használta. Isten a babonának alkotta. . . 

Es az ut hozzá és benne mi nyaktörő ! 

Fölötte egy vén agueduct van, csodálatos, és még 
inkább azzá teszi két malom, melybe a viz tölcsérré ala- 
kitott hordókon rohan. 

Elhagyván e városkát, balra tartánk. A völgy hosszu 
nyilt lett. Uj szőlőültetvények mellett vezetett utunk. 

; 3 


Nem messze kell lenni Delphosnak, — most Castri- 
nak nevezi a nép. Fölötte kiváncsian vártam a pillanatot. 
Ebben is csalódni fog képzeletem ? 

E vidék igen nyájas az oraculum helyének. Nincs 
mi a lelket borzadással, v-JSGAÉBB nagyszerüséggel töltse el. 
Jobbra maradt. 

Mi pedig a balsziklák alatt haladtunk. Mennydör- 
gés, villámlás és eső kisért. Meredek ösvényen vittek 
lovaink. A sziklaföld veres-sárgás. Nemsokára egészen 
két magas sziklafal alá jutánk. E vidék nincs rettenetes 
báj nélkül. 

Azonban kalauzunk odább sietett. 

És oly borzasztó mennydörgés, villámlás, oly szeles, 
hideg, kemény zápor kapott meg, mely ritka itt, s ez vá- 
gott Delphosig. 

Ez ünnepi, ez mysticus, ez oraculumi fogadás volt. 
Az ég szava s világa vezérlett a szent helyhez. Egy ily 
közeledés az ősidőben nagy benyomást okozott volna." 

Bőrig megáztunk. 

A pak-lovak pedig csak éjfél után érkeztek meg. 

Delphos magas hegyoldalban fekszik. Fölötte szikla- 
falak pompásan emelkednek. Vele szemközt alacsonyabb 
hegysor, nem annyira kopár mint sötét, és 4—5 külön 
darab, külön völgygyel. A völgy, melyen végig egy kis 
patak szalad, szűk, csak a pataknak ád elég helyet, és 
két oldala felfelé olajerdővel van benőve. Az egész ko- 
moly, zárt hely, szűk, ez jelleme. 

Kimentem éjjel, és a körülemelkedő hegyek árny- 
szélei maradandó képet hagynak a lélekben. 

A fogadósné szives asszony volt. Tüzet rakott, szá- 
raz ruhával kinált s mindennel. Atya, anya a görög re- 
volutio áldozata lett, törökök voltak, — belőle, az árvá- 
ból, görög nőt neveltek. 

Octob. 5. 


Reggel megnéztük a helyet, hol Apollo temploma 
volt. Helyén ház épült. De a kövek megvannak, me- 
lyek előtte a kertet fentartották. Sok kő tele van ira- 
tokkal. 

Általában a falu nyugoti oldala tele van terrasseok 
nyomaival. E szent vidék egykor kies és müvelt lehetett. 
Néhány sziklasirboltot is láthatni. — . 

Természetesen legérdekesb az oraculum helye. A 
falutól, kelet felé, pár száz lépésnyire van. Két szikla 
összehajlásának elején. Beljebb a két szikla csaknem 
fedett boltozatot képez, látni a sziklában a lépésőzet nyo- 
mait is, — mondatik, ott kellett az oraculum már versbe 
foglalt mondatát meghallani. 

A Pythia helye előbb van, jobbra. A szikla egypár 
ölnyire be van két oldalt metszve, de födele nincs a 
sziklából. A szikla, mely előtte van, lépcsőzetté volt 
vágva, be és nem kifelé. 4—57/ lábnyi magas csatorna 
volt készitve ben a sziklafal alatt, szélessége 2—3 lábnyi 
lehet. E csatorna a nyugoti részen kanyorodott ben a 
sziklában, a keleti egyenesen haladt elé a szirtben. A 
csatorna külső oldala is a sziklából volt metszve, a fenirt 
magasságban végződve. A másik oldalát maga a szikla 
képezte. Közepén e falnak egy templomi vakablak volt, 
nem elég mély hogy a tripos ott megférhetett volna. Azt 
hiszem e csatorna, melyben egy ember elfér, a gőzölgő 
oraculumnál nagy szerepet játszhatott. A tér, a sziklafal- 
tul a lépcsőzetes szikláig 2—3 öl lehet. Belől e téren 
fakad a castaliai forrás, a költők szent itala. 

Ebből is hoztam egy bádog-edénynyel. 

Ha lánygyermekem leend, a Mnemosyne és e forrás- 
ból, ha fiu, ebből és a firerragnyisei vizből nyeri keresz- 
telőjét. 

Szép reggel volt, az eső után felsttsgs meleg. 

Elmémben forgattam Delphos ismeretlen titkait, és 
. azt, hogy a papi hatalom, változó alakban mindig fen tudta 
végtelen hatalmát tartani. 

Az emberi gyöngeség a mag, mely különböző he- 
lyeken, különböző időkben más-más szinü virágokban 
nyilatkozik. 

A házi leány, egy-egy virágbokrétát nyujtott . ált, 
jobb kezét szivére tévén. 

Igy jutánk Delphosba, az ég hangja és zenéje 
közt, igy hagytuk el, egy ártatlan leányka bokrétájával 
ékesítve. 

Crissán menvén keresztül, igen nehéz, ígen kelle- 
metlen, és veszélyes uton mentünk Galaxydinbe. Utunk 
az apró öblök szerint tekergett, elhagyott régi török utak 
és sima szikladarabok közt. 

Este 47/2-kor ott valánk. 

Eszembe jut azon nap, midőn Thébét elhagytuk. 

A Kytheron hegysor, különösen a közép, a főcso- 
portozat nyakát, apró gyöngyféle fehér felhők lengték 
körül. 

A Heliconnak épen tetejéről egy fülhűeéles párolgott 
fel, melynek teteje mindinkább terjedt, mintha az oltár- 
tüznek füstje volna. 

A Parnass legmagasb ormain, és ormai körül pe- 
dig nagyobb fellegek gyültek össze, mintegy függönyök 
a muzák tartozkodása körül. 

És e három tünemény folyvást látható 9884 mig 
utaztunk. 


sz BT eze 

Eszembe jut még a király laka Athénben. Messziről 
nem szép, nagyon meztelen. Közelről e hiányt pótolja a 
márvány szép fénye. Külseje, mint oszlopai is gyönyörü 
fejér márványból van. 

Azonban egy keleti fejdelmi lak jellemét adja meg 
neki a kert. Nem árnyékos az, most van növésben, 
apróbb fige, narancs, cezitronfák illatoznak, a keritést a 
vasrács körül az aloék és cactusok képezik. De a fő 
jellemzést azon négy datolyafa adja meg, mely a palota 
előtt ugy emelkedik, mint egy óriás kigyó, melynek 
széltmetszdelt farka ágai pék és levelekkint ds ád 
nak le. 

Turandot jut eszembe és a keleti regék csodái. 


Octob. 6. 


Csak 10-kor tudtunk két árboczos hajónkkal elin- 
dulni. A lovakat csigákkal huzták a hajóba. Végre. elin- 
dultunk, de mihamar egy szomszéd öbölkébe kellett az 
ellenszél miatt meghuzódnunk. A hajót kővel terhel- 
ték meg. 

Este ujra kiindultunk, s kemény hányatás közben 
éjfélkor birtunk a tulpartra eljutni. ; 

"Itt ismét egy öbölben vonultunk meg, s csak haj- 
nalban vergődtünk odább, Vostitzába reggeli 9-kor ér- 
vén. Az egész ut, jó szélben, alig tesz két órát. 


- Octob. 7. 


A vész a hajón megviseli az embert. Utána egész 
nap kellemetlen érzés uralkodik az emberen. 
Innen délben indultunk el. 


E vidéken a malozsa apró szőlőt készitik. A szőlő 
itt már müvelve van. Egész fája nő, mint a törpe fácska, 
s széltterjesztett ágait apró támaszokkal tartják fen. Né- 
hol szőlőházak is vannak. 

Bővebben terem a myrtus, melynek levele kellemes 
illatu. j 

Ismét és mindig meredek hegyeken kell utazni. Le 
és föl, föl és le. Nem kedvelem az unalmas, az egyhangu 
lapályt, de az örökös hegyet, szük völgyet is unom már. 
E sok völgy kellemes egyenkint, de egymásután nem 
nyujt élvet; e sok hegysor és tető meglepő, ha magá- 
ban látnám, de végre elveszti kellemét a mi sok. 

Utközben pompás tekintetet ád e korinthi öböl; 
nyugotra emelkedik Delphos tájékán, kelet felé pedig 
Helicon látszik, és Kytheron hosszú kék sora. 

Balra, egy magas sziklafalon talán 9 öl szélesség- 
ben és 14 öl magasságban terjedez egy fa (talán boros- 
tyán) lombozata, mint egy zöld háló, zölden és virágozva. 
Dereka egynek látszik a szirttel, hozzá van " forrva. 
Alatta egy jó izü bár nem bő forrásviz fakadoz. 

Este felé 6-kor értünk egy mély völgybe, hol Tu- 
mona fekszik. Közel hozzá, egy malom felett, magánosan 
áll egy khán (csárda), ott háltunk. A ház egyik végé- 
ben a lovak, másikban mi. Egy vén asszony volt a ház 
nemtője. Az éj hideg volt, — mit eddig nem tapasz- 
taltam. : 
A mi kalauzunk főz, igen is sokfélét, de az én táp- 
lálékom a szőlő, mely jó édes. Nincs az az ereje, szesze 
mint a mi szőlőinknek, édessége bágyadtabb. 

Előttünk darab ideig egy öreg barát ment lóháton. 
A vékony ló teherrel meg volt rakva, s ezen mint tró- 
non ült a vig kedvü barát, ki mindig perelt lóhajtójával, 
s megkinált kukoricza-kenyérrel és borral, — de kula- 

csában alig volt egy fél pohárral, a többi már fejébe köl- 
tözött.  Kalauzunk kaczagott rajta, de elválván kezét 
megcsókolta, homlokával is érintvén. 

Ki nem ismeri valamely nép nyelvét, nem ismeri 
annak szellemét. Ki nem látta valamely nép földét, szo- 
kásait, életét, nem érti annak történetét. 

Én egészen más nézetekkel birok nemcsak az uj 
de a régi Görögország történetéről is, most. Mindenütt je- 
les a mi sajátságos helyzetéből fejlett ki, és mindenütt 
ott bukott meg az idegen utókor, a hol az ilyenekben 
merte mimelni. 

Nem kellene megengedni, hogy tanitsa a főbb né- 
pek történeteit az, ki nem utazta be az országot, és nem 
érti nyelvét. Ezek közzé tartozik Hellász, Róma az ókor- 
ban, az újban Francziaország, . N.-Britannia, Németföld 
és kelet egy része. 

Kik az ifjuság mesterei lesznek, azokat tökéletesen 
ki kell képezni. Elevenen érzem, mi kevésre és mi ro- 
szul tanitottak az iskolában. Tanitóim egy részében, nagy 
részében tudatlan szamárfőkre emlékezem. A tanárok 
többnyire ilyenek. 

A nők itt csinatlanok, alkalmasint mindig ilyenek 
voltak. Már öltözetökben nincs sajátság, nincs is nem- 
zeti öltözetök. Mellök kiül messze, mi nem szemérmes 
viselet, öregnél, csinatlannál undoritó. Kaczér és tiszta 
öltözete csak a férfinak van. 

Miért nem szerepel a nő a régi költészetben ? 
Miért csak Istenek és férfiak? Miért csak a férfiszépsé- 
get faragták a szobrászok? Oka lehet a nők elzárása is, 
de a görög fajnál a nő nemcsak nem csinos, de nem 
szép is, — sem deli mint a fiak, sem oly módos és szel- 
lemes viseletü. 

Mint a föld fekete és formátlan, melyből a virág 
kél, ugy származnak a görög asszonyoktul a szép fiak. 

— Minden országban az éghajlat szerint fejlik az 
élet. A táplálék attól függ, a ruházat is. Ha a török és 
görög nem volna mértékletes, ha nem böjtölne sokat, ha 
innék mérték nélkül, elveszne a forróságban. Alig ta- 
lálni keleten elhizott embert. S ezer bajnak, fekélynek, 
tűznek lenne áldozata: némileg a körülmetélés, minden 
esetre a gyakori mosdás és fördés nélkül. 

A ruházatot illetőleg itt elég a papucs, ritkán esik 
eső, a tél nem hideg. A bő ing szellőt hajt. A felöltőnek 
ujjai le és felkapcsolhatók. A fesz látszik czélszerütlen- 
nek, de hiányát pótolja a török a shállal, mely fejét a 


meleg ellen óvja meg. 


Octob. 8. 


Korán indultunk el, menvén egy szük völgyön, ált- 
ellenben Megaspelionnal, e hires kolostorral. A leggazda- 
gabb az országban. 

Regényes fekvése van. 

Fölül egy meredek szirtcsúcson van két templom, 
külön ormon. A meredekség alatt, keskeny sziklaalapza- 
ton hét emelettel épült a kolostor. A főlakot belől egy 
barlang teszi. A kolostor a légben látszik függeni, vagy 
mintha a sziklaoldalhoz ragadt volna. 

A bejárás mint egy fellégváré. Álgyunak ellen nem 
állhat, de más megtámadás ellen soká védhetné magát. 

A Peloponesi völgyek s hegyek szebbek. Azaz, a 
völgynek van vize, forrása, a hegyoldalak műüveltebbek, 
a hegyeken pedig, ha ritkán is, látni fát mindenütt. Sze- 
lidebb képe van itt a hegyeknek, élet lebeg rajtok. 

Végre elérkeztünk Kalavritába. 

Ehhez közel van a kolostor, hol Germanos, pa- 
trasi érsek, 1821-ben a forradalom zászlóját legelőször 
kitüzte. 

Isten megáldotta, mit a főpap a sziklába ültetett. 

Nálunk egy főpap sem állott a forradalom élére.. 
Sem egy mágnás. Megromlott e faj testében, szivében, 
még 1844-ben elmondám az ország szine előtt. 

A nép maga volt nagy, az osztályok végkép elsü- 
lyedtek. § 
Annak kell megélnie. A romlatlan magból lesz az 
aratás, a feltámadás. 

E városban is van két. magyar katona, Rómából 
menekültek ide, — de velök nem beszélhettünk. 

A délutáni ut semmi uj kécset és élvet nem nyuj- 
tott, de nagyon fáradságos és veszélyes volt. Örökké fel 
és le, meredeken, kövek, sziklák közt, és ágak s tövi- 
sek közt, melyek majd ruhánkat tépték meg, majd a 
szem világát támadják meg. Minden percznyi figyelmet- 
lenség veszélyes lehet ez utazásban. — 

Este hatkor állapodtunk meg a szőlők közé épitett 
borházak egyikében. Sok ház van itt. Teteje is kőbül 
van. Nem pála kő, de hasáb. Kaliciához tartozik e tanya. 
Epen a szüretelésre jött le az egész népség. A dimargue 
maga meglátogatott, ki együtt szüretel a néppel. 

Akárhová megyünk , az egész népség összegyül, a 
gyermekvilág csufolódó is. Itt idegen ritkán jár. Még 
egy utassal sem találkoztunk, sőt a vidékbeli néppel ís 
ritkán. Egyes kecske-nyájak, egyes tehenek és juhok kó- 
szálnak szabadon. 

Ekképen midőn vetkezünk, midőn eszünk, az ajtó 
tele van néppel, gyermekkel, férfival, nővel, és mi né- 
zők előtt teszünk mindent. Néha csodálkoznak, néha ne- 

. vetnek, néha tanácskoznak, a mint eszökbe jut, — mi 
pedig erről tudást sem veszünk, mintha süketek és va- 
kok volnánk. 

Az idegen itt csoda. A nép igen kiváncsi, mint haj- 
dan volt. 

A hol mi ketten eddig jártunk, ott magyar alig 
utazott. 

E tanyahelyet onnan lehet megismerni, hogy ált- 
ellenben van egy völgyben valami malom, s e felett 
látni két, sőt három éles hegyormot, mely a Vostitza fe- 
lől jövőnek szemébe tünik. 


Octob. 9. 


Reggel mihamar találtuk a baloldalon Tripotamos 
nem omladványait, hanem helyét, a hegyet, melynek két 
oldalán folyt le a kőfal. Alapjai itt-ott látszanak. Nagy 
darab kőszikladarabokbul, de rendes alakban faragvák. 
Egy elhagyott kolostor mellett most is hevernek oszlop- 
darabok. Kalauzunk az Aesculap templomábul valónak 
állítja. 

Egyébiránt neki minden oszlopdarab ,un monu- 
ment", minden téglaomladék ,romaine", minden barlang 
és lyuk ,une grotte antigue". 

Utunk egy része ma is igen nehéz volt, mint ten- 
nap. Isten őrzi életünket és lovunk biztos lába. 

Reggelizénk egy vizforrás mellett, szőlőhegyen. Volt 
ugyan egy ház is ott, de az zárva volt, mi udvarán ütöt- 
tünk tanyát. 

Délután elvégre némi sikra jutánk. Csaknem foly- 
vást erdőben utaztunk és. árnyékban. És itt többnyire 
cser- s tölgyfákat lelénk. Nagy része szép fiatal növés. 


De uton utfélen ki volt vagdalva, tördelve a gyönyörü 
kincs. 

Egyoldalrul néha, szabadabb és magasb téren, a 
tripoliczai hegyek tüntek fel, keletre a tenger. De bájost 
nem látott a szem. 

Este értünk Lalába, hol a forradalomban, a görög 
és török közt az első csata volt. Hires a lalai sik, 
mint legegészségesb vidéke e honnak. Azonban nem mü- 
veltebb a többinél ez sem. E sik a hegyek tetején van. 
Kalavrita felől le kell ide ereszkedni, innen Olymp felé 
ismét le. j 


Octob. 10. 


Lalához Olymp 27!/2 óra. A Cladée vize folyamát 
követtük, mely (mostani nevén Strawkephala) az Alphe- 
usba (Ruphia) omlik. 

Erdekes volt utunk. 

A völgyekben minden van, és a hegyek oldalain. 
Cser, bük, fenyő, platán, s a bokroknak minden neme. 
A fenyő alja be van vagdalva, s a kicsorgott szurkot 
a szegény görög vaskanállal szedegeti fel. 

A hegyek itt, mint az Alpheus völgyeiek is, majd- 
nem sziklátlanok. Ezek földhegyek, homokos, turfás, me- 
szes részekkel. Apróbb darabokkal, halmokbul állanak, 
melyek csaknem egyenlő magasságuak. Sorozatuk s völ- 
gyeik kellemes tekintetüek. Csaknem egészen benővék 
fákkal, bokrokkal. Mindenütt az élet jelét hordják ma- 
gukon, a hol nincs fa mintha csak a nyár mult volna 
el. Első vidék e két keskeny de hosszu völgy, mely mo- 
solyogni látszik. Az Alpheus csavarogva s harsogva futja 
keresztül. 

Hol a Cladée völgye az Alpheuséba megy ált, azon 
szögleten balra van Cronisti hegye. Ez alatt, nem mesz- 
sze, jobbra vannak a Jupiter temploma kiásott omladé- 
kai. Egy darabja egy oszlopnak helyén látszik állani. 
Lyukacsos sziklából volt faragva. Áltmérője 10 arasz. 
Dóriai rendü. Rovatának széle két arasz. 

Hol volt a város? 

Hol van a stadium ? 

Nem igen tudja senki, mivel Aldenhaven sem pró- 
bálja még csak találgatni sem. 

Annyi győzelem, annyi öröm helye ismeretlen. Azt 
sem tudjuk, melyik völgy s hegy hallgatta századokon 
ált a nép rivalgásait, tapsait.. Mint egy lehellet elmult 
ez mind, annyi bú, annyi remegés, annyi kéj, annyi 
hir, büszkeség, — hol keressük az elmult lehelletet? 

Ittam én is Alpheus vizéből a megveretett poha- 
rával. 

De nem estem kétségbe, hogy nemzetem a diadal 
trónjába ülend nemsokára. 

E völgy nézőhelynek alkalmas. Elég tág de nem 
végtelen, eléggé összetartja a vendégek ezreit a nélkül 
hogy szorongatná. Oly szives tekintete van e völgynek, 
mulatni hivja az embert kellemes mosolygásával. 

Egy botot épen azon fából vágtam, mely a Jupi- 
ter romjai közt nőtt. Másikat a völgyben metszettem, 
platánról. . . 

Ezen kivül hozok egyet Marathonrul, kettőt a Ther- 
mopylaekrül, egyet a Heliconrul, 

Egy malom melletti khánban reggelizvén Olymp 
völgyében, utunkat szorgalmasan folytattuk. Az Alpheu- 
son áltmenvén, a viz lóháton is becsapott csizmánkba. 

Midőn végre Andresitzena felé tartva, mindig a jobb 
oldalon menvén, a tetőre értünk, egy fölséges kép nyilt 
meg szemünknek. 

Középen az Alpheus kigyózott, mint egy óriás csu- 
szó. Menetét széles homokágy jegyzi, mely messze kitün- 
döklik. Ezen felül kezdődnek az oldalak, a halmok, hegyek 
emelkedni, a zöldellő és fénylő domborodásokat a hajlá- 
sok árnyékai emelvén, s ezen emelkedés roppant lépcső- 
zetkint nagyszerüleg tágas térben tart, mig magas hegyek, 
mint a tripotamosi stb. zárják be az amphitheatrumot. . . 
Ez fölséges egy tájkép. Gyönyörü a változatosság. Foko- 
zatos az emelkedés. A lélek érezhetőleg emelkedik, a sziv 
boldog kéjben usz. . . 

Ha a néző nem vesztette, — sőt ha vesztette is ha- 
záját!! j 

A partosb helyek, a hegyek szélein, falvakkal van- 
nak behintve. A régi görög nép partokra, ormokra rakta 
lakait, a mostani szinte. 2 eg 

Késő este értünk, örökös föl- és lemászások közt, 
Andresitzenába. j 

A paklovak nem érkeztek meg. Ismét a kemény 
padon töltöttük az éjszakát. t 

E mai napon is pereltünk a kalauzzal. Nem biztat 
Athénbe juttatni a gőzhajó menetele előtt, ha Messénét és 
Spártát megnézzük, — pedig ha ezt elmulasztjuk, miért 
utaztuk be "Palanokektő 

Mig csufosan össze nem szidjuk, nem használ neki. 

A görög nép gyalázatosan önző, és pedig számitva, 
álnokul önző. A mit kalauzunk velünk tesz, arról köny- 
vet lehetne irni. Számitása, saját hasznát, költsége kimé- 
lését illetőleg, a hihetetlenig megy. De az én szémem 
mint a nyil követi, — legalább éreztetem vele hogy lát- 
tatik. 


s ÁG ss 


Ők magok igy irják le egymást. A görög csak gö- 
rög. A magyar pedig azt mondja: Egy görögbül két 
zsidó telik ki, és még egy görög megmarad. 


Octob. 11. 


Ime itt egy példa. Hajnik elveszti este -ónnal irkált 
rövidke naplóját. 

Mondja, ki előhozza, egy colonatot kap. Nem hozta 
senki. 

Ismétli reggel, hogy 5-öt is adna, ki visszaadná. 

Előhozzák, de 8-at kérnek. 

A magyar földmivelő azt midnűsúás itt van, tessék. 
— Mit kiván földi? -A mit jószántából adni méltóztatik. 
És egy :v.-forintot hálával fogadna. 

A paklovakat előre küldtük, s mi a kalauzzal me- 
gyünk Messéne felé. E szerint 3 nap nem élelmez, — a 
lovakat pedig mi tápláljuk, — fizetvén neki 40 francot 
naponkint. 

Áldozat a régi hősök emlékének. Mi szegények fi- 
zetjük, mi hazátlanok, — s e czudar . jellem nem engedi 
a multat sem élvezni. 

9-kor indultunk el csak, és megállapodtunk este 
6-kor. Egy folytában 9 óráig ültünk lóháton. 

Semmi szépet nem láttunk. Alig találtunk a hegyek 
közt két helységet. 

Mig végre egy magas tetőre érvén, felmerült előnkbe 
Messéne völgye, egy gyönyörü sik, s nyugot-déli oldalán 
Ithome hegye mint egy fekete sátor, s előtte Evan, mint 
egy vékony magas czukorsüveg. Tul rajta a tenger hul- 
lámai terültek el. A sikot több mint félkörben a Taygét 
s az arcadiai hegyek veszik körül. Mint egy koszoru 

fut ez körül, — az arcadiai egy jótévő emlékezet a mult- 
ból, a Tayget egy kinzó vas-abroncs. 

Közepén a Pamisus hangosan folydogál. 

Messéne, Messéne! A görög történet az emberiség 
ifjuságának története. Ezért érdekel az mindenkit. Az 
ifjukor álmai azok. A többi népekét nem ismerjük. 
Egy regénynek mondhatnám e krónikát. S abban a leg- 
érzékenyebb episod Messéne története. Mint küzd, mint 
győz, mint esik el, hal meg, s miután Italiában egy ol- 
dalvirágot hajtott, nagy idő mulva bekövetkezett feltá- 
madása. 

Ithome a nyugoti hegysorozatnak végét teszi, mely 
kelet felé kanyarodott. Tul rajta nyugot felé nincs lapály, 
de körülte van mindenfelé. Most rajta egy hires kolostor 
van, melyről a hegy neveztetik is: Vourcano. 

Ma nagy utat tevénk, egy folytában 9 órát. Ha pi- 
henünk közben, Messénét elértük volna, igy a lovak is, mi 
is szenvedtünk. ; 

E völgyben láttunk először cactusokat. 

. Constantin helységet körülveszi mint egy erdő. Ré- 
szint a mezőn, részint kertekben nőnek. Nagyok, ma- 
gasak mint két ember, ágbogasok, derekuk barna mint a 
fa. De megmetszvén egyet, belől lágynak, fejéres-zöldnek 
találtam. 

Ez már tropicus világ. Turandot jut eszembe, és a 
keleti fejedelmek, csodaházaikkal, kerteikkel, ruháikkal, 
növényeikkel. . i 

Este megálltunk Mavrosumeno helység melletti khán- 
ban. A czudar vezető azért hoz ilyen csárdákba, mivel 
ott semmit sem fizet, mivel van kifogása ha semmit nem 
ád, vagy roszat ád. 

Ettünk rosz sajtot tömlőbül, ittam fenyővel készi- 
tett bort, és aludtam a padlaton! 


Octob. 12. 


Korán, 3-kor fölkelvén, 4-kor holdfénynél utaztunk 
erdőben és hegyen Messéne omladékihoz. 

"Oda értünk 6-kor. 

Még a falak állanak sok helyeken. 8 tornyot szám- 
láltam meg. Az arcadiai kapu pedig, mint egy csarnok, 
most is pompás. A. csarnok köralakú. Nagy köveit nem 
az idő, hanem a fák és bokrok gyökerei fesziték szélt. 
A belső kapu fölötti szemöldökkő félig le van esve. Széle 
öt araszt, hossza lehet 27. Roppant darab. 

A falak s tornyok féhérszürke kövekből vannak 
rakva. Kellemes tekintetüek. De a fal alig lebet 11. láb 
széles, egyszerü kőfal ez, nem bástya. 

Egyrészről az Ithome magas szikláihoz csatlakozik, 
másrészről tetőkön, völgyeken fut végig. Egy egész vi- 
déket kerit be, melyen belől szántani, vetni, legeltetni 
lehet. i 

E fekvés lehet katonailag jó, de szoritott, elzárt, 
elrejtett. A tuloldali sikból semmit nem lát a szem, sem 
a tengerből. Félénk lélek választá e helyet. Sem hegyen 
nincs, sem a sikon. . . 

Azonban Messéne neve bájosan hat a lélekre. A tör- 
ténet nem emlegeti a feltámadt Messénét, hanem a legyő- 
zöttet; halála, enyészete volt nagyszerü. 

Talán e sors vár hazámra is? Nemcsak én vesztet- 
tem-e el hazámaf, de elveszett az a nemzetnek is, örökre, 
ugy mint szabad és szent föld? 


S hol lesz nekem menedékem, és családomnak? 


Nem állok messze a 40 évtől, három rövid év van 
hátra. Nincs hol fejemet lehajtsam, otthon még nem 


értem rá lakról gondoskodni, idegenben ki gondolt volna 
reám? 

Minden vágyam egy kedves tanyácska volna. 

Egyszerű lakot ohajtanék, mely tiszta s tágas volna. 
Feküdnék egy hegy vagy halom tövénél, előtte tenger 
vagy lapály terülne el. 

Körülvenné egy nagy kert, mely rejtekül s gyö- 
nyörül szolgálna. Egyik része állna vén, öreg tölgyfák- 
ból, melyek mohai közül századok pillantanának reám; 
árnyékaik alatt rét és legelő zöldelne. Másik része gyü- 
mölcsfákból állana, mi engem mindig a paradicsom ár- 
tatlan világára emlékeztet. Ezek alatt a háziasszony mind 
azt termesztene, mi szükséges az élelemtárba. A két 
részt összekötné a virágok serege, különbféle csoportoza- 
tokban, mint egy rét, mely virágok tengere által van be- 
hintve. Végig kigyóznék rajtok bokroktul övedzett ösvény, 
mint egy ráhullott szalag. 

Életet adna kertemnek egy patak, mely harsogva, 
kiáltozva fut, s a kert végén malom zugásában képezi a 
merengést. ű 

S az erdős részt s a flzézsat élénkitené egy cser- 
melyke, mely mint ezüst fonalszál bujdoklik a füvek 
közt, s most egy ágban megakadva, majd egybehajló 
virágon megtörve, vagy apró kövecseken, mint egy fu- 
volya különbféle melodiákat hangoztat, melyeket nem ismer 
ki fen hordja fejét, de a csendes, hallgatózó szive mond- 
hatlan kéjjel telik el, hallván a folyó erecske változatos 
énekét. . 

Hol várakozik én reám egy ilyen lak! 

Én nem ültettem egy fácskát sem otthon. 

Ki fog ültetni a számüzöttnek ? Ki fog róla gondol- 
kodni ? T 


Senki nem fog, senki nem fog. 
Szemere. 1. 4 

Most ott sirhelyet sem ád a hatalom. 

Pedig bár hol éljek, nyugodni a haza földében sze- 
retnék. . . 

Ott van a diós-győri völgyben egy magas domb, 
azon völgyben, hol a templom is van. A mint a bar- 
langos, . szoros helyen áltmenünk, balra van a nagy völgy- 
ben egy magas pázsitos, dombos hely, a Jaj-hiddal által- 
ellenben. 

Ott vágytam nyugodni az élei után. 

Ott vágytam egy templomot emelni a magánynak, 
fákkal körülültetve. 

A ki meglátogat ott megtalál; ha nem emlékezik 
reám a világ, annál csendesebben nyugszom. 

E doziböty sőt e völgyet Sagenbi kivántam elne- 
veztetni. 

Együgyü de kedves ohajtásom. . . 

Már 9-kor ismét a khánban valánk. 

Onnan pedig mentünk Leondari felé, Dervenya- 
Makriblay khánon, vagy kis falun keresztül. 

Ma utitársam Hajnik roszul lett. Ez, ha tart, meg- 
keseriti az utazást nekem is. 

A nap forrón süt. Mindenütt pompás magasságban 
emelkednek a kaktusok, gazdagon gyümölcsözvén. Né- 
mely levelének élén, szélein 14—20-at is megolvastam. 
Volt növény melyen 100-nál több volt. 

E völgyben sok az eperjfa. 

A hegyekben tölgy és bükfa terjesztgeti makkos 
ágait. 

Elvégre Leondariba értünk. Van fölötte egy vár- 
ron. A városka egy tágas völgy felett uralkodik. A. kul- 
tura ezt a legszebbek egyikévé tehetné. 

Ugy volt, itt elválunk néhány napra, mert én Spar- 
tát. látni ohajtom. Azonban mivel igen sokat kivántak 


(20 franc két napra), s mivel H. jobban érezte magát, 
— reggel I 


Octob. 13. 


$1/.-kor elindultunk Sparta felé. 

Néhány völgyet kivéve az utazó mindig azt látja 
Görögországban. Hegy, völgy, erdő, bokor, kopár, szik- 
lás oldalak, itt-ott de ritkán egy csermely, egy forrás. 

Kinos, unalmas utazás, kivált kit nem tart fel az 
idealis vágy, látni a classicus történet szinhelyét. 

Majd 5 órai utazás után találtuk az Eurotas forrá- 
sát. Ittunk belőle, pompás, hideg, egészséges, tökéletes 
izü viz. "Közel van hozzá egy terepélyes fa, most pász- 
torok mulatoznak alatta, párszor már a király reggeli- 
zett ott. 

Mi Georgicsi nevű khánban reggelizénk. Itt már 
megnyilik a Spártai völgy, innen már látni a Tayget 
nagyszerü sorozatát. § 

Hála Istennek, ismét némi völgy, némi sik, nem az 
a sysiphusi kin, mászni és leereszkedni ismét és örökre. 

Megindulván, eleinte szőlők és eperjfák közt vitt 
utunk, ettünk is a tikkadtan meleg és édes szőlőbül; 
utóbb egy völgybe mentünk be, mindenütt az Eurotas 
partján, és ezen ut nem volt nehéz, de unalmasan 
hosszu. 

E nagy völgyet félig a Tayget kiágazásai boritják 
el, hosszan, és álthidazva kopár halmokkal. Ez van a 
nyugoti oldalon. Ezek, formáikra, érdekes halmok, tetők, 
domborodások, a szorgalom csodaszépségü mezei lakokat 
csinálhatna itt. Most csak a vizsgálódó szemnek érdeke- 
sek, a nem gondolkozó utazó nem lát HAABKS szépet. 

Elvégre a közép, hosszában nyuló halmok végén, 
4 óra mulva, sikra jutánk. 

Ott emelkedik az uj Spárta néhány házaival, a ré- 
ginek helyén mint egy hitvány fejfája a multnak. 

Nem sokáig mulathatánk. 

De örvendek hogy láttam Spártát, a régi Görög- 
ország legsajátságosb s legkatonaibb városának egykori 
helyét. 

Azt hittem, a városok lelkével, jellemével össze- 
hangzásban van a vidék hol az futá pályáját. Nem talá- 
lom ugy. Athén a fényüző, elpuhult Athén rideg hegyek 
közepette épült; Thébe, a mesés, csodás Thébe egy mo- 
solygó völgy felett uralkodik; Spárta, a böjtölő, tartóz- 
kodó, sanyaru város sikon épült, termékeny vidéken, hol 
narancs és czitron és olaj bőven terem, — jellemében 
hasonló legfölebb a Taygét fölséges sora, mely mint a 
Kárpát, egyenes és hatalmas ágakkal áll őrt felette. 

Sőt még e nagy hegyeknek is mosolygó tekintete 
van. A legmagasbaknak csaknem csucsáig fák "nőnek. 
Sehol nem találni azt a ridegséget, mely a spártaiakat 
jellemezte. De a hegyek sugára gyönyörü nagyság, és 
pedig szelid mint a napé. 

És mindenik város a régiségben hegytetőkre huzó- 
dott, mert a harcz lehető volt. Spárta, melynek a harcz 
élete volt, maradt a sikon, mint egy bátor ki midőn ki- 
hiv, valóban nem fél. 

Később foglalt falak közé néhány dombot, észak- 
nyugoti részén, midőn már előbb szállt. Most is meg 
vannak romai. Megvan a pompás szinház omladéka. 
Vannak tornyok omladékai. Egyes oszlopok szerteszéljel 
hevernek. Mutatják a királyok, Leonidas sirját is. . . 

Mistra ott van, a vár egy csucson a Taygét oldalá- 
ban, a város a csucs oldalán és aljában. 

A mint a tetők legmagasb sora kezdődik, azok alatt 
a hegy oldala kidüljed, — mint a régi templomok olda- 
lában látszanak a kidüledések. 

Indultunk ; Hajnik mindig nyögött, jajgatott, — én 
hogy ne halljam, leszálltam, és partra fel felé gyalogol- 
tam két és !/2 óráig. 

Este 71/2-kor értünk a khánba. 

Félelmes ut volt, mert itt rablások történnek a he- 
gyek közt . . . 

Ugy egyeztünk kalauzunkkal, hogy a holmival a 
lóvezető menjen Hagios Petrosba Androszenából, tehát 
már tennap ott kellett volna pihenniök, érettök tettük; 
mi pedig sebesebben utazhatván, Messént, Spartát néztük 
meg, és már ma este Hagios P.-ban kellett volna lennünk. 

Azonban embereink ma értek csak ide. 

Mi sem értünk Hagiosba. Es igy 15-én sőt 16-án 
sem érhetünk Athénbe. 

Es igy hiában nélkülöztünk, e feltétel alatt mond- 
ván le a rendes élelmezésről, hálásról és mindenről. Pe- 
dig talán e miatt betegedett meg H. — 


E khán mellett rendőrök számára lakház van építve. 


Octob. 14. 


Reggel mendegeltünk , követve 4 órán tul egy kis 
folyam tekergéseit, s áltmenve legalább 30-szor, s értünk 
Arakhovára. Onnan Hagios Petrosba 12!/2-kor. 

E reggeli ut nem volt kellemetlen, mert a nap heve" 
sokáig nem ért, s a platánok árnyat tartottak. 


Hagios P. egy meredeken fekvő városka, mint olyan 
nem érdektelen. 

Vasárnap levén, összecsődült a nép, mely mód nél- 
kül kiváncsi. Kénytelenek valánk oldalszobába vonulni. 
Hajnik orvossal értekezett. 

A délutáni ut, vége felé, vad vidéken vezetett ke- 
resztül. Balra maradt egy kis rom, gömbölyü hegy tetején, 
Montebellonak nevezte a kalauz. 

Közel Meligu falucskához, egy szikla ugy. nézett ki 
. mint egy toronyos vár, és mintha egy oszlopra egy ke- 
reszt szirtkövet mesterségesen tettek volna. 

Reggel nem adott enni a kalauz, mert nem jött 
meg a bagage, midőn megjött, el kelle indulnunk; most 
este nem adott, mivel"már késő, azaz, csak 7 óra volt. 

Ez ember kapzsisága képzelhetlen. Csal minket, 
csalja embereit, csalja a fogadóst. Ha nem kérünk vala- 
mit nem adja. A theához a cognacot, a reggelihez a bort 
mindig kell kérni. Együtt hálat a családdal, a barmok- 
kal. Mely pillanatban leveszszük kezünket az ételről, el- 
ragadja. Egy gerézd szőlőt 3 napig eldugdosgat, hogy 
ezzel is kevesbet költsön. A theát öt napig ugyanazt 
adta. Ha vásárol valamit, felével többre mondja. Midőn 
fizet, mindig dugva fizet, hogy ne lássuk. Lop szőlőt, 
hogy ne kelljen egy garast, 5 liptát fizetnie. . . 

És e gyalázatos ember némileg képe a többi görö- 
göknek is. Mind ilyennek tapasztaltuk. A dimargue meg- 
látogat, kezet szorit, magasztalja a magyart, de ha felhi- 
vod valamire, mi fizetéssel jár, azzal, vagy annak hasz- 
nára megcsal. 

Ez embernek mi ketten 40 francot felek napon- 
kint. És már 4 nap óta nem eszünk, hálunk a földön. 
Keservesen leszidtam többször, és hallgat mint a bűnös, 
— mától fogva nem eszem nála, kap naponkint kalauzi 
fizetést. 


Octob. 15. 


Hajnik még mindig rosszul érzi magát. Ezért ugy 
terveztem, hogy Astrosbul hajón megyünk Naupliába, 
onnan kocsin Mykénbe, Corinthbul kocsin Kalamatába, 
és onnan hajón Athénbe. Csak igy érhetünk 17-én reg- 
gel a Pyréusba, ha Isten küld kedvező szelet; csak igy me- 
het kéjelmesen. ] 

B. egy igen gyenge talentom. Becsületes ember, de 
a rendőrség fejének alkalmatlan volt. Semmi számitás, 
semmi okosság nincs benne, sőt megfontolás sincs. Erez- 
tem ezt már hon, hogy rendeleteimet teljesiti, de az or- 
ganisatiót egy iznyire sem folytatta, s nem fejtette odább. 
E nyomorult kalauz, kinek maga sem hisz, kit utál, ké- 
pes őt elámitani, megfogni. És utközben mennyi bakot 
csinált Viddintől kezdve. . . 

Betegsége azért kellemetlen, mert minden bátorsá- 
gát elvesztette. Gyermekebb a gyermeknél. Nem tudom 
szánni, csaknem boszankodni tudok rá. Nyögve utazik, 
nyögve megy az utczán, nyögve fekszik. . . Mie fáj, feje? 
hála Istennek nem. Gyomra? az sem. Mája? nem fáj 
semmim. De hát miért nyög? Olyan gyenge vagyok . . . 
Természetesen mindenki neveti a férfit, nagy szakállal, 
ki járni tud, lovagolni, és nyög. 

Én kipirongattam. 

Hiszen Önnek vas természete van. 

Nem, felelém, hanem akaratom vas. 

Astrosig hegyeken mentünk, de Astros egy kies sik 
tengerparton fekszik, olajerdőtül véve körül. Astros egy- 
kor erősség volt. Egy csinos, nem magas sziklacsúcson, 
mely a tengerbe kissé benyulik, feküdt az erősség. 

A hegyekről látni ez öbölt, az argosi öbölt, gyö- 
nyör volt. 

A tenger hol be volt huhukolva, hol csillogott fé- 
nyesen. A hegyek és szigeteken ködfátyol lebegett, mely 
tündéri könnyü szint és természetet adott azoknak. Haj- 
nalban, a nap felkölte előtt kedves látvány egy öböl, 
mint egy áltlátszó fátyollal eltakart világ, lakói nem lát- 
szanak, várja az ember a nemtők lebegését. E szép, e 
szellemi világnak más lakói nem lehetnek. 

Astrosbul egy hajón elindulván, az igért 2 óra he- 
lyett 5 óra mulva értünk Naupliába. 

Ez nagyszerü kép közelről, Palaméd szirtével és 
erősségeivel. Árgos áltellenben meglepő. Ez az argonau- 
ták helye, ott uralkodott az ős Agamemnon. 

Nauplia, Athén után, a legnépesb város. 

De körül sem nézhettem. H. mindig nyögött. Csak 
az orvos jelenléte vigasztaltá meg. Ez embert az orvos 
puszta szóval megölheti és meggyógyithatja. 

Két óra mulva kocsin mentünk el. Egész Görögor- 
szágban csak itt és Athénben járhatni kocsin. Nem 
egész 21. óra alatt elértünk Mykén mellett Kharvati 
khánba. 

A hűtelen kalauz fizettetett velünk 25 francot. 

Utközben Tyrinthe mellett esék elmennünk.  Ala- 
csony halmon épült vár, még a cyelopsi korbul. A ki- 
vagdalt szirtek egymásra rakvák czément nélkül, a kö- 
zöket apróbb kövek töltik be. Rendesen nagy, roppant 
darabok. Az épités első kisérlete. Pausanias már romnak 
irja le, — ugy hever ma is mint az ő korában. 

A khánban a puszta padlaton hevertem, három gö- 
röggel, két olaszszal. Ittam keveset a fenyős borbul, mely- 
nek ize mint az orvosság. A mint lefeküdtem, ugy ébred- 
tem fel. : 

Most veszem hasznát annak, hogy nem kényeztet- 
vén el magamat, megtanultam tűrni mindent, nélkülözni 
sokat, sanyargatni testemet, mert a jobbhoz szokni igen 
könnyü, arra mindig van idő, de birni a rosszat, erre 
kell késziteni magunkat. 

H. alszik eleget, ha ébren van nyög, — az is bánt, 
hogy én hivtam ez utra, bár utolsó nap szavátul fölmen- 
tettem. 


Octob. 16. 


Korán indultunk el. H. ment egyenesen Corinth 
felé, én a kalauzzal Mykénre rándultam, mi félóra kü- 
lönbség. i 

Mykéne hires város volt az ókorban. Homér gyak- 
ran emlegeti. Mint Tyrinthe nem. fekszik magasan. Közel 
hozzá emelkedik két ékszerü hegy. Láttam cyclopsi falait, 
melyek a tyrinthihez hasonlók. Roppant és minden alaku 
kövekből van összerakva. Láttam az oroszlános kaput. 
Ugy látszik, később jött divatba az acropolisok építése 
magasb hegyeken, midőn a görög nép két ezer"réven 
keresztül csak öldöste egymást szünetlen hadaiban. 

Közel van hozzá, egy hegyoldalban Agamemnon 
vagy az Atridák sírja, avagy kincsrejteke. Szebbet nem 
láttam. Kivülről, két oldalt kirakott bemenetel vezett bele. 
Kapuja nagy, lóháton mentünk belé. Mint egy gömbölyü 
pyramis van épitve, egymásra rakott kövekből. Belől tá- 
gas. A kapuszemöldökkő TPBAK hossza lehet öt öl, 
széle több lépés. 

Egy másat a várhoz közel ásnak ki most. 

Gyönyörü mű, — de ez csak sirbolt lehetett, kincs- 
nek nagyon nyilvános hely. 

A görög nép e tengerparton kereskedő, ben pász- 
tori életet él, most mint hajdan. Annyi bort és életet ter- 
meszt, mennyi magának kell. Gyapotot -is annyit. Külön- 
ben őrzi kecske és juhnyáját, mely a végtelen hegyeken 
és völgyekben szabadon legel. Füttyentéssel hivogatja 
össze néha-néha. Hangszert nem láttam nála... Egy horgas 
bot minden fegyvere, és egy kés, melynek fa nyele egé- 
szen olyan mint a képekben látjuk a régi görög hősek 
rövid kardjait. Szobrokon szépen veszi ki magát, igy fá- 
ból a faragványokra emlékeztet. A hosszu ing.is szebb a 
képeken. A phrygiai sipka is a mostani szőtt fehér sip- 
kához hasonlit, — a fesz az után támadt. 

A szobrászati egyszerüség nem oly szép az életben. 
Kivált mivel csinatlan az öltözet. 

Ki Hellásban utazott, az törtűészetesűek találja a 
régi költőknél a pásztori élet magasztalását,. a. bucolicu- 
sokat. Ez a nép, a nemzet élete volt. Harezolt és pásztor- 
kodott, hős volt és pásztor, hevert vagy .izzadott. 

Még most is kiváncsi, szíves a nép, idegen iránt, 
de indulatos is, vad, harczra kész. Szorgalmat hiában ke- 
ressz nála, nem is érti a földmivelést. 

Politikára van hajlama. Sokat, hévvel, élénk: moz- 
galmakkal beszél. Büszke szabadságára, "s hogy: a "hatal- 
mak közbenjárása nélkül nem fogta velna TEEKÖSBS 8 azt 
vagy nem is tudta, vagy elfelejtette. - 

Nincs $em jogban, sem ruházatban különbség az em- 
berek közt itt. : Sipkáját senki előtt, sem kün, sem. szo- 
bában nem veszi le a nép. Nem ismeri e külső hódolatot. 
Keveset fizet, bor, élet, gyapju termesztékének 109/,-át 
adja adóul, pénzt egy fillért sem. . . Es még is az utolsó 
khánban is a demokratiáról és az aristokratia ellen szó- 
nokolnak. A királyt nem kedvelik, — az orosz czárral 


tart. Mindenütt vitézzel találkozni, ki mutatja sebeit a 
szabadságharczból, és segélytelenül hagyja a kormány. 

Athéne jut eszembe, a nép ott, és a régiség harcza 
a nép és nagyok közt. 

Keveset tesz a kormány itt, még csak áz sík 
sem jeleli ki, még csak a török járdák és kutfőket sem 
tartja fen, nem látszik birni a kormányzásra képességgel 
sem, közoktatási tekintetben semmit sem tett; — ha e 
nép megszaporodik , ujra éli a régi zavarok véres 
napjait. — 

ágető napban mentünk Corinth felé, lóháton, mert 
a szekérut el van hagyva. Délben értünk oda. 

Corinth öble nem oly szép mint képzeltem. Egyéb- 
iránt sok függ a világitástól, fÖFlYVEN az ember valamely 
vidéket néz. ; 

Acropolisa magas, MNNRETA összeköttetésben a Pinás 
Scoriphiával. Várat magasb helyen alig láttam. Disze a 
városnak, vidéknek, ereje az országnak. 

A város kicsiny. 

6—8 dóriai oszlop áll déli oldalán , valamely régi 
templom maradványai. . 

Köröskörül szikla- -bányák vannak. Látszik föllt met- 
szették belőlök az oszlopokat, lépcsőzeteket, köveket kü- 
lönbféle épitményekhez. 

A szinház, mely Kalámakihoz közel van, roppant 
terjedelmü. A Stádium hasonló, alakára nézve, az athénei- 
hez. A Hexamilion romjai is láthatók. 

De H. ismét nyögött, kétségbeesve, kivált miután 
egy orvos, német; kit én hivtam hozzá, májgyuladásról 
beszélt. Elfakadt. sirva. Mondám, őt egy orvos szóval 
megölheti s megmentheti. I 

Két óra mulva elmentünk, teherhordó szekeren, Ka- 
lamakiba. Két órába nem került oda érnünk, fizettünk 
4 pfrt. 

Itt hajót bérlénk Athénig 12 pírtért, de mivel a 
hajós nem bánja 8—10 órával előbb ér-e oda, kikötém, 
hogy: ha napfelkölte előtt a Pyrébe nem jutunk, csak 8 
pírtot kap. 

A szerencsére kellett bizni magunkat. Ha ellenünk 
lesz a szél, két nap is időzhetünk, pedig holnapután megy 
a gőzös Marselllebe, — szárazon, később ugyan, de bi- 
zonyosan elértünk volna. 

Istenben biztunk. 

A szél jól lengedezett. Éjjel még jobban. H. len a 
hajóban, én a födelen feküdtem.  Megkerülvén Salamin 
szigetét, hol Themistokles győzött, nap felkölte előtt a 
Pyrében valánk. 

Az éj szép a tengeren. Tiszta, derült a menny tö- 
mérdek csillagaival, a szellő langy mint egy szives 80- 
hajtás, itt-ott tűz csillog a partokrul, s ritkán egy-egy 
hajó lebben el mellettünk vitorláival mint egy fehér ki- 
sértet. A kormányos s a matróczok dudolgatva dalolnak, 
dalolják azt az egyhangu, lassu, keserves dalt, mely vál- 
tozataiban is ugyan az, s minden keleti népeknél elterje- 
dettnek látszik. 

De nincs pompásabb a lapát és hab játékánál. A 
hab megtörése a hajó oldalába millio szikrákat s csilla- 
gokat idéz elő. Csupa ragyogás, merő fény, tengere nem 
a viznek, de a tűznek, mely fénylik, csillagokat szűl, 
pezsgve és játszva. 

Corinthban ismét találtunk két magyart, kik Ve- 
lenczéből menekültek ide. Havonkint kapnak 21 drach- 
mát és élelmet. 

 Biztattuk ne törekedjenek idő felőtt haza, de el se 
feledjék a hazát és a szabadságot. 


Octob. 17. 


D. e. kilencz órakor értünk Athénbe. k 

Nagy nehezen föltaláltam Treiber orvost, ki Hajni- 
kot megvigasztalta, hogy lázza van ugyan, de utazhát a 
gőzössel. 

Örülök magam is, mert miatta szinte itt maradtam 
volna. 

Voltam Theokarnál, ki a regentség alatt miniszter 
volt, de nevemet nem mondtam. Áltfutám a franczia la- 
pokat, miktől szomoruan látóm hogy Németföld kormá- 
nyát Ausztria és Poroszország magához ragadja tett- 
leg; hogy Magyarországon fogdosnak és itélnek; hogy 
Garibaldi Piemontban, Mazzini Genfben, stb. nem ma- 
radhat. Tehát hol lelnek uj hazát kik a régit elvesz- 
tették ? j 

A menekült sorsa keserves és lealázó. Nem marty- 
roknak, de koldusoknak, betegeknek tekintetnek, kiket ma- 
gától minden kormány félelmesen eltol. 

Elkedvetlenitett e, tapasztalás. 

Én különben" sem mondogattam hogy menekült va- 
gyok.  Veszteni, megveretni, abban van valami szégye- 
nitő. Okát nem kérdi a világ, az eredményt tekinti. 

Bepillanték a képviselők házába.  Fövegét minden 
fentartja. Minden azzal az olvasófélével játszik. Ennek 
csörgése hallatszik minden padról. Az elnök sem csinál 
egyebet. És minden szól, a tribunon, a padon, a tribune 
körül, mint egy házi tanácskozás, minden közbeszól. 

Később még leczkét tarték Demetricaraco képvi- 
selő, s a hőtelier előtt kalauzunknak, ki tudatlan, csaló, 
hazug, fukar volt. . . Képe a többinek. A képviselő, ki 
őt ajánlá, megszidta, — a hőtelier mihamar eltávozott, 
alkalmasint egyetértenek. 

Fizettünk neki 732 francot. 


Octob. 18. 


A tennapi kedvetlenség uralkodott rajtam. Sokat 
akartam megnézni, de nem tettem. 

Reggel kimentem a Pyrébe jegyeket venni, és dél- 
után kimentünk a hajóra, Cairó ra. 

Ohajtottam elhagyni Hellászt, mely kevés gyönyört 
és élvet ád. Ámbár nem sajnálom a nagy fáradságot, a 
sok költséget, hogy e classicus földet megismerhettem. 

Este 9-kor indultunk el. 


Octob. 19-én 


reggel haladtunk el a kontinens Európa legdélibb foka 
alatt, Tenarát értem. Ma, mint 20-án, ellenszél tánczoltatta 
a hajót, s többnyire betegek voltak az utasok. En rám 
nem hatott nagyon most sem, és Lamartine Histoire de 
" la Révolution de 1848. olvasgattam. 

Hajnik roszabbul érzette magát, természetesen. De 
azt az akaratbeli gyengeséget férfiban soha sem lát- 
tam. Nyög mint a kit feszitenek, és nincs fájdalma, csak 
félelme. 


Octob. 21-én 


reggel, 2-kor Maltába értünk. Nem tudtam aludni, s a 
födélen sétáltam viradatig. Es mivel a jönni kellett fran- 
czia hajó nem jött meg 6 nap mulva sem, vártunk 


Octob. 22-én 


délutánig, s ekkor kedvező széllel indultunk utnak. 

Malta elég nagy szigetke. Kikötője pompás, a város 
némileg keleti, de inkább angol. Untalan hallani a ha- 
rangok unalmas játékait. Alig látni zöldet a sziget part- 
jain, de azért van mindenféle mezei lak, kert, árnyék 
nélkül, — az ég csillagaiban s a tenger szelében gyö- 
nyörködnek. 

Ejjel pompás, fölséges és irtóztató égi háborunak 
voltam tanuja. Több óráig tartott. Az egész láthatár egy 
folytonos villámlás, mennydörgés volt. A villám sugára 
körül-körülirt bennünket, mint egy varázskörrel. Néha 
egy-egy oldalt világított meg, s tisztán láttuk az egyes 
hajók magános dülöngéseit a hullámok dombjain. Néha 
csak a habok hegyes emelkedésein néztünk végig. A vil- 
lám irtózatos kigyózásokat csinált, változó, hol sárga, hol 
kék, hol fehér szinekkel. Néha körülfont bennünket, 
mintha a dörgés szózatával azt mondaná: innen, e kör- 
bül nincs menekülés. Néha körül tekergőzött a sugár egy 
helyben, mintha megkötné az égi tilalmat. Néha egyene- 
sen mint egy furó, mint egy tőr szaladt a tengerbe . . . 
Mi volt ott, a rettenetes helyen? Hajó, vagy hab — s 
mélyen a fendlkón halak, melyek csendben nézték a bor- 
zasztó szép játékot. . 

Egy sujtás tönkre teszi e szép hajót, s leszállunk a 
tenger sirjába. 

Ki a tenger veszedelmeit egyenkint áltszámolja, le- 
hetetlen annak nem félnie. 

Kivéve ha Istenben bizik. 

" Kivéve ha a haláltól nem fél s a sírban keresi a 
riyugalmat, mit az életben nem talál. . . 

Enyéim otthon nyugosznak, s nem sejtik, hogy alat- 
tam a tenger van, minden hab egy halál s egy sir, s fö- 
löttem és köröttem a villám hull mint az eső, hull tör- 
ténetesen, felsőbb vezetés nélkül, az nem tartóztatja el 
fejünktől s mi ki nem kerülhetjük, el nem hárithatjuk. . . 


Octob. .23-án 


Maritimo szigetke mellett evezénk el, láttuk Sziczilia 
kéklő széleit. 


Octob. 24-én 


Sardinia és Corsica köztt eveztünk el. Amaz öblös, szir- 
tes, a szemnek kietlen sziget, rideg, halotti tekintetü. 
Corsica magas hegyei több életre látnak mutatni... Itt 
termett az óriás, . . . Napoleon. 


Octob. 25-én 


reggel láttuk meg a franczia partokat, láttuk meg Mar- 
seille gyönyörü öblét. A nap tisztán költ fel. A kikötőt 
megelőző szirtek, hegyek, várak, a hajnal ködében , föl- 
séges tekintet volt... A tenger egy nagy tündér, meg- 

szépiti a mi hozzá közeledik... Leplét rá veti a földre, 
s a föld egy költeménynyé változik. 

A 8 nap, mióta a hajó Smyrnából eljött, 10 órakor 
telvén ki, ezt veszteglésbe számitván, 10 órakor mehe- 
tünk ki csak. 

. . . Itt várom tehát Dinám levelét. . . Innen Zürichbe 
megyek... Ő reám már várakozik. . . Végre-végre ott- 
hon leszek ismét, mert nála leszek. . . 

És ha nincs levél?! 

Siettem a postára. Londonbul, Mayertől kaptam, . . . 
Dinámtól nem!! 

Végtelenül elbusultam. Káaludt belőlem minden kedv 
mindenhez. Mit csináljak? E földön maradjak, melynek 
népe jó, kormánya hazug, gyáva, s örökké sirásója a 
forradalom nyereményeinek ? Párisba menjek, melyet most 
utálok ? . . 

. . . Kell, kell mennem, mert csak ott hallhatok róla, 
mert csak onnan tudósithatom biztosan. . . 

Marseille szép város... Vidéke déli meleg . . . tele 
mezei házakkal. . . 


Octob. 26-án 


Avignonba mentünk vasuton, gyönyörüen mivelt vidéken 
keresztül. Onnan Lyonba mentünk 27-én... Nagy város, 
társa Párisnak. . . Találtunk egy gazdag magyart, Márky, 
zongoramüves, de fukar, hazafiatlan ... Találtunk egy 
takácsot, Koncsek, öreg, szegény, de ma is kardot kötne 
honáért. . . 

Innen 29-én gőzösön Chálonsba mentünk, . . . érde- 
kes utazás, a sok szép müvelt vidék, a sok lánezhid. . . 
Maconnál Lamartinera emlékeztem. . . Chálonsbul gyors- 

kocsin utaztunk Tonnerrebe, hová 30-án délben értünk; 
innen pedig vasuton mentünk Fontainebleaun ált Pá- 
risba. . . 

Este 8 órakor a Hőtel Nationalban valánk, rue Notre 
Dame des Victoires. i 

Nem érzek semmi kedvet, semmi örömet, — mintha 
számkivetésben volnék e városban. Hazám miatt? nem, 
az most veszve van, de az élni fog ujra. Családom miatt, 
mely távol van, — az embernek nincs, csak egy élete. . . 


Octob. 31. Novemb. 1—5. 


Teleki Laczit nagy nehezen tudtam feltalálni. . 

Batthyány Lajos kötélre itéltetett. . . Próbálta magát 
megölni. . . Agyon lövetett. i 

Egmont volt ő, élete, halála az. Jutalmat érdemelt 
volna az udvartól. Volt opponens, de forradalmi nem volt. 

Csány, Jeszenák szinte kötéllel végeztettek ki. 

És Aradon 13 generalis. . . 

Es a halálra jelöltek száma ezerekre megy... 

Az alkotmányt eltörölték. . . Az országot feldarabol- 
ták nyelv szerint... Bánnak mint egy darab. áldozathus- 
sal, metszik, vágják, osztják... 

Meggörnyed a sziv fájdalmában. 

Nem tud szólni Istenhez sem. 

A jövendő mint egy örök mélység. 

Boszut lehell — egy megkötött ember. 

Igazságot emleget az áldozat — a gyilkos keze 
alatt. 

A legjobbak fejei hullnak, esnek, a gazdagok va- 
gyonait szedik, ragadozzák, a régi alkotmányos életet 
mint egy bűntáblát tördelik, — nem látni mást a széles 

országban mint akasztófát, fegyvert, hóhért, árulót, ra- 
gadmányt, tüzet, mely a polgár vagyonát égeti, és sere- 
gét az idegeneknek, kik kegyetlenül gazdálkodnak a bol- 
dogtalan földön. 

És nem találkoznék annyi millió közt a Nemesis- 
nek egy karja sem, mely akar, mely talál? Annyi ha- 
zafi, annyi rokon, sin barát közt? Jellachich, Haynau 
és a többiek mind kormányozni fognak? Haynau béké- 
ben fog ülni az áldozat hátán? Jellachich büntetlenül kö- 
vette volna el a kettős vétket? 

Lehetetlen! A boszuállást ők magok gerjesztik. A 
becsületes népben költik az orgyilkolás indulatait. . . 

Itt volt Klapka Londonbul. 

Ő capitulált. Látta, tudta hogy halni kell vagy a 
hadi törvényszék, vagy a golyó által a harczmezőn. Ki 
ne választaná emezt mely dicsőséggel jár?! Capitulált, 
megmenté az őrsereg életét. Hiszen capitulatio, dicsőséget 
benne nem látok. 

Ő is mondja, találkozzunk, és szóljunk a jövendőrűl. 

Mi? Alig vagyunk a szabad Európában nyolczan, 
kik akarunk tenni ismét. A többi, alig 10—20, alig várja 
az amnestiát, ha büntetés lesz is hozzá kapcsolva, csak 
ne legyen halál. 

A többiek, a legtöbb Viddinben van, és török föl- 
dön lesznek körülirva. 

Nem menténk meg semmit, nem tudunk 1000 fran- 
cot közvállalatra összecsinálni. Én próbáltam, már Orso- 
ván, nem sikerült. Más nem is próbálta. 

Tehát miről s kik tanácskozzunk? 

Arról, hogy Angliában és Amerikában valami össze- 
gyüjtessék ? 

A magyar faj most lejárta pályáját, java le van 


ölve, vagy számüzve, és megfosztva mindenétől. 
; 8. 

Forradalmat most a tót és oláh faj kezdhet, indit- 
hat. A magyar lesz mestere ismét. 

Kell történni valami nagy európai eseménynek, 
mely mint 1848-ban egyszerre, véletlenül magasra emelt, 
ugy majd egyszerre urrá tesz a szolgából. 

Ha egypár koronás fő a földre hull. Ha az ural- 
kodók megrémülnek, a hadsereg felébred, — néhány 
nap mindent helyrehoz. Ezt be kell várnunk, kiszámitani 
nem lehet. 


Novemb. 6—10. 


Az ellen, hogy nevem is aláiratott azon iratnak, 
melyben Kossuth a dictaturát Görgeynek áltadta, protes- 
táltam. Elmondtam benne, hogy K. azt nem tehette, de 
meg sem kérdezte a ministeriumot, hogy azt akkor ten- 
nie, mikor G.-ről hitte hogy áruló, nem volt szabad . . . 

Szarvady, kinek irtam, csak annyit igtatott be, hogy 
én nem irtam alá. Mondja: ne legyünk ellenzékben Ko- 
suthtal. 

Ismét a régi nóta? 

. Tudja Ön, miért veszett el a haza? Mert sokat bi- 
zott rá, mert azt mondogattuk, egység, és az egység ab- 
ban állt, hogy K. azt tette a mit akart. 

Most már nem arról van szó: opponáljunk, nincs 
hol, nincs kinek, most a történetet irjuk meg, s annak 
igazsággal tartozunk. 

Tudja meg a haza, a világ, hogy elvesztünk, mivel 
K. félénk és dicsvágyó volt határtalanul. 

Tudja meg a nemzet, hogy netalán alkalom jövén, 
másodszor ne higyjen annak ki egyszer elvesztette, ki 

felizgatni birja a népet, de vezetni gyönge, eszélytelen, 
s önző. 

Ezt széltiben mondogatom. 

Meg kell menteni a hazát tőle, és igazságot mon- 
dani az utókornak. 

Ide irom a mit a National szerkesztőjének irtam: 


Szerkesztő ur. 

, Több lapban megjelent Kossuth L. ur azon levele, 
melyben kormányzóságárul lemond, s a dictaturát Görgey 
tábornokra ruházza ált. ; 

n Ezt a hét minister közül valósággal csak három 
irta alá, a többi meg sem volt kérdezve, én sem, 
azonban nevemet alájegyezve látom, mit ezennel hamis- 
nak nyilvánitok. 

, Én nem adhattam volna lélekismeretesen a dicta- 
turát Görgey kezébe akkor, midőn már meggyőződ- 
tem arról hogy áruló. Ezt nem is tettem. Hogy Kossuth 
ur nem birt inkább meghalni semhogy azt tegye, arról 
számolni tartozik Istennek most, majd a nemzetnek is. 
Tudhatta jól, mikép Görgey az áltadott hatalmat már 
csak arra fogja használni, hogy elárulja az országot. 

, Sőt Kossuth ur nem is volt jogosítva a dictaturát 
bár kire áltruházni. Ő maga lemondván, természetesen 
maradt a ministerium. Ezzel nem is tanácskozott lemon- 
dása s a hatalom áltruházása iránt; azt fel nem oszlatta 
hogy ily coup d état-t tegyen; de ha a ministeriumot 
személyzetére nézve változtathatta volna is, mint insti- 
tutiot el nem törölhette a nemzetgyülés beleegyezése 
nélkül. 

n Azonban mi, Batthyány K. külügyministerrel nem 
szüntünk meg gyakorolni a kormányhatalmat ezután sem. 
Ezt meg is irtuk Görgeynek. Bém tábora, mely még 

augustus 14-én az erdélyi seregeken felül 40,000-ből ál- 
lott, csak a ministeriumot ismerte el törvényes hata- 
lomnak. 

nAzonban teljesedett a mit előre láttam s a mit 
Görgey megirt Paskevicznak, t. i. megadásának erkölcsi 
következménye lett a többi seregek feloszlása is. 

nÍgy lehetetlen volt a harczot Erdély hegyei közé 
álttenni, hol 10000 ember 100,000-nek állhat ellen. 

n Utolszor csatáztunk aug. 23-án a mehadiai fürdők 
mellett. Másnap 2400 emberrel és 18 álgyuval áltlép- 
tünk a török földre, midőn már Erdélyből Bém is eltá- 
vozott. 

vAugustus elején még 140,000 harczba vihető ka- 
tonánk volt. Es e roppant erő mint egy buborék elpat- 
tant. Szerencsétlensége volt e hazának egy áruló, ki a 
mellett bátor volt; és egy dicsvágyó, ki a mellett gyáva 
volt. Nagy csak maga a nép volt. 

Athén, sept. 24. 1849." 

(Nem jelent meg, Telekiék itt meggátolták "megje- 
lenését. 1851-ki jegyzet.) 

kk xk 
kj 

Lónyay Menyhért kijött szinte. Pesten, Bécsen ke- 
resztül. Apja mint inast hozta ki. Apja b. titkos tanácsos. 

Ő mondja, miképen megtudván a rendőrség hogy 
nőm levelet kapott, hozzá mentek, és a levelet tőle el- 
vették. Jellél lévén irva, a kulcsot kérték tőle. Nem 
adta. Ekkor Bécsbe az illető cabinetbe fölküldték. 

Ujabb baj. Alig hiszem hogy kijöhessen, alig hi- 
szem hogy mindent ugy elvégezhessen, hogy ne legyen 
az osztrák hatalom alatt egy gondolatunk, egy fillérünk, 
egy érdekünk. 

Szállást fogadtam rue Montmartre, 182, a boule- 
vardra, 3-ik emelet, 2 kis szoba, az utczaszögleten. Hall- 
gatózom az események után . . . Várok, tűrök, re- 
ménylek. 


Novemb. 19—30. 


Most minden gondolatom nőm, családom körül fo- 
rog. Irni, vigasztalni, hivni, minden alkalmat felhasználok. 
Ó de kevés a tevékeny ember, mint a bátor is kevés. 
Egy hazamenő fiatal embernek 66 francot adtam egy 
levél áltadásaért. Dinám talán most sem tudja hol va- 
gyok. Kiínaitól minden áron meg kell szabaditani. 

Nov. 15-kén küldte ált Londonbul Pulszkyné a le- 
velet, mit neki irt nőm. Szól nov. 1-ről. Minduntalan 
vizsgálgatják házát; javait kezdték összeirni; nem szabad 
Pestről eltávoznia; nem szabad tőlem kapnia levelet; nem 
irni . . . Haynau egy levelet iratott vele hozzám, felszóli- 
tót, hogy tartózkodjam irni. Marseillebe küldte Haynau, 
nem kaptam. . . i 

s 5-ik hóra reményes állapotban van. Wog utaz- 
hatni, ha szabad? S ha otthon marad, egyedül állja ki a 
halál félelmeit, kínait? Anyám öreg, messze van, — neki 
egész országban nincs szüleiről rokona. Ott áll magányo- 
san mint mezei rózsa az erdő közepette. 

Nincs nyugtom, nincs örömem e városban. Mig ki 
nem jött, örökös várakozásban élek, lelkem folytonos zaj- 
lódásban van. 

Es bánt a szerencsétlen vég emlékezete. 

Mint lesülyedt szegény nemzetem! Rabbá lett. Az 
ország szétkonczoltatott. A mit apáink szereztek és meg- 
tartottak, azt mi elvesztettük. 5 akkor vesztettük el, mi- 

kor minden a kezünkben volt. Több eszély, több számitó 
politika kellett volna, — gyermekek irták az ujságokat, 
azokat követték Nyáry, azután Kossuth, dicsvágyaiknak 
lett a haza áldozat. Igazsága volt a nemzetnek, lehetet- 


len volt nem állni oldalához, — igazsága volt, esze nem, 
aztán szerencséje sem. 
Es Kossuth — — — most mit csinál? 


Mig a törököt az angol nem támogatta , reszketett, 
hallgatott. Elhagyta a kormányt hir, a nemzetet bucsu, a 
tábort vigasztalás s biztatás nélkül. 

És most megjelen Orsovárul, aug. 15-rül egy bu- 
csuszó a magyar nemzethez. Hazugság a datum, 5 napig, 
13—17-ig Mehadia s Orsova közt kóválygott, bujdoklott, 
megfeledkezve hogy nem magát, a nemzetet kellene meg- 
menteni. Senkit nem fogadott, senkivel nem értekezett, 
kerülte a népet, a sereget mely őt kereste, s követte ed- 
dig. De a datum semmi. 

Tartalma borzasztó hazugság. A világot ily szamár- 
nak, nemzetét ily vaknak senki nem tartotta a föld há- 
tán. ,Ő a legjobb hazafinak tartá Görgeyt", — és nem 
ő gyüjtött ellene Szegeden sereget a ministerium mel- 
lőzésével? ,Ő már nem használhatott, ő vesztette nép- 
szerűségét", — és nem ő dicsekvék-e még Szegeden is 
a nép hatalmával, mely az övé a tábor, a diaeta ellen is? 
n0 kényszeritve volt ekképen áltadni a hatalmat, mivel 
jobb kezekben is hitte", —- és nem ő szoritotta esti 9 
órára a hatalom kezdetét, mint nekünk Radnán mondá, 
nehogy Görgey elfogassa, s kiadja? 

És ez ember még mindig képes bolonditani a vilá- 
got! Es talán még egyszer kezébe veszi a haza sorsát! 

Én nyilvánitám mindenütt, hogy e rettenetes eset- 
ben főbe lövöm. 

Igy szólt Klapka. Igy Almássy. Igy a londoni 8 kö- 
zül egyet kivéve, mind. 

Azonban kivánják, az álarczot hadd viselje, ne il- 
lessük. De majd késő lesz a tett perczében leragadni. 

Én fogom teljesíteni e hazafiui szent kötelessé- 
gemet. 

Különben olvasással, tervezéssel foglalkozom. 

Megirom napam, a páratlan Theresia emléke- 
zetét. Lett a forradalom áldozatja. 

Talán egy magyar drámát is irok az ausztriai epo- 
chából, igy is fentartván a franczia nép rokonszenvét. 

Talán megirom a Számüzött emlékezeteit. Alapul 
venném görögországi utamat. 

És talán megirom, ha 1—2 évig pihenhetek, ha az 
alatt számüzetésemtől nem emel ki uj zivatar, megirom 
Magyarország történetét a habsburg-lotharingi ház uralko- 
dása alatt, 1526—1849-ig. Itt sok még fölhasználatlan kutfő 
van; talán a diplomatia levéltárába is bejuthatok. 

Olvasgatok már is s szerezem az adatokat, köny- 
veket. Egypár nemzet hason korát kell áltolvasgatnom, 
hogy hasonlithassam magamnak azokhoz a magyar ak- 
kori kort. 

Kell Lengyelország, Csehország, Ausztria, a Dunai 
tartományok , Török- és Francziaország történetét is- 
mernem. 

Kell azon kor röpiratait, rajzolatait ismernem, ebből 
érzem azon kor atmosphacráját. 

Kell a Corpus jurist végig olvasnom, és a diaetai 
naplókat. 

Kell az angol és franczia diplomaták levelezéseit 
ismernem. 

Kell a császár - királyok életrajzait megtekintenem. 

Egy kort, mint egy vidéket minden oldalrul, minden 
szempontbul meg kell szemlélni. 

Nincs nagyobb hazugság mint a történet. Az elbe- 
szélő téved minden nyomon; hiszen az elmult tennapot 
nem ismerjük jól. A philosoph maga teremt magának 
világot, s az alkotottat válókint fogadja el az olvasó. 

Mi ingatag tér ez. Irtózik tőle az én lelkiismeretes- 
ségem. 

Isten neki. 

; Azt hiszem, korszerübb szolgálatot nem tehetek ha- 
zámnak a világ előtt. A nemzetet megismerteti jövendő- 
jével, a világot a multtal, melynek hiánya miatt látta s 
nézte összetett kézzel bukásunkat. 


Novemb. 30.—Decemb. 10. 


Isten neki ha Kossuth, e lelketlen dicshörpölő , ir- 
ván magát teszi nevetségessé; ez még egyszer elvesztheti 
a hazát, de megmenteni nem képes, — kivéve hogy fe- 
jéül mászsza fel magát mint ügyes komédiás. 

Ismét irt, vagy szólt, midőn Viddinből a menekül- 
tek Sumlába vitettek. Hogy az angol, a franczia, hadat 
üzen a muszkának, és a török, hogy nemsokára a Du- 
nán ált, vagy visszaeveznek, hogy ő meg van bizva a 
magyarokbúl egy katonai testületet képezni . . . Ámit 
mint otthon, s még mindig nem kaczag rajta Európa. 
Széchenyi megőrült, Kossuth szerencséjének sükere bó- 
ditá meg. Kossuth önmaga miatt fog megőrülni. 

A Times ugyan élesen jegyzi meg, hogy nem mutat 
mély lelkiismeretre, azon nemzetről, melyet a végve- 
szélybe döntött, egy elegiával válni meg (érti bucsu- 

szavát), és önzőnek, és egyébnek is nevezi. De ez nem 
elég. Őt csak mi álarczozhatjuk le. 

S mint Ajaxról írja Homér, hogy szamárkint áll a 
harczban, mely minden ütésre megrázkodik, ugy van ő, 
oly érzékeny. 

Pár ujságban áll, hogy ő 2 millió forintot tőn le az 
angol bankba. 

Felel reá, Asboth neve alatt, de az ő nyelve, Asboth 
irni sem tud. 

Irja, hogy az ő pénzéből, fizetéséből 33,000 pfrt 
maradt ben. Meglehet, de nem hiszem. Egyébiránt 1848. 
octobertől aprilis 14-ig 1849. kapott 11,000 pírtot, apri- 
listől augustus 12-ig illette 66,000, összesen 10 92 hóra 
77000 pfrt. Mi maradt nála abból, mi kézi tár nála 
szokott állani? És kiadatott 5000 pfrtat; és Orsován ki- 
vett 15.000 pírtot, mi összesen 20,000 pírt. 

Ebben tehát valótlanság van. 

Irja, hogy 45.000 pfrttal tartozott Batthyánynak a 
kincstár, — de ő azért Radnáról a 90 mázsa (5 millió 
forint) aranyat és ezüstöt visszaküldte? 

Ez nemtelen eljárás Batthyány ellenében. 

Az emigratio irányában pedig oktalan eljárás; itt 
vagyunk a koldusok. 

Es nem ugy ment ő Bémhez, hogy a sereggel ma- 
rad? Maga mondta hogy Bémnek nincs pénze, de tudta 
a világ mind. És még is visszaküldte? Azt kellene mon- 
dani, áruló volt Görgeyvel, — de csak gyávának mon- 
dom, már eszét vesztette. Mivel nem tudta Bém seregét 
fizetni, feloszlott. . 

Miért mondja ezt Kossuth? Hogy nagylelkünek lás- 
sék. Csak balgának fog neveztetni. 

Irja, hogy a kormányzói nagy fizetést ugy kellett 
rátolni. Nem igaz. A ház nehezen szavazta meg. Sőt K. 

azt mondá Duschekkel, ha csak 100000 szavaztatik, 
más 100,000 ajándékozhatás végett rendelkezése alá bo- 
csátassék. 

Nem sok pénz az, azt hiszem, de minek mondja a 
mi nem igaz. Bűnös képmutató. Hiszen szállás igazitásra 
40,000 pírt kellett volna, a mint ő tervezte. 

Irja, mint diaetai követnek donatiot akartak adni. 
Gondolatban lehetett, de még csak inditványba sem jött, 
még conferentiában sem. Természetes hogy el nem fo- 
gadta a mi nem ajánltatott. 

Irja a határon tul félezer aranynyal ment; még 
Turnov-Severinben 700 volt, — azon skatulán kivül, mit 
meg sem tekintettek. 

Irja, a koronát egy bizottmány pecsét alá tette, s 
egy minister felelősége alatt, biztos helyre tétetett. Eb- 
ből sem igaz egy szó sem. Egy hang sem igaz benne. 
Semmit sem tud róla. Es e pontban még roppant malitia 
is van. 

És Európa előtt igy mer fellépni! Nem retteg hogy 
néhány sorral a szégyenpadra szögezhetjük! Ingerli azo- 
kat, kik az ő poltronságát, ambitioját, kormányzását tartják 
Magyarország sirjának. Görgey elárulta a hazát, Kossuth 
elvesztette szökése, alattomos szökése által. 

Miért tette le a fegyvert, miért oszlott fel a bánáti 
sereg, 45—50,000 ember? Mivel Görgey letette a fegy- 
vert? Nem. Hanem mivel Kossuth szökvé már a határ- 
szélen keresett testének menedéket. 

Neki nem kellett volna, nem volt szabad dictatort 
tenni, legkevésbé olyat, kit árulónak vallott. A sereg 
élén kellett volna Görgeyt elfogatni. Talán ő is (Kos- 
suth) elveszett volna, ily pillanatban a golyó repül min- 
denfelé, de Görgey bizonyosan, s a haza nem, vagy nem 
ily gyalázatosan, menedék nélkül. 

Ő tartozott e lépéssel a hazának, magának. Dicső. 
helyre a sors nem emel senkit ingyen. A forradalmat 
messziről, puszta szóval nem lehet vezérelni. Jobban 
szerette életét a hazánál, törpévé vált dicsősége sulya 
alatt, nemcsak meghalni nem tudott, de magát annak ki- 
tenni sem merte. 

Ily pályán nem évek szerint mérik az életet. Neki 
tul élni az ügyet csak ugy volt szabad, ha meghalni hiá- 
ban próbált. 

Minden hires ember ilyen közelről? 

Csak bujna köpenyébe mint Pompéj, engedvén 
magát megölni, — de ez ember még szinpadra lép, tolja 
magát. 

Mig a történet itéletet nem mond! 


Decemb. 109—25. 


Szinpadra tolja magát. Ily czim alatt: Die Cata- 
strophe in Ungarn. v. L. Kossuth, in Widdin, jelent meg 
irata Lipcsében. Telekinek és Pulszkynak volt küldve, 
— Orosz forditá le, és kiadta Pulszkyval, s engedel- 
méből. 

Teleki boszús, mert ismét egy meztelen oldal. Még 
nem olvastam, — de képzelem tartalmát. 

Mi képzelgő, mi ingatag, mi balga ember, szolgáljon 
bizonyságul az ide zárt levele : 


, Viddin, Octob. 2. 1849. 
"Magyar Ország kormányzója 
Komárom várának üdvözletet. 
, Görgei elárulta a hazát. Vesztére forditá a hatal- 
mat, melyet csak megmentésének föltétele alatt kölcsönöz- 

tem neki, felelősége alatt. Kötelességemmé vált 
saját kezeimbe venni ismét a kormányzói ha- 
talmat, melyet a nemzet megbizásából tör- 
vényszerűleg különben is csak én gyakorol- 
hatok. Fő gondom Komáromot biztositani. Ha az 6 
hónapig tartja magát, a haza meg van mentve. Ez okbul 
küldöm rendkivüli megbizottam gyanánt Henningsen 
Frigyes urat, hazánk ügyeinek meleg s fontos helyzetü 
angol barátját, adván neki teljes hatalmat mindent meg- 
tenni, a mit Komárom megtartására s biztosítására szük- 
ségesnek látand; alkalmazni s elmozdítani a kit jónak 
lát, lekötelezni a nemzetet jutalmakra, kármentesitésekre, 
különösen megtiltom honfitársaimnak, honárulási bűn terhe 
alatt, hire, tudta, s hozzájárulása nélkül az ellenséggel 
bármi értekezésbe bocsátkozni. 

, Rendeleteimnek mindenki engedelmeskedjék. Ko- 
márom kitartásától függ a haza élete; a várat feladni 
akarni, a nélkül hogy az 1848-iki alkotmány megtartása, 
a magyar ügyet pártfogoló Anglia garantiája alá helyez- 
tetnék, s a kötés általam is aláírva elémutatnék, honáru- 
lás, melyet megbizottam halállal büntessen; s arra neki 
minden jó hazafi engedelmes segédkezet nyujtson.  AÁn- 
glia rokonszenve hatalmasan nyilatkozik mellettünk. A 
segély percze közelg. Ha Komárom áll, a haza mentve 
lesz. . Hűtlenség s egyenetlenség rontotta meg a hazát. 
Komárom hűsége s egyetértése megtarthatja. Isten s a 
nemzet átka reá, ki a nemzetet megcsalja." 


Batthyány. Kossuth. 
Nem Don Ouixotte ez ember? Szerencséjével esze 


is távozni látszott, De ennyi botorságot róla még sem 
tettem volna fel. 

Fogoly, — és kormányzónak véli magát. Épen 
mint X. Károly, midőn Holyroodbul rendeleteket bocsát- 


gatott ki. : 
Görgeynek a dictaturát áltadja, mivel mellette már 
meg sem állhatott, népszerűsége mellett t. i., — és most 


maga jelenti ki, hogy azt törvényszerűleg ált nem 
adhatta. i 

Akkor a kormány nevében mondott le, most a maga 
nevében akarja visszavenni, azt hivén a szerencsét ismét 
megkapta. 

Ó halállal fenyeget, — ki rab, ki más kegyelméből 
él; azokat fenyegeti, kik maradtak, az, a ki gyalázato- 
san megszökött. 

Megcsalta a nemzetet, — magára mondja az átkot. 

Ha Kómárom áll, a haza mentve van, — nincs ha 
már K. elszaladt, ki nem tűrvén maga mellett nevet, erőt, 
népszerűséget, melyre, ha ő esik, hal, vagy bukik, a nem- 
zet támaszkodott volna. 

Én rendezvén magamat, három munkát akarnék 
bevégezni. 1. Therésia (napam) emlékezete. A forrada- 
lom áldozata lett. Nőmmel ő tett boldoggá. Ritka asszony 
volt. Bánatim kifejezésével nőmet vigasztalom. 2 A 
számüzött emlékezetei. Bujdoklásimat alakba öntve ugy 
irnék, hogy a hon maradtakban ébresztessék a bátorság, 
s a nemzetiség és szabadság érzete. 3. A magyar törté- 
netet irnám meg, 1527-től kezdve maig, azaz a Habs- 
burg-austriai ház alatt, egész terjedelemben. Erre pár év 
kellend. Felhasználom a franczia s angol kutfőket. 

Az elsőt elvégeztem. 

A másodikrul gondolkodom. 

A harmadikra munkába vettem az előkészületeket. 

Különben olvasok, olvasgatok, végtelen, olthatlan 
szomjjal, — ki 1841 óta nem éltem, nem élhettem a 


literaturának. Boldog volnék e téren, ha hazámat nem 
kellene siratnom, s nem epednék nőm s kicsiny Mimi- 
kém után. . 

Egész nap hon ülök, csak este megyek ki az ujsá- 
gokat olvasni. Mint hajdan, ifju koromban, gyakran nem 
ebédelek, nincs étvágyam, s az étlenség oly könnyü, 
emelkedett állapotban tart, ég felé vitetni érzem maga- 
mat. A bőjtben nagy ok, nagy czél rejlik, a testnek 
egészségére, a szellemnek fejlődésére van. 

Engem valaha a szükség, s ebben a szilárdság vitt 
reá. Midőn nem ismertem többé a szükséget, akkor is 
élveztem a tartózkodást, — mint Felsőmagyarországi orsz. 
biztos hetenkint 3—4-szer nem ebédeltem, egyedül levén 
és járván. 


Decemb. 25—31. 


Már rég nem kaptam levelet Dinámtól. Az.enyimek 
is késő mennek, csalnak az emberek. Ez engem bánt, 
nyugtalanit, mindennap azt várom, mintha minden napnak 
az volna feladása, hozni egy levelet. És kedvetlenül fek- 
szem le rendesen. En minden lehetőséget megragadok, 
némi kis comprommissióval sem gondolok, ezt tőlünk tar- 
toznak tűrni azok, kik hon maradtak és élnek. 

De talán Dinám nem elég bátor, mert levél tőle 
ritkán jő. 

Az ugyan, a mit tennap hallottam, hogy Haynauhoz 
már 9-szer idéztetett, arra mutat, hogy nagy szemmel 
tartatik ez ártatlan asszonyka. 

Az pedig, hogy még elválásra is unszolják, nem 
meglepő oly kormány-hatalomtól. . . 

Eljön az uj év, az uj kor, -az uj igazság. 

Mint váltogatja egymást a franczia földön revolutio, 
respublica, császárság, restauratio, revolutio ismét, és is- 
mét a respublika. Mintha mind ez valami tündéri játék 
volna. ké 

Magyarország, a magyar nemzet sokkal kisebb. Is- 
tennek nagyobb gondja van a kisebbre. Most elbuktatott 
a sors hullámaiban, holnap ismét kiemel alóla, mint az 
apa, ki gyermekével játszik a tenger felett. 

Igazság velünk van. Egyébbel ne gondoljunk. 

Ha elveszünk, nem a mi hibánk, ha megtartatunk, 
saját érdemünknek is része van benne. 

Én most engedem menni égen, fejem felett, a fel- 
legeket. Vihar kerekedik?  Zápor omlik? Soká derült 
lesz a menny? 

Végezze Isten. 

A gondviselés fuvallatát érzem járni a földön. 


Szemere. I. ú 6 


1850. 


Január. — Páris. 


Jobb szerencsét a hazának, 
Bus napjai már valának. 


És neked édes Lipoldám, kihez hit és szerelem 43 
hónap óta köt, s az alatt 21 hónapig tőled teljesen távol 
voltam, s 9-ig csak névleg éltem veled, minden pillana- 
tom a szorongatott hazáé volt. 


E pár év alatt elvesztéd anyádat, imádott anyádat, 
hazádat, engemet is ime, — és 4 hónapon ált naponkint 
azon irtózatos várakozásban. éltél, hogy elfogattam, hogy 
talán a viradó nap mint fogolyt lát a börtönben a gya- 
lázatos fa szomszédságában, mely a bűnt meggyalázta, 
de melyet a polgári erény megdicsőit. 


Igen, megbünhödte már ő a multat s jövendőt, hozz 
rá vig esztendőt! 


Sa ÁB sza 


Január 1—5. 


Néhány nap óta roszul érzem magamat. Gondolkodó 
erőm elveszett, bódult vagyok, szememmel nem látok 
jól. Vértolulás ? .Fejcsúz? Böjtöltem, orosz fürdőt hasz- 
náltam, hajtót vettem. 

De lassan jön erőm. . 

Ma este is roszul érzém magamat. Elmentem a St. 
Martini szinházba, Weiss tánczos leánykái magyart tán- 
czolnak. 

A respublika elnöke is megjelent. 

Megjelentek az aprós magyar leánykák s huszárok 
vagy inkább testőrök, s a mint néztem őket, a mint lát- 
tam bennök a mi tetszett, a mint a közönség tapsolni 
kezdett, — szemembe könny fakadt. 

Árnyékok ezek? Képei a multnak ? Alakok a tör- 
ténetből ? 

Ó szegény magyar nép, mit végzett felőled a gond- 
viselés ! 

Avagy minden nemzetnek története saját akaratában 
fekszik ? Ó nem, ó nem. 

Az elnök a tapsban részt vett, de alig hogy összeérin- 
tette kezeit. Igen vigyáztam reá: nem mintha tetszett 
volna nagyon, hanem mert tapsolt a nép, mely felvonás 
közben tulnyomólag kiáltotta: Vive la Republigue ! 


Január 5—15. 
Decemb. 1-jéről kaptam Lipoldám utolsó, rövidke 


levelét, azóta nem, semmit, élek örökös várakozásban. 
Csak egy idegentől hallám, hogy már 9-szer volt Hay- 
; öt 

nauhoz idézve . . . miért? hogy kisértgetik, nem birhat- 
nák-e az elválásra? Ezt ő maga mondta Pesten egy le- 
ánynak, az megirta Berlinbe testvérének, az ide egy ba- 
rátjának, az nekem megmondta. . . 

Én nem csodálkozom ezen. Lord Holland ezt mondta 
a felsőházban: nincs oly alacsony tett, mit az osztrák 
kormány elkövetni képes nem volna. 

De e hir még is fájt. Ilyet Dinámnak csak merni 
előhozni, a leghűbb, a legszeretőbb, a legjobb nőnek. 

Ó mi sok nemei vannak a kínnak. És mi sokféle 
hóhéra van az emberi testnek és léleknek! 

Még nyugtalanabbul vártam levelét. 

Elvégre tennap kaptam Londonon keresztül. 

Írja, miért nem jöhet. Először mert nem eresztik; 
ha még ujolag sürgeti, ismét rendőri felvigyázat alá te- 
szik. Másodszor, mert az osztály nem történt meg, s ad- 
dig kijönni annyi mint az övét is elveszteni mind. Végre 
. az utóbbi 4 hónapi lelki gyötrelem és testi szenvedés, 
és jelen állapota, lehetlenné teszik az utazást... Majd 
május elején . . . T. i. akkor kelhet fel gyermekágyából. 

De mintha valami tartózkodást vennék észre leve- 
lében. . . Biztat, nyugtat, de okot nem mond... Avagy 
csak nem mer irni? Vagy nem akar mindent elmondani? 

Igyekszem mások által megtudni a valót. 

Azt, hogy postán irjon nekem, megengedték, ha 
előbb tudatom vele direct hol vagyok. 

Irtam azonnal. 

Az bajos dolog: egy levelet nömnek és a rendőr- 
ségnek is irni. . 

A viddiniekkel az történik a mit megjósoltam, el- 
jövén onnan. Bizonyos hely tüzetik ki nekiek, alkalma- 
sint Ázsiában, honnan eltávozniok nem szabad. Szardkíve 
tés szedtek nélkül a számkivetés helyén. 


Kossuthnak, a dicsőségéhezőnek, kevés büntetés, 
mert ő azt érdemeli a gondviseléstől, bár mi kéz által. 

Batthyány jobb sorsot éndemelt volna, mert ő 
férfiu. , , 

Én itt teljes magányban élek, sehova nem járván, 
Neuberg név alatt. 

Még sehol nem mutatám be magamat. Még barát- 
hazafitársaimmal is ritkán találkozom. 

Ezért jöttem lakni dec. 5-én rue du Faubourg őt. 
Honoré, 67. (Udvarban menve, jobbra, 2-ik emelet, az 
utcza felé eső, de nem az utczára, szélső 3 szobábul 
kettő.) 

Eletmódom egyszerüen a következő. 

Reggel 8 felé fölkelek. Elébb nem lehet, mert a 
kapus is akkor kél, ki a szolgálatot teszi. 

Néha theát reggelizem, magam készitvén, mert igy 
csak 10 sousba kerül 20 helyett, néha pár almát. 

Olvasok vagy irok délutáni 3—4 óráig. Néha a 
könyvtárban. Néha eljárok, estefelé, pisztolybul lődözni. 

Ebédelni 415—5!2 közt szoktam, váltva, 1, franc- 
tul kezdve 2 francig. Hetenkint 2—3-szor nem ebé- 
delek. : j 

Ebéd előtt s után, vagy csak után a Salon litte- 
raire-be megyek, hol 2—3 órát töltök el, mivel rendesen 
5 német, 4 franczia, 2 angol ujságot szoktam átnézni, 
néha folyóiratbeli czikket is áltolvasok. 

Este, 8 óra felé, a rue de la Paix-re kimegyek a 
"Tuilleries-kert faláig, s onnan a Champs-elyséebe, hol, a 
jobb járdán, a Cirgue National mellett fel-alá sétálok, 
gondolkodom, elmélkedem, ha épen esős zivatar nincs, 
s 9 óra körül ismét hon vagyok, s ágyba menekedvén a 
hideg elől, olvasok éjfélutáni 1, 2, 3 óráig. 

Ritkán jönnek hozzám, egy hétben egyszer, én is 
csak akkor megyek máshoz, ha vele dolgom van. 

Egek bevégezni egypár munkát. 

Természetesen naponkint, képzeletemben, el-elrepü- 
lök Pestre, Dinámhoz, s órámra tekintve találgatom mit . 
csinál most? és mikor jön ki, és tervezgetek, mit csiná- 
lunk itt, hogy intézzük el dolgainkat, — mert Európa most 
egy vulcan, hátra van a legrettenetesb diadal, s talán a 


legvéresb. 
Hazám s nemzetem sorsát emberi kézből kivette a 
gondviselés, — végezze el! 


Január 15—30. 


Kaptam egy másik levelet is, ezt a postán. A rend- 
őrség főnöke engedte meg, .és választ is irhatok, egy 
bécsi rendőr czime alatt, ki azt a pestihez küldendi. Isten 
neki, csakhogy igy is irhat nőm, neki ez elég, nekem 
nem, de ő többet szenvedett mint én. Csak legalább uj- 
ságba ne igtassák tartalmát, mert a családi érzés azon 
gyöngéd virághoz hasonló, melynek nem kell vész, sem 
dér, elég a fényes napra kitenni hogy szenvedjen, meg- 
haljon. 

Irja Dinám hogy Marika nagy beteg volt. 

Hogy Ziegler, a budai orvos, egy körmönfont em- 
ber, megholt, és mi élünk annyi viszontagság után. 

Hogy ő gyakran őrizni kénytelen a szobát jelen ál- 
lapotában, s kevesen vannak a kik a számüzött nejét 
meg mernék látogatni. A barátok elidegenedtek, az ide- 
genek barátokká lettek. : 

És a testvér, Laczi, mint hálátlan, szivtelen, rosz 


ge. 


volt . páratlan jóságu anyja iránt, — ő iránta, az el- 

hagyott nő iránt is az. IEzt nem ő irta, ezt mástól 
tudom, 

És szegény jó ipam, aristocratikus nézetből, kinek 
különben sem neve, sem neveltetése, sem lelke nem 
volt az, csak törvénytudománya, e fiut leánya, e 
tökéletes gyermek, e ritka teremtés felett boldogitá 
világilag. 

Ez bántott engem egykor. 

A roszat jutalmazni a jó felett, ezzel soha sem tu- 
dok kibékülni. Sőt azzal is nehezen, jutalmazni a jót, ha 
különbséget a gyermekek közt kell tenni. 


Február 1—15. 


Sokat, igen sokat olvasok, és olthatlan szomjjal. 
Áltfutni. a jeles írókat jó, igy nyer az ember általános 
álttekintést a világ, a tudomány, a mult felett, de önál- 
lását vesztheti el a szellem könnyen, s nehéz nem menni 
be a könyvek tömkelegébe, melyben elsülyed, elvész az 
elme. Az a sok olvasmány elpárolog mint a virág illata, 
melyet leütünk ágáról, az elmélkedés az teszi az embert 
tökéletessé, önállóvá, bölescsé. Amaz egy utazóhoz hason- 
lit, ki az idegenek által müvelt kerteken örvendő, élvező 
lélekkel megy ált, de csak áltmegy, emez hasonló a 
kertészhez, ki maga körül egy világát idézi elő a nö- 
vényzetnek, mely diszlik s illatozik hónapokig, mig tart 
az élet. . . 

De alig birok magammal, ha az olvasásba ereszke- 
dem... Kezdtem a Koránon, aztán az Osman-történet- 
hez nyultam, aztán a török költészet vonzott magához, 
aztán a persa, most akarnám az egész keleti szellemvilá- 
got ismerni. 

E miatt munkámat két hét óta nem folytatom. Az 
örvény vitt magával. Ki kell magamat az élvből ra- 
gadnom. . . 

Egyébiránt naponkint nyugtalanabb vagyok. Csak- 
nem ingerlékeny. Dinám jan. 1-én irta utolsó levelét. 
Már hat hete mult. Miért nem ir? Visszavonták az en- 
gedelmet? De nincs más ut és mód? Avagy beteg? E 
gondolat bus lehetőség felé vezet! Minden este reménylve 
jövök haza, és minden este csalatkozom. Már néhány 
nap óta föl sem tekintek a polczra, hova a kapus a le- 
veleket rakni szokta. Nincs, nincs, előre tudom, s oka 
után tapogatózni alig merek. De kedvem elesett minden- 
től, még az olvasástól is, s ha teszem azért teszem, mert 
az idő halad észrevétlenül. Különben az éj is hosszu, 
nem tudok aluni, az órák nappal csak másznak, szemem 
kifárad az olvasásban, s még mindig messze van az este, 
az éj, s az álom vonakodik leboritani pilláimat. 

Különben, munka közt, repültek óráim sebesen, s 
örvendtem, mert munkám is növekedett, az idő is mult, 
s minden percz közelb hozta a napot, melyben ismét ta- 
lálkozni fogunk. 

Es ime még csak levelét sem láthatom! Még csak 
okát sem tudom! Minden kap csak én nem. Minden ör- 
vend csak én nem. Csak én nem, kinek félni, örülni, 
nyugtalankodni legtöbb okom van. 

Nem tűrhettem már tovább, irtam én. Mintha szól- 
ván, kérdvén, előbb kapnék választ. 

pedig mi messze van a Szajna és a Duna! Mint 
a nyil repül a vasut, és még is mi messze van. 
Csak aztán minden jól végződjék. 


Február 15—28. 


Elvégre kaptam levelet és megnyugodtam, kipi- 
henve érzem magamat. Ő viszont tőlem nem kapott le- 
velet soká, pedig én gyakran irok, mióta tudom, hogy a 
postára tett levelet is megkapja. Mit ne mondanék el? 
Azt hogy szeretem, hogy epedek utána, hogy résztveszek 
fájdalmaiban, — mint oka is — a sors által? 

Es még két más levelet is kaptam, de azt alka- 
lom hozta, és postára Brüsselben téteték. Ebben sokat 
irt titkosan, sokat kérdez, mindent elmond, a mit okosan 
elmondhatni,. 

És van még ebben, a mi engem a sirásig megha- 
tott. Ő hivén és nemesen szeret, szivből, mi a nehéz na- 
pokban még melegebb. 

En magamnak semmit sem menték meg. Nem ma- 
rad, nem lesz egy fillérem sem. Intézkedni a veszteségre 
számítólag szégyenltem magam előtt , mintha ez által a 
diadalról lemondtam volna. És mi hatása volna az ilyen- 
nek másokra, ha azt megtudnák! Tisztán léptem ki a 
förtelem; mint a hajnali levegő, gondolatban; ti- 
tokban, akaratban sem váltam el tőle semmi érde- 
kelnihén; 

Söt, 1848. decemberben Bele Mugyarórázágbá hiva- 
talosan elmenvén, az alatt Windischgrátz Budát elfog- 
lalta. , Midőn juniusban visszamentünk, kocsim, lovaim 
elvitettek, nőm sok holmija, s könyvtáramat és minden 
iratimat a honvédek, a hadi épületben lefoglalva, találván, 
elpusztiták. 

Nem kértem kárpótlást igen szegény létemre sem. 

Felső-Magyarországon öt hónapig voltam, nem huz- 
tam napdijt. Számadásomat pontosan beadtam.  Biztosi 

kiadásim irodára, irnokoknak,  kémekre alig ment 
2000—4000 pírtra, fuvar, sürgöny - költséggel, folytonos 
harczközben. i 

Mint minister két havi dijt vettem ki, két havit, 
gondolván a kincstár zavarán segithetni, ben hagytam. 
Ez ott veszett, a másik mint bankjegy veszett nálam. A 
kincstárból érezpénzt soha sem vettem ki. 

Igy hagytam el Magyarországot. 

Így indultam a jövendőnek. Szegényül, de ragyogó 
lelkiismerettel, magamban, magamnak. 

Es itt eszembe jutott szegénységem. Dologhoz fog- 


tam, mi pénzt hozzon egykor, — de a fő czél utolsó 
szolgálatot tenni hazámnak, nemzetemnek az irodalom 
mezején. 


És ha a betegség elhervaszt? Ha nem tudok dol- 
gozni később? Anyám nem küldhet, mert magának 
SINCS. 

Es ha kedves Dinám szülésében elhal? E rémkép 
mint egy kisértet ijesztett meg néha... Akkor ő sem 
segithet rajtam, a számüzöttnek adni sem, hagyni sem 
lehet. . . 

Párszor lebegett végig agyamon e rettenetes gon- 
dolat.  Elfojtottam mihelyt megjelent. Neki erről nem 
szabad tudni, 

És ime Brüsselen ált jött levelében tudatja velem, 
hogy ő végrendeletet tőn szülése miatt, és minthogy ne- 
kem nem hagyhatna semmit, egy összeget kiküldött An- 
gliába Mayerhez, vegyem ált tőle, és biztosítsam vele jö- 
vendőmet. . . 

Nem a tett boldogitott, a lélek a mely sugallta, a 
gondolat, a szeretet, a hivség a mely a tettben, mint az 
illat a virágban fekszik. 

Nem szóltunk, s megértette azt a mi magamban is 
titok volt. 
O mi édes érzés! 


Martius 1—15. 


Midőn egykor, még mint ifju, a pályaválasztás 
belső aggodalmai közt tépelődtem, s annak a mit ohaj- 
tottam legnagyobb része szegénységem miatt elérhetet- 
len, választhatlan volt, kettő után nyujtám kezemet. 

Az irodalom felé hajlamom. vonzott.. 

A politika felé a hazai körülmények. 

Ez utóbbin kivűl másra készülni sem lehetett a ma- 
gyar ifjunak, sem eszköz, sem hely, sem vezetők; és 
ha a haza dolgát a magyar nemes nem vette szivére, 
a többi osztály ki volt zárva legszentebb kötelessége tel- 


jesitéséből. ; 
En akkor igy okoskodtam, kilépve a collegium 
falai közül, — valahol ott van Naplómban, — irodalmi 


készület nélkül a politikus tökéletlen nagyon, elég volt 
szereplő férfiaink között körültekintenem, és viszont gyakor- 
lati tapasztalás nélkül a politikus iró a tévelygés gyermeke. 

Es még azt mondtam ismerőseimnek. E két pálya 
kiegésziti egymást mint pálya, és mint az életnek utja 
nem enged megszorulnom. 

Ha bármi sors leszorit a politikai térről, ott van 
az irodalmi, nagy tér az. í 

Ha pedig az irodalmin nem lehet vagy nem tudok 
hatni, a politikai pályán mozgok. 

Az lehetetlen hogy mindkettőről leszoritassam. 

És ime mi nagy időt kelle megérnem. Alig van 
kilátásom még valaha tettleg munkálhatnom a hivatal 

terén, de az irodalmit tőlem senki nem zárhatja, mig van 
tintám és tollam. 

Sőt némi vész után vetni magunkat az elmélkedés 
ölébe, abban van sok kéj, és ki mintegy az élet után 
okoskodik, az helyesebben okoskodhatik. 

Így teljesedett ifju korom számitása. . . 

De mi volt volna életem, ha annak erkölcsi alapot 
nem szerzek csendes, elvonult ifju óráimban?! A vallás 
a maga néha czifra, néha rideg készületeivel nem hasz- 
nált nekem, — bár jó az imádság, az kéje a léleknek ; 
bár édes az ének, az a sziv élvezete. 

Néhány elv elintézi az egész életet, csak légy hozzá 
hiv, mint a hajós a négy sark szerint elkormányozhatja 
hajóját. A sok szabály megtéveszti az embert, mint a sok 
szó az értelmet elhomályositja. 

Az emberek felebarátok. Ebből az összes politika 
kifejlik. Kit ez nem vezérel biztosan, az hiában bajlódik 
a kötetekkel. 

Légy igaz. Ebből az összes életmorál kifoly. Csalni 
nem fogsz, sem csalathatni, hallgatnod szabad, de hazudni 
avagy hallgatással hazudni akarni nem. 

Türelmes légy és bizzál a dolgok, a tettek szüksé- 
ges következményeiben. Ez hitednek legyen alapja, a fel- 
hők hiában változnak fejed felett, az est mutatja meg 
hova sorozandó a nap. 

Én becsületesen jöttem ki a viharbul. Minden utó- 
gondolat nélkül áltam bele és hagytam el. Mivel a dy- 
nastia álnokul, jogtalanul; kegyetlenül cselekedett, a for- 
radalomhoz csatlakoztam, — és mert republikanus erköl- 
csi belsőm; — nem számitgattam, győzünk-e? nem 
néztem, jut-e nekem is dicsőség? mindig dolgoztam 
baromilag, mintha egy perczem elmulasztásától függne 
a haza sorsa. És utolsó hagytam el a haza földét, fegy- 


veres kézzel... Mert nem emlékeztem ekkor, hogy a 
hazán kivül más kedvesem is van. . . 

Ezt magamnak irom ide. 

De Kossuth képét lerajzolandom. 

Ő korán megmentette magát, s már előbb, de ekkor 
egészen elvesztette a hazát. 

Görgeynek áltadta a dictaturát, kit árulónak neve- 
zett, irt, vallott, s ellene sereget gyüjtött. Miért? Hogy 
az árulás a G. nevéhez ragadjon, —- Kossuthé igy lát- 
szett menthetőnek. A világ előtt, de nem Isten előtt. 

Görgey nem az által áruló, hogy Világosnál a 
fegyvert letette, ő előbbi tettei által áruló. Ez az, e 
kettő az e két emberre nézve, . mit most senki nem fog 
fel még. 


Még mindig fen van Dinám, még mind eddig nem 
szült! És a betegágy kijövetetét késlelteti, ha az meg- 
adatnék is. És mi történhetik addig Harópábani 

De még a szülés veszedelmein sem ment ált. Ez 
az mi engem éjjel és nappal nyugtalanit, ez az a mivel 
álmodom. 

. Gondolta, már márczius első napjaiban mege 
törték. És én irtam neki gyakran, ugy hogy 4-től 
— 17-ig majd mindennap levelet kapott tőlem. Tudtam 
ez neki örömet okoz. Azt hittem ágyban leli. Megjelent 
volna mint reggeli vigasztaló, látogató! Ó e nehéz idő 
halad, halad, és vele a találkozhatásunké is... S alat- 
tunk, mint a galambok fészkének fája, reng a fa a fej- 
szék ütése alatt! 


sz jŰÁs Es 


Mártius 15—31. 


Mártius 20-án reggel, 21/2 órakor született egy kis 
leányunk, ki a keresztelőben Therézia Ilona Lipolda ne- 
vet kapott. 

Küldtem castaliai-mnemosynei forrásbul vizet, alig 
hiszem hogy a katholikus pap a keresztelőnél merte 
volna használni! I 

Ó azok a keresztyén papok! Most Angliában azon 
viaskodnak, a keresztelőviz-e az mi által az eredeti bűn 
eltöröltetik ! 

Elvégre tehát megjött a kis vendég; Mimihez fiu 
párnak jobban illett volna, — de nem tudja az cember 
mi alakban küldi Isten a jót, az örömet. Lipoldám szü- 
léinek szinte 3-ik leányuk volt, nem látták szivesen, — 
és utána következett két fiu, ő csupa örömnek, ezek 
csupa bánatnak forrásai. 

Therézia nevet Dinám kivánt, — szeretett anyja 
miatt. 

Nekem az a kiállhatatlan, gőgös, a mellett paraszt 
modoru, beszédü K.-nét juttatja eszembe, — anyánkat én 
. nem nevéről ismertem. Heléne szebb igy mint magyarul. 
Lipoldát én kivántam. Majd ha felnő, válaszszon közüle 
magának. 

E szerint hála Istennek, elmult Dinám félelme és 
fájdalma, és a mi a kijövésben gátolá. Ez a legjobb, — 
mert egy Corvint most szerettem volna, vagy más név- 
vel nevezni a virágot. De ezt csak magamnak tartom. 
Dina ne tudjon róla semmit. 

Nem régiben óvást tettem ellene, hogy nevem azon 
okirat alá van jegyezve, melyben Görgeynek a dictatura 
áltadatik. Senkit nem neveztem, csak okát adám, miért 

nem tettem és nem tehettem volna: mivel az áruló és 
árulás legalizáltatott. 

Nekem nagy szerencsém van az emberekhez ujabb 
időben. 

Vukovics régi barátom , alig nevezhetnék mást ugy 
annak. Itt és Londonban aláirást gyüjték, hogy kiszaba- 
dithassam otthoni buvóhelyéből, pöröltem a vonakodók- 
kal, magamat elhatároztam 400 francot adni, bár szüköl- 
ködöm. 

Ő időközben kiszabadul, Brüsselben Almássyval 
érintkezik, aztán itt mások körébe jut, — és a nélkül 
hogy kérdést tenne nálam, Horváth-tal, a püspökkel egy 
hosszu nyilatkozatot irnak óvásomra, melyben ők nevezve 
nem voltak, és gyanusitanak, vádolnak, bizonyitani igye- 
kezvén, mintha a dictatura áltadása közösen végeztetett 
volna, holott nevem nem lévén ott, nekik, ha szólni akar- 
tak, csak saját tettöket kell vala igazolniok. 

Midőn én az igazság majdani elmondása miatt el- 
határoztam magamat minden áldozatra, el arra hogy el- 
hagyassam, csak a nemzetet figyélmeztethessem: ez ellen- 
szólás, e helyzetben, tőle, igen nehezen esett. j 

Felelek nekik. Az könnyü. Csak mérsékelnem kelle 
az igazságot. 


Ő neki pedig megirtam, hogy e tettével ő felbontá 
barátságunkat. B 

Keserves az még is, gyanusittatni, a hazát elvesz- 
teni, sőt még barátainkat is elveszteni. 


April. 


Ide jutott egy Vermes nevü magyar is, gondolom 
Bácsbul való, ki, mivel a rögtönitélőszék tagja volt, szinte 
Viddinbe, onnan Sumlába menekedett. 

Onnan azonban próbált eltávozni, de utközben egy 
török tiszt által felfogatván, Várnába vitetett. Az utlevél 
nem illett rá, de igen társára, a kié nem volt, és azt vele 
eleresztették. 


" 


: 0 végre megmondta nevét. De nem látszottak hinni. 
A várparancsnoknál volt beszállítva. Nagy figyelemmel 
bántak vele. Mindent megtettek a mit ohajtott. Már tizen- 
egy nap mult el, s még mindig" le volt tartóztatva. Ő is- 
mét mondá nevét, s hogy vigyék a hová akarják. De a 
parancsnok szemébe mosolygott, s rázván fejét mondá : 
Szemere. i 

Elfogatásomra sok ezer piaszter volt téve. 

n Végre kisült, — mondá — hogy nem vagyok Ön, 
s ugy Sumlába visszavittek." — Hz történt már deczem- 
berben. — 

Munkámban haladok. Májusban bevégzem, ha ismét 
nem esik rám a szédülés, mi a mult hóban három hétig 
kinzott. Két kötet lehet belőle. Már német forditásával is 
foglalkozunk. 

Különben kellemetlen hónap. 

Nem itéltek el, s nőink nem eresztetnek ki. 

Dináék távol vannak a megosztozástól. 

Az ujságok mindig telvék alacsony rágalmakkal. 

A félreértés napi renden van. 

A többi alszik, hever, mulat, legfölebb a jövendő- 
rül vagy a multról beszél, cseveg, én pedig mint az 

igába fogott dolgozom még mindig hazám érdekeiben, 
egész nap , reggeltől estig, — és még is rágalmaztatom. 

Itt és otthon terjesztenek nemtelen pletykákat. 

Ugy hogy csaknem elhagy a türelem. És már kér- 
dém magamban: sorsa az némely embernek, hogy min- 
dig gyanusittassék ? Nincs igazság, vagy csak késik? Lehet 
az, nemhogy a tett csak egy kissé elismertessék, de hogy 
egészen ellenkezőképen tüntessék fel? 

Az egész forradalom alatt soha egy jó órát sem 
csinálék sem magamnak, sem családomnak, az éjet és 
napot arra szenteltem, senkit nem látogattam, terveztem 
és azt eszközöltem a legkisebb részletig, javam eldulták, 
nem kértem kárpótlást, fizetésemet ben hagytam, napdi- 
jat nem vettem, érezpénzt nem váltottam, érzem, Isten 
jelenlétébén, hogy akképen érzett más is, de oly sokat 
és pontosan és egészen senki nem dolgozott. 

Egyet tettem. Nem kedveztem senkinek, nem szór- 
tam a státus pénzét, mindent dologra és az áldozatra szo- 
ritottam, — az emberek a lelkiismeretes és szigorú bá- 

násmódöt legkésőbb bocsátják meg. 

A világ, a jelen, a komédiásoké, kik közül való 
Kossuth, de lehetetlen, hogy az örökkévalóság az legyen. 

Vagy nincs ez, vagy mind az egy. .. 


Május. 


Midőn az ember elveszti honát, a legtöbb jót 
veszti el, de sok roszat is elveszt. In csak amazt vesz- 
tettem el. 

Mennyi j jó ember halt meg, sok, hóhér keze alatt. 
És mennyi silány, nemtelen maradt meg. Ha ez magul 


Szemere. I. 7 

maradt meg, rettegek a hazáért, mely ezeknek kezére 
kerülne. 

Szacsvay felakasztatott, a szerény republikánus, — 
Irányi, az elbizakodott legény él. 

Mennyi szenved börtönben, — és Csernátoni, a si- 
lány firkász, itt van. 

Dessewffy, . Aulich s annyi kivégeztetett, Csányi, Je- 
szenák elveszett, — Madarász László megmaradt. 

És még azon haszontalan zavargó Thali. 

És igy a Kossuth-Madarász-féle töredék-párt eléggé 
megvan, azért is mivel gyáva volt, és jó eleve sietett. 

Mi veszedelmes utja ez a sorsnak. Épen a gyávák, 
a rövidlátók, a dicsőségéhezők maradtak meg. Es nevöük- 
hez a számkivetés eszméje még uj tekintélyt ád. Alig 
tudom, jó-e kivánni a visszamehetést, ha ezek kezébe jut 
a hatalom! Nem a külföldet, a magyar nemzetet kellene 
felvilágosítani ez egyénekről és társaikról. 


x ha 
ka 


Édes Dinám, mi boldogtalan vagy. 

Mennyit szenvedtél mig nem tudtad hol vagyok. 

Mennyit szenvedtél reményteljes állapotban. 

Mennyit a kis Therézia betegágyánál, közel a szen- 
vedőhöz, tőlem távol majd egy év óta. 

Is 11-én kis gyermeked meghalt, nagy kínok után. 

A. halál azon szenvedésben, kínban, aggodalomban, 
félelemben volt, melyet kiálltál a mult év utolsó felében, 
nem tudván: élek-e? Nem tudván 4 hóig, mely nap hoz- 
nak be fogva, Pestre. Te megéltél, nagy nehezen, a ha- 
lál magva a gyermekbe ment ált. Ő lett áldozata. 

Ó Istenem, miért élt meg mások gyermeke, kik ha- 
sonló állapotban voltak? Annyi szenvedést miért nem 

jutalmaztál egy egészséges gyermekkel? Miért kell neki 
szenvednie a reménynek, az örömnek is csak bánatát? 


Mint örvendett neki — a kijövetelre alig gondolt; mint 
szerette — engem szinte elfelejtett; mint elfoglalta egész 
lelkét, — a mult alig jutott eszébe; és most a sir van 


előtte, s az öröm bármi nagy volt, gyötrelméhez képest 
az parányi, mint a mécs világa az éjszakában. 

Én nem ismerek nemesb asszonyt, nem ismerek en- 
gedelmesb, jobb gyermeket, hivebb, gondosb anyát, sze- 
retőbb, önzéstelenebb nőt, tisztább asszonyi természetet, 
— miért büntettetik tehát ő ennyire? Négy év alatt egy- 
másután emelkedett négy sir, atyjáé, gyermekeé, anyjáé, 
a másik gyermeké, ezenkivül testvérei roszak, a háboru 
soktul megfosztotta, tőlem egy év óta távol, mit vétett 
ő? csaknem merném kérdeni, vétkezett-e csak gondola- 
taiban is? i 

ú8 mégis sir sir után, gyötrelem után bánat, re- 
mény után szenvedés, szenvedés után , betegség ro- 
hanja meg. 

Megfoghatatlan azon mérték, a mi szerint isten 
osztja a jót és a roszat. 


A Lloyd 1850. május 16-ki számában, az Abend- 
blattban ez van:") k 

,Nagy Ignácz, a Hölgyfutár szerkesztője, nehány 
nappal ezelőtt Macehio kerületi parancsnok elébe idéz- 
tetett, mert igen élénken rajzolta egy, a forradalom által 
elszerencsétlenedett család szenvedéseit. Nem olvastam a 


t) E napló folytán számos idézet jő elé, német, franczia, angol 
lapokból, többnyire az illető lapból kimetszve s eredetiben a naplóhoz 
ragasztva. Mind ezt, mennyiben egész terjedelemben közlése szüksé- 
gesnek látszik, magyar forditásban adandjuk; néhol rövid kivonat is 
elegendő lesz. ; 

novellát s annál fogva nem is tudom mennyiben alapszik 
valóságon: de az egész dolog engem azon csapásra em- 
lékeztet, mely a volt magyar ministerelnök Szemere nejét 
érte: Egs octoberig mit sem tudva férjéről, s a legbor- 
zasztóbbtól rettegve miatta folyvást, csak nehány hónap- 
pal utóbb véve a bizonyos tudósitást Párisba érkeztéről, 
annyira aggódott rajta, hogy midőn nehány hét clőtt 
egy kis leánykával betegedék le, a gyermek magában 
hozta a halál csiráját s sok zreseűék után a múlt héten 
meg is halt. A rendőrség megvizsgálta a kis hullát s mint 
hallom nem támasztott semmi nehézséget, hogy az a csa- 
lád jószágára vitessék ki." 

De azért csak otthon "vissza, tehát fogva tartoztat- 
ják. Haynau őt derék, jeles, de szerencsétlen asszonynak 
mondja, azonban szabadságot csak azoknak ád, kik sem 
szerencsétlenek, sem a jeles nevet a zsarnoktul nem ér- 
demlik, mert a mozgalomba . avatkoztak. 

Kossuthnak és gőgös nejének gyermekeit áltküld- 
ték, hivatalosan csaknem. A gyermekek jól éltek Pesten, 
azoknak mindegy, tehát csak a szüléknek tőnek vele 
örömet. Hála Istennek! 

De én bűnösb volnék előttök mint Kossuth? Nőm 
terheltebb mint amaz asszony? Es nem inkább Dinámat 
büntetik mint engemet, a mennyiben ő ártatlan teljesen, 
s mindent vesztett a forradalomban? 

Almássynét kieresztették, pedig Almássy irta alá a 
trónvesztést, miért a jegyző, Szacsvay felakasztatott. 

Orczynét kieresztették, Perczelnét is, Egressynét is, 
Lónyaynét is. 

Mi mind ennek az oka? Avagy csak a sors czélja 
benne, hogy Dinám szenvedjen? Ő, ki négy hónapig 
minden nap a halál félelmét állotta €8 nem tudván hol 
s biztosságban vagyok-e. Ő, ki aztán Tltes volt. Ű, ki 

szült kinok közt. Ő, kinek gyermeke a szenvedés alatt 
a halál csirájával született. Ő , kinek nincs rokona az 
egész hazában, — ott áll mint egy magános virágszál, a 
föld nem tekint reá, csak az ég gyönyörködik benne 
csillagszemeivel. 

Ó hiszen, csak én magam szenvedhetném az elvá- 
lás kinait! 

Ó csak a szenvedésben, ha az kerülhetlen, igazság 
volna. De ime a bűnösb jutalmaztatik, de másokra nézve 
kivételt tesznek, ő nem bocsáttatik ki, a kire nézve évek 
előtt kimondák az orvosok, hogy nem lehet egészséges 
tengeri fürdő használása nélkül. A többinek kijönni kéj 
volt, ez nála szükséges az egészség megszerzésre, — 
azonban azt hiszik a zsarnokok, nem elég még a mit 
szenvedett. Öt hét mulva egy éve lesz elválásunknak. 

Azóta a haza rab lett, ő is rab benne, én bujdosó 
idegen földön. 


Junius. 


Ez a remény hónapja volt. Haynau azt igéré nőm- 
nek, elitéltetvén én, ő kibocsáttatik. És az 4—5 hét alatt 
meg fog történni. És azon ember büszke szava megtar- 
tásában, ha ez sem volna meg benne, mi maradna! 

És ime betölt az öt hét, és sem elitélve nem va- 
gyok, sem Dinám kieresztve nincs. 

Sőt azt irják, mi nem is itéltetünk el, a kik az idé- 
zésre meg nem jelenénk. Ebből az következnék, hogy 
Dinám sem bocsáttatik ki. 

Az igaz, hogy most ujra kérvén mellette a fattyu 
Haynaunak több kedvenczei, azt felelé: , die Szemere ist 
cine brave, eine hübsche Frau, und sie hat sich von 
Allem fern gehalten, aber ich kann ihr nicht helfen." 

A várakozásba, a bizonytalanságba, a vágyba én is 
egészen bele fáradtam, szinte fogy az, mint az ohajtás, 
mi végre szünni kezd, mert kínná kezd válni. 

Nincs kedvem semmihez. Ugy ülök itt mint a ma- 
dár az ágon, honnan tovább fog repülni. Olvasni sem 
tudok, mulatni sem, tanulni sem, még munkám sem vé- 
geztem be, a bánat és fejszédülésem miatt, — az utolsó 
fejezet van hátra. Az egész 33 sürű iv leend. 

De a német forditás is halad; inár le van forditva 
20 iv, — a többi azért nincs, sv Heilprinnek szeme 
megfájult. Különben, hárman is forditják. Én áltnézem, 
összehasonlítom, és ez szerfölött unalmas. Nem tudom, a 
szakács a maga főztét utálja-e, én már undorodom a 
magamétól. Kivált, mivel a német egészen más mint a 
magyar. 

Dee hónapban kaptam egy fényes elégtételt is. A 
Kölni Zcit. jun. 22-ki számában van Batthyány Kázmér 
válasza Vukovics és Horváthnak arra, a mit ők nekem 
először feleltek, s miben ő is érintetik. B. tehát az én 
czikkeimet nem ismeri, mert ő csak az Allg. Zeitungot 
látta, és az nem közli az én czikkeimet. Es előadja az 
aradi, a radnai, a lugosi eseményeket, a dictatura ált- 
adás körülményeit, és egy ellenmondás nincs köztünk. 
Ő Ásiábólir, én Párisból, és mindenben egyezünk, miért ? 
mert a tényt hiven sk elő, különben lehetetlen volna 
ez összehangzás. Tehát Vukovicsék meg vannak czáfolva, 
s én igazolva. Azért örvendek neki, mivel igazmondósá- 
gom most már kétségbe nem vétethetik, s hogy e tulaj- 
donom elismertessék, azt ohajtom, részint mivel birom, 
részint azok miatt a miket irni fogok. Batthyány nyilat- 
kozata még april 27-én költ, Kiutahiában. 

E hónap közepe előtt Londonban voltam 24 órára. 
A Dinám pénze, mit még januáriusban oda küldött, fél 

veszendőben volt. Négy hó óta nem birtam kezembe 
kapni, most megvan a tőke (kevés hián), de a kamat 
oda veszett. Is ha lelkemet kelle valakire bizni, azon 
emberre biztam volna. És egy számüzött nejének va- 
gyonkája nem szent dolog:t?! Megfoghatlanok az embe- 
rek. Előttem megsemmisitve állott az illető, — megijedt 
midőn megpillanta,. én élesen szóltam, de visszajövén 
még élesebben irtam, kifejtvén részletesen gyanús eljárá- 
sát. 15 napja mult el ennek. Irt azóta, de nem felelt 
meg szemrehányásaimra. 

Azon tiszteknek, kik valaha rang nélkül léptek ki 
a katonaságból, és a forradalomban részt vőnek, amne- 
stia adaték. 50—60-an voltak, többnyire 10—20 évi vár- 
fogságra itélve. 

Es Dinám otthon tartóztatik. 3 

Ki az ő ellensége és az enyim? Van annak oka 
talán a mit én gondolok, vagy csak zsarnoki szeszély? 


Julius. 


Azt hittük volna, hogy Haynau addig mindenesetre 
Magyarország ura lesz mig az ostromállapot tart. S ime 
julius 9-én hivatalától fölmentetik, és pár nap mulva nyu- 
galmaztatik. 

Ha okát nem tudnók, örvendenénk neki. De igy 
előttünk akkor büntettetik, midőn érdemet kezd szerezni. 

Az osztrák ministerium demokratiainak mondja ma- 
gát. Haynau az ó-conservativekkel tart. Ez egyik bűne. 

Továbbá, a ministerium azt kivánta, a magyar po- 
litikai foglyok itéletei, meghozatal után de kihirdetés 
előtt, terjesztessenek föl, ő. Felsége némelyeknek meg 
fogván kegyelmezni. De Haynau azt felelte, hogy ő tel- 

jes hatalmát nemcsak kivégzésre, de megkegyelmezésre 
is akarja használni, és 28 legterheltebbet (mint a honvé- 
delmi bizottmány tagjai, s Bónis, Palóczy stb.) kötélre 
itéltet és egyszersmind teljesen megbocsát nekik. 

Ő elcsapatott. 

De eredménye lett, hogy a kik 10 évnél kevesbre 
itéltettek az előtt, azok amnestiát kaptak, és még 209 
országgyűlési tag és kormánybiztos. Természetes de szük- 
séges következménye a Haynau szeszélyes tettének, 
ha ő a főknek megbocsátott, képtelenség lett volna a 
többieket elmarasztani. Ezeknek tehát pörük egyszerüen 
megszüntetett. 

Ez az egyik, nevezetes, szerencsés fordulat. 

Másik a népösszeirás. 

Ezt katonatisztek és pedig német vagy határőrtisz- 
tek teljesitik. De a HERB magát tömegestül magyarnak 
iratta be, a , nemzetiségi" rovatba. Tehát a kormány e 
rovatot ezzel , nyelv" váltotta fel. És ime, ugy hirdetik, 
a magyar rovat alatt nyolcz millió találtatik. 

Ebben nagy tanuság van. És ebben nagy magasz- 
talása van a magyar fajnak.  Elismerése annak, hogy a 
magyar nem : magáért, de valamennyiért küzdött és 
vérzett, — 

Nőm, Lipoldám ismét volt Haynaunál. Mindig ak- 
korra biztatja, midőn elitéltetem. Mondja: ő neki nincs 
hatalmában adni, mert azt politikai magasb tekinte- 
tek tiltják. 

Sejtem az okot némileg. 

Várok addig, mig Dinám dolgát testvéreivel végzi, 
de tovább nem engedem szenvedni. 

E hónapban munkámat bevégeztem. Nekem 37—38 
iv, mi nagy 8-rétben nyomtatásban is annyit ád ki. Há- 
rom kötet vagy rész leend. 

De a fordító szeme mindig fáj. 

A másik, Ludwig, nem birja az irodalmi szép nyel- 
vet, munkáját el kelle vetnem. 

Adtam egy harmadiknak Podhorszkynak, ki Szé- 
chenyi István fiánál nevelő volt, és a kit Bécsből Szé- 
echenyi Lajos ok nélkül és esülÉGga kihajtatott. Jeles fi, 
jeles philolog. Talán elvégre czélt érek vele. 

De mig nőm ki nem jöend, lehetetlen kiadnom 
olyan munkát, melyben minden szó egy nyíl az osztrák 
ellen. Ismét cnülk szenvedjen? Még tovább tartsák fogva? 
Azt nem tehetem, nem szabad tennem. Ő sokkal többet 
szenvedett mint én. 

E hónapban szinte szenvedtem fejszédülésben. Ezért 
maradt e hónapra a XXI-ik, az utolsó czikk, különben 
már a mult hóban készen valék könyvemmel. 

Egy öröm ért e hónapban, mi életem sötétségét 
mint egy szövétnek világitá meg. 

Megkaptam Mimike arczképét, daguerrotypban, és 
Dinám olajba festett képét. Itt függ most mellettem. És 
ez (Kozina festé, 1844.) igen-igen szerencsésen van 
találva. Csaknem megszólal. Ha szemközt ülök vele szinte 
mosolyog reám. És a müvész épen a jellemző szempil- 
lantást kapta el. Minden arcznak van szép és rut oldala, 
tekintete, s ebben mint abban van inkább s kevésbé sa- 
játságos, — ezt kell a müvésznek megragadnia, ugy hogy 
a müvész csak azt festheti igen jól, igen hiven, kit ismer 
eléggé. 

Tehát mintha már megjött volna Dinám. Testét lá- 
tom és szemeit, csak föl kell elevenednie. Velem van, 
őrködik felettem, vigyáz reám, s viseletemben szinte óva- 
kodom, mintha látná a mit cselekszem. Mintha már velem 
volna, nem szól, hanem jelenlétét érezem. 

Elvégre bele unt a hatalom Lipoldám kínozásába. 
Megengedtetett neki, hogy Bécsbe menjen 12 napra. Ha- 
nem Mimikét nem volt szabad magával vinnie. 

Ott az utlevél neki megigértetett. September ele- 
jén megkapja, és közepén, ha Isten őrködik fölötte, ki 
fog jöhetni. I 

Ó mi kedves gondolat, ó mi édes öröm! De ez öt- 
hat hét egy örökkévalóság nekem, hoszabb mint az el- 
mult hosszu év, mindennap tizszer is bele tekintek a nap- 
tárba megnézni a napot, elmémben a számok a sokszori 
ismétlésben összezavarodnak. 

Bach ministernek tetszett nőmet ijesztgetni, azt 
mondván neki hogy én most sem nyugszom, hogy most 
is a politika elemem. Ez nemtelenség tőle, miután jól 
tudja, hogy e roppant városban mind e napig egy em- 
bert sem ismerek a magyarokon kivül. Hanem azon 
ürügyre szüksége volt Bachnak, hogy azt mondhassa Di- 
nának: ,für das was er thut, Sie bürgen mir, mit Ihrer 
Freiheit daweil Sie hier sind, und mit Ihrem Vermögen 
wenn Sie fortgehen, denn er ist Österreichs gefáhrlichster 
Feind." 

Ennyit ira Dinám, titkos uton, a többit élő szóval 
niondhatja el. . . ; 

Munkám készen van. És mi szerencsétlen vagyok 
vele. Heilprin lefordított 14 ivet és 4 hónap óta szeme 
fáj. Ludwig leforditott 12 ivet, nem használhatom. Aztán 
adtam Podhorszkynak, ki a pyraenei fördőkbe ment, — 
ő leforditott 6 ivet, és terhesen megbetegedett. Kihez 
forduljak most? Hol találok embert ki hiven és szépen 
ir? És aztán nőm sem hozhatja ki vagyonát, veszélyez- 

tessem ezt? És az ügy érdeke is mindig veszt! Talán 
mások meg is előznek. 

Minden gát összetolult münkám megjelenését meg- 
akadályozni! 

E hónapban nem irok, hanem olvasgatok. És gon- 
dot forditom testemre. Annyi otthon ülés, irás, magány- 
kodás után kell valami mozgást tennem. Tehát többször 
járok ki. Tehát lovagolni tanulok ismét. Tehát a vivás- 
ban gyakorlom magamat. Uszni is akartam tanulni, de e 
hónapban majdnem naponkint esett, és második fele igen 
szeles és igen hideg volt. Őszi idő járt egészen. 

Eként testemet egy kissé megtörvén, octoberben 
hozzá foghatok Emlékiratomhoz, mit e télen be fogok vé- 
gezni. Egyszerüen, elbeszélőleg fogom megirni, nem ve- 
gyitve sok "okoskodással, még kevésbé ragyogó gondola- 
tokkal. Összeállítom a tényeket, azok beszéljenek. 

Batthyány Kázmértól egy szives, hosszu levelet kap- 
tam, Kiutahiából, kelt jul. 3. 1850. Irja a többek közt: 
,Én már nem hiszem, hogy valaha fegyveres kézzel 
vissza fogunk menni, de a politikai események fejlődése 
következtében könnyen történhetik, hogy hazánk ajtói 
még egyszer nekünk is nyitva álljanak, és hogy az uj 
szerepet játszszék. De ha lehetne is hóditókképen vissza- 
maschirozni, s bár volna minden szükséges materiale a 
mi nincsen, hisz még akkor is bajos volna határozni, 
hogy mi módon történjék az expeditio, annyi a vezér. 
5 ha az utóbbi sükerülne is, még bajosb volna határozni 
mi történjék akkor, mert nekünk azonnal két dynastiánk 
volna ki vetélkedésbe lépne, az őket képviselő két hires 
férfiak személyében. Van nekünk a Kossuth-ház, s van 
a Perczel-ház, kik már most dühös ellenségképen egy- 
más mellett laknak, s kinek mindenikének maga pártja 
van. Bár mennyire becsülöm és tisztelem azon férfiakat, 

csakugyan nagyon félek, higy ha hazánk ujra fölébredne, 
hogy másodszor el ne bukjék; csak egy mód maradna 
fen megmentésére, a volna hogy valami mély tűzokádó 
örvényt improvisálnánk, mint milyent a gondviselés Rómá- 
nak küldött vész idejében, s abba Deciuskint mind a két 
nagy hazafit bele ugrasztanók." 

Így gondolkodik ő is e két emberről. Perczel ve- 
zérsége nagy szerencsétlenség volt az országra nézve, de 
ő nem vesztette el a hazát, mint Kossuth elvesztette 
dicsvágya, félénksége, eszélytelensége által. 


September. 


A szerint a mint Dinám irá, ide 18-ka körül fog 
érkezni. Megirta a napokat pontosan. I 

12-én tovább aludtam mint egyébkor, elálmosodtam. 
Reggel 7!2-kor csengetnek. Fölriadok. Jön a ruhatisztitó, 
gondolám. Ime már 8-ra jár, s nyolczkor irni szoktatn. 

Felugrom, kinyitom, és ki áll az ajtó előtt? Dinám, 
Mimim, és Feri és nevelője: Tóth. 

Elvégre, elvégre! 

De volt zavar. Szépen akartam mindent elkészíteni, 
de csak 16—18-kára. A fogadott szállás poros, rendet- 
len, igazitlan volt. A végtelen örömben ez bántott. 

Ő jól néz ki, vidám mint volt, Mimi megnőtt, né- 


hány percz mulva ölembe jött — tehát végre elértem a 
házi élet örömét, melynél, talán a sirig, meg fogok álla- 
podhatni. 


Isten hozott, Isten hozott! 

De örömöm nem tarta sokáig... Dinám beteg lőn. 
Ágyba kelle feküdnie. Alig láthatta Párist némileg, ismét 
a szenvedés próbája jött reá. Valóban ez valami rettene- 

tes üldözése a sorsnak, mint az őz, mely egyik sebébül 
alig gyógyul ki, midőn először fut ismét a friss patak- 
hoz, uj nyil merül oldalába. Ő zugolódott, én nem mer- 
tem szólani, de magamban pörlekedtem a gondvise- 
léssel. . . 

E hónap szomoruan végződik, szépen kezdődött. 
Dinám ágyban, én mellette egész nap. 

Nem lovagoltam, nem vívtam, nem olvastam, nem 
irtam, nem mulattam. 

Feri és nevelője 26-án visszaindultak. 


Octobér. 


Dinám még mindig fekszik, és fogy erejében, tü- 
relme enyészik. Annyi szenvedés után némi életre szá- 
mitott Párisban, és ime sorsa a kín. 

Hozzá hivtam Schöpf orvost, magyar menekült. 
Egyik nagy hirű orvos volt. Én soha zavarosb főt nem 
ismertem. Hála Istennek, hogy " Londonba elutazott. 


Grubi (magyar születésü) orvost kerestük föl. Szá- 
raz, hideg, egyszerü ember. De ő ott ragadta meg a 
betegséget, hova Sch. nem is gondolt, sőt egykor Lede- 
rer és Stahly sem. Ugy látszik, ez radicaliter meg- 
gyógyitja Dinámat, mert most ő egész betegség, fejfájás, 
fogfájás, csúz . . . most itt, majd ott mutatkozik. Én bi- 
zom ez ember eszében. Az igaz, heroice hozzá látott, de 
igy kell. 

Mimi igen kedves, eszes és örökké vig, és örökké 
játszó és mozgó gyermek. Ki látja őt, mindenkit meghó- 
dit. Még nincs négy éves, és hat hét mulva mi sokat 
ért francziául. 

Podhorszky ismét bele fogott munkám forditásába, 
és ismét kidőlt belőle. Elutazik Spanyolországba. Okos 
ember, de ingatag, majd erre, majd arra határozza magát. 
Munkám tehát le volna forditva, de három külön forditó 
által, és egyik sem nézte ált végképen. Ujra kell öntetni 
az egészet. 

De nőm osztálya sincs meg otthon. Bach határo- 
rozottan fenyegette, hogy vagyona áll jót érettem. De 
ez engem nem tartóztatna vissza semmitől. Hanem az 
osztály nincs meg, és ha gonosz testvérei ellen a ható- 
ság nem ád támaszt, vagy azokkal épen közre dolgozik, 
mije sem marad. Ekkor aztán koldulhatunk. "Tehát ezt 
meg kellene várnom. Ezzel családomnak tartozom. Én 
nem tarthatom őket, és igy nem szabad őket a magoké- 
tul megfosztatnom. 

Nőm megérkezvén, éji 1 nevemet vigszavettem, 
a Neuberg név helyett. 

Emlékiratomba még azért sem foghattam, mivel né- 
mely irataimat otthonrul mind ez ideig meg nem kap- 
tam, mikre pedig szükségem van. 

Kaptam Batthyány Kázmértól levelet Kiutahiából, 
oetob. 1., melyben irja a köztem és Vukovics- Horváth 
közti pört illetőleg: ,hogy akárki olvassa részrehajlatla- 
nul, ki fogja találni, kinek van igazsága." 

Házmán F. ugyan onnét irja, sept. 30-rul: , Engem 
és bennünket e vad országban a börtönzés szenvedése, 
minden szellemi és anyagi élvezet nélkülözése kinoz, és 
mily társaságban? Ki ügyeinket oly szerencsétlenül ve- 
zette, itt megközelithetlen, kisérőivel csak napi rendele- 
tek utján szól; azokban nem barátokat, de cselédeket 
lát; kormányozni akar. itt is, de az absolutismus elvei és 
formái szerint; (Perczel) Mórral és (Mészáros) Lázárral 
nem beszél, ezek őt tartják tébolygónak, ő amazokat." 

. , Hazánknak joga van reád lehető fejlődésében, 
mert az, kit hir szerint oly mesés ragaszkodás követ 
számkivetésébe is, uj támadás sükeres vezetésére nem 
alkalmas, a hiuság és nagyravágyás nagyobb tért foglalt 
el szivében, mintsem a hazafisággal megférne." 

Lórodi (azelőtt Eischl) octob. 3-ról, ugyan onnét 
irja: , Kossuth a tétlenség mély álmát aluszsza, és a fé- 
nyes mult kábító emlékén rágódik. Minél tovább nézzük 
őt, annyival inkább meggyőződünk, hogy neked, kinek 
hazafisága kétségtelen, tudományosságod fényes hirü, és 
munkásságod csüggedhetlen, a hazában kizárólagos nép- 
szerűségre van szükséged, hogy hazánk hajója biztosan 
partra jöjjön az üdőben, melynek jönnie kell, és melyet 
közelnek reménylünk; a működés ez értelemben itt, és 
innét a mennyire lehet, tovább megkezdődött." Házmán 
is ir ilyesmit. Azért is, mivel irtam, hogy én jövendőben 
az irásnál maradva, pályámat bevégezettnek tekintem. 


November. gi 


Mulik hét után hét, hó után hó, és Dinám még 
mindig beteges. 

Minden napot, minden órát számitok, azt remény- 
lem, az uj nap változást hoz, és hiában reményltem. 

Elmult a hónap, a baj nem mult cel. 

Mimi ellenben egészséges, játszik sokat, eszik jú 
izüen, és alszik is, anyjának egyetlen öröme a szenvedés 
e folytatólagos napjaiban. 

En nem csinálok mást mint aggódom, várom a ja- 
vulást, — épen nem tudok dolgozni, olvasom a hirlapo- 
kat, könyvet nem sokat. 

Igy mulik életünk betegségben és számkivetésben. 


sz a 


December. 


Ime az utolsó hó ez évben. Ime az utolsó nap. De 
ugy látszik a bajt áltadja folytatás végett az uj évnek. 

Dinám talán kevesbet szenved, de szenved és nem 
mehet ki. Nem örülhet sem életének, sem ifjuságának, 
sem a párisi világ szépségeinek. Páris és a számüzés 
neki csak egy szobát juttatott, hogy abban betegeskedjék. 

Kellene ismeretséget kötni, hiszen nincs hazánk, sem 
atyánkfiai, sem régi barátink nincsenek! Nem lehet. 

Kellene megnézni az itteni nevezetességeket! Nem 
lehet. 

Kellene nyelvekben tökéletesíteni magunkat, kivált 
a beszédben, talán alkalmunk sem lesz többé anyai nyel- 
vünket a hazában s a hazáért használni! Nem lehet. 

Kellene a politikai világban is körülnéznem, megis- 
mernem ama bálványokat, kik a világ sorsát intézik, s a 
távolban hiresek, a közelben kicsinyek. Ezt sem lehet. 

Dinám betegsége mind ezt szélttépi mint pókhálót, 
mit a gondolat szépen összeillesztgetett. 

Igy mulik el az 1850-ik év. 

Hazám idegennek gyarmata. 

A nemzet rab. 

Nőm beteg. 

E világvárosban, számüzött társaimon kivül, senkit 
nem ismerek. 

A mult változhatlan, a jelen örömtelen, a jövendő 
egy beszoritott marok, mi van benne nem tudni! 


1851. 


Január. — Páris. 


Itt.van az uj év. 

Nem várok oly hamar jobbra változást a nemzetek 
sorsában, azok életét ugy is századokkal mérik. 

Legközelebbi s legfőbb vágyam volna Dina egész- 
sége, mert az élet oly gyorsan mulik. Észre sem veszi 
az ember midőn a határszélen áll. ; 

De teljességgel nem javul. Fejszakgatása folyvást 
tart, mit itten nevralgienak neveznek, néha minden 10 
perczben megujul és tart 10—15 perczig. Es szemére is 
annyira hat, hogy nemcsak olvasni, irni teljességgel nem 
tud, sőt minden csekély világosság ingerli. 

Az orvos nem megy ki egy bizonyos körbül, t. i. 
hidegviz-zuhany, hydrojadate-ferri-potassae, — és ime az 
igy tart a 4-ik hóra. Mit sem eszik, nem tud aludni, és 
naprul napra fogy. 

Öröme Mimiben van egyedül, ki szemei előtt virág- 


zik mint a rózsafa. A párisi finom és fehér gyermekek- 
Szemere. I. 8 

hez képest olyan mint egy.vad : bátor, piros, zömök, ele- 
ven. Egy kis franczia leány, 7 éves, jár hozzá játszani, 
és a nélkül hogy mi tanitgattuk volna, már mindent ért 
és beszél meglehetősen. Csodálatos a gyermek: előbb 
csak azt tanulja meg a mi szót, phrasist hall, és apró- 
donkint bejön a declinatio-, a conjungatióba magátul. 
Es egész verseket megtanul puszta hallásbul, és 
egész nap azt mondogatja igazi franczia accentussal: 


Au clair de la lune, 
Mon ami Pierrot, 

Préte moi ta plume 
Pour écrire un mot. 


Ma chandelle est morte, 
Je nai plus de feu, 
Ouvre moi ta porte 
Pour Vamour de Dieu. 


Je n ouvre pas ma porte 
A un vieux savetier, 

Oui porte-la lune 

Dans son tablier. 


és több effélét. 


E hónap 25-én mult 4 éves. 

Én azt hiszem, minden gyermekben van kedves, an- 
nak a ki előtt azt fejlik, de Mimiben sok íz, zamat van. 
Néha egész órákig magában elbeszél; néha daczol, alig 
birni vele; néha hizelgő, csókolózó, s a legédesebb ne- 
veket kitaláló; néha mesét ő kiván hallani s örömében 
egész idegrángatózásba jön, néha ő mond mesét oly komoly 
arczjárással mint egy felnőtt. A mi legjobb benne, örökké 

vig, vidám, mulató, reggel is ha fölkel, és éjjel is, bár 
mely pillanatban ébredjen fel. 

A gyermek lelke mint a tükör, azt a képet mutatja 
a mely bele tekint. Nagyanyja (napam) és anyja mindig 
mosolyogva tekintvén reá, e kedélyállapot bele is áltment. 

E télre sok menekült magyar ide jött. Uj választ- 
mány alkottatott, melynek tagjai: Teleki L., én, Vuko- 
vics, Czecz, Klapka, jegyző Bittó István. Nem tesz egye- 
bet: itt-ott pénzt gyüjtöget, de nem a francziáktól, kiosz- 
togatja a megszorultaknak. Szóval a jelen bajokat intéz- 
geti itt és egyéb helyeken is, a multtal nem bajlódik, a 
jövendő érdekében mit sem tesz. Táblabirói modoru urak 
ezek: azaz röstek. A tehetős: mulat, élvez, mintha minden 
rendében volna, a szegény dologtalanul él, ha módját 
ejtheti korhelykodva. E faj nem fogja Európa nyugal- 
mát fölháboritani, t. i. mint kezdeményező. 


Február. 


Munkámat még a mult nyáron elvégeztem, csak- 
nem egészen is akkor lefordittatott. De nem adhattam 
ki, egyik oka: mert a forditás rosz, hibás, nem vagyok 
vele megelégedve, és aztán mert nőm érdekeit veszélyez- 
tetem vele ha kiadom. Be kell várnom mig testvéreivel 
megosztozik, különben mit sem kap abból is a mi őt 
illeti. Minden a biráktól függ, a birák pedig a kormány- 
tól függenek, s Bach nem átallá kimondani nőmnek, mig 
ön itt van, személye a kezes férje tetteiért, ha kiutazik : 
vagyona lesz a kezes. 

Azonban én csak az osztályt várom. Ezzel nőmnek, 
családomnak tartozom; tovább nem várni: azzal hazám- 


nak tartozom. 
gz 

Igy is munkám kora elmult nagy részben. Elmult 
az évben, melyben mohón olvastatott volna. 

Dinám még mindig beteg. Sehova nem mehetünk, 
hozzánk ritkán jőnek. Kínban, magányban telik napja, 
éjjei álmatlanul. 

E miatt én sem csinálhatok semmit. Keveset olva- 
sok, nem irok semmit. És sem nyelvben nem tökéletesitem 
magamat, sem nem járok társaságokba. Naponkint várom 
az időt, melyben Isten visszaadja neki egészségét. 

A drezdai conferentiák megkezdődtek. Austria bele 
"akar lépni minden tartományaival a német szövetségbe. 
Mi, magyarok, elhatároztuk ellene emlékiratot adni be 
az angol, a franczia, az amerikai, a piemonti kormány- 
nak. Kellett volna háromnak dolgozni, külön-külön, Te- 
lekinek, Vukovicsnak, nekem. Teleki nem csinált semmit, 
Vukovics igen kizárólagosan magyar és táblabiírói mo- 
dorban tette fel, mint egy megyei sérelmet. Az enyim 
fogadtatott el, mit Teleki francziára forditott, a harmadik 
részt az európai tekinteteket azonban ugy bővitvén és 
forditván el, hogy abból minden elv s méltóság ki- 
hullott. . Kormányokhoz nem ugy ir az ember mint né- 
pekhez, de az elvet teljesen elhallgatni semmi esetben 
nem szabad. Ennyiben tartom rosznak az emlékiratot. 

Elfogadta a franczia külügyminister szivesen, sőt 
az elnök is, mint a többi kormányok is. Ennek beadása 
után költ a franczia febr. 23-diki erélyes nota Ausztriához 
ez ügyben. A mienk alatt volt febr. 15-ke, de később 
adtuk be. Aláírva volt Teleki, én, Vukovics, Czecz, 
Klapka, mint ancien envoyé, ministre stb. 

De e dologrul értesítést a lapokba beadni nem en- 
gedett a Teleki szorongó modora, annál kevésbé 
irtunk czikket, még kevésbé közöltetett maga az emlék- 
irat. Bizony nevetséges és igen hibás modor! 

Pénztárunkban mindössze alig volt 2500—3000 franc, 
és azzal sok emberen segitettünk. Gyült magyaroktul, 
kik itt áltutaztak, olyanoktul, kik nem vettek részt a 
szabadságharczban, és most 50, 100 franccal hazafiui nagy 
kötelességöket teljesiteni, az elmulasztottat helyrepótolni 
vélik. Vissza kellene lökni, — de szegény számüzött 
társaink miatt azt nem tehetjük. 

Néha ir Kiutahiából Batthyány, Házmán, Lórodi, 
most ir Mészáros is. A többek közt irja: 

Nem tudom, hogy az a sok dii majorum és mino- 
rum gentium katona kevesbet angol státusférfi-e mint mi 
itten, azaz, hogy azok a politikus vélemény szerint oszt- 
ják-e magánytársalgási köröket, vagy hogy a közös sze- 
rencsétlenség jobban egyesiti őket mint guondam? Mi itt 
derekasan megtartjuk elszigetelésünket, bár egy kaszár- 
nyában lakunk — Batthyányin kivül, — Kossuth még 
most is uralkodik, és van udvara, mi több testőrsége, 
hadi tudományban neveli magát, jövendőben nélkülözni 
akarván a vezéreket, az alvezetőknek egy utmutatást is 
irt. Vele Visoczki társalkodik a főbb lengyelek közt, ki 
lévén jelelve egy időben, ő alatta főbb hadi szerepet vi- 
selni. Perczel nejével és testvérével s nejével szinte ma- 
gának él, elkészitvén memoirjait, Dembinszki magának, 
s én magamnak annyiban hogy Kossuthtal soha sem, 
Perczellel keveset hanem barátilag, Batthyányval gyak- 
rabban, Dembinszkivel pedig mindennap, együtt whistez- 
vén. Batthyány mindenkivel barátságos . . .  Költ jan. 
18. 1851." 

Nagyobb csapás azonban nem érhette a jövendőt, 
mint Bém halála (Aleppo, dec. 9—10.). 

Semmi volt midőn Magyarországba jött, most min- 
den ő volt. 

Mészáros nem vezér — nem is tartja magát annak. 


szen ÉR 7 


Perczel nem is katona — de ő magát a legnagyobb 
vezérnek hiszi. 

Sok derék a hóhér prédája lőn. 

Görgei homlokát a pokol bélyegezte meg. 

Klapka mint alvezér van helyén. 

Vetter a hadministerium hivatalainak egyikébe való. 

Czeczet Klapka mellé sorozhatni. 

Guyon szinte, kevesb ismerete van mint ezeknek, 
de bátrabb vezér, és vállalkozóbb. 

Kmetyt még ennek is elébe teszem. 

Dembinszki derék katona, de a fatum nem enge- 
dett neki győzedelmeket, és igy ő hitelevesztett ember 
Magyarországon. 

Csak Bém volt az, ki katonai ismeretekkel birt, 
ki bátor vezér volt, ki politikus is volt, kinek hire tette- 
ken alapult. Öt mint vezért üdvezelte volna a nemzet 
egykor egyszivvel-lélekkel, nincs ki hasonlittathassék 
hozzá az élők közt. 

És még volt egy érdeme. Ő kedveltje volt Kos- 
suthnak, és végre áltlátta: hogy Magyarország megbu- 
kott Kossuth által, és ismét meg fog bukni vele. Ezt irta 
ide Párisba. Már Viddinben és Sumlában sem láto- 
gatta meg. 

Ime, ilyen szerencséje van Kossuthnak! elvesz a 
legjobb vezér, és a ki a legnagyobb: auctoritás lett volna 
ellene ! 

Isten lelke viraszszon sirod felett ott keleten! 

Az itteni menekültek gyászt viselnek kalapjaikon 
hat hétig, én hordom hónapokon ált. 

Nagyobb csapás nem érhette volna hazánkat. 

Hogy nem volt demokrat, az baj; de ő lengyel volt, 
s igy csak addig leendett befolyása ügyeinkre mig tart 
vala a harcz. Ebben volt az orvosszer. 


"a 119 — 


Márczius. 


Ez valami ritka tél volt, nemcsak hó egyszer sem 
esett, de meg sem fagyott. A szegények tele, nem kellett 
füteni ! 

E hónap végén kezdett szünni nőm fájdalma. A ta- 
vasz gyógyitja meg, nem az orvosi szer. Néhányszor el- 
mehetett a szinházba, eddig csak egypár utczát ismert 
és az ágyat a melyben szenvedett. 

Mimi jelenünknek öröme. Néha daczoska ugyan, de 
különben egészséges, piros, élénk, friss, pajkos, eszes, 
reggeltől estig mindig vigad, hol magában, hol más gyer- 
mekekkel. Egy gyermekded arcz, ártatlan, örömében ki- 
áltozó és röpdező, de nagy szemeiben sok tudat is mu- 
tatkozik. Reggel mig mi alszunk, ő két óráig is magában 
dalol, beszél ágyacskájában, néha fel is kél, mamájától 
egy csókot kér, néha hozzám kéredzik, és ismét vissza- 
megy, csendeskén folytatva játékait. Ejjel akárhányszor 
felébreszthetni, mindig egészen éber, gyakran pajkosko- 
dik rögtön, mint egy 13 éves vidám leányka. 

Akárhova megyünk , mindenütt feltünik a piros, a 
tömött kis leányka, nyilt homlokával, kicsiny szájával, 
nagy barna szemével, hosszu pilláival és kecses mosolyá- 
val. Sokszor az utczán is megállitják és megcsókolják, 
merőben idegenek. — 

Most már mindent ki tud mondani francziául a mire 
neki szüksége van, és mindent ért. Sok apró dalt könyv 
nélkül megtanult, és mindig azt mondogatja ha hozzánk 
valaki jön. Ugy látszik igen kitünő emlékezőtehetsége 
van. Mentünk vendéglőbe, hol az előtt hét hónappal vol- 
tunk, és rá ismert; midőn látogatni megyünk, ő az eme- 
letet nem téveszti, mit mi nem ismerünk meg mindig. 


— 120 — 


És igy az utczákat, és az épületeket mit neki egyszer 
mutattak. 

Feje igen kemény, öblös, s hátulsó része egészen 
gömbölyded. Balassa orvos azt mondja, soha sem látott 
oly tökéletes fejformatiót. Gruby orvos is azt mondja itt, 
egészen fi-gyermeki fej-alak, ritka példány. 

Ekként szemléli az ember a csemetét, s fölnéz a 
levegőbe, és méregeti, meddig fog emelkedni büszke 
koronája ! ; 


April. 


E hónap nem oly szép mint volt a mult két hónap. 
Azonban Dinám valamicskét már mulatott. Azaz, egypár 
este vendégek voltak nálunk, kirándulást tevénk Ver- 
saillesba, volt Millsné unalmas estélyén kétszer, néhány- 
szor társaságot alkotva ebédelénk , a városban", mint mon- 
dani szokták. Mind ez őt igen mulattatta, mert őt, mulat- 
tatja minden kis öröm, legyen az oly parányi mint egy 
harmat. 

Dembinszki gyakran jár hozzám, ámbár én tevén 
le őt első izben a fővezérségről, hon feszes lábon valánk 
egymással. 

. . . Az emigratio kezd oszolni. Egyik falura megy, . 
másik Londonba, némely Amerikába. , . A Kiutahiabeliek 
sorsa bizonytalan. Teleki és Andrássy azt hiszik, e tava- 
szon szabadon eresztetnek, én nem hiszem. 

Dolgozom, de keveset. Télben, mivel Dina beteg 
volt, most mivel kellene neki valamit élveznie. 

Napközben legtöbbször kis leányomat nyomorga- 
tom, ki olyan mint egy kis tátos. Worrván vére néha 
neki megy öklével az ablaknak, néha fejét a falba ver- 

desi, dobog mint a paripa, kiált mint az őrült, — egy 
kis eleven ördög. Anyja ilyenkor szinte fél a kis boszor- 
kánytól. 


De csapodár is tud lenni. Simogatja az ember ke- 
zét, leborul, lábainkat megcsókolja, bejön, csókot kér és 
azzal odább szalad, és mind ezt a leggyöngédebb arcz- 
és szem- s hangkifejezéssel kiséri. Ha az igy megy, eb- 
ből igazi rózsa lesz, a legszebb szinü, a legkedvesb illatu 
virág, és a legszúrósb. 

Mert fejes és makacs is tud lenni végtélanül, mi- 
dőn nem használ sem kérés, sem tréfa, sem fenyegetés, 
hanem a kemény büntetés; ekkor aztán megindul a si- 
rás, s igy az idő meglágyulván, a felleg kiöntvén terhét, 
az ég kiderül. 

Minap este magam voltam vele a szobában. És épen 
az előtt kevéssel megbüntettem. Ölembe vevén utóbb, 
mondtam neki: Mimike, majd a jövő hónapban ti elne 
tek Pestre, én is elmegyek . . . Erre ő nyakamba esett, 
két kezecskéjével simogatva, és csaknem sirva mondá: 
papa, te ne jöjj oda; miért? a németek bezárnak. § ezt 
oly szivesen, oly érzékenyen mondta, mintha érezte 
volna a mit mond. Pedig ilyesmiről előtte soha nem be- 
széltünk , legalább mióta kün vannak, ilyesmit ő tőlünk 
nem hallott. ; 

Gyermekség ez, és mégis magam is szinte ellá- 
gyultam. 

Egy gyermekben bizony sok öröm van. Azt csak a 
szülék és azok tudják, kik vele foglalkoznak. Mint mi- 
dőn a bimbó fejlik, egy ismeretlen bimbó, azt sem tud- 
juk mi virág lesz belőle. És aztán az a kapkodás az 
okosság és ostobaság közt, az észnek az a kisugárzása 
néha, mely a valót eltalálja, mintha saját ereje által törne 
ki a gyermek fején keresztül. Mi is az az ész? Ha Isten, 

miért borul el az a gyermek fejében? Avagy az is ha- 
sonló a maghoz, melyből apródonkint nő ki a tölgy? 
Még sem Isten az, a mit a testi organizmus igy módosit, 
késleltet, korlátoz. 


Május. 


Az elaludt tél most ébred föl. Olyan hideg van 
milyen télben nem volt. Sok helyen rendesen fűtenek és 
szükség van reá. Nyári ruhát nem viselnek. Ehhez járul 
még azaz örökös esőzés. 

E tavaszi leányzó, egy szóval, igen-igen hideg és 
komor lény. 

Dinám kezdi ismerni Párist. Volt néhány jó napja, 
s lett volna több ha a rosz idő nem gátol terveinkben. 
És elfelejteti vele néhány nap a mult havak szenvedé- 
seit. Mint a fellegek, búja is nyom nélkül enyészik el. 

Soha nem láttam arczot, mely a nyilt és derült ég- 
hez annyira hasonlítana, mint az: oly vidáman mosolyg, 
nem is mosolygás az, olyan tekintet milyen az égé tava- 
szi szép napon. Föltekint rá az ember s a vidámság ten- 
gerébe tekint. Ilyen ő. Még ha beteg sem komoly, még 
ha szenved sem sötét, és minden bajai közben kipillant 
derült lelke, mint a borulatok redői mögül az ég kéksé- 
gei ki-kitündökölnek. 

Olyan ő mint a görögországi éghajlat. Vagy teljesen 
tiszta, vagy minden borulatot eső követ, — nála is min- 
den szenvedés könnyhullatásban tör ki, de arra ismét 
napfény következik. 

Néhány hét óta munkám német forditásának áltné- 
zésével foglalkozánk, ketten. Igen rosz forditás. Én tu- 
dom minek kell értelmének lenni, ő tudja mi van jól 

németül, és a formára nézve is van helyes tapintata. Így 
dolgozgatunk; nekem azonban igen unalmas, annyiszor 
áltnézni müvemet, — nekem az ugy is csak foganzása- 
kor tetszik, azután undorodom tőle. 

Dinámnak csakugyan haza kell menni. Vagyoni ba- 
jai miatt talán maradhatott volna itt, Isten neki ha vala- 
miben megcsalatik is, a takarékosság helyre pótolja, de 
egészsége fontosabb. És az orvosok azt mondták, csak 
kénfürdő állíthatja helyre, de erős, itt pedig oly erős 
csak a Pyrenée-k közt van, mi drága, mi messze van, 
mi rideg, unalmas hely; e szerint Badent választottuk, 
mert ott dolgait is elintézheti , ismerősök közt is leend, 
és egyuttal fürödni fog. 

Elvégre megérkezett az utlevél. Bachnak, a minis- 
ternek irt, ki lyánykorában ismerte, s ki most már némi 
. szivességgel van iránta. 

Es 24-én elutazott ő, Mimi, egy angol öreg keres- 
kedő társaságában, este 8-kor. Folyvást utaznak egész 
Drezdáig, csak ott fognak megpihenni; onnan pedig 
egyenesen Bécsbe mennek. Ez fáradságos ut! IÉs veszé- 
lyes mint minden gyorsaság. Isten szelleme őrködjék 
felettök. 

A párisi emigratio megfogyott, többen több felé 
mentek, és mennek naponkint. 

Kiutahiából is elbocsáttatott az internáltak legnagyobb 
része. Mészáros is. Csak Kossuth, Batthyány, Perczelék, 
Visoczky és egypár marasztaltatott ottan, alig ismeretesek 
neveikről. 

Az jut eszembe, :mit Vörösmarty egyik balládhőse 
mond: ,Ma (két) éve hon boldog valék." 

Es azt kérdem a jövőtül : 

Mához évre hol leszünk ? 


— 124 — 


Én ugy képzelem, Francziaország nem minden vo- 
naglások nélkül, de mégis rendbe hozza ügyét, és a 
többi státusok maradnak a mint most vannak. Aztán jöend 
el a erisis napja ! 


Junius. 


Dinám megjárván Pestet, Badenben, Bécs mellett, 
a kénfürdőt használja. 13-ka körül kezdte és aug. elejéig 
maradand ott. 

Én az alatt hozzá fogtam munkám forditását sorrul 
sorra áltvizsgálni, mert az igy a mint van sem szép, sem 
a gondolat értelmét, sem a nyelv, a styl fordulatait 
nem adja. 

Innestova elmulik ideje is.  Sietnem kell vele. Ha 
Dinám rendbe hozta dolgait, semmi sem gátolja kiadását, 
— ha t. i. kiadó találkozik. 

Különben pedig előkészületeket teszek, a .forrada- 
lom történetének megirására, olvasom , áltnézem a meg- 
jelent munkákat, adataimat kombinálom és a magyar la- 
pokat gondosan végigtekintem. 

Néha megyek pisztolyozni, többször vivni, uszásban 
a hideg gátol. 

Ismeretségeket még mind ez ideig nem féttögn, né- 
hány olaszt ismerek, kik szinte ögélsrásédis 

Reggel kelek 71/2-kor, vivok, aztán olvasok, irok, 
dolgozom d. u. 5-ig, akkor pisztolyozni megyek, ezután 
ebédelek 20—30 sousért, ezután ujságot olvasok 10-ig, 
ekkor lassan sétálva haza jutok 11 körül, és irok itthon 
vagy olvasok éjfélutáni 1-ig, néha tovább. 

Julius. 


Itt van Kozina, az a ki Dinám arczképét festette. 
Magyarországban bizonyosan a legjelesb arczképfestő, 
azon kivül önzetlen ember. 10 év előtt, utazásaiban, 
mintegy 100000 francot keresvén, egy faluban, a hol 
Dina tölte leánykorát, Pulyán, megvonult és élt tanulmá- 
nyainak. Azóta más százezerrel szaporodott volna va- 
gyona, de ő öreg szüleit vette magához, s élt a termé- 
szetben a müvészetnek és philosophiának. Részint mivel 
vagyoni viszonyát az utóbbi események szinte megingatták, 
részint mivel mint republikánus irtózik despotismus alatt 
élni, megy E.-Amerikába keresni és élni szabadon. Egy- 
szerü, naiv, eszes, gondolkodó és nemes lelkületü ember. 

Dinám akarta hogy engemet és Mimit fessen; mert 
ő Dinámat akarta kikisérni, de utlevelének ideje kitel- 
vén, és tartván attól, hogy nem kap mást, s nem kap- 
ván Dinám sorait, épen midőn Dinám Badenbe ért, ő 
kijöve. f 

Engem lefestett. Nagy kedvvel dolgozott a képen, 
mivel van irántam sympathiája, és már 1848. november- 
ben e miatt Budára leutazott (de én akkor Schlick ellen 
valék kénytelen menni), de az időjárás igen kedvezőtlen 
volt, változó, esős, felleges, mely oly sárgává változtatta 
az arczot. És ez időjárás igy tartott 14 napig. 

Dinám ezt nem tudja. Ez meglepés lesz. Sok ideig 
azt hivé, Kozina meg fogja várni, a telet itt töltendi, és 
hagytam ezt hinnie hogy ne nyugtalankodjék, majd csak 
augustus végén irandom meg neki hogy kénytelen el- 
utazni Amerikába, hanem tavaszkor visszajöend. 

Ekképen meg is lesz lepve ha kijöend, a nélkül 
hogy időközben a nem-festés miatt nyugtalankodott volna. 

Igaz, Dinám azt akarta, hogy Mimi és én egy vász- 
nan ábrázoltassunk, egyszerre két legyet akar fogni az 
elégedetlen asszony, — de én azt gondoltam, ha nem 
lehet kettő, egy is jobb semminél. 

Dinám Grátzbe utazott, öcscse Feri miatt, ki Bécsben 
a tékozlásnak és kóborlásnak adván magát, kénytelenek 
voltak a kadetiskolába küldeni. Ama hires Schönhals 
ezredébe fölvévén, mint ilyent a kadetiskolába is besorozta, 
Dina kérelmére. Rosz, lelketlen, szivtelen fiu, nem érdemli 
hogy egy lépést tesz érette. 

Egyuttal volt Dinám Máriazellben is. Fogadásbul 
ment oda, melyet még akkor tett, midőn 1848-ban Mimi 
oly nagy beteg volt. ; 

Ha valaki fogadást tesz, akármilyent, és azt megtartja, 
én azt jónak, az egészet egy erkölcsi erőküzdelemnek 
és gyakorlatnak tartom; de ha a fogadásnak alapja va- 
lamely hit-csodatételben - és "isten megváltoztatható akara- 
tában rejlik, ez babona. 

Dinámnak irtam valami ilyest. Ő erkölcsös; nemes, 
vallásos jellem. De azt mindig bajos megitélni erkölcs 
és vallás mi mértékben olvadnak össze a női lélekben. 
Ifju, jó, érzékeny léleknek az imádság a szükség egy 
neme, attól kell óvakodni hogy az öregség napjaiban vak 
kegyességgé ne fajuljon el, a mi a jónak, nemesnek, 
szépnek, isteninek egyszerü áhitata volt. 

Isten? Ennek még is kell lenni, — a mindenség, 
Isten nélkül, egy megfoghatatlanság, de az örökké- 
való Isten, az a másik megfoghatatlanság. Én e részben 
hivő és hitetlen vagyok ; a mint e szélre jut gondolatom, 
fejem szédülni kezd. Olyan ez a léleknek, mint a test- 
nek a lég azon magasságban, hol már meg nem élhet. 

Istennek küldöttei? Én nem hittem soha, már mint 
gyermek sem, bogy fija van, hogy különös követei 

voltak volna. De ha van isten, akkor miért nem volna 
lehető mind ez? Miért nem lehetne fija? Miért nem 
küldhetne követeket különös megbizással? Különben az 
mind a mesék világába való, mióta nem gyermek az 
emberiség, ily követeléssel csak az őrültek lépnek fel. 
Minden nagyobb világrész és nemzetek csoportozata saját 
prófétát imád, jele hogy egyik sem az igazi. A geniek 
azon szövétnekek, — mik által isten vezérelteti az emberi- 
séget. 

Isten! ez az alapeszme, ez a legfőbb kérdés. Ha 
van isten, van feltámadás, legalább lehet; ha isten nincs, 
semmi nincs, minden mulandó, alakját változtatva folyvást 
és megpihenés nélkül. 


Már most, ha egy nőtől elveszed az isten eszméjét, 
mire támaszkodjék? olyan mintha egy állattól a levegőt 
vennéd el, mely semminek látszik és mely az élet maga. 
És ha a föltámadás jövendőjét veszed el, mi tátong reá 
rettenetes sötétséggel? A végtelen SEND A betegség 
a hid a semmiségbe, a sir az örökös megsemmisülés. 
Ez egy szóval ki van tépve .a lélekből minden remény 
és vigasz. 


Mit nyujtunk neki mind e helyett? 
A positiv vallásoknak nagy előnye a philosophusok 


felett az, hogy azok nyujtanak segélyt, támaszt, reményt, 
ezek semmit, teljességgel semmit. 


Álom vagy valóság a mit nyujtotok, én áltölelem, 
— igy szól a mindennapi emberi lélek, — ha meghal- 
tam, és valóság az, jól tettem hogy hittem, ha álom, 
mindegy, hisz nincs belőle felébredés sem kiábrándulás. 
A halált nem kerülhettem el, de rettenetességeitől, kínai- 
tól megszabaditám magamat, hivén bár hiában. 

Az igaz, a mi a legjobb, mert végre, nem tetszik bár, 
megnyugvásra jut a lélek, de ki az ki azt bírja? Áll- 
jon elő ! 


Augustus. 


Dinám elment Parádra az ottani fördőket használni, 
meghosszabbittatván utlevelét hat héttel, mert az már aug. 
20-kán kitelt volna. Anyám vele van, és minduntalan jő- 
nek mennek hozzá a látogatók, mi kellemes is lehet, de 
neki csend és nyugalom kellene. 

A badeni fördő, 45, . használt neki, fejszakgatása 
mult, mint kézkiütközései is, és hizik, ruháit ki kelle 
eresztgetnie. Tavaly itt egészen elfogyott. A parádit is 
igen foganatos viznek találja, nem győzi dicsérni. 

De a szállás rosz, az étel is, a fördő piszkos, — 
ha a tulajdonos gr. Károlyi György nem szives segiteni 
rajta, adván neki butorokat, konyhaszereket, s beküldvén 
hetenkint 4-szer a gyöngyösi piaczra, nem tudom mit 
csinált volna; hozzá járult mind ehhez, hogy Mimi meg- 
betegedett, valami ideglázt kapott, mely tartván egypár 
hétig, ez Dinám gyógyját is megzavarta. 

Még 29-ről is azt irta, hogy bár jobban van Mimi, 
veszedelmen kivül, de oly gyönge, hogy kéznél fogva 
kell vezetni, különben nem tudna járni. Szegény Mimike ! 

Osztályával még sem ért véget. Most már nem test- 
véreivel van baja, hanem birái röstek, hanyagok. Igy 
van az, tetteiből ismerni meg a jó barátokat. . És pedig 
még appellatába megy, és ott ki tudja meddig tarta- 
tik fenn! 

Dinám Parádra ért aug. 9-én, és onnan el fog 
utazni sept. 7—-8-án. Ha lehet, bevárja dolgai végelinté- 

zését; de minden esetre akképen indul utnak, hogy Brüs- 
selben septemb. 20. körül találkozzunk, onnan menvén 
Londonba, pár hétre, megnézni a világipar-kiállitást. 

Isten hozza őket szerencsésen. 

Talán Jolánt") is kihozzák. Anyám igen sürgeti. Fe- 
leltem Dinámnak, ha neki nincs ellenére, csak ugy ám 
hozza ki, föltéve hogy kiadásait fedezik, mert mi nem 
vagyunk abban az állapotban, hogy reá áldozzunk. Jolán 
vagyona megér 100000 francot, ebből könnyen fedez- 
hetni nevelési költségeit. 

Munkámat azóta Hamburgba már elküldtem volna, 
de az angol kiadó miatt nem tehettem. De még egyikkel 
sem egyeztem meg. Isten neki, én nem leszek nehezkes, 
csak már megjelenjen. Csaknem elmulta idejét, — értve 
azt hogy keljen, mert a közönséget a folyó események 
elevenebben érdeklik. 

Különben az 1848. 1849-ki magyar lapokat és a 
magyar ügyben megjelent munkákat olvasom, kombiná- 
lom, mert az 1848/9-ki évek történetét meg kell irnom. 
Ezzel tartozom a hazának, — és magamnak. Gyüjteni 
unalmas, — rendezni könnyebb lesz. Itt minden az össze- 
állítástól függ. Szólni sem kell, csak előadni világosan 
azt a mi történt. 

Munka közt rohanva halad a nap. Csodálom azt ki 
semmit nem csinálva, bir élni. Csak néhányszor meredtem 
azon eszmével szemközt, hogy én idegen földön halok 
meg, hogy nőm és gyermekem rokon és barát nélkül 
lesznek ott, hogy ha haza mennek hamvaimat hagyják 
el, ha nem mennek árván érzik magokat széles e nagy 
világban: és e gondolatra vérem megfagyott. Es ha meg- 

forditva rendelte vala a sors, még rettenetesb volna rám 
nézve. 

Kell szembe nézni minden lehetőséggel, ez edzi az 
embert. Ki fél attól, az összerogy ha bekövetkezik a 
veszély. 

De az lehetetlen, hogy mi számkivetésben haljunk 
meg, haugyan van még néhány esztendőnk élni. Ott van 
ugyan Rákóczy sirja, és társaié, messze földön száraz 
hant födi, de a XIX. század egyhez sem hasonlit a 
multban. 

Óriás léptekkel halad az idő és emberiség. 

A nemzetiségek összerohantak, — eljön a szabad- 
ság és kibékiti őket. : 

A fejedelmek élet-halál harczot kezdtek a népek 
ellen, — a diadal kikerülhetlen, és lehetetlen hogy a dia- 
dal ne az emberiségé legyen. Í 

Itt van a franczia respublika, mint egy pompás 
tölgy, árnyékában nem tenyész semmi a mi napfényből 
él, de mint jel szemébe szökik a népeknek messzire. 
Boldogtalan magában, rém a" fejedelmeknek, zászló a 
népeknek. 

Az auctoritás hitele alászállt, ugy a vallásban, mint 
a politikában. Következése leend, hogy nem lesz pápa, 
nem lesz fejedelem. 

Mi áll helyébe? Ne féljetek, nem marad üresen. 
Arról gondolkozzatok, hogy lerontassék a minek ro- 
molnia kell. Ki épület helyett ujat akar emelni, az a ter- 
vet is megcsinálja az ujhoz, mielőtt az ót lerontaná; de 
itt nem arról van szó, — itt Herculesre van szükség, ki a 
népet a hydrától megszabaditsa. 

A fejdelmek köszönetét érdemlik a demokratiának. 
Azt mi nem voltunk volna képesek eszközölni, a mit ők 
végrehajtottak. Mióta azt látom hogy a fejedelmek milyen 

politikát követnek, azóta nem bánt az hogy tétlen va- 
gyok. Miért ne az ő kezökkel kikaparni a sült geszte- 
nyét a tűzből? 

A muszka sereg Magyarországbul kevesb dicsőséget 
vitt haza, mint szabadsági szikrát. Még egypár 
ilyen expeditió, és Miklós maga ingatta meg trónjának 
alapját. ; 

Németországban 1848 előtt, és 1848-ban republika- 
nusnak lenni annyi volt mint bolondnak lenni. A porosz 
király s többi társai oda vitték a dolgot, hogy ki nem 
absolut rendszert követ, azt a kormány üldözi, ki alkot- 
mányrul beszél királylyal, annak szemébe a história 
rémitő tükrét tartják a republikánusok, — e szerint az 
árnyéklatok eltünvén csak két párt van: absolutismus és 
republikánus, királyi és néppárt. 

Austriának sikerült népeit egymás ellen ingerelni; 
de sükerült mind azt most maga ellen dühösiteni. Ez 
az első szükséges lépés volt arra, hogy a népek egyet 
értsenek. I 

Igy van ez egész Európában. 

Francziaországban az elnök ben, mivel csak a czim, 
nem a rosz változott, már a hatalmat, a kormányt 
eszmében támadják meg. 

Az angol praktikus ész ezt mind belátja, és minden 
szinü lapjái nem szünnek meg kiáltani: hogy Európát 
republikánussá az absolut fejedelmek teszik, azzá lenni 
kényszeritik. 

S ugy van. Tehát hogy ne reménylenék ?! 

A mult lapokon szóltam Kozinárul. Kiesett fejemből 
egy, a mit szinte fel akartam jegyezni. T. i. ő Deákkal 
többször találkozott Horváthnál, ha jól emlékezem Edu- 
ard vagy Edmond a neve. Csak ehhez járt D., máshova 

személyeiről, és minthogy meghitt kör volt, szinte látszott, 
jól esik szólani neki is. Egész estéken keresztül csak 
Deák szólt, mindent részletesen elbeszélt, nyiltan, meggyő- 
ződése s tudása szerint. Akkor mind az fejemben tisztán 
állt, mondá Kozina, mint ő tisztán szokott valamit elő- 
adni; sajnálom hogy le nem irtam, de hiszen megpróbálom 
összévonni emlékezetemet. Mert kértem Kozinát, irná le 
nekem azokat a miket ő mondott. Várom hogy leirandja 
és elküldendi, ide csak e hármat jegyzem fel. 

Sajnálja hogy az ő helyzete nem olyan hogy ir- 
batna, mert különben igen őszintén fogna előadni mindent. 

Rám nem neheztel, — csak arra emlékezik, miké- 
pen István nem szeretett, mivel igen nyilt és makacs 
voltam. 

Legtöbbet szól, természetesen, Kossuthról, s azon 
meggyőződése van róla, hogy az ő mértéktelen dicsvágyá- 
nak és eszélytelenségének lett áldozata a haza. 

Ezt hiszi Kossuthról Deák. 

A többek közt emlité, hogy egyszer jött hozzá, Deák- 
hoz, Pestre egy lengyel, ajánlással a lengyel demokraták 
részéről, lengyel legiót állítani fel. Ugy beszélt vele, mi 
már több előzményeket föltételez, mikről azonban neki 
tudása nem volt. Es azt felelte, hogy maga ebben semmit 
nem tehet, hanem majd előhozza a ministeri tanácsban, 
és közli Kossuthtal. Ekkor, a lengyel eszmélni látszott, 
hogy ő. a nevet tévesztette, s Kossuth helyett ment hozzá. 
Első alkalommal aztán Kossuthnak előhozta, hogy egy . 
lengyel küldött lévén nála, legjobb lesz a tárgyat a mi- 
niszter-tanácsban előadni, — mire K. kikerülve, röstelve 
a dolgot, félboszusan mondá: nem kell, el van már az 
végezve. Szóval, az lengyel küldött volt, s Kossuth, kinek 
bizonyosan minden tetteire vigyáztattak Bécsből, ép akkor 
szövetkezett igy, midőn más. részről a király lejövetelét 

sürgette. Természetes hogy a király nem jött le oda, hol 
a ministerium egy tagja idegenekkel konspirált. . . 


Septémber. 


E hónapot 23-ig itt töltöttem. 

Készültem a történeti munkára, olvasván és jegyze- 
teket tévén a magyar hirlapokbul. Az egész Közlönyt ált 
kell olvasnom, mi unalmas munka. De szükséges, oly 
sokra nem emlékeztem többé. I 

Itt hajtó vadászatot tartanak az idegenekre. 
Mindennek, kivétel nélkül, jelenteni kell magát a rendőr- 
ségnél. Legalább 20,000 jelenti magát. Mint midőn a va- 
dat fel-felverik. Ismét nyugodni hagynak két hét mulva. 

Szerencsétlenségre épen most kelle utlevelet kérnem 
Brüsselbe, Londonba. A chef -du cabinet megtagadta, 
elég nyersen. Fogadtatást kértem Carliertől, a préfettől, 
és az igen nyájasan fogadott, kezet fogott, kanapéra ül- 
tetett, és mondá a betoppant chefnek, hogy nekem 
(ancien ministernek) utlevelet adjon, és az a goromba 
fráter — földig hajtá magát. j 

Kezdvén zavartatni a magyar emigratio is, néhány 
szót emeltem magunk mellett. , A magyar nem tud kon- 
spirálni, legyen ez hiány vagy erény benne, de nem tud. 
Ott van bizonyságul a história, revolutio nyilt téren van 
elég, titkos, valódi konspiratio nincs. Arról is legyen 
meggyőződve, hogy mi itt hadifoglyoknak tekintjük ma- 
gunkat becsület szóra, ha valamit akarnánk tenni, első 
dolgunk lenne innen eltávozni." 

A , refugié" (menekült) szót kihagyatta utlevelemből. 

Kérdezte a titkár, betegye-e ancien minister (volt 
minister)? Felelém: nem. 

S midőn a belga követhez mentem visáltatni, ez az 
osztrák követhez utasított. Miért, kérdém? Mert Ön ma- 
gyar. ,Igen, de franczia utlevélnek nincs osztrák visára 
szüksége Ausztrián kivül." Igen, de. Ön refugié politi- 
gue."  , Benne van az utlevélben?" ,Nincs, de én azt 
hiszem. És mivel Magyarország Ausztria alatt van, tehát 
Ön ausztriai alattvaló." ,Épen ugy mint Ön hollandiai 
alattvaló. A két nemzet, a belga és a magyar közt a kü- 
lönbséget csak a szerencse teszi; Önök győztek, mi vesz- 
tettünk. De ép azért ohajtottam volna, ha Ön ez okkal 
nem él; ám tagadja meg az utlevelet, ezt teheti, de egy 
polgárt ne utasítson zsarnokához." ,Igaza van Önnek, 
szóla közbe egy ifju. Én belga képviselő vagyok, s ha 
elfogadja ajánlatomat, ime néhány sort irok a rendőr- 
főnökhöz Brüsselben." . . . Ki vagyok, ők nem tudták. A 
vitatkozó titkár azonban engedelmet kére. 

De én nem elégedtem meg ezzel, hanem irtam Car- 
liernek, hogy nem honoráltatik a franczia utlevél, s e 
szerint sziveskednék ő ajánlványt adni Brüsselbe, hogy 
előbb ki ne utasittassam mint nőm megérkezik. 

Alig adtam be a levelet, — 3 óra mulva az ajánló 
már kezemben volt. 

September óta lakom 12, rue Boursault, 3-ik eme- 
let. Délnek fekszik, utczára, van 3 hálószoba, 1 salon, 1 
étterem, előszoba, cselédszoba, konyha, — fizetek 150 
francot 1 hóra, butorral. 

Elindultam 22-én Brüsselbe. Oda értem reggel 7-kor. 
Épen a szabadság ünnepét ülték e napokban. Minden- 
féle pompa, zene, világitás volt... A hires Lola 
Montezt is láttam tánczolni, a hajós király egykori 
maitressét, kit az Landsfeld grófnénak nevezett. Azóta 
egy gazdag angolhoz ment férjhez, de az elhagyván, — 
a szinpadra lépett nagy hirrel, rosz tánczczal. 


"a BB 


Itt találkoztam Jósika Miklóssal, Ludwiggal, Fejér- 
váry Miklóssal, — ez radikál ellenzék volt mindig, most 
eladván szép vagyonát, nejével s gyermekeivel kiköltö- 
zik Amerikába. Kiereszték? Igen, mivel a forradalomban 
oldalt állt. Miért tette azt? Mert kimondhatlan fösvény, 
birtokát féltette. Hanem most, miután a hazát megmen- 
teni nem segitett, maga-magát számkiveti. 

Elvégre Dinám megjött 25-én, egészen meghizva 
a sok fördő után. Vele jött Mimi, őt a betegség megfo- 
gyasztá, Jolán hugom, és Balassa Emilia. 

Az ünnep miatt itt minden végtelen drága volt. 
Egy nagy szoba, üres, 3 ágygyal, 15 franc naponkint. 

27-én elmentünk Londonba. 

Nem volt épen vész, de azért mind a három fejér 
személy érzette a tengeri betegséget. 

Dovernál volt némi kellemetlenség a vámon, Diná- 
nak ékszerei voltak; azonban a vámos megtudván hogy 
magyarok vagyunk és kik: sem nem fizettetett, sem nem 
deponáltatta. A Pulszky ezüstje még most is deponálva 
van, — nem akar fizetni. 

28-án délután értünk Londonba. Mayerhez mentünk. 
Még csak ezután kerestünk szállást, messze a Regentpark 
körül. 4 szobát kivettünk 30 shillingért, hetenkint. . . 


October. 


1—10-ig voltunk Londonban. Kellemetlen napok 
voltak ezek. Nem azért mivel folyvást esett az eső, ha- 
nem mivel Dinám alig látta kétszer a roppant Exhi- 
bitiót (kiállitás), a tavalyi fejfájdalom előkapta, és kény- 
telen volt feküdni és szenvedni folyvást. Mit sem látott, 
mit sem élvezett, sőt még szenvednie kellett. 5 miatta 

mi sem járhatánk ki, talán 2—3-szor mentem ki Emiliá- 
val, hogy még is elmondhassa, miképen járt London 
utczáin. 

Én pedig ugy számiték a londoni napokra. Hiában! 
Dina csak fájdalmat aratott ottan magának. Az angol 
csinos, tiszta, izletes világ, s a müvelt mezők ékes lakai 
őt elbájolták volna, igy azonban búsan jött el. 

Mindinkább gyengülvén, s a legszükségesebbeket 
Párisba küldvén el, 10-én tul az elutazást, bár rá nézve 
terhes volt, nem halaszthattuk. 11-én éjjel értünk Párisba.. 

Váratott Kossuth naprul napra. És ezen késedelme 
a publikum kiváncsiságát csak nevelte. Ez embernek 
rendkivüli szerencséje van. Ha hirtelen megérkezik, mi 
ünnepély sem történik; mivel késett: uj meg uj eszme 
merült fel, tisztelettételének öregbitésére. Ha őt 1849-ben 
Ausztria elereszti, megjön mint egy megvert s gyáván 
megszökött ember; mivel. internáltatott, tárgya lett diplo- 
matikai értekezéseknek, és népszerüsége ez által csak 
öregbedett. Mint martyrt nézték, — ki szabad.helyen 
lakott és évenkint 30000 francot kapott dijul a szultán- 
tul. Azóta elfelejtetett volna mint sok más, igy az érde- 
ket iránta ellenei nevelték. 

Igy küldte a hajót Észak-Amerika. 

Igy történt hogy Marseillesben az elnök nem engedte 
kiszállani. § 

Ez okozta hogy Gibraltarban s Lissabonban, csak 
daczbul is, ünnepélyesen fogadták, és annyival inkább 
Londonban. 

E szerint nem ártott neki, hogy magát titkára által 
excellentiásnak s kormányzónak neveztette; hogy 
Marseillesben demokratikai programmal lépett fel, és An- 
gliában a királynét, mint a szabadság elvét, kiáltotta ki. 
Minden népnél, minden tartományban azon elvet, a mi 

ott népszerü a többség által. Igaz, hogy a pártatlan s 
gondolkodó lapok cameleonnak, jezsuitának, köpenyforga- 
tónak keresztelték, mert -egy világot nem oly könnyü 
elámitani mint egy népet, mint a magyart, melynek értelmi- 
sége mind eddig kimélte őt, hogy elkerülje a szakadást. 

Azt nem tagadhatni, hogy ügyesb és szerencsésb 
komédiás alig van nálánál, de ép ezért ha hirét öregbi- 
tenie sikerült, semmi gyakorlati eredményt bizony nem 
fog felmutatni. Meg fogja mutatni az idő. 

London városa tanácsába ünnepélyesen vezettetett 
be. Ez megadta a hangot, hogy minden nagyobb város 
meghivja. Meghivták a londoni chartista munkások is, 
és ezekkel megakadt. : Mi menekvési módhoz folyamo- 
dott? Hogy az ő idejével egy comité rendelkezik, hogy 
ő csak hatóságok meghivását fogadja el. Ez által fel- 
lépésének fontosságot is akart adni. De megjárta vele, 
mivel sok város mint ilyen nem akarta meghivni, de 
azért ő a manchesteri egy esek meghivását is elfogadta, 
a chartisták pedig nehezteltek reá, mivel kétszinűségét 
fölismerték. Az igaz, ezek banguetjét elfogadni annyi 
volt volna, mint elválni az angol középrendtől, — de 
minek hetvenkedett Marseillesben? 

Minden esetre a nagy demonstratiók jarálkák az 
emigratiónak. Leghevesb ellenei meghajoltak előtte, 
kik ellene ez előtt kigyót-békát kiáltottak. Igy Szabó Imre, 
Görgey meghittje, igy Klapka, igy Eszterházy, igy Teleki 
Laczi, igy Hajnik. Azt hitték, ez ovátio az ángol közvé- 
lemény, mely a kormányt magával ragadja, holott alig 
vett részt benne 4—5 parliamenti tag, azok is siettek 
félreállani. A: pénzérdek is sokra hatott, s ezt alig lehet 
rosz néven venni helyzetünkben. Ugy számitottak embe- 
reink, ő össze fog 4—8 millió francot gyüjteni. 


— 138 — 


November. 


Ismét elkezdődtek a szenvedés napjai. Mióta ide 
megérkezénk, Dinám mindig szenved, mindig fekszik. 
Nem eszik, nem tud aludni, nincs pihenése, a legborzasz- 
tóbb fájdalom szakgatja fejének felső részét, a két halán- 
téktól kezdve föl a fejbúbig. 24 óra folytában alig van 
néhány percze szabad, álma annyiból áll, hogy elbó- 
dul, szemei is sihádzálsoszálás És ez igy tart már 7 
hét óta. 

Valóban az ő élete egy martyrság. 

A homoeopatha orvos.előbb biztatott, aztán nem, sőt 
kétségbeejtett, mondván tuberculus cerebralisnak, mi csak- 
nem halálos. i 

Elmentem egy somnambulához, nem hiedelemből, 
hanem mint a vizbehaló, ki a szalmaszálhoz is kapkod. 
Nem roszul irta le a betegséget, gyógyszereit nem mer- 
tem alkalmazni. 

Utóbb egy orvost hivtam, ki valami dénláálákál 
gyógyitja a nervosus bajokat. 

Még később Rostau orvost hivtam consiliumba, 
ki a párisi celebritások egyike. O azt mondá: nem 
tuberculus, hanem nevralgie, és cinabre-fördőket rendelt. 

Minthogy a homoeopatha épen semmit nem csinált, 
Rostau tanácsával éltünk folyvást. Mind ez azonban no- 
vember végén történt, addig Dinám szenvedett többet a 
naponkénti halálnál. 

Igy szenvedett tavaly egész télben. Igy már más 
két télen. Szenvedéseit azon félelem csak neveli, hogy ez 
egész telet is a kínnak ágyában töltendi. Vigasztalni alig 
tudom, alig merem, vele együtt zugolódom a gondviselés 
ellen, mely az ártatlant ostorozza. 

Kossuth e hónapban elutazott Amerikába. 

Kétszer gyült össze nála az emigratio, mind kétszer 
mint fejedelem fogadta azt. Kijelenté mind két alka- 
lommal: hogy őt, Magyarország megszabaditására, az 
isteni gondviselés hivta meg, és ő e hivatásnak enged; 
hogy a ki vele akar tartani, attól föltétlen engedelmes- 
séget követel, a ki ellene van, azt ő el fogja tiporni, 
vagy őt az tiporja el; hogy mindenkinek véleményét szi- 
vesen meghallgatja, de a mit tenni fog, azt senkivel sem 
fogja tudatni, határtalan bizodalmat igényel; hogy a hadi- 
tudományokat is megszerezvén Ázsiában, a fővezérsé- 
get is megtartja magának; hogy a mi pénzt begyüjtend, 
abból csak azoknak adand, a kik neki engedelmesked- 
nek, nem bolond elleneit támogatni; hogy mindenre kész 
a hazáért, csak arra nem, hogy király legyen, — ám- 
bár ha valaki pl. nagy sereget gyüjtvén, s vagy 10 millió 
Írancot szerezvén össze, Magyarország függetlenségét 
biztosítaná, megérdemelné, hogy királyul elismertessék. 
(Megjegyzendő, hogy Kossuth és hivei tökéletesen hitték, 
miképen ő 10 milliót össze fog gyüjthetni.) 

Igy szólt ő, egy része az emigrationak elbámult ec 
dictaturai igényen, más része örvendett neki, s nekem e 
beszédet Hajnik küldte meg, mint bizonyságát Kossuth 
szerény fellépésének. 

E szerint ő dictatorságot követel, határtalan 
hatalommal, követel politikai és katonai mindenhatóságot, 
követel eszközszerü engedelmességet, a terv ismeretét 
titokul magának tartván meg, a haza nevében pénzt 
gyüjt, de abból nem ád hazafinak, ha az neki engedel- 
mességet nem igér, végül odabigygyeszti azt a mi jogot ád 
a királysághoz. . . 

Az angol fogadtatás elszédité őt teljesen. Mint sou- 
verain szólt, járt, viselte magát, nemcsak nem emlékezett 


— 140 — 


arra mi gyönge volt a veszély perczeiben, sőt magát 
mint az egyetlen hőst mutatta be, ekképen a szegény 
magyar népet szomoru dicsőségétől megfosztván. 

Azt gondoltam magamban, legjobb elfojtani az er- 
kölcsi undort e magaviselet ellenében, és felhasználni 
azon szerencsét, mely őt kiséri. De ha ő mint dicta- 
tor viseli magát, mint souverainje az emigrationak, el fog 
kapatni, és igy erkölcsi zablát kellene szájába vetni, mi 
az által eszközöltetnék, ha a tekintélyek mérséklő- 
leg lépnének föl ellenében. Ez alapon tehát felhivtam 
Batthyány Kázmért, Mészárost, Teleki Laczit, Almássy 
Palit, — az első hajlandó volt, a második határozatlan, 
a harmadik azt tartá, legjobb engedni menni, lejárja ma- 
gát a nélkül is (de én épen ezt nem akartam), a negye- 
dik uj programmal akart fellépni s ezzel tulröpülni Kos- 
suthon. 

Én azt hiszem, ötünknek vagy többünknek neve 
Kossuthot képes volt volna magas gőgjéből leszállítani, 
s közösen meghatározni a vonalt, melyen járnia kellett 
volna, azonban ez nem sikerülvén, a Timesban, dec. 31. 
Batthyány, Eszterházy herczegnek válaszlólag, Kossuthot 
is erélyesen megróvta, mint én is egy más czikkben, 
mely az Examinerben, jan. 31. jelent meg. Ő általános 
jellemrajzot adott róla, én mint státusférfiut, az olasz 
kérdésben, állítván az olvasó elébe, mindketten kijelent- 
vén, hogy miután ő maga, önkényt lemondott a kormány- 
zóságról, s épen a veszedelem perczében, őt sem erköl- 
csileg, sem törvényileg nem lehet Magyarország kormány- 
zójául elismerni. 

A két levél nagy hatást csinált, s végig Kigzotk 
valamennyi ország hirlapjain. 

Felhasználtam ez alkalmat a Timesba is küldeni egy 
czikket, herczeg Eszterházynak felelvén, mely czikkben 

a magyar nemzet jogszerü eljárását igyekeztem ki- 
mutatni, t. i. hogy mi a legitimitást védtük, Ausztria lé- 
pett a (contrejrevolutio terére. Iz az egyetlen czikk, 
mely Magyarország mellett, a Times hnsábjaán, 
megjelent, mely lap 60000 példányban forog, mig a 
Daily News alig 5000-ben. 


a  Deczember. 


E hóban Dinám fejfájdalmai szünni kezdenek, leg- 
alább nem oly kinosak, ugy hogy már ehetik, alhatik, 
kedve visszatér, s az élet neki nem folytonos szenvedés. 
Hanem csaknem aggasztóbb az, hogy a betegség bal sze- 
mére vetvén magát, vele keveset lát, s nem türheti a vi- 
lágosságot. Ime tehát, alig szün meg egy baja, másiknak 
áll rémitő küszöbén. 

A cinaber gőzfördőt (egy fatokba záratik, melyből 
csak feje van ki) kezdi használni, kinos ugyan, de mintha 
használna. De e méreg nem veti-e meg uj betegségnek 
alapját ? 

Kossuth megkezdé szerepléseit Észak-Amerikában. 
Kinyomatta adressét az észak-amerikai néphez, melyben 
magát mint Magyarország törvényes kormányzóját mu- 
tatván be, követéül Ujházy Lászlót nevezi az egyesült 
státusokban. 

New-Yorkban királyi pompával fogadták. Egész ko- 
molyan elfogadja, mint Magyarország főnöke, a fej- 
delmi tisztelgést. Politikai elvül kitüzi a non-interventiót, 
azaz, hogy Észak-Amerika ne tűrje, hogy Európában 
valamely nemzet belügyeibe más hatalom beavatkozhas- 
sék, különben Észak-Amerika nem ismeri sem saját ere- 
jét, sem dicsőségét, sem önméltóságát, hanem csak gyer- 

mekszerepet visz a világ politikájában. Ez elvet vallania. 
kell mindennek, ki a szabadság barátja, de miképen al- 
kalmazza Észak-Amerika ez elvet Európa viszonyaiban? 
Hadat üzenjen a muszkának, ha az egy vagy más ország 
ügyébe beavatkozik ? Válkára vegye Európa végtelen bo- 
nyodalmait? Kossuth ezt követeli. Megtámadja Washing- 
ton e részbeli politikáját, mely Észak-Amerika magavise- 
letében ez ideig szabályul szolgált. Ebből zavar lesz. 
Kossuth nagy vészt támaszt feje fölött. Bizonyosan meg 
fog támadtatni, annyival inkább, mivel kimondani a 
puszta elvet, mit sem használ, fsrénsi szerezni pedig 
neki, nincs Észak-Amerika hatalmában. Nem más ez, 
mint uj kiadása Kossuth: azon politikájának, miszerint 
Olaszországnak, Ausztria ellenére, szabadságot igérvén, a 
magyarét is elvesztette. 

Az elkapatás, ennyi szerencsében , csaknem bátor- 
ságot ád neki. A congressusban idüvényi tőnek őt meg- 
hivni Washirgtonba; azonban az inditvány elhalasztatott. 
Mire ő felboszankodik, s kijelenti nyilván, miképen ő 
nem igen veendi utját Washington felé, ha ott nem lát- 
ják szivesen, ha meg nem fog hivatni. Ha ő nem a nem- 
zet vendége, minek küldtek hajót érette? Ime, ő, a 
kiszabadított rab, az eseménynek ily fordulatot 
ád. Bátorságnak nevezném e fellépést, ha nem az elva- 
kult ambitio és suffisance szülöttének kellene mondanom. 

Ez volt, az amerikai szinpadon, második ballépése. 

Harmadik az volt, hogy ő nem az elnökkel, nem a 
congressussal, nem a népvélemény vezéreivel értekezett, 
hanem tervül választá a fölagitált nép által erőtetni az 
amerikai kormányt a non-interventio elvének kimondá- 
sára. Tőle, ki magát demokratának tartja, ép oly hibás 
taktika, mint rosz a sükerre nézve. A mily magasan áll 

most a nép előtt, mely benne a magyar ügyet imádja, s 
az osztrák - ellenséget tekinti, ép oly mélyen fog bukni. 

A baj az, hogy az ügyünk iránti sympathiának is 
egy része vele elenyészik. . . 


Deczember 2-ika 


Coup d état. 

Európa sorsa uj stadiumba lépett. . . Francziaország 
és benne a demokratia gyalázatosan megbukott. . . Csak 
a respublika-név mint egy üres czimer maradt fenn, mely 
a leégett épület romjain lógván a szélben, annak szomoru 
helyét jelenti... A reactio győz mindenfelé egész Euró- 
pában. . . Francziaország lőn Ausztria és Muszkaország 
szövetségese . . . Hihetetlen volna, ha saját szemeinkkel 
nem látnók. j 

Azonban, bár mi szégyenteljes Francziaország álla- 
pota, ez olyan martyrság, mit a közjóért neki türnie 
kell. A forradalom menetele, mint a rohanó locomotiv, 
egy ügyesen és észrevétlenül oda vetett kavicson ki- 
fordult a sinről, de csak azért hogy visszahelyezve ujabb 
erővel folytassa feltartóztathatlan utját. 

Lajos-Napoleon elnök lesz, 10 évre. 

Lajos-Napoleon császár lesz. 

Lajos-Napoleon, a trónon tul, bátyja dicsőségére is 
fog törekedni, s mintegy megtévedt üstökös a csillagrend- 
szer között, zavart támasztand Európában. Mennél általá- 
nosb lesz a visszavonás, a zavar, a háboru: annál bizto- 
sabb lesz a népek diadalma. 

En Lajos-Napoleont, e papir-darabkán, üdvezlem a 
szabadság nevében, az ő czéljai eszközül fognak szol- 
gálni a sors vas kezében. 


Ha Napoleont, nem a hadvezért, nem a despotát, 
de a szent ilonai bölcset vette volna studiuma tárgyául, 
— genie nélkül puszta józan észszel, becsületes akarattal 
a császárt egy világmagassággal meghaladta volna. Sze- 
rencsésb körülményeket embernek a gondviselés még nem 
adott. Korona, győzedelmek, dicsőség, megbizás nélkül, 
ha neki tetszenék, fél Európa népe engedelmeskednék 
szózatának. 

Ha hivatását belátja, dicsteljes jövendő vár reá, 
béke és szabadság a népekre. 

Ha önző politikát követ, mint eszközt használja fel 
a sors, s tetemeit eltiporva rohanva halad odább a ha- 
ladás utján. : 


Nyomatett Bécsben, Holzhausen Adolfnál. 


1852. 


Január. — Páris. 


Kossuth körutat tart Észak-Amerika főbb városai- 
ban. Beszédeket mond, s azokban vegyest jót és roszat, 
okost és balgaságot, magasztalva önmagát, mint a világ 
megváltóját, mint prófétát, mint teremtőjét a magyar 
szabadságharcznak. Most már belátta, hogy az üres szó 
nem elég, tehát pénzt kezd gyüjteni. A lakomákra 
csak dij mellett juthatni be, egyházakban s teremekben 
dijas felolvasásokat tart, és Magyarország hitelére köl- 
csönjegyeket ád ki több milliókig, — ha t. i. elkelnek. 
Bár nem ügyetlenül vonja ki magát több nehéz helyzet- 
ből, azonban nevezetes botlásokat is tétet gőgje vele. 
Clay barátait maga ellen ingerlé, s mind azokat, kik 
Washington politikáját most is szabályadónak tartják. 

Azonban a szerint a mint többször felszólal, a 
mint nagyobb térben jobban kiterjeszkedik, kezdik job- 
ban megismerni. Bámulatos azon itélet helyessége, 
melyet róla több lap hozott. A nélkül, hogy őt és el- 

járását részletesen ugy ismernék mint én, csaknem azon 
eredményre jutottak, abstractio utján, a melyre én ju- 
tottam. Igy az FExzaminer, mely barátjai közé tartozott, 
igy a Journal des Débats, melynek főereje a kritika, igy 
sok amerikai lap is. Kezdik komédiásnak, camaeleonnak, 
charlatannak , hypokritának nevezni, mert látják, hogy 
mindenütt azon elvet vallja a mi ott népszerü, min- 
denütt a többségnek hizeleg, alázatosságával gőgöskö- 
dik, mindenben a szinpadi hatást keresi, mindenben 
a külszint igyekszik megtartani, szerény és dicsekvő, 
gyáva és bátor, népies és fejdelmi, hideg és enthu- 
ziasta, — szóval ő hasonló azon szinészhez, ki szülő- 
városában imádtatván, nagy elbizakodással lép fel a fő- 
város (e Világ) szinpadán, és egyszerre rá ismernek az 
egyoldalu művészre. 

Batthyány levele és az enyéim az észak-amerikai 
lapokban szinte körutat. tesznek, és nagy hatást tettek; 
sajnálatos, hogy a reactionáriusok is rá támaszkodnak, 
de mi arról nem tehetünk. Az igazságot, hogy elleneink 
is fegyverül használják, az nem ok azt elhallgatni. 

Az emigratióban nagy meghasonlás van. Kossuth 
nem-barátai , sőt ellenei is hódolni mentek hozzá, midőn 
látták roppant népszerüségét. Ő annál gőgösebb lőn. 
Azonban két hónapra dijt adott az emigratió tagjainak. 
Elfogadták azok is, kik a  magokéból  havonkint 
700—1000 francot költhetnek. Mennél több milliókat 
emlegetett begyűjthetni Kossuth, annál inkább szaporod- 
tak barátai. 

Teleki is összeköttetésben maradt vele, bár nekem 
azt irta: ,engedjük menni, hadd járja le maga- 
magát", mi bizony nem hazafias gondolat, mivel én 
azt akartam volna, hogy miután ily szerencsével lépett 
föl, ám használtassék fel, velünk egyetértvén, és nem 

intézkedvén autocrataképen. Midőn ezen levelezésemet 
folytatnám Teleki L-val, 1851. octob. 30-ról, Zürichből 
igy irt Kossuthról: ,1. Mindennemü, bármi néven ne- 
vezendő dictátorságnak ellene vagyok, mert dictátorság 
még soha sem használt a szabadság ügyének, mindig 
csak arra való volt, hogy azt megölje. Különösen kép- 
telennek tartanám pedig az octroyirozott dictátorságot, 
hogy t. i. valaki önmaga nevezze ki magát dictátorrá, 
s társaitól, mint refugié — refugié társaitól, vak engedel- 
mességet követeljen. Ha valaki ilyesmit tenne, vagy 
készülne tenni, annak én határozott ellenségévé vál- 
nék, bármi viszonyban lettem volna vele azelőtt. Nem, 
a monarchákkal nem azért küzdünk, hogy dictátorságo- 
kat állítsunk helyükbe. Azt mondják, talán a dictátor- 
ság ideiglenes, addig tart csak mig a veszély? hiszen a 
fejedelmek is az absolutismust, kivételi törvényszékeket, 
ostromállapotot csak ideiglenes rendszabályoknak tekin- 
tik. 2. Nem tartom lehetőnek, hogy valaki, ki egy 
országban főhivatalt viselt, s aztán arról önkénytesen 
lemondott, menekült korában visszavegye lemondását, 
és az ország közbejövetele nélkül ön maga magát régi 
hivatalába visszaléptesse. Ha legitimista volnék, :helye- 
selhetnék ily eljárást, de mint a szabadelvü demokrata 
párthoz tartozó elleneznem kell, hogy részünkről a trón- 
követelők régi elavult modora követtessék. Ilyesminek 
pártunkban semmi alapja nincs, minket a világ előtt 
ilyesmi csak nevetségessé tehetne. 3. Szabadságot aka- 
rok mindenben, valót s korlátlant, igy a nemzetiségekre 
nézve is, s nem akarom, hogy a szent ügy, melynek 
bajnokai vagyunk, a históriai jog szűk korlátai közé 
szorittatva a territorialis-integritási ellenforradalmi fogal- 
makon hajótörést szenvedjen. . . . Nép nevében a nép 
fejlődésének nem lehetend gátot vetni soha. Szabad 
í 107 

Európában egy nép sem gyakorolhat suprematiát a má- 
sik fölött. Ha Kossuth magaviselete ezen elveimmel 
megegyeznék, vele mennék, ha azokkal ellenkezik, ott 
a hol ellenkezik, ellene fogok szólni és irni. ..." 
Kossuth dictátornak jelenté ki magát, Kossuth vak en- 
gedelmességet követelt; Kossuth lemondott a kormány- 
zóságról, s magát azzá octroyirozta, — mind ezt ckké- 
pen Teleki, azért irhatta igy, mert Kossuth már mind 
azt elkövette , — és Teleki mégis hallgatott azóta, sőt 
vele levelezett. 

A magyar emigratió valami silány dolog. Iránta a 
magyar nemzet ép oly nagy illusióban él, mint maga az 
emigratio sokat képzel önmagáról. Otthon azt hiszik, 
mi viszszük haza a szabadságot, azt hiszik, mi itt éjjel 
nappal dolgozunk az óriás művön; az emigratió többsége 
a maga részéről szinte azt hiszi, nélkülünk nincs ment- 
sége a magyar nemzetnek. Mintha valaha valamely 
emigratio az elnyomott hazát megszabaditotta volna! 

Nézzük hát miképen s miben munkás a: magyar 
emigratio ama nagy czél elérésére? Alig hiszem, hogy 
az összes emigratio száma 700—1000-re haladna, s e 
számnak 3/jrésze bizonyosan olyan, a ki nem bir elég 
műveltséggel másról gondoskodni, mint a mindennapi 
kenyér-megszerzésről. Azaz 3/jrésze áll közhonvédek- 
ből, kik otthonról vagy az olasz hadseregből elszöktek. 
A mi az !/yrészt illeti, azok közt is kevés van magasb 
vágyakkal, a legfőbbeken átmegyek röviden. 

Ujházy, számos családjával,  Ejszakamerikában 
megtelepedett s gazdálkodik. Ő, ez erős jellemü öreg, 
az első trombita szóra onnan az oczeán túl partjáról is 
előrohan, de most családjáról gondoskodik, és jól teszi, 
benne ez tetterőre mutat. 

Gr. Andrássy Gyula 40—650,000 francot huzván 
anyjától, hol Párisban, hol Angliában, hol Schweitzban 
mulatott, mint dandy szeret a haza dolgairól beszélni 
is, mert rá nézve a politika a komoly mulatság egy 
neme, de ennyiből áll az ő tevékenysége; a mi neki még 
eddig hiányzik: az a mély meggyőződés és az activ ha- 
zafiság. . Gondolatai forognak hazája körül, de kedvte- 
léseinek él egészen. Hisz még fiatal ember is. 

Vukovics, subjective tekintetvén, tökéletes hazafi, a 
mennyiben ő ebben él, mint a tormába esett féreg, de 
ő mily jeles megyei ember volt, státusférfinak oly jelen- 
téktelen, specifice csupán magyar, szűkkeblű, és olyan, 
kinek egész idejét és erejét az apró conferentiák s sze- 
mélyes érdekek teljesen kimeritik. Jó akarattal teljes, 
ámbár kedélye összedulott, azonban horizonja szűk voltá- 
nál fogva a hazai ügynek inkább árthat, sem mint hogy 
használhasson. i 

Gorove, kinek anyja szinte ezerekkint küldözi a 
pénzt, a kényelmet szereti, politizálni szivarozás közt sze- 
ret, különben igen erélytelen ember. Ez is, mint Vu- 
kovics, mint többen, nem előre, de hátra mennek az 
eszmék világában, s különösen a magyar nemzetiség 
és a históriai magyar suprematiának dühös hősei. 

Almássy szinte élhet ama 12000 franccal, mit 
ipjátul kap, bár ez kevés neki, ki valaha évenkint 
50—60,000 p. forintot költögetett. Sok józan esze 
van, sok kritikai tehetsége, de mint az óra-inga hol 
balra, hol jobbra megy, a mint az impulsust kapja. 
Aristokratából republikánus lett, a mint mondja, süke- 
rült meggyőznöm a magyarság históriai suprematiájának 
fentarthatlanságáról , nem is kétlem, hogy ő menni fog 
valaki után, de kezdeni, tenni soha sem fog. 

Pulszky vállalkozóbb ember. Sok ismerete van, 
akar mindent, nem mer semmit, s hiában is kezdene, 
senki nem követné; ő nem szabadságot, hanem hirt ke- 
res. Különben is neki rendeltetése valaki szolgájának 
lenni; most Kossuth irnoka, irja s teszi a mit Kossuth 
rendel irni és tenni. 

Klapkának hire nagyobb mint érdeme. Hiú mint 
egy asszony, gyönge mint gyermek. Mint politikus nem 
számit, nem ismeri az elvnek, mit vall, első  corollariu- 
mait sem, mint férfi nem határozott. Kossuthot gyalázza, 
és mégis hódolni ment, nekem mint demokrata szives- 
séget ajánl, és elleneimhez csatlakozik, — az igaz én 
szívességét nem fogadtam el. 

Czecz szinte tábornok volt. Ez bir sok katonai 
ismerettel, de prédál és tele adóssággal, melyből uj se- 
gitségkéréssel buv ki. Lehet, hazáját szereti, de annak 
sorsa nem háborgatja. álmait. Lelke valaha egy őr- 
mesterből hadnagygyá lett ember lelke volt. Köznapi 
jelenet. ; 

Vetter tábornok egy száraz osztrák iskolabeli 
katona, ha valaki, a főnök, valamit parancsoland neki, 
meg fogja tenni pontosan, minden tűz és lelkesedés. 
nélkül. 

Kmetty politikai nulla, de lelkes magyar hazafi. 
A ki el fog ismertetni . főnökül, az rendelkezni fog vele, 
akárki legyen az. Neki magának nincs semmi különös 
véleménye, az általános két eszmén kivül: haza és sza- 
badság. 

Kossuth rendelkezik a katonákkal jelenleg, mert ő 
fizeti őket, ha más fizetné, az rendelkeznék velök. S 
mondhatni, hogy Kossuth csak maga tesz, mi sükerrel? 
mutatja Pataki felakasztatása, kit Hamburgba, az ottani 
magyar ezredek fellázítása végett küldött. Kossuthnak 

minden kisebb vállalatai sükerültek, minden nagyobbak 
roszul ütöttek ki. . Magyarországon még el tudta fedezni 
meztelen oldalait, a világszinpadán már is kezdik meg- 
ismerni. Minden esetre ő tevékeny ember, ő fog mo- 
zogni a mig él; jót és jól tesz-e, azt a jövendő fogja 
megmutatni, t. i. ki multjából jövendőjére következést 
vonni nem akar. 

Gr. Teleki László van még hátra, kiben sok szel- 
lem van, de kevés kitartás, sok erély de kevés hatá- 
köpöftáls, elveivel ő tisztában van, de önállósággal nem 
bir. Olyan mint az ürge, Iszdskbál ki kell önteni a 
szinre, különben mindig kétkedik. Ő  revolutionális 
volna, ha nem volna oly határozatlan diplomata, ő de- 
mokrata sőt sociális elvekkel bir, de vonakodik kimon- 
dani, ő nagy ellenese Kossuthnak, de kimélni akarja némi 
ál nagylelküségből, ő Victor Hugóval is társalkodott, 
Cavaignaccal is, a legitimistákkal is, eredménye volt, 
hogy őt magát nagyrabecsülték, de francziaországi el- 
járásának a magyar ügyre semmi haszna nem volt 
Meggyőződéssel bir. Teleki elveivel tisztában van, eré- 
lyes néha, de csak a másodrendü, a detail-kérdésekben, 
a szenvedélylyel határos, de akaratereje gyönge. Kos- 
suthot ő most sem támogatja, sem nem ostromolja, várja 
mig lejárja magát. Talán személyes kérdésnek tekinti 
ezt, igy igazsága van, én elvbeli kérdésnek tekintém, 
azért keltem ki ellene. Teleki mindig az elsők közt 
lesz, első soha, ő soha nem fog initiálni, kivált ,ha el- 
lenzést több oldalról vesz észre. Legfölebb cabinet, nem 
a tett embere. 

Gr. Batthyány Kázmér félreismertetik. Ő, poli- 
tikában, az angol iskola hive. Elvekkel nem sokat 
törődik, ő tettleges szabadságot akar. Elveiben igen 
kövétkezefés, kövelkezétesb valamennyinél. Ő is his- 

tóriai Magyarországot akar, mint Kossuth, Vukovics, stb. 
de aristokratiai formákkal, mig ezek a demokratiai 
elveken akarják a históriai épületet fentartani, mi kép- 
telenség. Batthyány, ki otthon évenkint 500,000 fran- 
cot költhetett el, itt 12,000-el is zugolódás nélkül is 
megél.  Könnyelmüségből nem mentett meg semmit, 
vagy büszkeségből? Azt elhatározni bajos volna, de az 
igaz, hogy 18.000,000 franc veszteségét zugolódás nél- 
kül tűri. Ha sem ember, sem Isten, sem hidegszivü 
rokonai nem segitenek rajta, ő nem fog koldulni, — 
előbb egy pisztolygolyót kerget agyán keresztül.  Bat- 
thyány sokat olvas, ir is, már két munkát irt a magyar 
ügyről, de nem bir elég erélylyel, nem folyvásti dolog 
embere, nem ért conspiratióhoz, szóval ő bátor, hatá- 
rozott ember magára nézve, de nem vezető, nem kez- 
deményező. Sőt rest kissé, — mindig tisztában magá- 
val, azonban mégis sokszor engedett megtörténni dol- 
gokat, erélytelenségből, miket nem helyeselt. 

Ime a legfőbb egyének. (Mészárosról felejték szó- 
lani. — Későbbi oldaljegyzet.) A kiben értelem 
van, abban erély nincs, a ki szegény, az prédál, a ki gaz- 
dag, az fösvénykedik vagy élvez. Nem művelik magokat, 
nincsenek összeköttetésben sem a demokrata párttal, sem 
a kormányokkal, nem irnak semmit, hogy a magyar 
ügyet a spekulativ-politika körébe fölemeljék. Én ugyan 
azt hiszem, csaknem semmi az a mit az emigratio tehetne, 
de hozzá teszem, hogy az emigratióban törekvés sem mu- 
tatkozik valamit tenni. Orientalis apathia ölte meg lelköket. 

És ime ezek hiszik azt (vannak kivételek), hogy ők 
viszik vissza a szabadságot. 

Kossuth és a londoni emigratio egy része közt sza- 
kadás történt. Tudjuk, Kossuth elutazván, egy comitét 
nevezett ki, melynek elnöke volt Kemény Farkas, tag- 

jai Thaly, és még egy. Kemény halála után megválasz- 
tatik Gr. Eszterházy Pál. Találkozott a ki e választást 
kivánta Kossuthhoz megerősítés végett küldeni, mire 
Thaly, Vukovics stb. kijelentik, hogy ez szükségtelen, 
mert a souverain hatalom az emigratio, s annak 
Kossuth alá van rendelve stb., egyszersmind a begyült 
pénzről számadást kértek. 

Erre Kossuth egy gőgteljes és nyers levelet irt, 
melyben kijelenté, hogy ha ily értelemben vannak, ám. sou- 
verainkedjenek , de ő erről semmit nem akar tudni, a 
mit ő pénzt gyűjt, arról ő rendelkezik tetszése szerint, 
ad belőle a kinek akar, — ha ez nem tetszik, kéri ama 
már kiosztott 500 fontot visszafizettetni, majd nyerget 
és fegyvert vesz azon is, stb. E levél óta Vukovics, 
Thaly, Fülep, Vay: stb. külön pártot alakitottak, a más 
rész uj comitét választott, melynek tagja lenni Eszter- 
házy megszünt. Egyébiránt az egész egy megyei huzal- 
kodás, semmi mélyebb értelme nincs a küzdésnek, — 
Kossuth vissza fog jönni egy kevés pénzzel, sok mézes 
szóval, s rendbe fog hozni ismét mindent. 


kad 


Dinám nem szenved fejfájdalmat, ereje megjött ét- 
vágyával, — ennek talán oka terhessége is, — csak 
szemében nincs jobbra változás. Azonban néha-néha 
társaságba is mehetünk, ritkán szinházba is, olykor ki 
is sétálunk; ki sokat szenvedett, annak a félegészség is 
kedves vendég. 

Megjelent a franczia uj alkotmány, mit Lajos Na- 
poleon irt, s adott a nemzetnek. A szabadságnak min- 
den garantiái, mint formák, megvannak benne, csak 
maga a szabadság nincs. Mint egy vas kalitka, melyben 
nincs többé az oroszlán. 

Az angol lapok dicső tűzzel és ellenállhatlan fegy- 
verrel ostromolják a coup d" ötat-t. Elől áll a Times, 
mint egy angyal lángpallossal. Csak az különös, hogy 
a franczia állapotot vérig ostorozza, mig az austriai ha- 
sonlót kiméli, sőt csaknem magasztalja. Ez az érdek- 
politika következetlen ösvénye. 


Február. 


Én a magyar közlönyök s lapok áttekintésével 
foglalkozom, mindent átolvasok, a mi a magyar. ese- 
ményekre vonatkozik. Igy. felfrissitvén emlékezetemben 
a tényeket, és megismerkedvén az idegen irók néze- 
teivel, akarnék. irni egy pragmatica históriát, melyben 
a tények ép oly részletessen és gonddal elősoroltatná- 
nak, mint az általános reflexiók és irányeszmék kiemel- 
tetnének. Nehéz e kettőt egyesiteni. Ha az eseménye- 
ket hosszasban adom elő, az a külföldnek unalmas, ha 
csak a felötlő és sarkváltozatokat emelem ki, mond- 
hatnám csak a történet philosophiáját, akkor hazám- 
fiainak lesz kevésbé érdekes, mert minden nép részle- 
teiben szereti ismerni a maga történetét. A feladat annál 
bajosb, mivel most csak a külföldnek irhatok, ugy hogy 
alig van egyéb hátra, mint most irnom a külföldi publi- 
kumnak, és kidolgoznom a részletes históriát a magyar 
nemzetnek , — ha a jelenkor nem olvashatja, hasznát 
veszi a maradék. 

Batthyány, mint gróf, mint gazdag aristokrata csa- 
lád tagja, mindenüvé bevezettetik, a legmagasb körökbe. 
Mathilde herczeg asszony (az elnökkel testvérgyermek), 
igen szives hozzájok, s e réven minden kitünőségekkel 
megismerkedik , kivált olyanokkal, a kik a mostani kor- 

mány oszlopai közé tartoznak. Értekeztem vele, mi 
hasznát vehetné e viszonynak, ő maga belátja azt, mert 
ő okos és eszes ember, hanem erélytelen, sürgetni kell. 
Én azt tartom, a mostani franczia kormány egy forra- 
dalmi elem, ha az Európát lángba s tűzbe nem boritja, 
elvesz maga is. Nem azt fogja tenni a mit akar, hanem 
a mire a gondviselés eszközül kiválasztás. Egy mennykő, 
egy villám, mely a világot felgyujtja s leégeti, hogy 
annál szebben épüljön ujra. 

A reactio azonban uj-uj foglalásokat tesz. Ime a 
franczia respublika hova sülyedt, Muszkaország- és Aus- 
triával karöltve jár. Piemontban az alkotmányszerü mi- 
nisterium ingadozik. Spanyolországban coup d état-t 
emlegetnek. Austria az 1849. martiusi octroyált alkot- 
mányt eltörölte. Belgiumban a klerikalis párt napról 
napra merészebb lesz. Angliában Palmerston megbuk- 
tatott, Russcll a királynéval őt letétette, vagy inkább 
az északi hatalmaknak őt feláldozták. Az igaz, mi ha- 
mar utána a whig - ministerium is megbukott, s lőn 
tory -ministerium. 

Ime az 1848-ki mozgalmak mi véget értek. 

En nem látok benne semmi aggasztót a hala- 
dásra nézve.  Középuton tartózkodva a hatalmak elaltat- 
hatnák a népeket, kevesbért nem kezdenének harczot, de 
ki mindent elvesztett, az érette mindent koczkára tesz. 
Én csak azt látom, hogy a pohár sebesen telik meg, csak 
azt látom, hogy nin a népek 1848-ban a história 
tintisázdak hasznát nem vették, ugy most a fejedel- 
mek nem lőnek okosabbak, s a mit csinálnak, az a 
multnak ujra kezdése. 

Dinám nem egészséges, de nem is szenved. 

Mimim fejlik mint rózsabimbó, szép szinnel, s 
ugyan annyi illattal, mint szépséggel. Csacskább, mu- 

latságosb, vigabb, élénkebb gyermeket képzelni sem 
lehet. Képes egy egész háznépet elmulattatni, — örökké 
derült mint a tavaszi ég. Anyjának egyetlen öröme és 
vigasztalása sok szenvedése közepette. 

Olyan a jó és kedves gyermek egy számkivetett 
család körében, mint a csillag a holdatlan éjben, nem 
világitja ugyan meg a borult jelent, de mégis sötétben 
a napot pótolja. 


Márczius. 


Kossuth által küldetvén Pataki Hamburgba, igen 
oktatlanul, mert küldetését Londonban valamennyi emi- 
grans tudta, s igen ezél nélkül, mivel mit nyert volna 
egy pár ezred föllázíitásával: ő ott elfogatott, s Bécsbe 
kisértetvén, ott mint kém és lázitó felakasztatott. A 
nála talált lajstromban sok magyar neve találtatván fel- 
jegyezve, azok otthon elfogattak, s általános rémülés ro- 
hanta meg az embereket. De azon félelem, mely az 
osztrák kormányt megragadta, annak is mértékét adja, 
hogy az a magyar nemzetben épen nem bizik. 

Ez esemény óta Dinámnak sem mer irni levelet 
senki. S az elhagyatás neki sok szomorú órát csinál. 

A számkivetés keserves állapot, mindennek , kivált 
nőnek, és családos embernek. Könyelmü és gazdag 
ember rövid időre, talán évekre, elbódithatja magát sok- 
féleképen, a külföldi élet ujdonsága eleinte kecscsel bir- 
hat, uj világ, uj szokások, uj élvek, hosszu ideig a re- 
mény is kiséri, de ha ez aztán el-elfátyolozza magát, 
ha az idő mulik, ha a haj őszülni kezd, s ez a közelgő 
sirra emlékeztet, — ekkor el-elszorul a sziv, s magány- 
ban könnyeket hullat a hazátlan. Azt kérdi magától: 

ki fog ápolni ha beteg leszek? ki fog sajnálni szenve- 
déseimben? ha meghalok, ki mellett fekszem a temető- 
ben? ki fogja felfrissíteni a sir zöld halmát? Talán az 
egész temetőben csak az én sirom lesz látogatlan, — 
pénzért gyógyitanak, pénzért ápolnak, pénzért ültetnek 
virágot siromra, s a koporsót csak azok fogják kiki- 
sérni, a kiket örökségemből fizetni fognak. A haza nem 
a föld, nem az erdő, nem a rét, nem az ég, a hazát 
az emberek teszik, ismerőseink, barátaink, rokonaink, 
véreink, az a viszony, melyet életünk folyamában for- 
máltunk , az a szerelem, barátság, becsület és tisztelet, 
mely mint ugyan annyi erkölcsi kapocs által valánk ösz- 
szeköttetésben a hazafiakkal. A számkivetett ember ha- 
sonló a kivágott fához, mely derekában ketté metszet- 
vén idegén földre vitetik, — koronája dusan látszik 
zöldelni, és virulni darab ideig, de életgyökerei hátra- 
maradtak a haza földében. Í 

Midőn egy ilyen nagy városban a számüzött körül- 
tekinti magát, mintha rémek közt találná magát, mind 
a tizenötszázezer ember idegen neki, nyájas de hideg szót 
váltanak vele, sorsát sajnálni látszanak, de azaz udva- 
riasság puszta szójárása, fájdalmunkat előttök :elhall- 
gatni ép oly kinos, mint kimondani s részvétet nem találni. 

És midőn aztán béke magok a számüzöttek közt 
sincs, az még kinosabb. Az érzékeny lélek örömest 
jól volna számüzött társaival, mint a haza élő töredé- 
keivel, de nem a szolgaság árán, azaz, hogy kinek- 
kinek engedtessék meg a szabadság azt hinni, a mit 
legjobbnak tart, ha már honát elveszté, legalább szabad- 
ságát őrizhesse meg. 

De hiszen nem mindenki érzi a haza vesztését. A ki 
a forradalomban részt véletlenül vagy érdekből vőn, az 
mindenütt megnyugszik, a hol azon érdeket feltalálja. 

Egyik, kinek pénze van, a kéjek ölébe veti magát, 
másik mindent feltalált mivel pénzt talált; némely apró 
kalandokban lelé kedvét; van a ki a számkivetést ugy 
nézi, mint néhány évi megpróbáltatást, mely elmulván, 
dicsőséggel végződik. Ilyenekből áll a magyar emigratio 
többsége. 

Az ilyeneknek a számkivetés nem kín, nem gyöt- 
relem. De azért a számkivetés nem szün meg lenni a 
bűnök legsulyosbika, a kinok leggyötrőbbikje, azokra 
nézve, a kik valódi hazaszeretetet éreznek, s a kik ide- 
genek közt ismerőseik s barátaik után sovárognak. 


April. 


Francziaország semmivel nem szabadabb Austriá- 
nál. A különbség csak a látszat. Ott, Francziaország- 
ban van sajtótörvény, de nincs sajtószabadság, a státus 
feje felelős volna, de senki nem felel, a sénat függet- 
len testület volna, ha nem az elnök választaná és a fize- 
tés nem tőle függene, a törvényhozó testületnek beszélni 
szabad, de nyilvánosság nélkül, inditványozni nem, mó- 
dositást ajánlani sem... Ez egész állapot egy szin- 
darab. A császári kor annak dicsősége nélkül, minden- 
ütt szemléljük a constitutionális élet állványait, vázlatait, 
de az alakokban nincs élet, a levegő és szabad felleg 
mind festve van, az egész egy szerencsés utánzás volna, 
ha nem volna — paródia. Nagy korszakot utánozni 
épen ugy nem lehet, mint a nagy természetet nem. 

E szörnyü sülyedése e hatalmas nemzetnek végkép 
elcsüggesztene, ha ép ez állapotban nem látnám az 
európai uj crisisnek csiráját. Ez az egy vigasztal benne. 

Irták otthonrul Dinámnak, mert nekem senki nem 
mer irni, hogy Szemere Gyuri meghalt. A mint isme- 
rőseink, barátaink , szeretteink elhalnak, s körülöttünk 
a fejfákat emelkedni és sürüdni látjuk, a szerint kez- 
dünk idegenekké válni az életben. Egyik nemzedék 
a másikat mint egy uj telepet tekinti, mely a másik- 
nak helyét elfoglalja. Ime, nemcsak hogy barátimat 
nem láthatom, mint számüzött, de a legjobbakat örökre 
is elvesztem. Igen sok hálával tartoztam Gyurinak, neki 
köszönhetem, hogy ifju koromban utazhattam, ő se- 
gité Laczit, hogy mint tisztet kikészithessük; rövid, 
száraz, feszes ember volt, de nemes jellem, becsületes 
talpig, és eszes ember , a legeszesebbek egyike. Gazdag 
ember, de rosz, vagy inkább ügyetlen gazda, néhány 
év óta özvegy, gondolom 4 fiut és 2 leányt hagyott 
maga után. Most lakott Szabolcs helységében (Sza- 
bolcs megyében), ott, hol ama földvár most is megvan, 
melyet a honszerző vezérek épittettek. 

Nyugodjék békével. Sok jót tőn, roszat semmit. 
Felvilágosodott lélek volt, jó hazafi is a maga körében, 
bár nem vállalkozó. Többször akarták követül válasz- 
tani, nem fogadta el, mivel előadási tehetségében nem 
bizott. Nyájas ember volt, nem szavakban, de jó tet- 
tekben gyönyörködő , derült mindig, bár gyakran bete- 
ges; sok ismerete volt, kivált a elassica literaturában, 
8 kivált erős volt a humorban, ironiában és élezben. 
Eredeti sajátságos alak, ki még sokáig disze lehetett 
volna azon körnek, melyben élt. 

Az én bánatom, mig élek, örökké ott fog lenni 
sirja körül. 

Általában , mióta eljöttem ismerőseimből sokan el- 
haltak. Ha aztán hazámra vissza-vissza emlékezem, 
mindeniknek helyén egy-egy sirdombot látok. Apródon- 

kint igy lesz a hon nekem a sirhalmok hona, a kik él- 
nek, azokat nem ismerem, a kiket ismertem, azok meg- 
haltak. 


Május. 


Én márczius végétől kezdve három jellemrajzon 
dolgoztam. Előbb csak  Kossuthról irtam, ki akarván 
azt adni Amerikában a hirlapokban, de aztán eszembe 
jött, mikép a magyar forradalom képét hiven adandja 
Batthyány Lajos, Kossuth L. és Görgei jellemrajza, s 
mind a hármat kidolgoztam. Az első és utolsó bevé- 
gezte pályáját, azt higgadtan adom, Kossuth ellenben 
még él, izgat, tervez, szerepel, az övé e szerint sok 
helyen polemiai hangon van tartva, — oka az is, mivel 
eleinte azt csak mint választ s megtámadást irtam, 
és csak később próbáltam belőle egészt alkotni. 

A német forditás megy lassan és roszul, Zerffy 
tolla nem rosz toll, de ő maga hanyag, hazug, hálátlan 
ember. Adósom is, e munkáját is készpénzzel fizetem, 
és még sem siet. Pedig mindennek meg van a maga 
kora, ha az elmulik, ki mit egyszer elszalaszt, nem bá- 
jolja vissza azt. Azóta már nyomtathatnák, és ime ő 
nincs készen. ij 

Annál inkább sajnálom, mivel Görgei munkája e 
hó végén megjelent. Én ugyan nem változtatok a ma- 
gamén semmit, mert én őt ugy adom, a mint akkori 
tettei és szavai után őt felfognom kellett, nincs is már 
nálam e kézirat, Londonba küldtem; azonban belátom, 
jellemrajzom távulról sem fogja tenni azon hatást, melyet 
G. munkájának megjelenése előtt teendett vala. 

Engem, minden vállalatimban, szerencsétlenség ki- 
sér. Okát keresem, és nem találom magamban. El- 
végre is a teremtő már a méhbeli embryóra rá nyomja 
sorsának bélyegét, egyik hiában fárad, mindenben meg- 
bukik, másik bár mi botorul jár el dolgaiban, neki 
minden elsül. Ki pöröljön e megfoghatlannal?  Azon- 
ban utolsó vége is az lesz, tétlenségre kárhoztatnom 
magamat. Az titáni harcz, a fatummal küzködni. 

Még két munkát irok meg. A nemzetiségi kérdést 
próbálom, különös tekintettel keleti Európára, megol- 
dani, és a magyar forradalom pragmatikai történetét 
irom meg. 

Aztán minden politikával felhagyok, a litera- 
tura terén elvárom a tettek idejét; de dolgozni fogok 
mig élek, mert nekem élni munka nélkül lehetetlen 
volna. Ha fejemmel nem dolgozhatom, kézi munkára 
adnám magamat. 


Junius. 


Családi örömet ünnepelénk. Junius 18-án, esti 
8 óra és 10 perczkor született leányunk, ki kapta az 
Iréne Hedvig nevet, 21-én a II-ik mairien (rue Druot) 
beiratván, (tanuk: gr. Batthyány Kázmér és Ignazio 
Goltara Pezzo di Albertoni, olasz) és a Trinitasi kápol- 
nában, rue de Calais, keresztatya levén Batthyány Káz- 
mér, és anya gr. Batthyány Lajosné, kit Kázmérné 
képviselt. 

A szülés könnyen és sebesen ment véghez. A 
gyermek kicsiny és sovány. Epedve vártuk ez eseményt, 
reménylvén, hogy nem csak gyermekkel fog meg- 

ajándékozni, hanem Dinám  szembaját is meg fogja 
orvosolni. 

Ez utóbbi reményünk nem látszik teljesedni. Szem- 
állapota nem javult, sőt néhány nap mulva fejfájdal- 
mai jelentkeztek. Azonban a hőség irtózatos volt, 350-ig 
felment (centigrad), fölkelnie még nem volt szabad, fe- 
küdni kín volt, mint fűtött kemenczében. A bába is, 
az orvos is azt mondta, jobb lesz fölkelni, s divá- 
non nyugodni. Azonban alig próbálta meg egyszer, 
mintegy 8—9 nap mulva, kapott bél- és oldalhártya- 
gyuladást, mi ellen pióczákat raktak rá, utóbb pedig 
lábfájdalmakat kapott, miket, melegen pólyáztak több 
mint két hétig. ; 

E szerint roszul végződött a könnyü szülés. 

Bangyára biztam a jellemrajzok kiadását London- 
ban, de ő vagy hanyag, vagy ügyetlen, vagy épen 
csalfa ember. Minden volt, mig a kézirat ott nem vala, 
angol és német kiadó bőségben, és most semmi nincs, 
az előbbi positiv igéretek mind elmultak mint a füst. 
Sok kellemetlenségem van e miatt vele, a kiadókkal, s 
kivált mivel nem tudom, mit higyjek róla, Bangyáról? 


Julius. 


Iszonyu. forróság van, milyenre az emberek alig 
emlékeznek. Éjjel is van 24—289 (centigrade), nappal 
pedig 32—359. Nappal alig lehet künn járni, s a hőség 
este is tart folyvást. 

Kétszerte kinos a betegek állapota, kik ágyban 
feküdni kénytelenek. Dinám ezen felül még meleg bo- 
rongatókat kap, és igy kínlódik háromszoros melegség- 
ben. Az oldalbordai gyuladás elmult volna, de a fájda- 

lom előbb egyik, aztán másik lábába ment, ugy hogy 
azokat nem birja megmozditani sem, csak a hó 20-án 
volt képes fölkelni, rövid időre, várva az időt, hogy 
falura kimenni képes lehessen. 

Azonban midőn már készületeket tennénk a kime- 
netelre, bár mondtam neki, ne nyulna semmihez, hogy 
meg ne erőtesse magát, azonban ő lehajolgatott, és egyik 
lábán az ér hirtelen meggyült és majd megpattant. Tüs- 
tént bekötöttük erősen, és a vér belől terjedt el, mi 
nem veszedelmes. Irénke veszi magát, hizik , nő; Mimi 
egészséges, mint az ép makk, pajzán mint egy kis eb, 
s elevensége és csacskasága által öröme házunknak. 

Ismét kaptam ki otthonrul iratokat, azaz  másola- 
tokat kézirataimból. . . . De Naplóimat, t. i. a mik meg- 
maradtak, még sem küldték ki. 

Kossuth még májusban eljött Amerikából. Az 
utóbbi heteket New-Yorkban csendesen töltötte, mint 
egy lehullott csillag, róla senki nem vett többé tudo- 
mást, és ál-név alatt (mint szokása a souveraineknek) 
hajóra szállván, megérkezett Angliába, a nélkül, hogy 
egy madárfia üdvözelte volna." Az ujságok alig jelenték 
pár szóval, hogy megérkezett, alig látogatja meg valaki, 
hasonló a szinészhez, ki lelépvén a szinpadról, minden- 
napi ruhájában elvegyül az utczák népével. Összesen 
90,000 dollárt szerzett be, és fegyver, nyereg stb. iránt 
150,000-ig lépett szerződésre, következőleg vagy épen 
nincs pénze, vagy hitelezőit nem fogja kielégithetni. 
Egyébiránt ő szép házban lakik, urilag él, de a havipénzt 
többé nem fizeti, csak néhány meghittjének. Alig van 
tekintélyes ember, ki vele tartana, Iszterházy P., Vu- 
kovics, és velök vagy 25-en ellene nyilatkoztak, — 
Klapka, Teleki L., Almássy, Horváth Mihály, Jósika, 
Mészáros oldalt álltak, s vele nincsenek semmi összeköt- 

tetésben, tetteit helytelenitve, szinte Perczel, Vetter is, 
s azon nevek közül, melyeket Európa ismer, csak 
Pulszky maga van még vele. 

Nem kis csapás neki az is, hogy Görgei mun- 
kája után minden lap kijelenti: miképen Görgei nem 
áruló, a mily értelemben annak őt Kossuth hirdette; 
még azok a lapok is, a melyek Görgeit különben kár- 
hoztatják teljesen. 

Mi az én jellemrajzaimat illeti, B. hiában biztatgat, 
nem talál, vagy nem akar találni kiadót, mi engem 
. mód nélkül bánt és boszant. Sok munkámba is került, 
költséget is tettem rá, az ügy maga is lelkemen fekszik, 
s ime minden becsületes törekvésemet és áldozatomat a 
sors meghiusitja! 


Augustus. 


Elvégre e hó 3-án kijöttünk Bellevuebe, mely van 
a Szajna balpartján, Sévres és Meudon közt. Lakunk 
25. rue grande, egy Pavillonban, mely Combe tulaj- 
dona. Páris környékén ez alkalmasint a legszebb vidék, 
s innen van Páris felé a legkellemesb kilátás. Mi ide 
azért is jöttünk ki, mivel itt egy hidegvizgyógyintézet 
van, s lakunkkal épen átellenben. Nekem mindig ebben 
volt nagy bizodalmam, s mind Rostan, mind Gruby azt 
mondták , semmi csetre nem árthat, sőt használhat. 

De alig jöttünk ki, Dina lábai dagadni kezdtek. 
Ime ismét uj baj. Értekezvén Fleuryvel, ki az intézet 
orvosa s tulajdonosa, a gyógymód megkezdését aján- 
lotta. De csak 18-án kezdtük el. Naponkint adnak két 
douchot (hideg zuhany), reggel és délután, havi dij 
200 franc. De ez nem lehet oly hatályos, mint a Prics- 

nitzféle intézet, a vizet szekeren hordják, és nem foly 
szabadon mint nálunk, hol a sziklacsucsról ömlik hab- 
jaival a beteg nyakába. 

Az elnök, Louis Napoleon is, kezdi venni néhány 
nap óta, hátgerincz-száradása van, pedig házasodni 
akar. Fleury mindennap kétszer megy $§t.- Cloudba, 
hozzá. ; 

Egyébiránt Dinámnak a mezeilég jót tesz. Etvágya, 
álma, ereje, szine megjött, s a hideg vizrohamhoz any- 
nyira hozzá szokott, hogy szinte kivánja. Lábdaganata 
ugyan még nem mult el, de állapota javult, az orvos 
szerint pedig ez az első baj, mit el kell enyésztetni. 

Dinámnak az is jót tesz, ki a társaságot és cseve- 
gést szereti, hogy csaknem mindennap van vendégünk. 
Az erszénynek ugyan ez baj itt a számkivetésben, azon- 
ban talán ez is hasznára vál neki, ki sokszor elcsüg- 
gedez. 


September. 


Dinám a hidegvizfürdőt aug. 18 óta veszi, naponkint 
kétszer, néha izzadnia is kell. Fizetünk egy hóra 200 
francot. Eddigelé jól érzi magát, a hideg viz és a 
mezei Íriss lég egészségére jól látszanak hatni. Az anyai 
öröm is hozzá járul e tényezőkhöz, a mennyiben a kis 
Iréne napról napra veszi magát. 

Én magam is veszek hidegvizrohamot egy fürdő- 
házban, részint mert ha nem ez idén is, de tavaly fej- 
szédülésben sokat szenvedtem, részint mert jobb lábam 
fejében némi zsibbadást érzek néha. Eleinte lélekzetem 
elállt, vévén a rohamot, de később kivánkoztam alá, 
mint a szarvas a hives patakra kivánkozik. 


A jó barát, számkivetésben, nagy kincs, kivált ha 
a számkiüzöttek magok közt háborognak. Darab idő 
óta Imrédy igen meghitt barátunk volt, mintegy a csa- 
lád tagja lett, örült ha nálunk lehetett, Mimit sétálni 
vezetgette, az asszony bizományait pontosan végezte, 
szóval, mind a szivnek, mind a háznak kedves vendége 
volt, — és ime ő is elmegy. Családja kieszközölte neki, 
hozzájárulása nélkül, az amnestiát, neje Bittó-leány, 8 
bátyja Albrecht főherczeg jogigazgatója lévén, s mint- 
hogy pénzt neki nem küldtek, megunván szegénységét, 
e hónapban hazatért. Ő sem örült haza menni, mi is 
búsulunk utána. 

Midőn ő Viddinben azzal fenyegetőzött, hogy a 
pashának feljelent, ha ki nem eszközlöm, hogy Ház- 
mánék az utlevelet neki átadják, akkor távolról sem 
hittem, hogy ama goromba s nyers, és igazságtalan 
ember ekképen házi barát legyen nálam. 


Oktober. 


E hóban Dinám már érez némi fájdalmat, ritkán 
bár, de néha jól esik fekve maradnia, és érzékeny sze- 
meit bezárva tartania. A hideg rohamhoz egészen hozzá 
szokott, sőt óhajtja azt, s ritka eset, hogy kicsiny fáj- 
dalmait vagy a hideg eső, vagy az izzadás nem enyhi- 
tené. Hideg kendőboritékot is vesz néha. De e hi- 
degvizkúrát a grüfenbergihez nem lehet hasonlitani, nem 
is hiszem, hogy sükere oly biztos és nagy legyen. Itt 
alig van diaetai szabály, a kinek tetszik bort iszik, a ki 
akar egész napon ül, mig ellenben Grüfenbergben az 
örökös mozgás, a gyakori fürdés és izzadás, a hideg éle- 
lem, a folytonosan használt hideg testboritékok, a kora. 


 m JBT 


fekvés és kora fölkelés, a testi életet mintegy ujjá szü- 
lik. A Fleury-intézet, apró  módositgatásaival, amaz 
eredeti intézetet mintegy jelleméből kiforgatta, mint 
franczia kertész az angol purkokkal szokott bánni. 
Ott Gráfenbergben 50—80 lábnyira hull le a roham, 
itt egy terem boltjáról, ott bérczoromtól szakad a viz 
megterhesülve a szabad atmosphaera egészséges elemei- 
vel, itt egy sötét kut vize szűk csöveken föld alatt ve- 
zettetik a terem boltozatára, ott takarókba hömpölyitve 
izzad a beteg, itt egy fűtött széken, itt mesterséges 
csöveken adatnak különbféle öntözések, egyik készület, 
mint abroncsozat öleli körül a testet, másik a test alsó 
részét futja meg, másik mint egy kaszaél metszi a be- 
teg tagot. Szóval, amott a nagy természet összes ősi 
erejével rnunkál, itt az óriást feldarabolták, s egyenkint 
felpiperézték. Azonban Fleury igy is tesz szép gyógyi- 
tásokat, mi bizonysága annak, hogy a vizben nagy 
gyógyerő rejlik. 

Midőn már egészen letettem arról, hogy jellemraj- 
zaim megjelenjenek, ime Bangya irja, miképen azok, 
Campénál, e hóban, october 20-a körül meg fognak 
jelenni, s másnap az első részt, Batthyány Lajos jellem- 
rajzát, mint mutatványt Campétól meg is kaptam a pos- 
tán. Ennek, megvallom, most már nem örültem, azon 
okból, mivel tavaszkor a mit hirtelen mint brochuret 
irtam, azt még egyszer nemcsak áltolvasni, de átdol- 
gozni ohajtottam volna. Én egy levelet is át szoktam 
olvasni, annyival inkább egy munkát, s ezt akkor nem 
tehettem, annyira sürgettek, Bentley angol könyváros 
nevében. Hozzá járul még a rosz német forditás, incor- 
rect, simátlan, gondatlan, melyet alig tudtam oda vinni, 
hogy legalább a gondolatot, bár nyersen, bár darabo- 
san, kifejezze. Tartok tőle, fellépésem, mint iróé, nem 

válik diszemre, s a styl hiányai homályt vetnek azon 
tömérdek uj adatokra is, miket először én közlök a 
publikummal. 


November. 


Munkám csakugyan megjelent october 15-én. Campe 
a három füzetet három külön részben, három helyen 
nyomatta, hogy gyorsan jelenhessen meg. Ugy veszem 
észre, külön füzetekben azért adta ki, hogy ha pl. Bat- 
thyány Áustriába nem juthatna is be, Kossuth talán be 
fog juthatni. Az Allg. Wiener Zeitungban azonban olva- 
som, miképen a császári rendőrség az egész birodalomban 
eltiltotta. 

Nagyon sajnálom, hogy igy adatott ki, a nélkül, 
hogy még egyszer átnézhettem és átdolgozhattam volna, 
mert egészen másképen irnám meg most, akkor a pil- 
lanat hevében, az egész polemiai alakot öltött magára. 
Szenvedély látszik Kossuth rajzában, ámbár nálam az 
nem vesz erőt az igazságon soha. Azonban az ellenzőt 
sokan hajlandók ellenségnek venni. 

A darabos, faragatlan, harmoniátlan és gondatlan 
német styl pedig még gyöngébbnek mutatja a munkát 
mint a milyen az valóban. . jú 

Én minden esetre kimondtam Kossuthról meggyő- 
ződésemet, oly tények alapján, miket tagadni leghivebb 
emberei sem képesek. Vele többet azért én nem fogok 
bajlódni. Egyszersmind egy s más észrevétel eljárásom- 
nak, a forradalom alatt, szolgál apologiául. 

Amerikában is alkalmasint meg fog jelenni angolul, 
és talán németül. "Webb general, a New-York Enguirer 

and Courier szerkesztő-tulajdonosa értesített, hogy for- 
dittatik és meg fog jelenni. 

Batthyány Lajosné, Genfből, kinek egy példányt 
megküldtem, feleletében ezt irja: , Boldogult férjemnek 
jellemét jól és hiven rajzolá, de meg is érdemli ő 
azt, ő egy volt azon szilárd és rendületlen jellemek kö- 
zül, melyek az életben ritkán találhatók stb." Egyszer- 
smind engedelmet kér, hogy Batthyány magánéletéből 
több adatokat nem küldhetett, okát adja miért. — — 

Perczel összevész mindennel, pl. Lukács Móricz- 
czal, ki őt ki is hivta, de Perczel a kihivást nem fo- 
gadta el, és most én rám haragszik, mivel Görgei élet- 
rajzában az ozorai győzedelmet az ő érdemének is tu- 
lajdonitom. Minden ember a mint meg akar szünni 
csupán émber lenni, megőrül kisebb nagyobb mértékben, 
s a magyar emigratioban kettő vallja magát prófétá- 
nak: Perczel és Kossuth. 7 

Bellevuet elhagytuk 17-én, s Párisba beköltözköd- 
tünk. Dina nem érez fájdalmat, vagy legalább ritkán, 
de főkép a mi szemét illeti, abban a három havi vizkúra 
semmi változást nem idézett elő. Bemegyünk a városba 
azon szándékkal, hogy a hidegvizkúrát ott folytatni fogja, 
miután télben arra a Szajnaviz is alkalmas. 

Párisi szállásunkat időközben egy emigransnak ad- 
tuk ált, B. nevünek., Ismervén őt némelyek, tanácslák, 
ne tegyük, de hogy tagadni meg ilyesmit, a mi nekünk 
áldozatba nem kerül? A tapasztalás mutatta, hogy a 
kik ismerték azoknak igazságuk , volt. Házunkba s 
ágyunkba leányokat hordott, szobánkban ebet tartott, 
edényeket tört, órát rontott, a mire kértük abból semmit 
nem teljesitett, pletykákat csinált, adósságokat csinált, s 
adósait ránk küldte, ugy hogy kénytelen voltam neki 
100 francot  összecsinálni, és végre teljességgel nem 

akart kihurczolkodni a szállásból, ugy hogy elvégre, több- 
ször hiában kérvén meg, levélben kénytelen voltam ko- 
molyan felhivni. Ez a köszönet azért, hogy 3!/, hóig 
nálunk: ingyen lakott, s hogy érette még igen sokat tet- 
tünk, mi neki egy egész jövendőt biztosítottunk volna, 
ha nem volna — rosz és henye mint a dög. 

Most mondja az asszony és a többiek, hogy ezt 
eleve megjóslák. Igen, de mindamellett is addig nem 
tagadhattam meg tőle jogosan, a mit most teljes joggal 
tehetek. A jótétemény csodálatos mag, nem az terem a 
mi elvettetik. 

Följegyzem ide, hogy 25-én plebiscite utján a csá- 
szárság, a legabsolutabb értelemben, Napoleon Lajosra 
áltruháztatott. Mint 4 éves elnök kapott 6 millió szava- 
zatot, ez bizonyos, mint 10 éves elnök 7 milliót, ez 
már kétes, s ekkor 32 departement volt ostromállapot- 
ban, s ő maga számitá össze, mint császár van 8 mil- 
lió szavazata, természetesen ellenőrség nélkül. 

Ime ilyen a suffrage universel, despota kezében. 
Hanem annyi nyereség van benne, hogy a népsouverainitás 
elvan ismerve, bár csak mint eszköz használtatik. Minden 
esetre különös elismerése a jognak annyiban, a mennyiben 
" az hatalommal arra bir, önmagát megsemmisiteni, mert ime 
áltadta a hatalmat, hogy egy ember rendelkezzék a nép- 
souverainitással örökre mint örökölhető joggal. 

A bekövetkező cerisisben, mely nem maradhat ki, 
az uj császár, ha nem akar az idegenek által eltipor- 
tatni, kénytelen a tömegre az eddiginél jobban támasz- 
kodni, mind Francziaországban, hogy táborával kün 
küzdhessen, mind külföldön, hogy a népekben szövet- 
ségeseket nyerjen, kik azon egyben vele egyezni fog- 
nak: zsarnokaiktól megmenekedni, ha azon túl különböző 
utat fognak is követni. 

Minden esetre uj tannak adott a franczia ez évi 
történet alapot: a parliamenti kormányformát mint gya- 
korlatban hiányost kikiáltani. Annyi igaz, hogy az, a 
régi formában, a hypocrisis egy neme volt. IEgyszer- 
smind uj szövetséget mutat föl a politikai téren: t. i. a 
despotismus kart ölt a demokratiával, azaz a tömeggel, 
a középrend ellen. A két vég egymást éri. 

A demokratia pedig, kivált a franczia, be fogja 
látni, hogy nem a papiralkotmányban van a szabadság 
garantiája, hanem egyébben, különösen a municipalis 
önkormányzatban. Elnököt királyi hatalommal ruházni 
fel, azt csak a francziák tehették. 


December. 


Még mindig lágy idő van, s az van egész Európá- 
ban. Azonban mi, a kicsiny miatt, fára mégis sokat 
költünk, ámbár csak 3 szobát fűtünk, a 3-ikat sem 
mindig. 

Reményltünk e télre valami kedvesb társaságot ösz- 
szevonhatni, mi Dinámnak, ha ugyan betegsége nem ki- 
nozza, örömet szerezhetne. De nem lesz belőle semmi. 
Lukács nem kap ide utlevelet, Mészárost Jerseyből nem 
ereszti a franczia rendőrség Párisba, Kozina Austriából 
nem jöhet ki, Karacsay elutazott innen, Imrédy haza 
ment . . . Ekképen még magánosb életet élünk, mint 
élénk taval, mert Batthyányék mindig a magasb aristo- 
kratia körében mulatnak, s az emigratio többi tagjai 
olyanok, kikkel vagy nem jöhetünk össze, vagy nem 
akarunk összejönni. 

Párisban nincsenek családi körök, itt minden ün- 
nepi szint ölt magára. A nagy estélyek járása nagy ki- 

adással jár, az aprók pedig igen unalmasak. Van annyi 
tag az emigratioban, hogy belőle kitelnék egy szép kör, 
de minden társaságnak átka a hazai földön kivül meg- 


hasonlani, — hasonlón az eltévedt utashoz, a ki elté- 
vesztvén az ösvényt, mindinkább bele mélyed az erdők 
tömkelegébe. 


En haza épen nem levelezek, néha-néha, ha al- 
kalmam van, üzengetni szoktam ismerőseimnek. De vá- 
laszt ritkán kapok reá. Imrédy, haza menvén, igért 
mennyet és földet, és majd három hónapig hallgatott. 
Austria most hasonló az oroszlán barlangjához — a nyo- 
mok csak befelé vezetnek. : 

Dinám e hó közepén ismét erősb fájdalmakat 
érez fejében és jobb arczában. Kénytelen feküdni. 
A hidegviz sem enyhiti szenvedését. Olvastam egy ke- 
nőcs hirdetését, s azt, hogy a tulajdonos több hires 
emberek bizonyitványaival bir, kiket kigyógyitott, ma- 
gokat orvosokat is ;. elmentem a tulajdonos asszonyhoz, s 
ott láttam Lamartine bizonyitványát, és igen sokét, külö- 
nösen egy orvosét, ki a tengerészetnél médecin en chef 
volt. Egyik irja, hogy 19 évig szenvedt, s csak a ke- 
nőcs használt neki, másik, hogy 20 hónapig folyvást 
szenvedt, s fájdalmait e gyógyszer szüntette meg. Egyik 
beteghez magam el is mentem, hogy magamnak annál 
biztosb tudomást szerezzek. Végre irtam amaz orvosnak, 
kérdezvén tőle, vajjon ártatlan szernek tartja-e e kenő- 
csöt? Mire felelte, miképen: igen, annak tartja, ámbár 
ő maga azt nem decomponálta, s igy elemeit nem ismeri. 
Az is igaz, hogy ő azt a legteljesb sükerrel használta. 

Eközben nőm fájdalmai nem szünvén, dec. 23-án az 
ante-rheumaticalis kenőcsöt el kezdtük használni, az alatt 
a hidegvizrohamot nem fogván alkalmazni. Mit tudunk 
csinálni? Minden óvatosság megtartása mellett addig kell 

a szereket változtatnunk, mig elvégre azt a mi jó, meg 
fogjuk találni. 

Dinám nagyanyja (anyjáról), a mult hó vége felé, 
Bécs mellett megholt. Nem volt tiszteletre méltó egyén, 
s a mi vagyona, tékozlásai után, megmaradt, azt nem 
gyermekeinek és unokáinak, hanem szakácsnéjá- 
nak hagyta. Mint élt ugy is halt meg, szenvedélyeinek 
áldozott örökké. 

Én augustus óta a nemzetiségi kérdéssel foglalko- 
zom. Azt hittem ennyi idő alatt munkát is irandottam 
róla. De a studium mindig odább-odább vezetett. Igen 
sok könyvet összevettem és áltolvastam, néha oldalt is 
térvén, a mint a tárgy érdeke vezetett. A szláv és panszláv. 
értekezéseket akartam álttanulni, az ethnographiai pro- 
blemákkal akartam megismerkedni, s mind azzal a mit 
e részben fontost a franczia, az angol, a német litera- 
tura nyujt. Sok históriai munkára is ki kellett terjesz- 
kednem, igy buvárkodtam az orosz és lengyel és szláv 
történettel. Lehetetlen volt a keleti kérdést is vizsgálat 
alá nem vennem, mert annak megoldásával a magyar ügy 
legszorosb kapcsolatban van. A kérdés kényes, rám 
nézve annyival inkább, mivel az a Kossuthpárttal ujabb 
ellenkezésbe hoz. A mieink t. i. a legközelebb multból 
semmit nem látszottak tanulni. Ők a catastroph után 
még dühösebbek, mint voltak azelőtt. Nem birják fel- 
fogni, hogy a forradalom terére lépvén, a históriai tért 
tettleg elhagyták. Az austriai dynastiával nem akarnak 
kibékülni, sem kiengesztelődni a szláv és román fajok- 
kal, azt sem látják be, hogy szövetséges nélkül nincs 
kilátás győzedelemre.  Horvátországról hajlandók lemon- 
dani legfölebb, minthogy azt vélik, ekképen a határ- 
őröktől, mint ellenektől megmenekednek, de azt nem 
veszik figyelembe, hogy Horvátország a szláv fajok s 

érdekek vezére, mely az összes szláv ügynek, egykor 
képes diadalmat szerezni. Ki fog minket e tusában se- 
giteni? Austria nem, értem a dynastiát. A németek 
sem. Az olaszok sem. A szlávok sem. A külföldön, a 
fenálló rend barátai sem, értve ezek alatt a franczia 
doctrinaireket és angol torykat. A demokraták is elle- 
nünk vannak, még Mazzini is, mint a franczia republi- 
kanusok is. Kossuth és hivei, Európa szinpadán, ép 
olyan politikát követnek, mint követtek otthon, midőn 
mind azt, mi Magyarország határain belől történt, belső 
ügynek tekintették.  Elszigetelik magokat minden elem- 
től, attól, mely elvekből indul ki, ép ugy, mint attól, 
mely tetteinek mértékeül a hatalmat veszi. 

Nem csodálom, ha gondolóra veszem, mi kevés 
európai müveltséggel birnak a magyarok, azok is, kik 
vezérekül tekintetnek. Én nem tartoztam otthon a tu- 
datlanok közé, és most látom, midőn specifikus tárgya- 
kat választok a külföldi literaturában tanulmányul, mi 
szűk a mi felfogásunk, mi silány a mi tudományunk, mi 
felületesek a mi gondolkodóink. Ifjak, fél gyermekek 
a külföldön ott állanak, a hová vezérembereink soha nem 
emelkedtek fel. Általános politikai szempontokról fogal- 
munk sincs, az európai viszonyokban egészen járatla- 
nok vagyunk, hiuk, mint a francziák, a nélkül, hogy 
hiuságunknak , mint ők, alapot tudnánk mutatni. Emlé- 
kezem némely mágnásaink beszédeire otthon, kik az 
európai élettel és összes literaturával ismeretesek levén, 
az általános politikában az összes megyei oppositiónál 
egy fejjel magasban tekintettek. Ez egy érdemmel bir- 
tak mágnásaink. Ismerték Európát, a haza dolgait nem, 
ép azért nem értethették meg magokat a nemzettel, sem 
a nemzeti ellenzékkel, sőt ezzel mint többséggel egy 
ösvényt követni kénytelenittettek. Ezt nevezték ujabb 

időben táblabirói politikának, de magok az ujságirók, 
kik azt ostromolták, nem voltak mentek annak hiányai- 
tól. Sőt épen ezek bizonyították be, viseletökkel, hogy 
a régi táblabirák a belső ügyekben ama politikával he- 
lyökön voltak, mint az uj nemzedék ostobául cseleke- 
dett, midőn azzal a külpolitika terére lépett. 

Örülök annak, hogy a magyar forradalom részle- 
tes történetét nem irtam meg. Engem bár az elvek 
eleven ösztöne sok részben magasabban tartott hazafi 
társaimnál, de magam is befolyása alatt állottam az ott- 
honi véleménynek. 

Magyar szempontból sok dolgot lehet menteni, 
abból a mi történt Magyarországon, de nem tesz a ma- 
gyar népnek üdvös szolgálatot az, a ki megirván törté- 
netét, azt európai szempontra nem emeli föl, s ez 
által a nemzetet is mintegy magával nem rántja ki azon 
szűk horizonról, melybe sülyedt azon hosszu időszak- 
ban, midőn hazai de nem európai életet élt. 

A szakadás a magyar emigratióban nem kisebb, 
sőt nagyobb. §S a mi benne legroszabb, oka nem elv, 
de személy. Kossuth némi pénzt gyűjtvén abból, ha 
nem sokat is, de annyit kiosztogatott, hogy az embere- 
ket lekötelezte általa.  Némelynek most is adogat, sok- 
nak adósságát fizetgeti ki, a legtöbbnek legalább az első 
hónapban adott. Következménye volt, hogy a pénz és 
haszon jó illata olyanokat is vont hozzá, kik mindig el- 
lenei voltak, s az egyszer elfogadott jótétemény után 
most átallanak ellene fellépni.  Zugolódnak, negativ- 
pártokat képeznek, de nem szólanak, sőt fentartják azon 
viseletet, miszerint Kossuth elleneivel nem társalognak. 
Ugy látszik, ezt ő föltételül köté ki, mert legujabban is 
Hajnik ide jövén, nekem irt: ne venném udvariatlanság- 
nak, hogy hozzám nem jövend, ámbár a multban min- 

dent nekem köszönhet, de viszonya s helyzete (Kos- 
suth irodájában mint kincstárnok van) nem engedi. Kik 
Kossuthtal nem tartunk, nem követjük ama nemtelen 
szabályt, de hivei közül csaknem mindnyájan azt követik. 

Ez, nem tagadom, kellemetlen helyzet. Ha kedves 
nőm nem volna velem, kevésbé érezném, de igy nagy 
az áldozat, mit az elvnek, s meggyőződésemnek hoz- 
tam. Birok egy marok földet a szeretett szép hazából, 
számüzött társaimban a hazát birnám némileg, ha őket 
szerethetném. E napokban irtam Ludvignak, a többek 
közt . . . ,Jósikát köszöntsd, kitől nem szép, hogy soha 
nem ir; ha csak válaszolnia nem kell, pedig bár én ha- 
sonló szépen nem tudok is valamit papirra tenni, leg- 
alább szivesen felelnék, — de tudja Isten, a magyarok 
csak mint pártok érdékesek, mint hazafiak közt, alig 
van közöttök valami Kegtlélses összeköttetés. En ré- 
szemről, ha igaz 2—3—4 barátot találnék, okos, szives, 
nemes egyént, talán a hazát is el tudnám felejteni ilyes 
hazafiak mellett. A haza, az nem a föld, a haza a 
hazafiak egyesülete, bár hol legyen az a föld hátán. Ha 
jó barátaim nem élnének hon, talán vissza sem vágy- 
nám; ha ők itt volnának: mintha a hazában benn marad- 
tam volna. Hiszen, az igaz, nehezen felejti az ember 
az ismert alakokat egyébben is, hegyek, erdők, völgyek, 
vidékek ott mind meg annyi ismerősek, de ha már min- 
dent nem lehet birni, az élettelen dolgokat könnyebben 
nélkülözzük. 

Egy van csak, mi engem minden embertől elsza- 
kaszt, mintha közém és a közé egy jégtáblát toltak 
volna, és ez az igazságtalanság. Ilyen tett által szivem- 
ről lehull az is, ki hozzá legközelebb állt, mint a meg- 
holt pillangó a falevélről hidegen lefordul. 

Engem a politikai vélemény, hol tudom, hogy az 
meggyőződésen alapul, nem választ el senkitől, mert a 
meggyőződést nem lehet egy kaptára vonni, ezért lásd, 
bár én tudom, hogy te bálványimádó vagy, eszembe 
sem jut tűrhetetlen lenni irántad, azon egyszerü oknál 
fogva, mivel te is részedről méltán hasonló türelmet 
veszesz igénybe." 

Valóban, otthon, a forradalom alatt, a közügyért 
többet koczkáztattam, mindent, s néha szemem pillái 
előtt láttam emelkedni a hóhérpadot, mint a melynél 
pályám végződik; de azt kell mégis mondanom, itt 
kün, a számkivetésben többet szenvedek, sokkal többet 
a miatt, hogy Kossuth eljárását, hitegetéseit, politikáját 
meg kelle támadnom. 

Életem osztályrésze volt félreismertetni, talán ha- 
lálomé lesz ama másik, miszerint látni fogják hazámfiai 
— mert nem vagyok nagy arra, hogy a világ bajlódjék 
velem, — hogy bár hibdebátba, de a tiszta méggyűsb 
dés aján jártam mindig. 


Szemere. I. i 12 


1858. 


Január. — Páris. 


Naplómat ritkán veszem most elő, nem ugy, mint 
1848. márczius 16-ika előtt, midőn minden nap életem 
tüköre volt, s ép ugy benne volt az, a mit tettem, mint 
az mit éreztem, és mint gondolkodtam. Naplóm, 1830-tól, 
márcz. kezdve, mintegy 13 kötetet képezett, mindenik 
20—30 iv, s annak nagyobb része elveszett. A kire 
biztam, az eldugta, és nagyobb része a földben megrot- 
hadt. Naplómat soha senki nem olvasta, az nem a világ 
számára volt irva, az az én gyónszékem volt, melyben 
magam magamnak vallomásokat tettem. Sokat köszön- 
hetek neki; irván bele: természetesen kellett visele- 
temet s lelkemet bonczolnom, mi önismeretre vezetett. 
Ezért sajnálom, ha az egészen elvesz, enszemélyemnek 
egy része halt meg benne. Engem mindenben üldöz a 
sors!! . 

Elfelejtém följegyezni a mult novemberben, hogy 
Dinámnak névnapján este, még Bellevueben, midőn ebé- 

delnénk, zene indult meg ablakunk alatt. Eleinte nem 
ismertem rá, mintha fejem szédelgett volna. . . . Dinám 
kiáltott fel: ah mi szép a magyar zene! T. i. az utazó 
magyar zenészek közül négy kijött, pár barátainktól 
vezettetve, minket meglepni. Később lementem velök 
kezet fogni, épen egy szomoru dalt huztak, a mit a 
magyar kesergőnek mond, s szivem ugy elfogódott, hogy 
zokogni kezdék és kénytelen valék elfödni szemeimet, 
melyekből a könny záporként omlott. Ó mégis nagy 
rabja az emberi sziv a hazaszeretetnek, az első hang, 
mely onnan jő, fájdalommal tölti el a szivet. Utánam s 
velem a többiek is sirásra fakadtak. 

De mint az eső után a nap csak vigabban pillant 
ki, a többieket hirtelen jó kedv lepte meg, s tánczolni 
kezdtek, és pedig Dinám, ki különben, ha nem szen- 
ved, mindig vig, kicsapongó kedvvel járta a magyart. 
Én nem birtam magamat rá venni, a magyar, a hazai 
hangok, mint egy szent ének röpkedték körül füleimet, 
én nem örültem, én nem vigadtam, én csak élveztem, 
s rám illett az, a mit a magyarról a példabeszéd mond, 
sirva vigad a magyar. Most éreztem a számkivetésben 
először e szó igaz értelmét. 

Egy régi franczia könyvet olvastam. e üöpsébági 
Lesprit du pére Castel. Beszél benne egy szin-klavir- 
ről, mi szerint azt ép ugy fel lehetne mulatságra hasz- 
nálni, mint a hangváltozatot, annyival inkább, mivel 
minden hangnak bizonyos szin felel meg. . . . Ugy tu- 
dom, egészen a próba soha sem sikerült neki, valami 
afféle jöhetett ki belőle, mit most polyoramának neveznek. 
Eszembe jut ez alkalommal, hogy én még 1834-ben 
azon elmélkedtem, hogy az illattal lehetne valami 
ilyen változatos élvet eszközölni, ámbár az távolról sem 
engedi magát ugy megkülönböztetni, sem mint egy egész, 

sem mint időbeli folyamat, mint a szin vagy a hang. 
Engem főkép a gondolat rokonsága lepett meg. 
Munkámról, ugy tudom, több kritika jelent meg, 
német lapokban, én csak azt ismerem, mely az Exami- 
ner londoni radikál-lapban jelent meg. Mondja a töb- 
biek közt (1853. január 1-i szám): ,Mindenik vázlat 
egy-egy magában teljes politikai életrajz ... E kis röp- 
iratok rendkivül érdekesek. A jellemek körvonalozása, 
különösen a Görgeié, átgondolt és szabatosan kidolgo- 
zott. A teljes hitelességü részletek, miknek megszerzé- 
sére a szerzőt állása képesitette, mindenik életrajznak 
élethű jellemet kölcsönöznek, s innen van, hogy e kis 
könyvecskék, daczára csekély terjedelmöknek, nem kis 
segélyt nyujtanak arra, hogy a magyar ügyről az utóbbi 
küzdelem alatt - helyes fogalmat alkothassunk magunk- 
nak. Tények nagy bőségét nyújtják e lapok, melyek 
megerősitik s minden vitán. felül helyezik azon meggyő- 
ződéseket, miket magunk is eléggé kifejeztünk már . . ." 
Megjegyzi ugyan, hogy ,nagyobb súlyt fektettem, mint 
szoros igazság kivánta volna a Kossuth jellemének gyön- 
geségére," — de utána veti: ,Nem. panaszként emlitjük 
ezt, mert lehetetlen, hogy oly ember, ki Kossuthtal és 
Görgeivel együtt működött, s hibáikon annyiszor megüt- 
között, azok élénk érzetére ne jutott volna." ,Be kell 
érnünk azzal, hogy e röpiratokat a legmelegebben ajánl- 
juk a közönség figyelmébe." — , Batthyány és Görgei 
életrajza, az érdeken kivül, melyet a magyar ügyek 
iránt mindnyájan érzünk, figyelemre méltók különösen 
mint igen szerencsés vázlatai két oly férfiú közpályájá- 
nak, kiknek jelleme nem köznapi, sőt egészen sajátságos. 
Nagyon ohajtanók angol forditásban is birni őket. Ha 
e két életrajz shilling-kiadásban adatnék közönségünk 
elébe, azt hiszszük nem csak sa legkedvezőbb fogadta- 

tásra találna, hanem igen népszerü és hathatós módon 
terjesztené a leghelyesebb és legigazabb ismeretet a 
magyar szabadsági küzdelem valódi belső történetéről!" 
Megjegyzi azonban, hogy ,talán" csak a két első jel- 
lemrajzot kellene leforditani, mert , Kossuth jelleme kel- 
lőleg van méltányolva a számos alkalmi megjegyzésben, 
melyek Görgei életrajzában természetesen előfordulnak." 
De fő ok: mivel a szerkesztőség Kossuthra nézve meg 
van hasonlva, aztán valaha az Examiner őt igen 
magasztalta, és  következetlenségbe esni egy lapnak 
bajos. Látszik e küzdés az egész czikkben. Minden esetre, 
ha most irnám Kossuth jellemrajzát, másképen irnám, 
a polemiai hangot és élességet hajlandók sokan ellen- 
ségeskedésnek tekinteni. Higgadtabb formával a 
munka sokat nyert volna. 

Minden esetre e kritikával meg vagyok elégedve. 
Már, annak folytában, kaptam is levelet Angliából, 
melyben egy ur kéri magát a leforditásra s kiadásra 
felhatalmaztatni. i 


Február. 


Elvégre Lukács Móricz megjött Brüsselből, utle- 
vele meghosszabittatván, sőt Francziaországra is kiter- 
jesztetvén. Ő mindig liberális ember volt, ugy irt, ugy 
védelmezte az Augsb. Allg. Zeitungban a magyar érde- 
keket, hol ő a magyar ügynek rendes bajnoka volt, — 
de a megyei életben s a tevőleges politika terén nem 
lépett fel, talán anyja miatt is, ki őt, mig élt, igen ge- 
nirozta. Anyja betegsége volt annak is fő oka, hogy a 
forradalomban nem vett activ részt. 1849-ig Klauzálnak, 
mint ministernek , elnöki titkára volt, sőt Lukács a hon- 

védbizottmány üléseiben az egész illető  ministeriu- 
mot képviselte, miután Trefort elszökött. A legsaját- 
ságosb s a legbecsületesb, és a legtermészetesb embe- 
rek egyike. 

Kossuthtal soha sem sympathisált, ő is annak char- 
latansága és komédiáskodásai miatt. Beszélt róla két 
tényt. " 

Mondja, hogy Eötvöst, Szalayt, etc. s őt is fel- 
hivta czikkek irására, a Pesti Hirlapba, mindjárt mikor 
, megindult, — igérvén egy-egy czikkért (gondolom bizo- 
nyos hosszaságuért) 100 ezüst forintot. Végre, mondja 
Lukács, irtam egyet a külföldi viszonyokról, s azt be is 
adtam. De elbámultam kimondhatatlanul, midőn czik- 
kemben egy nagy változást láttam, t. i. bele volt szőve, 
egy nagyszerű magasztalás és eulogium Kossuthra, mely 
bele ugy illett, mint ököl a szemre, a mennyiben az 
egész czikk minden személyektől abstract volt tartva. 
Nem szóltam Kossuthnak semmit, ő sem nekem, az 
igaz, de nem is irtam a Hirlapba egy sort soha többé, 
átláttam e vonásból az egész embert. A pénzzel pedig 
sohasem kinált meg. 

A másik eset a következő. Pesten volt egy ellen- 
zéki comité, annak elnöke Batthyány Lajos, ki midőn 
eltávozott , sorban, hol egyik hol másik tagnak adta az 
elnökséget. Egyszer, mondja Lukács, nekem adta ált. 
Ep akkor volt eczélban a védegyleti beszédeket, külföl- 
dön, kinyomatni. Kossuth elküldte a maga hosszu be- 
szédét (mely Lipcsében, 1847-ben Actenstücke des ungar. 
Schutzvereines czim alatt megjelent), a legrészletesben kidol- 
gozva, és oda irta, hogy a kiadók az egyes állitásokért 
és adatokért nem állhatnak jót, mert a beszédet csak 
emlékezet, és gyors jegyzések után kénytelenek össze- 
szerkeszteni. Ámbár ez is nevetséges fogás volt, s a 

Jézus Krisztusra emlékeztetett, kinek tanitványai csak 
szavait voltak képesek feljegyezni, azonban ez ellen a 
comité, melynek ő is tagja volt, nem tőn kifogást. Azt 
gondoltuk, nem bizik állitásaiban, sem adatainak helyes- 
ségében, tehát ösvényt akar magának nyitva tartani 
azoknak megtagadhatására. De még e beszédhez egy 
becstelenitő jegyzést ragasztott (Augusz, akkor con- 
servativ alispán, most, 1853, Buda-pesti osztrák főispán 
ellen), és alá jegyezte: a kiadók. Erre én irtam neki, 
mikép ama jegyzés olyan személyességi, hogy azt ő, 
Lukács, a távollévő tagok nevében is, alá nem irhatja, 
hanem vagy ki kell maradnia, vagy az iró jegyezze 
alá. Erre Kossuth nekem oly választ adott, melyben 
mintegy bátorságomat látszék kétségbe venni, azonban 
az alternativából nem azt választá, hogy ő irja alá, ha- 
nem hogy hagyassék ki. Én őt provokálni akartam vá- 
laszáért, de Teleki Laczi azt minden erejéből hátráltatta. 
Utóbb mind ezt elbeszélvén a visszatért Batthyány La- 
josnak, s hogy Teleki és Batthyány Kázmér mintegy 
hajlandók valának mindent aláirni, mit Kossuth kivánt, 
Batthyány L. nekem ezt felelte: Kossuth az utolsó em- 
ber, a kivel barát és intim tudnék lenni, és azt,hiszem, 
ez az eset Telekire és Kázmérra nézve is, de ők nem 
mernek a népszerüséggel daczolni, s mig szivökben utál- 
ják őt, külsőleg hódolnak neki. 

Pár hétig Dinám jól volt, de 9-ikén Bellevuebe 
szállást nézni kimenvén, s a rosz idő ott meglepvén, 
feje rögtön megfájult, és mód nélkül sok kint szenvedett 
február 27-ig. Nem evett, nem aludt, nem szünt szen- 
vedése, s igy egészen megfogyatkozott. Fleury vesica- 
tort, salmiákot, morphinet adott, de siker nélkül... 
Mint örült a télnek, hogy legalább egy vig telet töltend 
Párisban! Ime ezen reménye is elröppent, mint annyi 

reménye annyi év óta. Ágyban ,kinlódik folyvást, s 
egész családja vele szenved. . . . Én sem tudok semmit 
csinálni. Egy munkámat havak előtt kellett volna meg- 
irni, és bele sem kezdtem. Időm sem jut hozzá, nyu- 
galmam sincs. ; 

Lukács mindennap kétszer is eljön. Ő inkább min- 
ket keresett Párisban, mint magát Párist, és Dinámat 
az is epeszti, hogy kedves dolgot neki sem tehet. 

Szapáry, a magnetiseur, is megnézte Dinát. Ő 
neki nem tetszik állapota. Igen kigyöngültnek tartja. 
Elvégre ajánlt egy bábát, ki magnetisál, és a ki mas- 
sonirozni fogja, miben ha meggyógyitó erő nincs is, 
de van fájdalomenyhitő és van erőadó, mi alapot ád a 
komoly gyógyitás megkezdésére. 

F. hó 7., 8-án Milanoban fölkelés, de még az nap 
elnyomatott. A falra voltak ragasztva: Mazzini és Kos- 
suth proclamatiói, amaz. elég szép, emez dictátori, pa- 
rancsoló , fenyegető és szóló Magyarország nevé- 
ben. Mi hamar rá következett a bécsi attentat, t. i. 
18-án Libényi nevü magyar a császárt nyakszírten 
szúrta, midőn az a bástyán sétált, de nem halálos a seb, 
ámbár még fekszik mindig. Ez okot adott uj lármára 
a lapokban, s kezdték emlegetni, hogy Kossuth és Mazzini 
Angliából kikergetését fogják sürgetni minden hatalmak. 
Kossuth megijedt, s nevét a milánói szerencsétlen fölke- 
léstől is el akarván választani, a nevében kiadott pro- 
elamatiót hamisnak s költöttnek declarálta. De senki 
sem hitte neki, annyira az ő szelleme typusát viselte 
magán a mű. És ime most fellép Mazzini, és kijelenti, 
miképen a Kossuth proclamatióját autographban 
bírja, mit ő csak ugy használt, hogy pár §-t kihagyott 
belőle, de hozzá semmit sem tőn, s ironice vigasztalja 

Kossuthot, hogy a lapok lármája ne szomoritsa el a 
bukás miatt. 3 

Ime most ugy áll a világ előtt, mint ki egészen 
Mazzinire akarta a felelősséget háritani. Beteljesedett a 
mit jövendöltem, és feltünt ő olyannak a mint őt leirtam. 

Rólam most gyakran is van említés a lapokban, 
t. i. mint a ki helyesen jellemeztem Kossuthot. Az Aug. 
Allg. Z. idéz helyeket belőle, és a Kölni Z. feb. 25-én 
Kossuthról vezérczikket ád, melyben a publikummal 
munkámat megismerteti. 

Minden esetre ez nekem és az ügynek nagy elég- 
tétel, mert Mazzini levele után nem tagadhatja sem Kos- 
suth, sem hivei körül senki, hogy ő adta a proclama- 
tiót, szükség esetébeni használat végett. 

Én már 14-kéről irtam egy czikket , Contre DP usur- 
pation du nom de la Hongrie par M. L. Kossuth", mely 
a feb. 23-iki Journal des Débats-ban, a feb. 24-ki Patrie- 
ban , a feb. 24-ki Kölni Z.-ban, a feb. 27-ki Augsb. Allg. 
Z.-ban , a febr. 27-ki Bécsi Lloydban, meg is jelent. 
Ezeknek németül küldtem meg. Megemlitem, mert a benne 
foglalt tényeknél fogva nevezetes. Hatása nagy volt, a 
Kossuth revocatiója gyöngithette némelyeknél, de "a Maz- 
zini fellépése hatását visszaállítja, sőt azt neveli. 

E napokban voltam Batthyány Kázmérnál, s ő is 
beszélt egy esetet Viddinből. Tudjuk, hogy Kossuth 
szerelmes volt Dembinszkinébe (ki egy kapitány neje 
volt). Egy este Kossuth hosszan elbeszéli neki, és igen 
nagy titokban, miképen azon asszony álomjárói állapotba 
szokott esni, és ilyenkor meglepő jóslatokat mond. Igy 
történt, hogy egyszer, sokáig tartó elmerengéséből föl- 
kél, papirt vesz és látásait följegyzette. Kossuth csak 
némely helyeket olvasott a kezében lévő papirdarabról, 
mik , mondá , személyére vonatkoznak, egészen csak azt 

olvasta el, hol mondja, miképen a legközelebbi már- 
czius 13-án (ha ugyan jól emlékezik) Pest-Buda meg 
lesz világitva, az ország szabad lesz, és ők mind királyi 
ünnepélylyel fognak oda bemenetelt tartani. . . . Kossuth 
sajátságos elégedett képpel mosolygott arra, a mit nézett 
a lapban, de nem olvasott le. . . Azonban ő azt később, 
másoknak is, bár titok volt volna, elmondogatta, sőt 
nyilvános beszédet tartott annak alapján, biztatván a 
számüzötteket, hogy márcziusban a hazát ismét meg 
fogják látni. Oka van azt állitani, de még nem. szabad 
azt nyilvánitania. . . . A számüzöttek a titok alatt nagy 
európai eseményeket képzeltek. 

A mint Kázmér emlékezik, a mely napon nekik 
az internatio tudtul adaték, ép a jóslott napra esett. Ilye- 
nek az ő politikai combinatiói ! 


Márczius. 


Nagy élv nekünk Lukács, ki naponkint készül el- 
utazni, és folyvást itt van. Minden nap el-eljő hozzánk, 
s az asszonynak, kinek szemei gyöngék, olvas romá- 
nokból. Ugy látszik, megkedvelt mindnyájunkat, s a 
helyett, hogy nézegetni járna Páris nevezetességeit, min- 
dig nálunk s velünk van. Ő a külföldön nem az ide- 
"geneket keresi, de barátait. A családi és ismerős kör, 
a miben kedvét leli. Mint a méh soha sem ún a vi- 
rágok kelyhébe,"ugy van ő a családdal, melyet meg- 
kedvel. Nem az uj élv, nem uj öröm, nem változatos- 
ság az a mit kiván, hanem a házias otthonosság, s 
itt .ő "mindig talál valamit a mi élvet nyujt lel- 
kének. Sok különösségei vannak, és mégis a szere- 
tetre legméltóbb ember. Azon egyéniségek közé tarto- 

zik, a kiket tanulmányozni igen érdekes, tele látszik lenni 
ellenmondással, és mégis egy egész, egy teljesen követke- 
zetes jellem. Az ember azt hinné, egészen ismeri és min- 
dig uj oldalról mutatkozik, folyvást változva, de soha 
nem tagadva meg azt, a mi jellemében az alapszin. 

Dina nem mentt fájdalomtól, de jobban van. Sza- 
páry utasítása szerint magnetizálja egy asszony, hetenkint 
3—4-szer. Nervosus betegségben foganatos lehet e gyógy- 
mód, mindkettőben igen sok szellemi erő s lényeg van, 
a betegségben és az orvosságban is. 

Mimi tanul irni, olvasni és zongorázni. Kedves, 
eszes gyermek, és fejes." Mint a hur, néha merev, néha 
megereszkedik, csapdi mint egy leány, makacs mint 
egy fiu. 

Iréne gyöngéd mint a harmat. Mindene, teste és 
lelke oly finom mint a virág, öröm rá nézni. 

En is egészséges vagyok, fejszédülésben sem szen- 
vedek. Olvasok sokat, és sok kivonatokat teszek érdekes 
könyvekből. Napról napra inkább látom, mi keveset tu- 
dok, pedig engemet otthon a tanultabb emberek egyiké- 
nek tartottak. Az igaz, én ezt magamról soha sem hit- 
tem, ha néha magamról valamit tartottam, az akkor volt, 
midőn összehasonlitám magamat másokkal, kivált olya- 
nokkal, kik pöffeszkedni szoktak. A magyar megyei élet- 
nek volt egy igen rosz következménye , a részletek mel- 
lett az általános szempontokat elvesztettük. Ki egy me- 
gyét jólroszul elkormányzott, vagy ki egy megyében 
némi fontosságra tőn szert, az hajlandó volt magát nagy 
státusférfiunak tartani. S mig apróságokkal küzdtünk, 
miknek fontossága csak azon napokban volt, a nagy dol- 
gok használatlanul siklottak ki ujjaink közül. 


— 188 — 


April. 


E hó 13-án elhagytuk Párisban a szállást (12. rue 
Boursault, 3-ik emelet, utczára), hol 1851. sept. óta lak- 
tunk, és kihurczolkodtunk Bellevuebe, 22. rue-des gar- 
des, hol Dina a hidegvizkúrát ismét használni fogja. 

A tél eleje és közepe lágy volt, de vége és a ta- 
vasz hideg, rút, változó. Még itt kün is egész hónapban 
fűtenünk kellett, főkép Iréne miatt. Van az" első emelet- 
ben 1 terem, 1 étterem, 2 háló-szoba, 1 gyermek, 1 
cseléd-szoba, konyha, pincze és kert, mely sürű er- 
dőcske, hol sétálni is lehet. Fizetünk november végéig 
1100 francot. 

Én hetenkint kétszer a vasuton, mely itt keresztül 
visz, Párisba rándulok,. az ujságokat átolvasni. A Galig- 
nani olvasóteremben a régi lapokat is megkapni, s igy 
mindig 3 napi számokon futok végig. Olvasok :rendesen 
3 német, 3 franczia, 3 angol lapot, s átnézem néha a je- 
lesb folyóiratokat. Még ha nem volna is reményem, hogy 
az igazságnak világszerte győzedelmeskedni kell, s hogy 
egy uj forradalom haza vezet, mint a mult hazátlanná 
tőn, még akkor is a világ mozgalmai minden másnál ér- 
dekesb tünemények . . . . 

Lukács szinte kijött lakni az itteni vendéglőbe, s ez 
által barátságának nagy jelét adta. Párist ott hagyta éret- 
tünk. Az estéket zongorázással töltjük el. Dina már rég 
elvesztette kedvét tőle, s az 1848-ik év utáni idők nem 
voltak alkalmasak kedvét hozzá felkölteni. Azonban e té- 
len ismét örömet talált benne, mit elősegitett Lukács ösz- 
tönzése és példája, ki igen jól játszik, s mindent fejből. 
Nagy jótétemény Dinámnak, ki maga nem olvashatván, 

mulathatja magát a zongoránál, a nélkül, hogy szemeit 
meg kellene erőtetnie. 

Genfből tudtam meg, hogy Batthyány Kázmér am- 
nestiáért folyamodott. Nekem ő soha nem szólt róla, 
sőt mostani kérdéseimet is kerülni igyekezett. Ha azért 
menne baza, hogy javait visszakapván, a magyar nemze- 
tiség fentartására százezreket költsön, nem tudnám e lé- 
pést rosszallani; gyanusittatnék, de ám szenvedje -a jóért 
a mit tenni fogna; de e lépésnek oka némi házi kelle- 
metlenség, atyafiai sürgetése, és leginkább az, hogy meg- 
ismerkedvén ujabban a párisi élet csábjaival, nem bir 
nélkülözni. Áldozni birt a haza oltárán, midőn látja hogy 
nincs haszna, visszaköveteli. Igy lehet ugyan azon ember 
kicsiny és nagy ugyan azon tette által. Praktikus ered- 
ményért áz egyén jó hiréből is sokat feláldozhat, de itt 
nem ez az eset. Ő folyamodott, mert kettőhöz nem ért: 
nélkülözni és várakozni. Pedig helyzetére alig alkalmaz- 
ható valódi jelentésében e két szó. Mióta itt van, Páris- 
ban, nem egész két év alatt, ha talán százezeret nem, 
de 60,000 francot elköltött ő és neje, azt hiszem, ezt nél- 
külözésnek csak egy pazar dús mondhatja. 5 ily életmód 
mellett volna oly nehéz a várakozás? Ő nem a kedély 
és sziv embere, ő a hazát vesztette el, melynek egyik 
legjelesb családja az ő nemzetsége, de ő sem rokonokat, 
sem barátokat nem vesztett el, kik után szive vérzenék. 
Az értelem pedig nem oly türelmetlen mint a sziv. Lé- 
pése minden esetre nagy botlás, a legnagyobb áldozóból 
a legkisebb lesz. Talán mind ama nagy áldozatot meg- 
gondolatlanul tette, mind e mostani lépést, a nélkül leg- 
alább nem értem, hogyan lehetett annyi millióból épen 
semmit meg nem menteni. Ő ingóiból százezreket csinál- 
hatott volna, sőt puszta drágaságaiból is. Igaz, a herczeg 
nem meri segiteni, — ő büszke kérni rokonaitól, de nem 

inkább kérhetett volna-e atyafiaitól pénzt, mint ellenségé- 
től birtokot és kegyelmet? Aztán nem is volt még kime- 
ritve minden kutforrás. Neje követeli a kormánytól a 
dost, 500,000 francot, s reménye van, mikép meg fogja 
kapni. Nejének van 15,000 franc jövedelme, és ennek gaz- 
dag testvérei, a Károlyiak, évenkint ugyan annyival se- 
gitenék. Testvére, Gusztáv, néhány százezerrel adósa neki, 
s ha most nem fizethet is, mint leendő örököse a her- 
czegnek és egy más atyafinak, később fog fizetni. A ki 
jelenleg 30—40,000 francot elkölthet, a kinek kilátása 
van 60—100,000 franc jövedelemre, az bizony legalább 
még várakozhatott volna. Mit csináljon aztán az, kinek 
semmije nincs, és otthon kényelmes élet várna reá? 
Mit csináljon az, kinek családja van, s azzal itt kün min- 
dentől elszigetelve magában él, mint egy sajka, mely a 
tenger hullámain ide-tova hányatik? Borzad szive azon 
gondolatra, hogy élhalván, merő idegenek közt hagyja 
őket maga után. — Batthyány a magyar mágnások közt 
a legnagyobb hazafiui alak volt a forradalomban, s ime 
a legmagasabb is mint összesülyed, mint egy felfuvott 
emberkép, melyből a szél, a szellem, egy töszuráson ki- 
szivárog . ... 


Május. 


Az Augsb. Allgem. Zeitung máj. 14. számában (Bei- 
lage) megkezdett ilyen czikket: , Barthol. v. Szemere über 
Kossuth, I.", de ismét abban hagyta. Talán Bécsből ka- 
pott intést? Az megfoghatatlan, hogy Ausztria Kossuth 
ellen a maga lapjaiban sem enged szót olyanoknak, kik- 
nek fellépése nyomatékosb lenne, mint fogadott iróké. 
De igy van. Az ő neve még az ausztriai lapokban is 

gyakran fölmerül, mig a másoké nem. Volna Ausztriának 
oly mély politikája, hogy azt akarja, ellenségeinek Kos- 
suth legyen vezére, mert ő bizonyosan bukásra vezeti? 
Avagy e két ellenség nem bir egymástól megmenekedni, 
mint az ember a mélységtől, mely által megkapatott? . . . 
Nyugalmas politikával Ausztria őt rég eltemethette volna, 
de mindent elkövet, hogy a szinpadon tartsa fenn. Ha 
1849-ben futni engedte volna, ott ülne valahol, a hol a 
derék Ujházy, de midőn a világ arcza rólunk s róla el- 
fordulandott, reá visszaforditá embertelen követelésével. 
A gyermekből óriást csinált, a halottat föltámasztotta . . . 


Junius. 


Hozzá fogtam munkámhoz a nemzetiségi kérdésről. 
Még tavaly őszkor kellett volna bele fognom, s ime most 
kezdek bele. Elvben könnyü tárgy, alkalmazásban nehéz. 
E részben mindenik nép gyermek vagy asszony, mely 
nem érti a komoly szót, mely hiú saját magában. A czél, 
mit elérni akarnék, az volna, az igazat mindenik fajjal 
megértetni, ez lévén az utja a kibékülésnek. De ha a kellő 
hangot eltalálnám is, ha mindeniknek tetszenék is javas- 
latom, hogyan eljuttatni munkámat azok közé, a kiket 
illet? Ha Ausztria tetteiről nem szólok, a külföldi publi- 
kum nem fog érteni, ha szólok, bármi szeliden, munkám 
nem fog bebocsáttatni Magyarországba. Alig merek némi 
jó s kivált gyors sükert igérni magamnak munkámtól, ez 
az mi erőmet s kedvemet megtöri, — azon magyarok, 
kik a régi uraságot ohajtják, kiáltozni fognak ellenem, 
s okaim nem lehetvén ismeretesek az országban, azok is 
ellenem lesznek, kik lelkök mélyében nézetemet osztják, 
de az uj helyzet, mit el kell foglalnunk, homályban borong 


— 192 — 


szemeik előtt . . . Azonban, bár e munka nekem min- 
den oldalról csak kedvetlenséget fog teremni, de miután 
erős meggyőződésem, hogy különben nincs jövendőnk, 
kötelességemnek ismerem politikai hitvallásomat előadni, 
történjék bár mi. 

A keleti ügy egész Európát függésben tartja. Sokan 
elkerülhetlennek tartják a háborút. Miklós czár a leg- 
szemtelenebb magatartással lépett föl Török-, sőt indi- 
recte Angol- és Francziaország ellen, melyek a törököt 
támogatják. Roppant hadi készületeket tesz, hajóhada ké- 
szen áll, ujonczokat gyüjt, és seregének egy része Molda- 
viába beindult. Első alkalom, melyben Oroszország egész 
Európával szembetekint. Ha ez ember még 15 évig él, 
vagy parancsolni fog Európának, vagy birodalma fel fog 
daraboltatni . . . A keleti kérdés az unalomig tárgyalta- 
tik a lapokban. Különös és megjegyzésre méltó; kezdet- 
ben a legtekintélyesb lapok mind a török birodalom fen- 
tarthatlanságára nyilatkoztak, csak később, midőn a kér- 
dés praktikussá vált, módositák véleményeiket oda, hogy 
még most annak fenállását az európai egyensuly teszi 
szükségessé. Mondhatni, ez a világitélet. Nincs senki a 
török mellett, felbontását csak azért nem akarják, mert 
jelenleg Oroszország martalékává fogna lenni. Rám nézve 
kedvező a pillanat, ha valaha, most van a közvélemény 
elkészitve arra, hogy a nemzetiségi kérdéssel foglalkoz- 
zék, mely egyedül oldhatja meg a keleti ügyet vala- 
mennyi hatalmak megegyezésére, — Oroszországot és ta- 
lán Ausztriát kivéve. Megszünvén a török uralom, ter- 
mészetesen állodalmat az ott lakó többi fajok fognak 
állítani, bár ilyen vagy olyan kormányformát válaszsza- 
nak magoknak. A török nem hágy üres mElYBB és igy 
idegeneknek ott semmi dolguk. 

Julius. 


E napokban voltunk Párisban ebédre hiva. Dél- 
után én, Dinám és három kisasszony egy gömbölyü réz- 
zel körülabroncsolt asztalkához ültünk, s még csak azt 
a szabályt sem tartva meg, hogy egymással vagy az 
asztallal ruháink ne érintkezzenek, kezeinket az asztalra 
rá tettük. Alig 15 percz mulva az asztal meghajolt 
három lábán, egyik félre, északfelé fordulván. Azon 
leány, ki már többször beszéltette az asztalt, azt mond- 
ván, hogy a szellem jelen van: sorba kérdeztük, kinek 
akar felelni. Ezt ,nem" kétszeri hajlással, ,igen" egy- 
szerivel fejezze ki. Senkinek nem akart felelni, csak 
Dinának. Ő kérdezte tőle: atyám lelke vagy ? , Nem." 
Anyámé? ,Igen." Akarsz felelni? ,Igen." Szeretsz és 
emlékezel reám? , Igen." Ird le a nevedet (kivülem s Dinán 
kivül senki sem tudta a nevet)  Magánhangzón kez- 
dődik? , Nem." Mássalhangzón? ,Igen." B? ,Nem." D? 
nNem." K? , Nem." S? , Nem." T? , Ben." És igy ta- 
lálgatva végig menve a betükön, leirta a Terézia ne- 
vet, s midőn még többet akartunk hozátoldani, mindig 
nemmel felelt. Hasonlólag leirta: Iréne nevét, kérdezvén 
tőle legkisebb leányunk nevét. Dinám kérvén, mondana 
neki egy szót, ezt mondá: Szemere. Haza megyünk-e 
valaha? Erre oly bizonytalan mozgást csinált az asztal, 
melyet sem nemnek sem igennek nem lehetett venni. 

Mind addig nem akart másnak felelni az asztal, 
mig Dina a körből ki nem vált. Ekkor ismét csak egy- 
nek felelt, a fölebb érintett kisasszonynak, ki kérvén 
magának egy szót mondatni, ezt irta le: ,attention a 
vous." . . . Tovább nem folytathattuk a kisérletet, mi- 

Szemere. I. 1 

vel nekünk a vasutra kellett sietnünk. Az bizonyos, 
hogy semmi csel benne nem lehetett. Dina sirt anyja 
emlékezeténél, a két leány fél gyermek volt, bámult, 
én szem-fül voltam, observáltam mindenfelé, a ki a do- 
logban gyakorlott vala, az volt ama kisasszony. Mondá, 
hogy néha koppanás szokott az asztalban hallatszani, 
oldalhajlás helyett. Midőn az abce-n végig kelle menni, 
hogy sebesebben haladjunk, a kisasszony mondta neki: 
sebesebben feleljen, s oly gyorsan tette az asztal az 
egy és két hajlongást, és mégis oly tisztán, mint azt 
emberi kéz és ujj nem tehette volna. 

Kérdezte néhány nap előtt tőle a kisasszony, mikor 
megy férjhez? felelet: 9 hó 3 nap mulva. Következő 
"napon ismét ugyan azon kérdést tette neki, felelte: 9 hó 
és 2 nap mulva: i 

Ez bizony bámulatos! Ilyesmi nem volt tudva a 
régi oraculumok papjainál?. A népnél mai napig is ta- 
lálunk ugynevezett babonákra, mik azonban foganato- 
saknak mutatkoznak. Minden ügyes kondás és pásztor 
ember tudja kiüzni a marha sebéből a pondrót, a nél- 
kül, hogy látná, érintené, csak nevét kell hogy tudja, 
a marháét t. i. 

A magnetismus az ut: Isten titkainak végtelenébe 
bepillantani. Néha eszembe jut felhagyni a világ apró 
bajaival, és e csodavilág regióiba vetni magamat! 

A Pesti Naplóban olvastam erre vonatkozólag egy 
magyar számüzött levelét Damaskusból, ki elbeszéli, 
mint tettek ő, a helybeli pascha és a franczia consul 
kisérletet, de a pascha szemeinek sem akart hinni, mond- 
ván, sök látszik a mi nem ugy van. Végre azt terjeszté 
elő, hivatnék be két cselédje, kik e tüneményről sem- 
mit sem tudnak, formáltassanak velök lánczot, ha nekik 
is fog mozdulni az asztal, akkor hinni fog. Megtörtént 

a mint kivánta. Midőn az asztal mozogni kezde, a két 
szolga mindinkább meghökkenni és csudálkozni látszott, 
végre az egyik fölkiáltott: ah, ez ép olyan mint a mit 
a vén (p. o. Ali) szokott csinálni. Ki az az Ali? kérdék. 
Az egy bűbájos, kitől a nép tanácsot és jövendőt szo- 
kott kérdeni, s a ki kezét, a folyamodókkal együtt, egy 
vizkorsóra tévén, az mozog sőt a levegőbe fölemel- 
kedik etc. 

Ime mindent ismernek keleten, mit nyugat mint 
ujat feltalál. Minden keleten ered, mi nyugaton nagy- 
gyá fejlődik. A nap és minden csillag, minden ragyogó 
eszme, ott kél, és nálunk nyugszik el, miután hosszabb 
vagy rövidebb ideig világolt. 


Augustus. 


Ily változó, nedves, hűvös nyarat soha nem értem. 
Borzasztó kellemetlen időjárás, mely nem kedvez sem- 
minek. A szőllő kemény mint az ón, a földmivelő éret- 
lenül sem tudja buzáját learatni, az utas kedvetlenül 
indul meg, — még a császár sem pompáskodhatik ka- 
tonai szemléivel, pedig ez az ő kora volna, és igy az 
ő éve. Alig ha éhség nem lesz, drágaság lesz minden 
esetre. 

Mind a mellett is minket sokan meglátogatnak 
Párisból, gyakran jön Dembinszki, Batthyányék, több 
franczia, — magyar, hála Istennek, kevés. Az egyiket 
szeretni, a másikat becsülni nem lehet, tehát jobb, hogy 
elmaradnak. Ha magunkon végig tekintek, napról napra 
jobban meggyőződöm, hogy ily emberekkel nem lehet 


jövendője a magyarnak.  Rendeltetésünk kün maradri, 
B 138 

mig el nem halunk, vagy mig el nem vénülünk, s igy 
vezérségre tettleg képtelenekké nem válunk. Nekünk ne- 
héz sors, üdvös a nemzetre nézve. 


September—October. 


E hónapban fontos felfedezés történt az osztrák 
dynastiára és Magyarországra nézve. Sept. 8-án Orsova 
mellett, a magyar korona felfedeztetett és megtalál- 
tatott. , 

Hiában hirdetik, hogy a korona utáncsinált, a ko- 
rona, mi Orsova mellett megtaláltaték, az igaz korona, 
azt én tudom. 

Ki fedezte föl? Ez a nagy kérdés. A helyet szin- 
ről szinre négy személy tudta, — s ismerte: én, Ház- 
mán Ferencz, Lórodi Ede, Grimm Vincze, — leirás 
után tudták: Batthyány Kázmér és Fülep Lipót, és 
Batthyány közlötte a leirást Kossuthtal Kiutahiában. 

A három első név nem lehet feladó , legalább nem 
hiszem. Batthyány, igaz, amnestiát kért, s ki erre képes 
volt, talán egyébre is képes, 20 milliónyi vagyon megér 
egy koronát, az asztal-mozgás is azt felelte kérdéseimre, 
nem ő személyesen, de általa testvére Gusztáv, a dyna- 
stikus érzelmü a feladó; azonban Kázmér becsületsza- 
vára nyilvánitá nekem, hogy nem ő (Kázmér) a feladó, 
— azt, nem Gusztáv-e? nem kérdeztem tőle. Ha egy- 
oldalu felelettel képes volt mentekezni Kázmér, képes 
leendett volna eme kérdésemre is nemmel felelni. 

Hire van, az osztrák lapok is emlegetik, miképen 
Kossuth akarta volna kihozatni a koronát; azonban meg- 
bizottja elfogatott, és ez tette volna a felfedezést, hogy 
életét megmentse. Igen hihető. 

Ideje van nem hallgatnom tovább, és elmondani 
itt a korona történetét, a mi t. i. elrejtését illeti. 

1849-ik juliusban kénytelenek lévén Pestet el- 
hagyni, eszembe jutott Kossuthtól kérdenem: mi törté- 
nik a koronával? Duschek jelen lévén, a financzminister, 
e revolutionális ember malgré lui, azt felelte: hagyjuk 
itt, az ugy sem ment meg, ha legyőzetünk. Kossuth 
hasonló véleményben volt. De én kijelentém, hogy 
azt Pesten nem hagyom, s követeltem nekem átadni to- 
vábbszállítás végett. Ugy egyeztem  Duschekkel, mi- 
kép küldöttemnek, hogy ez róla ne tudjon semmit, a 
ládát mint iratok ládáját adandja át; azonban ő, gono- 
szul, azért is megmondta, mi van a ládában.  Titkárom 
becsületesb volt mint ő, hallgatott akkor, és hiven hall- 
gatott mind e napiglan. 

Egy három lovas szekérre a ládát felpakoltatván, 
azt egy másik titkárral Szegedre vitettem, magában, 
minden kiséret nélkül, hol szállásomban letétetett. Mi- 
dőn julius végén (29-én) én és Batthyány Biharba men- 
tünk, Görgei táborába, a láda N.-Váradra viteték, el- 
válásunkkor az lévén a kormány szándéka, székhelyét 
Szegedről Nagy-Váradra áttennie. : 

Debreczen tájékáról, nyomatva a  muszkaseregtől, 
N.-Váradra vonulván vissza Görgeivel együtt, a ládát a 
püspöki lakban találtam, s midőn Aradra jutottunk, azt 
szobámba letétettem. 

Augustus 10-én este elővettem a kulcsokat, és pró- 
báltam felnyitni a vasláda zárait, hogy meggyőződjem 
róla, vajjon Duschek nem csalt-e meg, s valóban a 
korona s jelvényei vannak-e a ládában? Fölnyitni azon- 
ban nem birván a födel közepén lévő zárt, lakatost 
hivattam, kinek a felzárás sükerült, a nélkül, hogy 
előtte a láda födele felnyittatott volna. 


— 198 — 


Magamban maradván fölnyitám a ládát, s benne 
találtam. mindent, a mi az utolsó s szinte ott lévő hiva- 
talos lelet-jegyzék szerint a korona jelvényeihez tarto- 
zott.  Egyenkint kiszedtem minden darabot, jól megvizs- 
gáltam, — mivel az előtt soha nem. láttam, — s hall- 
ván egykor, hogy Ferdinand alig birta viselni fején su- 
lya miatt, fejemre tettem, és meggyőződtem, mikép c 
föveg nem emberi fejre való. Hiszek Istenben, hogy a 
koronák nemsokára ki mennek a divatból. 

Ezután visszaraktam lelkismeretesen mindent, de 
bizony rendetlenül, nem oly szépen mint találtam, a 
pallos különösen nem akart bele férni, talán hegye el 
is tört, s ugy emlékezem, a födeli zárt becsukni nem 
tudtam, a többit igen. A láda csak egy durva vászon- 
zsákkal lévén behúzva, s igy az elejére festve volt ko- 
rona és évszám 1. 16... könnyen meglátható lévén, azt róla 
egy ollóval levakartam. — 

Megjegyzem, hogy a koronáról a többi minister sem- 
mit sem tudott, nem gondoltak rá sem, s .Duschek 
ekkor Lugoson volt, az egyetlen egy miniszter, ki róla 
tudott, s kitől csodáltam, hogy azt Szegeden vissza- 
kapni birtokába nem igyekezett, mit nem elleneztem 
volna, — mert e kincs nekem igen sok gondot okozott. 
Már Szegeden egy üres házat akartam venni, hogy an- 
nak szobaföldében elrejtsem, de a megbizott hanyag- 
sága miatt nem érhettem czélt. 

Kossuth soha sem gondoskodott róla, elő sem hozta, 
s midőn Aradon 11-én reggel, a temesvári vesztett csata 
hírére, kérdeztem tőle: hova rejtsük a koronát, hogy az 
osztrák dynastia birtokába ne jusson, és igy a törvényes- 
ség e jelét a nép előtt fel ne használhassa, oly közö- 
nyösséggel, mintha egy protocollum volt volna szóban, 
az felelte: tedd le itt az Aradi várba, s hagyd itt. Pedig 

már futóban volt, s tudta, hogy másnap a vár a muszka 
és osztrák hadsereg által két oldalról körül fog vétet- 
hetni. Ő már akkor fejét teljesen elvesztette, még csak 
azon boszudöfést sem volt képes felfogni, mit a korona 
elvitele által a dynastia ellen intézhet. Pedig akkor még 
mindnyájan azt hittük, hogy a legyőzendett Magyar- 
ország legfölebb az 1848 előtti állapotába tétetik visz- 
sza, és igy a fejedelemnek Sz. István koronájára szüksége 
lesz. Volt idő, midőn a korona birtokáért a magyar királyok, 
ha nem mindent, de sokat, igen sokat készek valának 
megtenni. Elmult volna ez idő bizonyosan? Vagy ha elmult 
volna is rövid időre, nem térhet vissza ismét? A históriai 
jogtérről leléphet-e az austriai ház végképen, s ha nem lép- 
het le, nem a korona annak legmagasb symboluma? Nem 
lehet e korona egy uj alkunak alapja nemzet és király közt? 
Nem elég fontos-e ez arra, hogy amugy könnyedén itt hagy- 
juk, s nem rejti-e magában némi, bár gyönge biztosítékát a 
jövendőnek? De Kossuth már sem nem látott, sem nem 
hallott, sem nem okoskodott, pár óra mulva átadván a 
dictaturát Görgeinek, futott mint a megfélemlett vad. 

Batthyányval én Bem: táborába utaztam Lugosra. 
Itt ismét próbáltam a koronát elrejteni, de lehetetlen volt, 
annyival inkább, mivel 14-ikén odább kellett utaznunk 
Karansebesre. 

Azonban a zavar növekedvén napról napra, s Fü- 
leppet, ki e vidéken kormánybiztos volt, ekkor ismer- 
vén meg, s első föllépéséről őt bátor és határozott fér- 
fiunak képzelvén: ő vállalkozott a vasládát, melyről neki 
azt mondtam, hogy a legfontosb iratokat foglalja magá- 
ban, ipja, Hoffmann egyik bányájában elrejteni. El is 
ment, de visszajött másnap siker nélkül, okul adván, 
hogy lehetetlen volt a bányamunkások figyelmét kike- 
rülnie. Alig hogy előadását elvégezte, mondá, miképen 

egy uri asszony udvarán étetvén, ki jeles honleány, 
a mint az a szekéren a nagy ládát (bár az be volt vonva, 
és szénahalmazzal elfödve) meglátta, azt kérdé tőle: vaj- 
jon abban nem a magyar korona van-e? És Fülepp 
rám tekinte egy tökéletes jesuitai mosolygással, — igy 
akarta tőlem a titkot megtudni, és én akkor kezdtem 
benne kételkedni. 

Karansebesről mentünk Orsovára 15-én (augustus). 
Hadseregünk mindenfelé rakta le fegyverét, az osztrá- 
kok közeledtek, és igy szorittatánk menekedni ki a 
török földre. 

A korona mint egy vampyr faldosta oldalamat. Ki- 
vinni lehetetlen volt, itt hagyni nem akartam, megsem- 
misiteni sem, azonban elrejteni sem tudtam. Végre kö- 
zöltem Batáyhosál helyzetem nehézségét. Ő semmi 
fontosságot nem tulajdonitott a dolognak, s mintha 
egy darab kőről volna szó, hidegen azt felelte: törd 
össze vagy vesd a Dunába. E szerint tőle sem várhat- 
tam segedelmet. 

Végre beláttam, a titok enyim nem maradhat, ha 
kiveszem a koronát 28 jelvényeket, s ugy ásom el egyen- 
kint, elromlanak, sem mint históriai emlék nem marad 
épségben, sem alku alapjául nem szolgálhat, ama rop- 
pant nehéz ládával pedig nem birok , mert azt négy ember 
alig képes helyből. kimozdítani. E szerint nyilatkoztam 
Grimmnek , ki republikánus, Házmánnak, ki jellemszi- 
lárd ember, és Lórodinak, ki becsületes magyar, fölkér- 
vén őket, hogy egy fontos ládát, mely az ország jöven- 
dőjére tetemes befolyással lehet, nekem elrejteni segit- 
senek. Én nem mondtam: mit rejt a láda? ők nem 
kérdezték, és e gyöngédség nekem tetszett részökről. 
A titkot e szerint a levegőég sem hallotta, nyelvünkön 
sem fordult az meg, csak sziveink birták. 


s 


A bánáti s végvidéki harcz következtében sok em- 
ber Szerbiába átmenekedvén, számos ház üresen hagya- 
tott. Egy ilyen ház egyik szobáját választottuk rejtekül, 
és azt mélyen kiásván, a ládát beleeresztettük, fölébe 
tüzet rakván, hogy annak hamuja a föld frissességét elta- 
karja. Ez történhetett aug. 22-én. Másnap siettünk meg- 
tekinteni a helyet, tartván tőle, hogy minden vigyázatunk 
daczára is valaki talán meglesett. Es valóban a föld szi- 
nét féllábnyira megbolygatva és fölásva találtuk. 

Azonnal fölvettük a ládát, szekérre raktuk, és más- 
nap kiválasztottunk egy füzesben, a Valachiába menő 
uttól balra (közel egy elhagyott fahid helyéhez) egy he- 
lyet, és fáradságos munka után a koronaládát két fiatal 
fa közé a földbe beástuk. Biztosan jártunk el az egész- 
ben. Egy a szekeret kihajtotta, addig a többi a vendég- 
lőben, a hol szállva valánk, azokat foglalkoztatta, kiktől 
tartani lehetett. Félóra mulva kiment a másik. Utána a 
harmadik. Végre én, ki cselédeimet az alatt szemeim előtt 
foglalkoztattam. A füzes az elrejtésre igén alkalmas volt, 
mert a mindenféle vad komló és növény körültünk egy 
sürű sátort vont, s hasonló folyó-növényekkel a. füzes 
tele levén, a hozzánk közeledést e körülmény lehetet- 
lenné tette. Azonban nem mulasztottuk el váltva őrködni. 
Miután a munkát elvégeztük, a viz által járni szokott 
földön gazdagon található növény- és faág-hulladékot 
gondosan összehordtuk, vele a földet behintettük, ugy 
hogy azon pontot a többi pontoktól megkülönböztetni 
lehetetlen volt. Áldomásul fogadást tevénk e helyet fel 
nem fedezni mindaddig, mig vissza nem térünk, s mig a 
többiek általam arra fel nem hatalmaztatnak. Grimm, 
mint jó rajzoló, lerajzolta a tájt s nekem átadta a lapot. 

A mit Karger, a feltaláló őrnagy, a temesvári lap- 
ban arról ir, miképen jutott ő a korona helyére, azt 

figyelemmel átolvastam; de benne semmi olyant nem ta- 
láltam, mi őt a rejtekhelyre csak távolról is vezérelhette 
volna. Az bizonyos, hogy azok közül adta fel valaki akorona 
rejtekhelyét, a kiknek róla tudása volt. Beszél ágak meg- 
metszéséről; mi nem metszettünk le ágakat, de ha met- 
szettünk is volna le, négy év alatt ama vizes helyen 
mind azon csonkitás megismerhetlenül kinőtte volna ma- 
gát. Órakulcsot talált ott, — egyikünk sem vesztette el 
a magáét. S ki győzne keresni mindenütt ott, hol valami 
elveszettet talál? A romlott hid alatti tóban valami kapa- 
félét találtak, — mindennapi dolog mezei eszközt mezőn 
találni. : De miértkeresték épen Orsován, vagy miért nem 
Debreczenben, Aradon, Szegeden is? Egész Magyaror- 
szágban miért épen Orsova azon környékét ásták fel 
négyszegelt árkokkal? . . A mi Karger jelentésében van 
elmondva, az mind utólagosan van irva, a mi szembe- 
szökik, azt szembeszökőnek most a korona feltalálása 
után találják . . . 

Aug. 24-én 1849-ben átmentünk a török földre, on- 
nan Viddinbe, honnan én egy halászcsolnakon a várból el- 
illantam. Batthyányt e szándékomról értesitém, s fölhiv- 
tam csatlakozzék hozzám, de ő még reménylt akkor is, 
és nem jött, hanem utolsó reggel, épen midőn Fülepp 
nálam volt, bejött hozzám, és igy szólt: Kossuthnál teg- 
nap a koronát keresték, és meglehet e dologból még 
nagyot fognak csinálni. Te elmégysz, mi itt maradunk, s 
lehet, a korona miatt veszedelemben fogunk forogni. 
Hogy tehát annak áldozatául ne essünk, kérlek, néhány 
szóval tudasd velem a rejtekhelyet. Bántott e felszólitás, 
mert Batthyány addig, mig el nem volt rejtve, nem gon- 
dolt vele, de bántott főleg az, hogy a mit én neki titok- 
ban mondtam, arról ő más előtt kezdett szólani. És Fü- 
lepp, ki nem volt Batthyányval hasonló esetben; mert ő 

az nap velem elutazandó volt, megszólalt, mikép ő is 
ohajtaná azon utasítást birni, mert ő is érintkezésbe jött 
a koronával, s a mint én néhány szóval Batthyánynak 
diktáltam a helyiséget, ő is feljegyzé magának. 

Megérdemelte volna Batthyány, hogy hamis utasi- 
tást mondjak neki, mért adott alkalmat, hogy más is vele 
együtt följegyezze magának; vajmi bánom, hogy nem 
tettem, de én nem birok képmutató lenni, vagy hallga- 
tok vagy igazat mondok. Egyébiránt jelenleg ugy áll a 
dolog, hogy Batthyány ellen gyanakodni több alap van, 
mint gyanakodni Fülepp ellen. Fülepp nyomorog mióta 
künn él, — az igaz, ő képes szerepet évekig játszani, 
ellenben Batthyány amnestiát kért, ő bele merült a pá- 
risi kéjek tengerébe, s a ki politikai becsületét elfelejti, 
mivel nélkülözni nem bir, még pedig nélkülözni éven- 
kinti 20—30,000-rel, nem lehet az feladó, midőn ekkép 
javait nyerheti vissza s évenkint 500,000 francot költ- 
het? Gusztáv testvérének nagy érdekében van ez am- 
nestia, mivel Kázmér után Gusztáv gyermekei örököl- 
nek . . . Azt is látjuk, hogy Kázmér uri lakást bérelt 3 
évre, évenkint 3500—4000 francért, azt gazdagul buto- 
roztatja, utazik, költ, mulat s hirdeti, hogy a politikai 
pályáról végkép lelépett. Avagy ez felszabaditaná, mult- 
jával tökéletes ellenkezésbe jőnie? . . . Én hiszek az ő 
becsületes szavának, és mégis nem feltehető-e minden 
arról, ki amnestiát kér ily hamar és az ő kényelmes kö- 
rülményei közt? . . . 

E hű rajza a korona megmentésének mutatja, hogy 
az megmentetett Kossuth nélkül, sőt Kossuth ellenére. 
Saját fejét féltvén a veszély perczeiben, még e boszuját 
is elfelejté Ausztria ellen. Ellenben alig érzette magát 
biztonságban, tetszett neki, hogy a korona meg vala 
mentve, és még inkább tetszett neki, hogy a világ, mint 

mindent a forradalomban, ezt is neki tulajdonitotta. Eme 
hű történeti előadás után könnyü megitélni, mi hitelt ér- 
demel azon nyilatkozat, melyet segédje Asboth által 
1849-ben nov. 1-én Viddinből a dec. 6-ki 1849. Daily 
News-ban Kossuth közzé tett, hol a koronáról azt mon- 
datja: ,Mia magyar koronát illeti, azt egy ország- 
gyülési bizottság lepecsételte, s ugy adta a felelős 
minister őrizete alá, ki annak biztosságba tételéről köte- 
lessége szerint gondoskodott." Midőn ez iratott, Kossuth 
nem tudta mi történt a koronával, azt neki Batthyány 
csak Kiutahiában fedezte föl, midőn ez észrevette, hogy 
Kossuth" mindenütt tudakozódik a korona után, s lépése- 
ket kezd tenni annak kihozatala iránt, s ő emberei meg- 
választásában mindig szerencsétlen volt, többnyire a ké- 
meknek hitt legjobban. A titok közlése által haszontalan 
kisérletektől akarta visszatartóztatni. I 

Duschek az osztrákoknak bizonyosan elmondta, 
hogy a korona kezembe jutott. Cselédeimet kérdőre von- 
ták, de azok semmit sem tudtak; egy jött velem Orso- 
váig, annak 30.000 pftot igértek, de az sem tudott sem- 
mit. Nőmet is faggatták, de őt efféle veszedelmes titkokba, 
saját érdekében, nem avattam, —- e lapokról sem tud 
semmit, — neki amnestiát igértek és végtelen összeget, 
egy millióig és azon tul. Örültem, ezeket hallván, mert 
láttam belőle, Austriának szüksége van a koronára, és 
igy talán kész leend egykor engedményeket adni a nem- 
zetnek. 

Midőn Párisba jöttem, Fülepp tudomása engem 
nyugtalanitott, mert az kicsikart volt, mert azt tudni nem 
volt azon oka Viddinben, mint Batthyánynak, mert nem 
biztam benne, ez az oka, hogy Telekinek a dolgot elbe- 
széltem. Teleki visszakövetelte a czédulát Fülepptől, ki 
neki azt felelte: ,a czédulát eltéptem, de tartalmát em- 


— 205 — 


lékezetemből ki nem törölhetem. Hogy a szükség ne 
birja őt a fölfedezésre, pénzzel is segitettük, több száz 
francot adtunk és adattunk neki. S három évnél tovább 
megőriztetvén a titok, csaknem örökösnek hittem azt, 
midőn ime jött megtaláltatásának hire. 

Mihelyt telegraphi uton megjött a hir, hogy Orsova 
mellett találtatott meg, azonnal meggyőződtem, hogy az 
nem mese, hogy a valódi korona találtatott meg . . Egy- 
szersmind beláttam, hogy ellenségeim, a capite Kossuth, 
egyenes és titkos utakon a gyanut rám fogják tolni. Min- 
den a mit teszek, nekem csak veszedelmemre válik, a 
legjobb magból is méreg terem. Nem elég, hogy nőm 
szabadságát (mert ezért nem eresztetik ki 15 hónapig) 
veszélyeztettem, sőt vagyonát is, ime mind ez csak al- 
kalmat szolgáltat becsületemben gázolni. Bár szétszórtam 
volna inkább, hatalmamban állott, de azt gondoltam, ha 
alku tárgyaul nem szolgálhat, egykor ha győztünk, mit 
bizonyosnak tartok, jó lesz a nemzeti muzeum számára. 

Én nem Füleppre, de Batthyányra gyanakodtam. 
Azon fontos körülményhez, hogy amnestiát kért, járula 
két körülmény, egyik, hogy ő ez évben, gondolom julius 
végén, Londonban, testvérénél volt, és ez és leánytestvé- 
rök Lutrothné, Bécsben jártak az amnestia sürgetése vé- 
gett. Ime septemberben a korona megtaláltatik! Az ut 
igen egyenes, ha nem világos is, az alku igen természe- 
tes, ha nem becsületes is. 

Mihelyt a hirt hallám, néhány nap mulva fölkeres- 
tem Batthyányt. Én szándékosan nem hoztam elő a ko- 
ronát. Ő hozta elő hidegen, egykedvüleg, hozzá vetvén, 
hogy nem lát benne fontosságot. Hisz ép ez uj alap a 
gyanura, hogy nem lát benne fontosságot, ezen nézet 
mentsége és ösztöne a tettnek. Különben is ő nem re- 
publikánus, tehát monarchista, miből következik, hogy 

bizonyos föltételek alatt nincs meggyőződése ellen a ko- 
ronát a fejedelemnek kezébe visszajuttatni. Egy szócská- 
val sem kárhoztatta a feladást, alig találta a dolgot ér- 
demesnek szólani róla. 

Én föltettem magamban nem felelni hirlapi rágal- 
makra. Összehordták a hirlapi czikkek a magyar emi- 
gransok több neveit, Guyonét, Perczelét, Kossuthét, 
Pulszkyét, enyimet, de mind az üres kapkodás volt. Kar- 
ger, a feltaláló vagy inkább kiásató őrnagy, a temesvári 
német lapban bebizonyitani igyekezék, hogy a priori 
okoskodás és jelstudium folytában jutott nyomába a ko- 
ronának, de hogy az, mit előhord, mind alaptalan, azt 
én itélhetem meg legjobban.. 

Azonban egyszerre csak egy czikk jelen meg a bé- 
csi Soldatenfreund-ban (sept. végén 1853), hol mint hi- 
teles tudósítás közöültetik: ,miképen Kossuth ki akarván 
magának hozatni a koronát, az uj-orsovai várban egy va- 
lakivel összeköttetésbe lépett, mit Kempen megtudván, 
Orsova körül a leggondosabb őrködést rendelte meg. 
Kossuth terve elterjedvén, midőn ,Sz..." (ez initiálét 
sok lap nevemmel egészitette ki) Párisban azt meghal- 
lotta, nyilvánitá: mikép semhogy ama kincs ama gyává- 
nak kezébe jusson, inkább maradjon a hazáé. E szerint 
nem volt más hátra, ,als auf irgend eine Art dem Manne 
nahe zu kommen, der den Willen zeigte, in der Art 
seinem Vaterlande zu dienen." Mikép hajtotta azt végre 
Kempen, nem tartozik ide, elég az hozzá, hogy aug. 
28-ról directe egy irat küldeték Kempenhez, mely a ko- 
rona helyének leirását magában foglalta. Ez tüstént Kar- 
gernek átadatik, ki sept. 5-én Orsovára ért; 7-én az ása- 
tás megkezdetett, 8-án a korona megtaláltatott." 

Ez már több volt mint a mitől tarték. Ilyen ár- 
mányt nem is képzeltem, hogy osztrák lap, katonai és 

igy némileg kormánylap, ily szemtelenül rám háritsa a 
terhet, talán boszuból, hogy én voltam az elrejtő, mit 
Austria tudott, talán alkuból a feladóval, hogy e sze- 
rint róla a gyfnu annál nyomosabban elhárittassék. A 
dolgot a mint elmondva van, hiszem, csak a név nem 
áll, megküldetett a leirás, és a korona ugy találtatott fel. 
Megvihette Batthyány Gusztáv vagy Lutrothné, vagy 
mindenik az illető követség utján megküldhette. 

Tüstént feleltem azon három lapba, mely a Solda- 
tenfreund czikkét fölvette, nevemmel egészitvén ki a 
Sz. betüt. Megjelent feleletem a Kölni Zeitungban, octo- 
ber 5-én, az Allg. Augsb. Zeitung october 7-én csak ki- 
vonatát adta reclamatiómnak (ismételve irtam neki), a 
Pesti Napló is fölvette levelemet, mit szelidebben és 
némi iróniában kellett tartanom, hogy fölvétessék. (Meg- 
jelent october 9-én 1853.) Ime az egyik: 

,A Kölnische Zeitung szerkesztőjének. 

Tisztelt" szerkesztő úr! ; 

September 29-diki lapjában egy czikket közölt ön 
az austriai Soldatenfreundból,.a magyar korona föllelése 
tárgyában. Erre teljes joga:volt. De ön jónak látta a 
czikkben előforduló Sz. kezdő-betüt, bár csak kérdőleg, 
nevemmel egészíteni ki. Ez már oly dolog, mire én önt 
magam irányában följogosítottnak nem tartom, s a mit 
önnek elismert igazságszeretetétől s illemérzetétől nem 
is vártam volna?) E körülmény alkalmat nyújt nekem, 

t) Szerk. jegyzet: A tisztelt, beküldő urral : szemben meg 
kell jegyeznünk, hogy az Sz. betü föltételes kiegészitése Sz(emere?) 
nem tőlünk eredt, hanem mint az egész czikk, osztrák lapokból van 
átvéve. Azt hiszszük, nem lehet kellemetlen neki, hogy ilyes, őt 
illető gyanitásokra figyelmeztettük. Részünkről e gyanitásokat nem 


tartottuk valószinűeknek, s vártuk is helyreigazítását. 
A K. Z. szerk." 

nem hogy az aljas gyanusitást magamról elháritsam, 
mert bár mily kiésiny vagyok is, azon felül állok, hanem 
hogy nyilvánitsam véleményemet, miszerint az, ki a ko- 
ronát följelentette, magyar szempontból, mint magán 
ember: nem becsületes tettet, mint politikai jellem: nagy 
árulást követett el. " Hiába ügyekszik Austria elhitetni a 
magyar nemzettel, hogy az isteni gondviselés ujja ve- 
zette a korona nyomára, senkisem fogja azt elhinni. 
Kétségen felül áll, hogy itt feladó van; de miért tit- 
kolja el Austria annak nevét? Nem fogja-e a jutalom 
előbb-utóbb elárulni a tettest? Sőt nem volna-e köteles- 
sége Austriának: a hű alattvalót az átalános bámulat 
tárgyául megismertetni az országgal? Vagy ha a föladás 
titok pecséte alatt történt, nem ismeri-e el épen azáltal 
maga Austria a tett gyalázatosságát? Nézetem szerint 
koronát csak szabad nép, nem pedig egy kém kezéből 
kellene elfogadni. 

Bellevue, 22. rue des Gardes, 1853. october 2-kán. 

Szemere Bertalan." 

A Pesti Napló közleménye pedig itt következik : 

: — A bécsi , Lloyd" szerint Szemere Bertalan 

a kölni ujságban nyilatkozatot bocsátott ki, melylyel ki- 
mondatik , hogy ő azon helyre nézve, hol a magyar ko- 
rona elásva volt, soha nem nyujtott utmutatást. 

E közleményhez egyszersmind a következő, teg- 
napi napon vett, s egyenesen szerkesztőségünkhez intézett 
sorokat adjuk: 

; na Páris, oct. 2. Szerkesztő ur! Iilő tisztelettel föl- 
kérem a következő sorokat becses lapjába fölvenni. 
Reménylem, nem mondok benne semmit, mi közölhető 
nem volna. F. é. sept. 27-diki lapjában, a , Soldatenfreund " 
után a korona feltaláltatása történetét adván, ön jónak 
látta az abban kitett kezdő névbetüt nevemmel kiegé- 

sziteni. Lehet, ön e névtoldással nekem akarta bizto- 
sitani azon szolgálatot, mit ön, saját helyzetében, ter- 
mészetesen, érdemteljesnek tart. De jellemem ellen 
lévén mások érdemeit elrabolni, ime kinyilatkoztatom, 
hogy sem módomban, sem akaratomban nem vala ama 
szolgálatot tenni. Sőt nálam senkisem kiváncsibb 
ismerni és csodálni ama férfiut, ki ily nevezetes tettet 
elkövetvén: nevét, ugy látszik, ohajtja a köztudomástól 
titokban tartani. Fogadja ön szives tiszteletemet. §ze- 
mere Bertalan." 

Midőn a szerkesztőség e sorokat, a sept. 27-kén e 
lapokba felvett közlés nyomán ide iktatja, szükségesnek 
tartja egyszersmind megjegyezni, hogy a ,Szemere" 
név a Pesti Napló fennidézett helyén nem csupán ta- 
lálgatásból, vagy a kezdő betük szeszélyes, vagy szán- 
dékos kiegészítése folytán idéztetett, hanem egyenesen a 
f. é. sept. 26-án megjelent bécsi lapok után, melyekben 
a , Szemere" név egészen és betüszerint megemlittetett. 

Megvalljuk őszintén, miszerint ildomosnak tarta- 
nók, hogy oly történeti nevezetes eseményeknél, minőt 
a szent korona megtalálása is képez, ily névtévesztő 
conjecturáktól minden hirlap s minden magániró óva- 
kodjék, s várja be a hiteles források megnyilását." 

Ugy látszik, a kormánynak oka volt az ármányt 
annyira nem vinni, talán mivel jobban tetszett neki 
azon szerepet folytatni, mi szerint a gondviselés jut- 
tatta kezébe a koronát, — ezt hirdették lapjai hymnusi 
stylben, — ezért a Soldatenfreund pirongatást is kapott, 
— e megtérést föllépésem módja is eszközölhette; mi- 
ből áll a pirongatás nem tudom, de a Köln. Zeit. octo- 
ber 27. számában ezt olvasom : 

nA Soldatenfreund czimü katonai hetilap, mely azon 
hirt terjesztette, hogy azon .helyet, hola Mn EYB korona 

el volt rejtve, Szemere denunciálta volna: — e hirért 
annyival inkább megrovatott, mivel ezen ügygyel Kempen 
altábornagy urat épen nem helyesen felfogott irányban 
szőtte össze. E szerint most már Szemere ur az osztrák 
kormány által is igazolva van." 

Minden esetre keserves esemény rám nézve. Nem 
hiszem, hogy a koronával kezében (még csak nem is 
fején) , a dynastia állása szilárdabb volna, de véle csi- 
nálhat, okosan, sokat, s vele, kezünkből, egy remény 
és eszköz csúszott ki. Mi személyemet illeti, szomoru 
dolog midőn az embernek magát mindig védeni és iga- 
zolni kell. Aliguid semper haeret. És nem fatalitás 
az, midőn érdemeim látszanak bűnökké válni? Avagy 
kimondhatom, hogy én rejtettem el? Minden tettnek 
csak ártalmait érezzem, dicsőségét, ó ezt nem, de el- 
ismerését sem? Kimondjam az igazat? Ha másképen 
nem, nőm dolgaiban boszulnák meg magokat az osz- 
trákok. . . 

Már midőn először beszéltem Batthyányval a ko- 
ronáról, értésére adám, hogy ha más nem, Kossuth 
" dühe engem nyilatkozásra fog szoritani, s én védeni fo- 
gom magamat nyiltan, őszintén elmondván a dolgot ugy 
a mint volt. 

Pár hét mulva találkozást keresett velem B., és 
ünnepélyesen nyilatkozott, hogy ha netalán felszólalni 
akarnék (ő már ismerte a Soldatenfreundot, én nem), 
öt ne hoznám a dologba, annyival kevésbé, mivel ő be- 
csületére állítja, hogy ő nem a feladó. 

Azt akartam tőle kérdezni: testvérei sem? De ha 
tette a közvetett feladást, és nem meri bevallani, bi- 
zonyosan e tagadást is fogja tenni; hazudni vagy jesui- 
tai fogással takarni el a valót, a közt nincs különbség. 
Ő e találkozáskor elfogultnak s izgatottnak látszott lenni. 

Ha ismerte a Soldatenfreund czikkét, talán bántotta, 
hogy épen rám fogják, ezt még sem akarhatta, ő, mind- 
járt kezdetben, dicsérte a kormány azon fogását, hogy 
az nem feladóról, de a gondviselésről beszélt. Emléke- 
zem arra is, hogy mondván neki ugyan akkor: titokban 
mind ez nem maradhat, a kormány előbb utóbb ki fogja 
mondani, azt felelte: de azt hiszem, ezt az illető bizo- 
nyosan nem kivánja, és volt esze kikötni, — és midőn 
ezt mondá, sajátságos és akaratlan szemhunyoritással 
mosolygott szemembe. Nem csalódom ebben, csupa 
szem és fül voltam, mozdulatainak semmi mozzanata 
és árnyéklata nem kerülte el figyelmemet. Mintha érezte 
volna észrevételem helyességét, mintha belső örömét 
nem titkolhatta volna el, hogy elég előrelátó volt ezen 
veszedelemnek elejét venni. 

Ugyan ekkor alkalmam volt B. igazmondásáról 
meggyőződni. "Tudomásom volt arról, hogy neje a ko- 
rona elrejtéséről, ha a helyről nem is, értesítve volt 
általa. Attól tudtam, kinek azt a grófné emlité tavaly, 
midőn Austriába utazott, s midőn Kázmér neki utasítást 
ada (mit? nem tudom), ha az iránt Bach által kérdez- 
tetnék. Batthyány, mint könnyelmü ember, e  körül- 
ményre már nem emlékezett. Egész ártatlanul kérdém 
tőle: tudott valamit a grófné a koronáról? Felelte: egy 
szót sem. Ime, ez valótlan. Tehát, hogy higyek egyéb 
szavainak ? Hogy épitsek azokra? 

Ő küldte el nekem a Soldatenfreundot később. 
Miért? jóvá akarta tenni, a mit hibázott? mutatni 
akarta, hogy becsületemre figyelemmel van? 5 ki küldte 
neki e lapot? Ő nem gondos ember, nem érdeklik a 
lapok, és elap nincs egész Párisban. Nem Gusztáv eszkö- 
zölt-e ama czikk irását, s nem ő küldte-e neki? Lelkis- 
meretességből nem Kázmér okozta ama , Verweisungot" 

négy hét mulva? Ebben egyébiránt nincs mentség 
rám nézve, mert a kormány, ha szótartó, tartozik titok- 
ban tartani a feladót, s a kéretlen fecsegést tartozik 
meghazudtolni, — ez világos. 

Szóval, gyanum van rá, de itéletet nem merek mon- 
dani. Szomoru dolog, hogy Batthyány Kázmér szavában 
kétkedni kénytelen vagyok, de én nem tehetek róla. A 
jövendő, reménylem, az igazat világosságra fogja hozni. 

Angol lapok kevesbet szóltak a koronáról, legalább 
én nem láttam czikket, mi ama rágalmat terjesztette 
volna. Azonban levelet kaptam Londonból oly egyéntől, 
ki nem épen tartozik, barátaim közé, melyben nyilatko- 
zásra szólit fel, történjék az bárminő alakban. Igy irtam 
az alább következő czikket, melynek inkább értekező 
mint mentekező. értelme van, s melyet octob. 29-ki szá- 
mában az Examiner adott, s october 31-én a Times is föl- 
vett, mi meglepett, igtatva azt mindjárt vezérczikke után. 

Im a czikk magyar forditása : 


"A MAGYAR KORONA. 


Uram, semmi sem lehet inkább helyén, sem talá- 
lóbb, mint a rövid czikkecske, mely ön becses lapjának 
f. hó 8-ki számában, szent István apostoli magyar király 
koronáját illetőleg megjelent. Lehet, hogy a Habsburg- 
dynastiából származott tizennégy koronás király koroná- 
zási irott esküi nem találtattak benn a szekrényben, de 
erkölcsileg mindig a koronával együtt levőknek tekintet- 
tek. A dynastia fölöttébb csalódik, ha azt hiszi, hogy a ko- 
rona ugy jelent meg ismét, mint valami, a minek birtokba 
vétele reá nézve kivánatos vala. Nem! — a korona mint 
kisértet jött vissza, boszuállóan emlékeztetni őt tört es- 
küire, hitszegésére. Ugy jött vissza, mint ama jó angya- 

lok, melyek az igazaknak édes és jóltevő alakban jelen- 
nek meg, de a gonoszokat lángpallosukkal fenyegetik. 

A magyar korona minden más koronáktól jelenté- 
kenyen különbözik. Nem puszta ékszer, melylyel akárki 
fölékesítheti homlokát s király lesz; hanem jegygyürű, 
talizman, melylyel a nemzet el szokta magát jegyezni 
királyával. A középkor, a mythologiai kor leánya, egye- 
sek ugy mint egész nemzetek jogait, különböző képle- 
tekben (fictiókban) szokta személyesiteni; igy személye- 
sitette a magyar nemzet felség-jogát épen c koronában. 
De ebből nem az következik, hogy a ki történetesen 
megtalálja a magyar koronát, már magyar király lehet, 
sem a ki erőszakkal keriti azt kezére; hanem mulhatla- 
nul szükséges, hogy a nemzet saját szabad akaratából 
ajánlja föl a koronát azon fejedelemnek, kit uralkodójául 
választott"). E nélkül a királyság e jelvénye semmi becs- 
csel sem bir; csak olyan miut egy erőszakkal kicsikart 
aláírás. E nélkül a korona föl nem szentelt oltár, s oly 
templom, melyben tolvajok és utonállók végzik a szent 
szolgálatot. 

Bármit hirdessenek az osztrák hirlapok, a magyar 
nemzetet látszattal megcsalni nem lehet. Tudja jól; hogy 
a korona szabadságot, nem zsarnokságot jelent nekünk. 
El fogja ismerni azon fejedelmet, ki a koronával válhat- 
lanul összekötött s benne személyesitett alkotmányos fel- 
tételeket elfogadja, — de azt soha, ki azokat nem fo- 
gadja el. A mi királyaink, a nemzettel szemben, sohsem 
merték isteni jogukat a királyságra csak emliteni is; 


7) Ez nem egészen correct beszéd. Magyarország nem választó 
királyság, még egy uralkodó család körében sem az. Mondani kellett 
volna: mulhatlanul szükséges, hogy a kinek a trónhoz öröklött joga 
van, elfogadta légyen az uralkodás törvényes feltételeit s megkoronáz- 
tassék a nemzet akaratából. ; Kiad. jegyz. 

honnan merithették tehát tekintélyüket, hatalmukat, — 
mint a nemzet saját szabad akaratából. 

A rendkivüli pompa és ünnepélyesség, melyet a ko- 
rona visszahozatalánál kifejtettek, eléggé mutatja mily rop- 
pant sulyt helyez annak birtokára a Habsburg-dynastia. 
Kétségkivül azt hiszi, eltakarhatja a Szent István palást- 
jával a nemzet sérelmeit és szolgaságát, s egy megalá- 
zott ország mély keserüségét. Valóban nem tudná a 
Habsburg-dynastia, miért hozta a nemzetet a korona fel- 
találása valódi izgalomba? Mert azt hivé, hogy a korona 
föllelését a koronázás követendi, a koronázást a fölava- 
. tási hitlevél, a hitlevelet az alkotmány helyreállítása s 
ezt a nemzet szabadsága. Mert szabadság a bűbáj, mi a 
koronának fényt és életet ad; a nélkül rejtett kincs, holt 
aranytömeg csak. Megsemmisitvén a. mit jelképez, a dy- 
nastia a legbiztosb utat választá arra, hogy a babonás 
hitet is megsemmisítse, mely ahoz tapadt még azon ke- 
vesek szivében is, kik attól még reméltek, kik abban 
még biztak. b 

Mondják, a nép hasonló a darab vászonhoz, mely 
türelmesen veszi föl azon alakokat, miket rá irnak vagy 
himeznek. Csalódás. A nép világosan látja, érzi, mire 
van joga és szüksége. Tudja mindenek fölött, hogy szük- 
sége van szabadságra mint a levegőre, melyet belehell s 
mely nélkül meghal. Ha a korona meghozta volna a 
nemzetnek az annyira ohajtott szabadságot, a nemzet ta- 
lán hajlandó lett volna a két eseményben (a korona föl- 
lelésében és az alkotmányban) összefüggést keresni s ta- 
lálni. De ha a korona nem hozza vissza a szabadságot, . 
a nemzet föl fog ébredni s kiveri lelkéből örökre a ko- 
ronához kötött babonás eszméket s hagyományokat, mi- 
ket eddig is inkább hallani szeretett mintsem hitt. S e 
szerint bár a nemzet közvéleményét tekintve, a korona 

feltalálása semmi különös fontossággal nem bir, mind a 
mellett sajnálnunk kell, hogy feltaláltatott, főleg azért, 
mert tanusitja, hogy lehet magyar elég gaz és alá- 
való, hasznot és előnyt huzni magának egy nemzeti 
kincs elárulásából. Mert bizonyos, hogy nem véletlen, 
hanem egy nyomorult áruló vezetett a korona-jelvé- 
nyek föltalálására. Hihetetlen, bármit mondjanak az osz- 
trák lapok, hogy Kossuth lépéseket tett volna a korona 
hozzávitelére és ügynöke, elfogatván, árulta volna el a 
jelvényeket; mert, a mint én tudom, Kossuth a nélkül 
hagyta el az országot, hogy a koronáról gondoskodott 
volna, s futva menekült a török földre, mig a korona 
még Aradon pihent. 

Annyi bizonyos, hogy a korona, mely Buda és Bécs 
utczáin oly pompával hordoztatott körül, a valódi és 
Szent István igazi koronája. Nem útánzat mint némelyek 
hiszik. De annál roszabb a Habsburg-dynastiára nézve. 
Mert mi sulya, mi tekintélye lehet azon koronának, me- 
lyet Ferencz József nem egy szabad nemzet, hanem egy 
áruló kém kezéből kapott? Ha meg engedi magát azzal 
koronáztatni, el kell fogadnia az ünnepélyes cselekvény 
minden következményeit; ha nem fogadja el a kötele- 
zettségeket, melyek a szertartással válhatlanul összeköt- 
vék, a koronának fejére tétele csak üres pompa, a ko- 
rona maga semmi és hatálytalan, mint egy szentefétlen 
ostya. Sőt értéke s az ár, melyen az árulótól megvásá- 
roltaték, átokkal van terhelve, mint azon ezüst pénzek, 
melyekért Judás eladta volt urát és mesterét ellenségei- 
nek. Hiába! Az istenséget, mint egy nemzet szabadságát 
is, sem eladni sem megvenni nem lehet. 

Bellevue (Francziaország) 1853. october 22. 

Szemere Bertalan." 

Hallom, egy német emigráns, a hires M . . . irta 
nekem Londonból, hogy amerikai lapok is közölték a 
Soldatenfreund hirét, s a Kossuth befolyása alatt álló la- 
pok, saját levelezése szerint (pl. a Daily Times) még 
toldtak hozzá. A New-York Tribune-ban elbeszéli ő maga, 
A. P. C. jegy alatt, mint igyekezett elrejteni a koronát, 
mint utazott vele majd Mehadiára, majd Adakalé felé, 
hogy azt elrejthesse, — mi mind merő költemény, ő csak 
azt tudta, hogy Budáról a koronát elvitettem, Aradon 
szólván neki róla, hidegen azt felelte, tétessem a várba, 
ő vagy már elvesztette fejét, vagy nem helyezett reá 
fontosságot, — ámbár mikor a csin tetszett Európának, 
a dicsőséget engedte magára ruháztatni . . . M. ajánlko- 
zott czikkeimet az illető lapokba fölvétetni, de én idő- 
közben már irtam New-Yorkba, s ott TLRRGKZBA és Ház- 
mánt a válaszolásra felhatalmaztam. 

Egy olasz menekült, Lugo, az olaszok párisi kö- 
vete 1848-ban, elkérte utolsó czikkemet, hogy azt egy 
turini lapba beküldje, — s ámbár a franczia lapok a ko- 
ronával nem sokat foglalkoztak, közlés végett, már no- 
vemberben a Siécle-be beküldtem. 

E hónapban érkezett meg Amerikából Lukács Sán- 
dor, egykori kormánybiztos (Győr megyében) "és a ka- 
tonai felszerelés országos főfelügyelője, kinek Házmán 
New"Yorkban, a korona felfedezése útán, mindent el- 
beszélt. 

Üzente általa Házmán nekem, mikép ő a feladónak 
Lórodit (az előtt Eischler) hiszi. Okai: 1. mivel ő mondta 
. meg a rejtekhelyet Kossuthnak is Kiutahiában; 2. mivel 
neki többször előhozta, különösen midőn Amerikába 
együtt utazának, hogy e felfedezés által mind magoknak, 
mind az emigratiónak, a nyerendő jutalom által, nagy 
hasznot eszközölhetnének; 3. mivel ő e titkot nem őrizte 

szentül, hanem azt mindenkinek elmondta Amerikában; 
4. mivel, titokban, egyezkedett Kossuthtal, s tőle kül- 
detést és pénzt (900 dollárt) kapott, Stambulba; 5. mivel 
ugy egyezkedék Házmánnal, hogy onnan selyemkereske- 
dést kezdjenek Amerikába, ily nyereményre megélhetés 
végett szükségök lévén, azonban semmit sem csinált, kö- 
vetkezőleg kellett neki más uton magáról gondoskodnia, 
a 900 dollárt adósságainak kifizetésére forditván még 
New-Yorkban; 6. mivel. könnyelmü és ledér lévén, róla 
ilyesmi könnyen feltehető. 

Lukács maga azt hiszi, a korona Kossuth nyugta- 
lansága és vigyázatlansága által fedeztetett fel, embereit 
nem tudván megválasztani. T. i. ő beszélt Rózsafyval, 
kit többször küldözött Magyarországba Kossuth, s az neki 
azt beszélte, hogy másfél év előtt járván otthon, Mesz- 
lényi őt Esztergamba rendelte, a hol is, a többek közt, 
azt üzente Kossuthnak: ne nyugtalankodjék Orsova 
miatt, minden rendében van, a holmi felvétetvén, más 
helyre elásatott. Csak egyre inti, hogy Figyelmessit a 
maga köréből, szemei elől ne ereszsze el, mivel különben 
sokat árthat, ha elutazni engedi. Rózsafy azonban jó is- 
merős lévén Figyelmessivel, ennek, kit haza utazóban 
Párisban talált, mindent elmonda, sőt neki megigérte, 
hogy Kossuthnak az őt illető észrevételt nem adja tud- 
tára. Rózsafy azt hiszi, Figyelmessi tudta az egész dol- 
got, és ő árulta el. 

Lukács azt vélte, mint Házmán is, a korona elrej- 
tésének történetét terjeszteni kell, csak igy lehet az áru- 
lót felfedezni. Én pedig arra kértem, fölösleges terjesz- 
teni, mivel ez különösen csak nekem árthat, kinek az 
elrejtés érdemem, mert a kormány nőm vagyonán álland 
boszut, miután én hatáskörén tul vagyok. A feladó titok 
marad, mig az osztrák kivánatosnak látja azt hitetni el a 

néppel, hogy a gondviselés magas ujja juttatta kezébe a 
kincset, ha látni fogja, hogy nincs semmi hatása, magá- 
ban ki fog az áruló neve szivárogni. Előbb nem. Ha pe- 
dig Batthyány a feladó, nyilvánitani azon esetben fogja, 
ha érdekében álland az ő tekintélyét megsemmisiteni. 
Mind ezt azonban az időtől kell várni. 

Lukács, ugy látszik, szinte megszünt tartozni Kos- 
suth becsülői közé. Szörnyü együgyünek találta Lórodi 
küldetését, mi abból állt, hogy a szultánnál ő eszközölné 
ki, miképen Kossuth kedvéért, czime s neve alatt, a 
magas porta adna Északamerikának a középtengerben 
egy erős pontot (Malta példájára), honnan az hadi erős 
állást foglalhasson magának. 

Az északamerikai magyarokról sok érdekest be- 
szélt. Ujházy 45.000 hold földet foglalt el, melyből alig 
birt hetet mivelni. Kénytelen volt lakottabb vidékre 
költözködni, hol 380 holdat vett, és még azzal sem bir, 
— most Texasban van. Mondja, ő szedte le tejfelét az 
amerikai rokonszenvnek, s igen egoistának mutatkozott, 
20000 francot tartott meg magának, gazdaságához min- 
dent ingyen koldult, s telhetlensége kielégithetlen volt. 
Ez volt oka a magyarok első meghasonlásának. 

Eleinte ő is magyar eszmékkel volt eltelve. Közel 
Ujházyhoz ő is 12,000 holdat foglalt el. De mihamar be- 
látta hibáját. Elment oly vidékre, melynek közelebb jö- 
vendője van, s ott 270 holdat keritett el, melyet haszon- 
nal adott el. Ha betegsége nem gátolta volna meg ké- 
sőbb, gazdag leendett volna. De tapasztalás közben oda 
veszett mind pénze, mind egészsége. Most mások, mint 
Fejérváry, utána mennek, és bizonyosan fényes ered- 
ménynyel. Sőt ő is, egy hamburgi részére, hat mértföl- 
det foglalt el, az ára 3000 dollár volt, az uj vasut rög- 
tön felszökkentette a földek árát, s most, két év mulva, 

32000 dollárt igérnek azon embernek, ki Hamburgból 
meg sem mozdult. Annyiban örvend neki ő is, mert fá- 
radsága jutalmául 2000 dollárt kiván tőle, mit, ha más- 
képen nem, pörrel is meg fog nyerni, i 

Különös, mi sors vár az emberekre a számkivetés- 
ben! Házmán, Buda város főjegyzője, országgyűlési kö- 
vet, ministeri osztályfőnök, a tudomány és hivatal em- 
bere, leczkéket sem kap latin, német, franczia nyelvből, 
és az expositio alkalmával, . Lukácscsal társaságban, cos- 
moramát állítának a kristály-palota körül, hol néhány 
száz bolt s mutatvány támadt. Eleinte jól ment, volt nap, 
vasárnap, melyen 60—80 dollárt vettek be, ugy hogy 
3000 dollárt kináltak a vállalatért.. Nem adták. Történik 
azonban, hogy vasárnapokon minden mutatványok (a 
kristály-palota körül) eltiltattak, s ime megszünt minden 
kereset, ugy hogy 400 dollár veszteséggel valának a vál- 
lalaton tul adni kénytelenek. 

Lukács mell-betegségben szenved, nehezen szólhat, 
köhög, bajjal lélekzik, sápadt, gyönge, — az orvosok 
utasitásából megy déli Francziaországba, hol melegebb 
éghajlatot keres. Alig hiszem, hogy valaha még láthassam. 


November—december. 


Megjelent Examinerbeli czikkem a L/Opinione lap- 
ban is, mely megjelen Turinban (lásd a nov. 22-ki 
számot). 

Teleki Genfből megérkezett. Reménye nagy van, 
bár nekem nem mondja, mivel nekem nincs, és ő min- 
dig ahhoz módositja beszédét, a kivel beszél. De Al- 
mássy irta nekem, mi vérmes reményeket táplált kezdet 
óta, ide jőni csak azért késett, mert akart is nem is 

Londonba menni, s nem tudta, vajjon czélszerü-e Kos- 
suthtal találkoznia, ki magasb körökben sehol nem ked- 
veltetik. Ide jővén, régi ismerőseit sorba járja, kezdve 
Napoleon Bonaparten, Jerome fián, ki szólt neki Kos- 
suthról is, mondván: oktalan ember lehet, ki politikai 
megbizást olyan embernek ád mint Bangya, ki, köztudo- 
más szerint, osztrák kém, s mint ilyen mutatta be magát 
a policziánál is, midőn a befogatást másképen nem tudta 
kikerülni. Teleki, szerencsétlen modoránál fogva, igye- 
kezett elhitetni, hogy Bangya nem lehet a Kossuth meg- 
bizottja ámbár bizonyosan tudja, hogy az. Mondá ne- 
kem, hiában csak kimélni kell, — ő mondja ezt, ki ót 
jobban gyűlöli és inkább megveti mint bárki más. E ha- 
tározatlanság teszi Telekit haszonvehetetlenné, örökké 
hajlong a nagy. világban, mindig alkalmazkodik, szünte- 
len mosolyog és finomkodik, bizonyos, hogy mint követ 
sem lépett fel soha erélyesen, mint föllépni kellett volna 
egy forradalmi követnek egy forradalmi kormánynál, — 
ő a cabinetben akarta a dolgokat elvégezni, holott neki 
a közvéleményt, a törvényhozási gyülést kellett volna 
megnyernie, és ez által kényszeriteni a kormányt a cse- 
lekvésre, miután a kormánynyal magával végezni nem 
birt. Milliókat kellett volna költeni a lapokra, a legte- 
kintélyesebb irók tollát kellett volna megvenni, — az ő 
két kis brochureja egy sohaj volt a vészben, különben 
is Cicero pro domo sua lévén, hitele oly nagy nem lehe- 
tett mint milyen leendett franczia iróké . . . Kérdeztem, 
elmegy-e Cavaignachoz? Nem, felelé, mert ő talán meg 
is ijjedne engem meglátván. Felelém neki: az ő állása 
oly tiszta s biztos, hogy ha nem inkább magadat aka- 
rod kimélni, őt félteni nem szükség . . . Igy szokta Te- 
leki önmagát ámitani. 


2 HN ez ü 


Vetter átjött Amerikából, ha kap illő alkalmazást, 
menend keletre. Ő Kossuthtal összeköttetésben volt még 
1852-ben is, ki által Olaszországba küldetett . . . Azon- 
ban meghasonlottak, és most gyűlölik egymást. Vetter 
azt kérdé tőlem, ha történnék, hogy egy hadsereg élén 
Magyarországba nyomulhatna, mit kellene cselekednie? 
mert ő Kossuthtal soha nem akar együtt menni, hanem 
velem és másokkal, kik hozzánk csatlakoznak. Értekez- 
vén vele, belátta ő is, mikép arra, hogy Magyarország- 
ban munkálkodhassunk, alig van kilátás, a föllépésre tehát 
csak az alapot kellene megvetni. Eddig Kossuth volt 
Magyarország egyedüli képviselője, ez az oka, hogy az 
európai vélemény organumai által annyira kiméltetett, 
benne a magyar ügyet kimélték. Megszünik ez ok, ha 
támad egy párt, egy testület, mely Kossuth autokratai, 
caesari igényei ellen fellépvén, demokratiai alapon mint 
Magyarország képviselője jelen meg. Bármi sokat 
nyert Kossuth azzal, hogy maga volt eddig az, ha az 
első rendü nevek összefognak, bizonyosan összeomlik 
hitele, s Európa és Amerika demokratái azokkal fognak 
szövetkezni, kik diktátori igény nélkül, demokrata elven 
foglalnak el álláspontot. Sőt azon kormányok is, mint a 
franczia és piemonti, melyek egy adott esetben Austria 
ellen menni készek, szivesebben fordulnak hozzánk, mint 
hozzá és Mazzinihoz, kik által untalan háborgattattak . . . 
A kérdés az, össze lehet-e hozni egy kalap alá azokat, 
kik, bármi okból, s bármi időszak óta, Kossuth viseletét 
nem helyeslik? Ha három volt minister, ha két altábor- 
nagy, ha három tábornok, ha két követ, ha a képviselő- 
ház elnöke, ha az ideiglenes kormány tagja . . . ellene 
fellépnek, e tekintélyek ellen ki merné Kossuthot vé- 
deni? Mindent kifejtettem neki, Vetternek, előadtam a 
módot és utat, én nem kezdek semmit, én könyvben 

mondtam el véleményemet Kossuthról, sem időm, sem 
kedvem tovább űzni a dolgot, de különben is csak ár- 
tanék az ügynek. 

A dolog némileg meg van kezdve Amerikában. 

Ott egy magyar lapot alapitott Kossuth, Kornis K. 
neve alatt (,A magyar számüzöttek lapja"), melyet test- 
vére, Meszlényiné igazgat. Czélja volt az  emigratiot 
Kossuth körül összetartani. E laphoz irt ő (lásd 5-ik sz. 
nov. 18-kán) egy felhivást, de név nélkül, melyben a 
magyarok keletre hivatnak, Kossuth gondoskodik min- 
denről, egy föltétel alatt,  zászlójához hűséget: es- 
küdni. 

Erre a new-yorki magyarok (60—70) gyülést tartottak, 
melyben ámbár jelen nem voltak, Mészárost elnökül, Vettert 
alelnökül választották (melléjök egy comitét), és kijelen- 
tette később e comité: hogy nem személynek, de az 
ügynek kiván szolgálni, és. igy egyes személyhez magát 
nem köti; továbbá, hogy az exiliumban választott kor- 
mányt nem ismer el, sőt ha az, mely már az országban 
lemondott, s most magát ujra annak adja ki, az épen 
nevetséges , mert lémondott akkor midőn volt mit kor- 
mányozni, most midőn nincs ország, akkor kezdi ma- 
gát annak nevezni, — de különben is e kormányt, t. i. 
a Kossuthét, az emigratio sem nem választotta, sem el 
nem ismerte. Alá van irva: Mészáros, Vetter, A. Mik- 
lósy, A. Grisza. 

Erre felelt a magyar lap, miből duellumok követ- 
keztek a szerkesztők és az ellenpárt hivei közt, egyike 
azoknak vonakodván kimenni, megkorbácsoltatott, és 
igy a lap is megszünt , — ámbár Csernátoni mint uj szer- 
kesztő Kossuth által legujabban oda küldetett. 

Mind e mellett is aligha fog menni a dolog. Teleki 
már is arról beszél, Kossuth mellé adni egy comitét, 

s őt az által korlátolni. S midőn azt mondók neki : 
ám szólitsa fel, vajjon kész-e dictátorságáról lemondani, 
s kérjen határozott választ, azt felelte: erre nem igen 
fogna felelni, de el kellene hozzá menni, és élőszóval 
végezni vele. Mind ez nem egyéb, mint oldalgás, Te- 
leki részéről, ott a hol a dolog áll, ez méltóság kérdése is, 
fel kell hivni Kossuthot, és neki ünnepélyesen kell nyilat- 
koznia , elismernie, hogy eddig mint bitorló járt el; élő- 
szóval ezt vele végezni lehetetlen, minden esetre arra 
Teleki nem alkalmas, nem mondom, hogy ha megha- 
ragszik, Kossuthot párbajra nem hivja, igen, párbajban 
a dolog végződhetik, de eredményben nem. 

Vetter mondja, hogy midőn 1852-ben Olaszországba 
utazott, tőle Kossuth irásbeli esküt kivánt, hogy sze- 
mélyéhez és zászlójához hű fog maradni. Valóban, ennek 
semmisem hiányzik a koronán kivül, bir a fejedelmek 
minden hibáival, még azzal is, hogy ő esküjét nem 
tartja meg, de a máséban bizik. — A párt ellene most 
eldöntő lehetne. Elvégre is mindenki azon hitre tér ált, 
mely enyém, és azon nézpontra, melyből brochure-ömben 
kiindultam. Midőn Kutahiából kiszabadult és Angliában 
oly fénynyel fogadták, minden, hódolt neki, minden, 
kivülem. Azok egy része most eltágult tőle, más része 
szidalmazza mint a leghiúbb és legdicsvágyóbb embert. 
Vukovics dühös ellene, Thaly, e régi szolgája, szinte, 
Perczel azonkép, Klapka nem akar vele menni soha, 
Czecz sem, Katona sem, Vetter és Mészáros ellene föl- 
léptek, Almássinak soha sem kellett, de őt magával 
rántotta a tétlenségbe Teleki ingadozása, ki fél éven- 
kint egy-egy semmit jelentő levelet szokott Kossuthtal 


csak jutalmát nem huzta bátyja Gusztáv által, ki hű 

osztrák jobbágy, legalább oda mutat az, hogy 4000 fran- 
kos szállást fogadott, minek butorozása 20—25,000 francba 
kerül. Eszterházy P. kért szinte amnestiát és kapott is, 
- elis utazott. Ugy látszik, a mágnásokból ki akarják 
az emigratiót pusztitani, hogy rang s grófi név ne adjon 
neki fényt. Hátra van még néhány, Andrássy, ki végre 
is egy jó. házasságot tesz, és nejével megy haza, — 
azt mondván, a mit mond Batthyány, hogy nem akar 
többé résztvenni a politikában; hátra van Teleki, róla 
hiszem, ő kiállja a sarut, — Jósika is, kit politikai jám- 
borsága miatt bátran haza ereszthetnének. Gr. Vas §. 
expatriálta magát, Californiában telepedett meg. Teleki 
Sándor is kün marad, nem. elvből, de ő azelőtt is min- 
dig külföldön barangolt, anyja s apja él, és bőven 
ellátják pénzzel. A kik amnestiát kértek: s illetőleg 
kaptak: Batthyány István, Bethlen 0O., Csáky László, 
Eszterházy Pál, Batthyány Kázmér. — Schmidegg eladta 
mindenét, és kijött önkényt, beteges, napjai meg van- 
nak számitva. Bethlen Gergely, valaha Bécsben az 
udvar körül nyalakodott, később Kossuth oldala mellett, 
czifra huszár ruhában, mint segéd vagy huszár, Ameri- 
kában negédeskedett, most itt tengődik. 

. . . Dembinski gyakran jár hozzánk. A Czartoriski 
párt, mely a fejedelmekkel, Kossuthtal, a demokraták- 
kal váltva coguettiroz, őt megcsalta, és a keleti expe- 
ditióból kijátszta, nem őszintén, de ravaszul. Ezért ő 
elégedetlen és boszus. Utálja Zamoiskit, Czartoriski 
jobb kezét, kit egyébiránt sokan utálnak . . . Dembinski 
nekem egy jó adomát mondott el Miklós ezárról. Midőn 
1849/50-ben, szóval a magyar forradalom bevégeztével, 
Ferencz József Varsóba ment, s utja Sobieski szobra 
mellett vezette el, rá mutatott, mondván: ime Austriá- 
nak első megmentője, és Miklósra: ime a második. Mi- 

dőn 1853-ban Olmützben Miklós nem tudta Ferencz 
Józsefet czéljainak, a keleti ügyben, megnyerni, onnan 
visszatérvén, s szinte Sobieski szobra mellett menvén el, 
mely a Belvedere előtt áll, kisérőihez fordult, s mondá: 
ime ott van az egyik szamár (Narr), itt a második (ma- 
gára mutatva). 

Tudni kell, hogy 1849-ben az orosz cabinetben két 
párt volt, s egyik azt vitatá, nem kell segiteni Austriát, 
mert az Oroszországnak mindig ellensége volt, és min- 
dig ellensége lesz. 

Másik, a mit Miklósról beszélt, ez: midőn Paskie- 
vics ama hires levelet irta, neki Magyarországból, mely- 
ben mondá: ime Fölséged lábainál fekszik Magyaror- 
szág, másnap a czár Tedeumot tartatott, és egyszerre 
mindennek bámulatára, kilép cabinetjéből kozák unifor- 
misban, kalpagjánál egy rémitő hosszu tollal, s igy szólt 
kisérőihez: nemde uraim, hogy Európa kozák? — ezé- 
lozván Napoleon hires jóslatára, hogy 1850 körül Eu- 
rópa vagy respublika vagy kozák lesz. 


Dinám september 26.—december 3-ig sokat szenve- 
dett névralgikus fájdalmakban, egészen megfogyott, rég 
nem volt ily rosz ősze; december 8-án a hidegvizkúrá- 
val felhagytunk, és mentünk Dr. Crimotelhez, ki a cou- 
rant-électro-magnétigue-el gyógyit egy uj rendszer sze- 
rint, és ki, mint lelkismeretes orvos, a szembaj miatt, 
Dr. Deval szemorvoshoz vezetett, ki a bécsi Jáger ta- 
nitványa. Ez igen határozottan nyilatkozott,  mond- 
ván: nem Isten, hogy bizonyost mondjon, hanem ala- 
pos reményt adott, sok hasonló esete lévén, és rendelt 
elég erős orvosszereket, miknek hat hét vagy két hó 
mulva hatásukat meg fogjuk látni. Azonközben Cri- 

motel alkalmazza a magnetico-galvanic erőt, hetenkint 
3-SZOT. 

December 8-ka óta végig Dinám keveset és ritkán 
szenvedett, az uj gyógymódnak a következménye-e, 
vagy csak szünet a korábbi szenvedések dühe után, 
nem tudnám megmondani. 

Nagy öröm ez, ime öt év óta ez leend az első tél, 
melyben Dinám nem fog betegágyban kinlódni, hanem 
élvezni fogja az örömeket, mikre a számüzöttek számit- 
hatnak. 

Azóta én is jobban haladok munkámban, a nem- 
zetiségi kérdésről, de a felén nem sokkal vagyok tul, s 
a legnehezebb rész ép most következik. Nem kétlem 
azonban, e télen bevégzem, s tavaszkor megjelenhet, 
ugy is előbb be kell várnom a keleti ügy kifejlődését, 
talán az én theoriám alapján fog megoldatni. Ha igen, 
elkéstem; ha nem, munkám annál korszerübb lesz, a 
nemzeti alapon kivül nincs más megoldás; van meg- 
nyugvás, de az nem lehet tartós . . . : 

E szerint a jelen év minden tekintetben  sze- 
rencsésen látszik bevégződni, nagyban ugy, mint ki- 
csinyben. 

Nagyban a kitörendő háboru vigasztal. Muszka- 
ország lakolni fog bűneiért, s ha Austria vele tart, bi- 
zonyosan halomra fog döntetni. E háboru lokalis alig 
lehet; s ha európai lesz: megindítása függ a fejedel- 
mektől, de vezérlete nem. Hihető, hogy mint az 1848-ki 
népmozgalomnak a fejedelmek vettek hasznát, ugy 
most a fejedelmek veszekedéseiből a haszon a népekre 
háramlik. 

Kicsinyben is mosolygóbb alakot ölt magára életünk. 
Ama sötét borulat,. Dina betegsége, kezd távozni, 24 
nap óta feje szabad, s ha bár nem tudjuk is, hogy vaj- 

jon e javulás állandó marad-e, örömünk kibeszélhetlen, 
benne egy uj élet hajnalát látjuk. 

Ez állapot nekem is időt és kedvet ád tanulmá- 
nyaimat folytatni, nem kell mindig hallgatóznom fél fül- 
lel az ajtó felé, s föl-fölriadnom minden fájdalmas kiál- 
tásra és nyögésre. 

Néha vendégeink is jőnek Párisból, kik mint a 
méhek , friss ujságokkal megterhelve jőnek, s az ilyen 
napok elég vigan röppennek el. 

Mig én dolgozom napközben, Dina és Jolán zon- 
goráznak, este, ha nincs látogató, regényeket olvasok 
nekik. 

De legfőbb örömet nyujt nekünk a két gyermek, 
Mari és Irén, az hét éves, barna, eleven mint a szikra, 
eszes mint egy démon, ez 20 hónapos, szőke, szelid, 
mint a hold, finom, gyönge mint a leggyöngédebb vi- 
rágka, azon kecses korban, midőn mindent ért s keve- 
set beszél is, midőn már járni kezd, örül, kiván, ugrál, 
játszik, félig egy okos lény, félig egy betanitott mű- 
bábu. . . . 

Vele töltjük el a nap legnagyobb részét. Ebédnél ő az 
asztal öröme, este órákig mulattat a kandalló elébe te- 
ritett szőnyegen, reggel ágyunkba veszszük, magamra 
ültetem, s majd kiugrik bőréből, ugy örvend az elébe 
rakott képeknek. i 

Igy egészségesek lévén, az öröm egy világát talál- 
ván fel gyermekeinkben, s meg lévén mindennapi 
kenyerünk is, semmink nem hiányzik — a hazán kivül. 

1854. 


Január. 


Az egészség az embert türelmetlenné teszi. Meg- 
szünvén Dina fájdalmai, neki nem elég az, hogy egész- 
séges, akarna Párisban lenni. Igaz, hetenként háromszor 
kell bemennie az orvoshoz, az electricitas miatt, s a hi- 
deg nagy, szokatlan lévén, ez neki alkalmatlan és fá- 
rasztó, azonban ez inkább ürügy semmint ok. Másrész- 
ről az is áll, hogy már eleget szenvedett, miért ne él- 
vezzen örömet akkor, midőn ment a fájdalmaktól, ki 
tudja meddig lesz szabad, e vágy olyan mit bajos el- 
lenezni. Minden esetre megkérdeztem az orvosokat is, 
s különös, mások mindig falura küldtek, ezek pedig 
azt mondják, nevralgiában még jó ha a betegnek al- 
kalma van szórakozni. E szerint az orvosok is ellenem 
nyilatkozván, — bár igen-igen kedvetlenül, végre meg- 
egyeztem a városba költözködésben, kivált miután egy 
ismerősünk , Mme. Ch. Reybaud (az iróné) szállása ajánl- 
tatott igen jutányosan, t. i. 5 szoba, teljesen butorozva, 

havonkint 100 frankért. A miért én nem akartam a 
városba menni, annak oka volt mivel tartottam tőle, 
hogy Dina a városi levegőben a fejfájdalmakat vissza- 
kapja, továbbá, hogy mulatságokba vágyván szemeit 
meg fogja erőtetni, magamra nézve rösteltem az örö- 
kös hurczolkodást, és tudtam, hogy munkámban e hely- 
változtatás hátra fog vetni. De e két utolsó tekintet 
másod rendü volt előttem, és igy azt könnyü volt fel- 
áldoznom fontosb tekinteteknek. Január 22-én Párisba 
beköltöztünk, ismét azon házba, hol már laktunk, 12. 
rue Boursault, 3 szoba volt földszint, az utczára, a 
konyhával, 2 szoba a 2-ik emeleten, az udvarba, a hol 
háltunk. 

De mi Bellevueben nem untuk magunkat. Nem 
nyugtalanitott Páris szomszédsága, nem ingerlett ama 
sok csoda és élv hirdetése , mikkel a hirlapok tömvék 
naponkint. 

Én ha olvashatok, nem fávának más mulatságot; 
Dina annyi dolgot talál háza vitelében, s gyermekei 
közt, hogy nincs ideje hiu időtöltésekre gondolni. Hozzá 
járul, hogy látogatók sem hiányoznak, kapunk s kül- 
dünk leveleket is, zene is vesz el tőlünk egypár órát, 
közös olvasásra is szentelünk néhányat, s a mi ezen felül 
marad, az kevés a gyermekekkel játszani. 

A gyermekvilág az különös egy világ. Távolról 
nézve hidegen hagyja a lelket, de a ki egyszer belelép, 
azt elnyeli. A gyermekekbe az ember valósággal bele 
bolondul. Én most tapasztalom ezt. Midőn Mari ki- 
csiny volt, napam is velünk lévén, ő, Dina s a dajka 
annyira körülvették , hogy én hozzá sem juthattam, 
különben is a hivatalos élet nem engedett időt ilyesekre. 
Ezért akkor nem éreztem mi báj van a gyermekéletben, 
De most közgondok nem nyomják lelkemet, nincs annyi 

cseléd szolgálatunkra, szegény napamat a sir födi, Di- 
nám beteges volt gyakran, igy a dajkán kivül én fog- 
lalkoztam Irénkével legtöbbet, reggel, mig a dajka 
öltözött s tisztogatott, nálam és velem feküdt, ölemben 
játszott, napközben, kivált midőn Dina beteges volt, 
nálam mulatott, ő jött utánam a kertbe, midőn regge- 
lire hivtak, ő jött elémbe ha a vasuton megérkeztem, 
első szava reggel, midőn felébredt, papa volt, ő volt 
azon madárka, mely engem álmamból  fölébresztett. 
Tavalyi szállásunkon ablakom a kertre nyilt, s midőn 
ő oda a dajkával lement, a lombok közül, mint egy 
bimbó nyujtotta ki fejecskéjét, és addig kiabált, mig 
az ablakból ki nem néztem, s nem kezdtem vele ját- 
szodni. Mindig ijesztgetnem kellett, és ő viszont engem 
ijesztgetett, s este tartanom az ablaknál, midőn a hold 
és csillagok feltüntek, miket ő ,bon dieu"-nek nevezett. 
Alig akart tőlük elszakadni, mintha vágyott volna felé- 
jök, ő angyalka volt, s az emberi elme szereti ama 
fényes lakokat az angyalok hazájának tekinteni. , 

Midőn fölébredtem első örömem volt szavát hallani, 
midőn Párisba mentem és onnét megérkeztem, első pil- 
lanatom őt kereste, ha a vasutnál nem várakozott rám, 
bizonyosan az ablakból tekintett ki, s fejlógatásaival 
ijesztett és köszöntött. Dajkáját minden pillanatban 
kész volt ott hagyni, ölembe meghunyászkodott, mint 
egy galambka, vállamra feküdt, arczát arczomra fek- 
tette, s kicsinyded kezével képemet simogatta, mondván 
édesen csengő hangjával: ,aj aj papa", — ó mi édes 
hang, s mi puha kéz volt az, soha nem okozott szi- 
vemben a szerelem édesb és boldogitóbb érzést. — 

Reggel egy órát nálam az ágyban tölte. Hasamra 
mint egy trónra ültetém, s elébe terjesztém a bádog 
katonákat, miket ő dada (soldat)-nak nevezett, s kö- 

zülök mindig a dobost (planplant), és a sipost ke- 
reste ki. Aztán az imádságos könyvet kérte, mely tele 
volt szent képekkel, legjobban szerette a sainte Vicr- 
get, egy kis képet, melyben Mária ölében a kisded 
Jézust tartá, és egy fekete Máriát, mit ő dabel (diable)- 
nek nevezett. De ismerte valamennyit, kiküst (Fran- 
ciscüs-t), és a többit, és mindeniket nevén hivta, és 
nem nyugodott mig azt, a melyet kért, elő nem keres- 
tük neki. 

Aztán, midőn kimulattuk magunkat az ágyban, 
ment mosdani és öltözni; mi gyönyörü volt meztelenül, 
mint egy tökéletes viaszbaba, testén egy folt nem volt, 
s bőre finom mint a legpuhább bársony, szerelmes lett 
bele minden ki megtapintotta. 

Mint alakában kicsiny, finom, gyöngéd volt, ugy 
akaratában szelid, vágyaiban csendes. Keveset evett, 
ételt mit sem, még most is szopik, a 20-ik hónapban. 
Nem akarjuk elválasztani, testi étek után nem vágyván, 
jele, hogy hagynunk kell az emlőn, mint a gyümölcs 
hagyatik a fán mig meg nem érik. Ha elébe raktunk 
kalácsot, kenyeret, hust, rizst, a nagy darabokhoz nem 
nyult, mindig a legparányibb morzsákat választotta ki, 
mint a sárga kanári madárka, kicsinyded ujjaival egy- 
másután csipkedte fel, mint ugyan annyi atomokat, más 
gyermek ujjai nem voltak volna képesek ama parányo- 
kat megfogni és felszedni. 

Egy idő óta keveset alszik, alig egyszer napköz- 
ben, mindig ébren van, mindig játszik, minden moz- 
gása bájos, örökké mosolyog, soha aem komor, szeszé- 
lyei nincsenek, szemei igen értelmesek, és néha oly 
pajzánon mosolyog ránk, mintha e gyermekalakban egy 
öntudatos ész laknék. Ilyenkor a gyermek-jézus jut 

eszembe , kiben, a festők szerint, a tökéletes ártatlan- 
ság a tökéletes értelemmel párosult. 

Haja szőkére vert. Fejének alaka tökéletes volt. 
Homloka sima és nyilt, mint a legszebb gyermekszoboré. 
Szeme nagy és szelid, mint a nyári ég, melyet szokat- 
lanul hosszu pillák árnyékoztak be. Orra enyimhez és 
Mariéhoz hasonlitott, mi gyermekarczhoz igen jól áll. 
Szája csöpp, mint egy oda csöppentett piros festék, 
melyből tizenkét fejér fog fehéren ragyogott ki. 
Termete kicsiny és finom volt, de aránylag elég kö- 
vér, tagjainak mint kezének és lábának, és azok ujjai- 
nak parányisága s tökéletessége mindenkit bámulatra 
ragadott. Sokszor csodálkozva kérdeztük magunktól, e 
bábu alakból egy ember fogja magát kinőni? E lábak- 
ból s kezekből láb és kéz lesz, mint a mienk? S 
nagyban oly szépek lesznek azok, mint kicsinyben szé- 
pek ? Szinét azon fehér rózsa bimbókéhoz hasonlitha- 
tom, melyeknek virágleveleit egy piros lehellet lengi ált. 

Senki nem látta őt, hogy egyszersmind meg nem 
állt és nem bámulta volna. Mi boldog volt anyja, és 
mi büszke, néha szinte szemrehányást csinált magának, 
hogy e gyermekében szive felfuvalkodott, mi Istennek 
kedves nem lehet! 

Délután a dajka sétálni vitte a faluba, gyakran 
vitte egy öreg emberhez, Charpentier nevühöz, egy 85 
éves agghoz, kinek fehér szakálla hosszan hullámzék le 
mellére. Már messziről röpkedett Iréne, ha a kert felé 
közeledtek, s ő oly boldog volt mint az öreg, ki órá- 
kon ált játszott vele, énekelt, tánczolt neki, — a böl- 
cső és a sir összeölelkeztek. 

Barátaink közül sok Irénke miatt jött gyakrabban 
hozzánk. Szelid lévén, mint virágszálat lehetett adni 
kézről kézre, a kinek tetszett az tüzhette ölére mint 

egy bokrétát. Bizalommal engedte át magát minden- 
kinek, mint egy szelidült galamb, mely vállról vállra 
ugrál, félelem nélkül. Kezeit, melyek kövérek valá- 
. nak, mintha fel voltak volna fúva, engedte sőt nyujtotta 
csókolni, ha kértük, ujacskáival fügét hányt, de mely- 
nek hangja természetesen nem volt, midőn azt mondtuk 
neki: fais la coguette, szemeit behunyta és fölnyi- 
totta leirhatatlan andalitó kecscsel, ha azt kivántuk : 
montre le poing öklöcskéjét összeszoritotta, hogy ábrá- 
zata bele szinte elvörösödött, mondott minden szót, de 
a szónak csak végét mondta, igy után mondta az egész 
imádságot (notre pére — ére, gui est aux cieux — 
ieux, . . . gue votre volonté — té, soit faite — aite... 
notre pain — pain... etc.), szóval, lehetetlen képzelni 
engedelmesebb, mimelőbb, kecsesebb, derültebb gyer- 
meket. Azt hinném, a szüléi szeretet ámit s vakit ben- 
nünket, ha bele nem szerelmesedett volna minden a ki 
ismerte. 

Ebéd után zongorázni kellettneki, de nem kedvelt 
minden darabot, csak azon egypár darabon tánczolt, 
mely neki tetszett. S mig anyja azt nem játszotta, nem 
volt nyugodalma, addig kiabálta tajtaj, mig az övét 
nem játszotta. Ebéd előtt egy óra és egy ebéd után 
neki volt szentelve. Ő kiabálva hitt ebédre , s én el- 
elbúvtam és megjelentem, az igy ment félóráig is, ebéd 
után ő vele a csemegét (dessert) játszottuk, fejemre 
ültettem, körülhordoztam mint egy virágkosarat, csinál- 
tam vele mindenféle forgásokat, s ő nevetett oly jó 
izüen, hogy mind neki mind nekünk szemeink könnybe 
lábadtak. Ha a gyermek sir az nekem természetesnek 
látszik, miért, okát alig tudnám adni, talán mivel a 
gyermeknél test és lélek rabállapotban van, ellenben ha 
nevet, ha kaczag a gyermek, az nekem oly különös, 


ilyenkor egy öntudatos elmét képzelek a gyermekalak- 
ban, mintegy várom, hogy lehull a külső hüvely s egy 
kifejlett szellem lép elő belőle. 

Szegény Irénke, betegségben fogantatott. Dina 
csaknem a halál révén volt 1851 végén. Midőn a világra 
jöve, Irén kicsinyke is volt, és nem csodálkoztam volna, 
ha nem él meg. Azonban napról-napra fejlődött, mint 
a virág, mely egy pocsolya szélén buv ki, s a harma- 
tok özönében tisztára mosta magát. Egy vesző félben 
lévő, s megtalált drága kőhöz hasonlitott ő. Ha igy 
halad folyvást, még szebb leend Marinál, ki szép és 
kecsteljes gyermek. Egymás mellett fognak állani mint 
két rózsaszál, az egyik barnapiros, a másik fehérszőke 
szinében. I 

Azelőtt, ha én tanulmányaimba merültem, nem 
szerettem, ha valaki által háborittattam, bárki legyen 
az. Irén jöhetett bármikor, mindig mosolyogva men- 
tem elébe. Dajkája, egy tapintatos személy, látszott 
ezt észrevenni, s naponkint többször meglepett, akár 
voltam legyen a kertben, akár szobámban. De nem is 
lehetett mosoly nélkül fogadni Irént, minden komoly te- 
kintet sértette volna. Testileg és lelkileg oly gyöngéd, 
s finom volt ő. Durván sem szólni hozzá, sem illetni őt 
nem lehetett. Illatból és fényből látszott szövetve lenni 
egész lénye, melyhez csak bársony puha ujakkal szabad 
volt nyulni. Nemcsak mi, háziak, mindenki igy bánt 
vele. Hogy ezt érezze bárki, elég volt rá pillantani. 
Hangja oly szelid, módja oly finom, teste oly gyöngéd, 
pillanata oly édes, játéka oly bájos volt, — mint egy 
himporos friss ibolya, melyhez mindenki csak óva- 
kodva nyul. Őt már Isten igy teremté. Csodálatosan 
tiszta volt már  ösztönileg, kezén vagy képén a leg- 

csekélyebb nedvet vagy ételmaradékot nem szenvedte, 
mintha egy tökéletesb anyagból lett volna formálva, 
semmi idegent magán nem szenvedett meg. Mint egy hi- 
mes tojást kimélve tartottuk ölünkben, szerelmünkben 
sem mertük erősben szoritani, s szemeinkből minden in- 
dulatot és borut el kelle távolitanunk ha reá pillantot- 
tunk. Őt látván mindig ama kis kolibrik jutottak eszembe, 
melyeknek vész minden erősb szellő, és a melyeknek 
halál minden illetés. Keveset evén, ugy látszék az Isten 
ártatlan levegője táplálja. Nem gyermekünknek nézzük 
őt, egy angyalnak, kit az Isten közénk küldött le mu- 
latni s boldogitani számüzetésünkben. 

Uj évre Dina egy finom csipke-fejkötőt csináltatott 
neki, gyönyörüen állt, egy testszin rózsabimbó volt mellé 
szúrva, oly szép volt a rózsa és a fej, mint két bimbó 
egymás mellett. 

A szüléknek jól esik, ha fiok van, ez örökiti meg 
a nevet, s az ember, hiuságában, örökös névre számit. 
Habár nem ez okból, én is óhajtottam- egy fiut, de 
nem hiszem, hogy a fiut jobban vagy csak ugy szeret- 
tem volna mint Irént. Nekem ugy tetszik, mintha ez 
nem gyermekem volna, hanem egy varázstünemény, mely 
jött vigasztalni, mint egy csillag, mely este házunk felett 
feltünik. Ezért nem tudtam én őt nagynak képzelni, mint 
némely virág után nem vár az ember gyümölcsöt. Egyéb- 
iránt a jelen öröme és kéje szivemet annyira eltölté, 
hogy a jövendővel keveset foglalkodtam. 

Csókoltam picziny ajkát és csókoltattam magamat 
vele, a holnappal nem törődtem . . . 

Január 22-kén csakugyan bejöttünk Párisba, a Rey- 
baudné szállására, ugyanazon házba, hol majd két évig 
laktunk, s hol Iréne született. Apródonkint magam is 
kibékültem vele, — Dina eleget szenvedett, eleget nél- 

külözött, megérdemli, hogy valami örömben részesüljön, 
midőn egészsége engedi. Különben föltettem magamban, 
hogy szemeit tulfárasztani nem engedem. 

Hetenkint kétszer fogadtuk ismerőseinket, kedden 
és szombaton. Esténként, magunk lévén, olvastam regé- 
nyeket, napközben dolgoztam munkámon, azaz január- 
ban csak összekötni igyekeztem gondolataim fonálát, 
mert engem minden hurczolkodás összezavar . . Napokba 
telik mig magamat ismét összeszedhetem . . 


Február. 


A dajka rögtön kezdi tejét veszteni. Bármi keveset 
eszik Irénke, nem elég neki, kénytelenek vagyunk elvá- 
lasztani. Különben is már 20-ik hónapban van, ideje hogy 
az emlőtől elszokjék. Dina aggódik, mert nem akart enni 
soha, most sem akar, ha étetik, sir, ri, ellenkezik. Más 
gyermek épen vágyódik más mint tejétek után, Iréne 
nem, a morzsákkal szeret játszadozni, de enni vona- 
kodik. 

Azonban 1—8 közt a választás megtörtént. A baj 
volt, hogy bár nem vágyott az emlő után, söt látván a 
mint az bekenetett, velünk azt mondta: bebe; mégis 
mindig sirt ha étették. Elvégre megfélemlvén anyja 
szive, s annyival inkább mivel széke kissé rendetlen volt, 
meghivta dr. Blache-t, ki mint gyermekorvos a legelsők 
egyike, vagy épen a legelső. Nekem tetszett ő, modora min- 
den esetre kedves, a székbeli rendetlenséget nem tartotta 
fontosnak, mi az ételtőli vonakodást illeti, arra nézve azt 
tanácslá: kissé megbőjtöltetni 24 óráig. Ez utolsó tanács 
sükeresnek mutatkozott. Az előtt sirt az ételtől, ezután 
sirt az ételért. Dinám azon kérdést is tevé Blachenak, 

nem gondolná-e jónak uj dajkát fogadni, tekintetbe vévén a 
gyermek finomságát (épen egy szabad volt a háznál), 
mire Blache nemmel felelt, mondván, 20 hónapig szopni 
minden esetre elég volt. 

Ez egész hónap igy mult el, Irénke evett ugyan, 
de kissé fogyott is, mit az ételnem változtatásának tu- 
lajdonita mindenki, széke gyakoribb volt s higabb mint 
az előtt, de koránsem olyan mi alapot nyujthatott volna 
nagy aggodalomra. Azonban Dina igen félénk lévén s 
tulaggódó, többször elhívta Blache-t, ki apró gyógysze- 
reket rendelt is, mondván, mikép efféle székhigulások a 
gyermekeknél hetekig eltartanak, a nélkül, hogy veszé- 
lyesek volnának. 

Dinának elment kedve a városi élettől. Nem járt 
sem látogatni, sem szinházba, sem sétálni, megvallom, 
tulzottnak láttam aggódásait, de távol vala tőlem anyai 
kötelességétől elvonni. Blache nálunk volt febr. 12., 19., 
24-én és 28-án, egy párszor mi is valánk nála. Bennem 
nem volt félelem, mert az elválasztás következésekép 
róvtam fel mindent, azt, hogy ürülése rendetlen vala, 
azt, hogy kissé megfogyott, azt, hogy kissé sápadtkább 
lőn, azt, hogy restebbé lévén, kedvelt inkább feküdni 
mint ülni az ölben, — különben minden játékait üzte 
velünk, az ablakból nézte a bon dieut, tánczolt ha zon- 
goráztak neki, kedvelte ha ijesztgettük, kiabált utánam 
ha elhivtam, felelt ha kérdeztük, énekelt velünk, utánunk 
mondta az imádságot, tagjártatásainkat mimelte, délben 
mint csemegét hordoztuk körül, este előttünk fürdött a 
kandalló melegében, reggel az ágyban velünk játszott a 
katonákkal és szent képekkel, szóval ő még mindig a 
szép, engedelmes, jó, szelid Irénke volt. 

0 még mindig öröme volt a háznak, az egész ház- 
nak, ő volt azon tengely, mely körül valamennyien fo- 

rogtunk, ha kimentünk, tőle bucsuztunk el utolszor, ha 
megjöttünk, hozzá futottunk először, hiszen napról napra 
érdekesb és mulatságosb lőn, egész szavakat kimondott, 
uj akaratokat fejezett ki, nem volt a mi szemét kike- 
rülte, nem volt hang mit meg nem hallott és nem után- 
zott, hasonló volt a legfinomabb hangszerhez, mely min- 
den hangot visszaád. E lankadás majd el fog mulni, igy 
" vigasztaltuk magunkat, a tejtől átmegy a felnőtt emberek 
étkére, ha megszokta, annál erősb lesz, mint a csemete, 
melyet a faiskolából a szabad kertbe kiültetnek. Egy- 
szersmind nekem ugy látszott, Irénke nyulik és nő, és 
végtelen boldogitott azon gondolat, hogy ha erős, nagy 
lesz, Marival mint pár fog járni előttünk már e nyáron. 
Ő gyöngéd az igaz, de beteg soha nem volt, s azt mond- 
ják, a gyöngéd gyermekek egy bizonyos idő mulva rög- 
tön kezdenek nőni és erősödni. Egy cerisist láttam az 
elválasztás után, mely az Irénke javára s a mi örö- 
münkre fog válni . . . 
És a házon kivül mi történik? j 
Ugy látszik, a háboru kikerülhetetlen. Mint 1840-ben, 
a keleti kérdésben, Francziaország isolálva állt, ugy fog 
most Oroszország isolálva maradni. Az angol ministerek 
szokatlanul nyers, megbélyegző és becstelenítő kifejezé- 
sekkel szólnak Oroszország ellen, ez csak háboruban 
végződhetik. De a mi az egész ügyben legérdekesb, azon 
titkos levelezés közlése, mely az angol ministerium és 
Miklós czár közt folyt, melyben Miklós ajánlja Török- 
országot felosztani a többi hatalmak mellőzésével. Fran- 
cziaországot nem is emliti, sem : Poroszországot, Austriá- 
ról azt mondja: a mit ő akar, azt Austria is akarja. Le- 
irhatatlan, e felfedezés mi hatást csinált Európában! 
Először, most már tagadhatlan, hogy Miklós Törökor- 
szágra vágy, ámbár még ez évben is publice tagadta azt 

Európa előtt, soha arcz igy nem pirittatott meg; másod- 
szor, kétszinüsége a többi udvarok előtt kimutattatott, 
megcsalta valamennyi fejedelmi szövetségeseit, végezett 
Poroszországgal és Austriával, a nélkül, hogy velök a 
dolgot tudatta volna. Soha diplomatia, diplomatia által, 
ily gyalázatosan el nem árultatott. Soha egy fejedelemre 
a kétszinüség és hazugság ily hevenyébén rá nem sütte- 
tett; még echója hallatszott egyik hazugságának, már a 
czáfolat közöltetett rá . . . Az angol cabinet jól tudta, 
hogy Miklós csalni akarta a többi cabineteket, ezért kö- 
zölte ama titkos levelezéseket; ha valami, ez képes Po- 
roszországot és Ausztriát a nyugoti szövetségbe léptetni . . 
A politikai literaturára is nagy nyereség. Szükségtelen 
vitatkozni Russia törekvéseiről, maga bevallotta azokat. 
Mint tény áll előttünk. 

. . . A háboru kikerülhetlen. Oroszország nem en- 
gedhet véres harcz nélkül. Ha a népek csendesek, a fe- 
jedelmek veszekednek. Azt is hiszem, e háboru csak a 
fejedelmek közt fog maradni, a legelső háboru azután, 
az lesz a népek harcza. 

Most mi maradunk pusztá szemlélők. 


Márczius. 


Irénke állapota a régi. Nem ugyan képben, de test- 
ben fogy, ürülései rendetlenek, mi engem kevésbé nyug- 
talanit, de anyját igen aggasztja, talán ok nélkül. Ő maga 
kissé restebb, szeret ölben lenni, állni és járni nincs 
kedve, azonban elég vidám, minden játékot velünk csi- 
nál, sorban csináltatjuk vele apró mulatságait, habár 
azokban kevésbé active, inkább passive vesz részt. Ha 
ennie kell, már nem sir, és engem ez igen megnyugtat, 

ereje, kedve is majd visszatér, ha az uj éteknem vele 
magát assimilálja. 

Azonban házi életünk harmoniája meg van zavarva. 
Dinának semmi kedve, nem jár sehova, nem fogad 
vendéget, nem vágy ki, lelke tele van borúval és aggo- 
dalommal. Csak kocsin viszi ki Irénkét néha, miután 
nyárilag meleg és tiszta idő jár, 8 az orvos ajánlotta 
néha-néha a levegőre vinni. 

Ime miért jöttünk be, minek költöttünk, miért hur- 
czolkodtunk , betegápolással telnek el napjaink szomo- 
rúan. Talán kün a falun Irénke jobban érezte magát, 
talán! Az igaz, ő november óta mintha nem volna oly 
eleven, oly fürge, oly erős, az előtt már járt sokat, azóta 
vonakodik maga járni. Honnan van ez? . . . 

13-án Dina elment Blachehoz, s ez azt mondta 
neki: én a magam gyermekem diarhéáját sem tudtam 
. megállitani, ilyen bajban a légváltozás gyakran a leg- 
jobb, menjen falura, én gyermekemet is oda küldtem. 

Dina mint egy hős-anya, ki gyermekeért minden 
habozás nélkül mindent tenni kész, másnap 14-én Belle- 
vuebe kiment, vele Irén, a dajka, a főzőné. Én nem 
láttam be e tanács okszerüségét, de ellenezni sem mer- 
tem, homályosan elmémben lebegett, hogy hasonló baj- 
ban Marinak szinte a falusi lég használt, — de azt ki- 
felejtém gondolataimból, hogy az juniusban volt. 

A hetekig gyönyörü idő változni kezdett, hüs szél 
támadt, az ég borongott. 

Kimentem Bellevuebe én is, s Irénkét ott talál- 
tam az udvaron, a napon, melegen jól betakarva. 14-kén 
igen roszul lett. Arczán igen meglátszott a szenvedés. Sze- 
mei lankadtak voltak. Folyvást feküdni kivánt. Keveset 
evett, főleg csak levest. Ha látott nem vágyakozott hoz- 
zám mint máskor. Menni egytől a máshoz nem öröm- 

ből, de nyugtalanságból akart. Tekintete bánatos volt, 
mint az ég fejünk felett. Panaszos hangjai keservesek 
voltak, s Ding napról napra többet sirt, nemcsak féle- 
lemből, hanem mivel gyermekét szenvedni és her- 
vadni látta. 

Este én a városba visszamentem, mert Jolán és 
Mari ott voltak.  Csötörtökön, 16-án, Boldinyitől levelet 
kapok, ki irja, hogy ő szerdán késő este kün volt Irén- 
két meglátogatni (kit ő imádott), s Dinát rávevén a 
helybeli orvost elhívni, ez neki négyszemközt azt mondá: 
ha 2—3 nap alatt a betegség nem változik, a gyermek 
veszve van. 

Különben ő allopatha mint Blache, ennek rende- 
leteit helyesli. De az allopathia ime egy hó óta nem 
használ semmit! Nincs más mód, mint rendszert változ- 
tatni, Irénke ugy is oly gyöngéd lény, hogy az allo- 
pathikus erős szereket nem képes megbirni. 

Megrémültem e hirre, mintha földrengést érzettem 
volna. A veszély lelkem előtt fölmerült mint egy sötét 
mélység. Tüstént felöltöztem, és siettem orvos után. 
Négynél voltam, mig egyet találtam, ki Bellevucbe ki- 
jönni ajánlkozott. Neve: Groserio, homeopatha, : öreg, 
tehát annál több tapasztalással birhat. Én pedig siettem 
ki előre. Irénke nem volt jobban, erőtetése még gya- 
koribb, széke apró zöld levelkékhez hasonló, szomja 
nagy, minduntalan inni kivánt. Jobb kezével mindig 
arczácskáját simogatta, miből azt következtettük, talán 
fogai jönnek, s ott érez fájdalmat. 

Dinámnak nem tetszett, hogy orvost hivtam, és 
homeopathát. De az silögnüis mit használt 4 hét óta? 
És a helybeli orvos nem mondta-e, hogy azon utat 
szándéka követni? 5 oly gyönge gyermeket nem öli-e 
meg az allopathiai orvosságok sokasága? aut nem a 

homeopathia mentette-e meg? Blache, midőn falura kül- 
dött, nem azt mondta-e ki vele, ő nem tud mint orvos 
segiteni? Délután Groserio kijött, és mondván, gyula- 
dás van a bélekben, de a melyen a homeopathia képes 
segiteni, apró porokat rendelt. 

17-én Irénke jobban volt, erőtetése ritkább, szomja 
mulófélben. Néha-néha, bár ritkán, ha játszottam vele, 
viszonozta, ijesztett fejével, köpött ajkaival, mint co- 
guette szemeit behunyogatta és megcsókolt. 

Ime a homeopathia őt is megmenti, mint Marit 
megmenté.  Ó mint megkönyült mellünk, ó mi kimond- 
hatlan kéj, javulni látni egy szeretett beteget. Csaknem 
diadalt énekeltünk a balál bukása felett, Irénke minden 
kicsiny kedvében egy egész jövendőt szemlélünk. 

18-án szinte semmi szomj, de az erőtetés növekedett. 
Naponkint változtatta a szereket Groserio. De különben 
is azt vettem észre, ő: kissé decrepitus, kezei reszket- 
nek, alig járhat, és nem vizsgálódik eléggé. 19-kén 
bementem hozzá, kérvén, hogy consiliumot tartana. 
Biztosan akartam eljárni a gyógyitásban. Vasárnap reg- 
geltől este 8-ig mindig orvos után szaladoztam , azokhoz 
a kiket ő kijelelt, egyet sem tudtam megkapni. 20-án 
szinte háromnál voltam, ő maga jött ki délután. 21-én 
végre kijött Simon és 6, s consiliumot tartottak. De a 
modorral és lelkismeretességökkel nem voltam megelé- 
gedve, jöttek és mentek azonnal, ezért gyermekemet 
nem áldozhatván fel semmi tekintetnek, föltettem ma- 
gamban más orvost hivni meg. 22-én jött ki Perry, szinte 
homeopatha (egy orvos közbenjárására nyertük meg), 
ki igen lelkiismeretesen vizsgálta meg Irénkét, ki igen 
kedélyesen viselte magát, és azért Dinának is megtet- 
szett. Ő azt mondta: a betegség nehéz, de van remény, 
hanem szükség Párisba visszavinni a beteget, először, 

mivel a bellevuei lég e bajban igen rosz, éles lévén ki- 
vált tavaszkor, másodszor, mert neki lehetetlen volna a 
városból annyiszor eltávoznia. Midőn Perry nálunk volt, 
én Párisban pakolóztam, végkép ki akarván hurczolkodni 
a falura, s ime kapom Dina üzenetét mikép ő is vissza- 
térend. Még az este mentem Perryhez, uj diétát, uj 
szereket rendelt. Nekem mind az ember, mind a mo- 
dor tetszett, mind az a mit rendelt. Kérdeztem: szük- 
séges bejönni? Igen, mondá, az az éles falusi lég maga 
képes a gyógyulást lehetetlenné tenni. Csodálkozni kell 
Blache tanácsán , egyébiránt ily oktalan tanácsot ő már 
többször adott. 

23-án kocsit fogadtam és kiküldtem érettök. A 
kocsi bejön üresen. Dina félt a beteget behozni, s vol- 
tak nála többen, kik e félelmében megerősitették. Irta 
mennék Perryhez, és hoznék orvosságot. — Elmentem 
hozzá, de ő azt mondta, ha van bennem bizodalom, 
kövessék azt a mit kivánok, én, ha a gyermek be nem 
hozatik, nem vállalom el a gyógyitást, de ép azért nem 
is küldök gyógyszert. Mennél tovább késünk, annál 
roszabb, még most 10 esetből 9 hihetőleg van arra, 
hogy megmenthető, ez minden nappal egygyel fo- 


Nem vivén ki orvosságot, Dina, ki az orvosokra 
sokat tart, kétségbe esett, sirt, rítt, panaszkodott, ke- 
gyetlenségnek nevezte a fejességet, ugy hogy alig tud- 
tam megnyugtatni. De másrészről azt is mondtam, vagy 
tennünk kell mindent a mit egy orvos akar, vagy biz- 
zuk a dolgot a természetre. Minden esetre jobb az az 
orvos, ki határozott, mert annak van meggyőződése, ellen- 
ben a mely orvossal alkudni lehet, az nincs magával 

24-én kellett e szerint Irénkét Párisba visszavinnünk. 
E nap épen péntekre esik, Dina nem szeret tenni semmit 
pénteken. Meglásd, halni viszszük be, mondá. En nem 
tudom, e babonát hiszi-e ő, vagy csak szokása beszélni 
róla, de én egyszerüen azt feleltem rá: a halogatásban 
és nem a napban van a veszély. Kijött hozzánk egy 
orvos barátunk is, és igy Dina, Irénke a dajkával, Dr. 
Burg, és én szerencsésen bejöttünk Párisba. Sőt ez jó 
napja volt Irénnek, kikinézett az ablakon, egy cson- 
tot rágott fehér fogaival, midőn a Place de la Con- 
corde-on a szökőkutakat látta, kiáltgatta, bár gyönge. 
szózattal, ddeau deau, szóval az utat minden baj nél- 
kül megtettük. Perry még az nap eljött. Es eljött az- 
után minden nap kétszer. 

25-én nem volt roszabbul, de jobban sem. 

26-án ürülése sokkal kevesb, délután elcsendese- 
dett, aludt folyvást, lélekzete alig volt érezhető. Dina 
szörnyen megijedt, sirt, nyögött folyvást, mig este 8-kor 
Perry eljöve. En azt hiszem, hogy megszünvén erőkö- 
dése, ez nyugalmat és erőt hozand neki, de ugy látszik 
az anyai ösztön biztosb itélő, mert midőn Perryt kiki- 
sértem s mondám: nemde e nyugalom, ez álom jó, mert 
erőt ád, ő azt felelte: nem, ez nem jó, ez kimerülés, s 
valószinü, hogy ma éjjel végkép kialszik. , (est probable 
gywelle s"éteindra cette nuit." 

Mintha saját halálos itéletemet hallottam volna. Oda 
voltam. Fejem zugott, szivem elszorult, inaim össze- 
huzódtak karjaimban. Kellvén még az este Perryhez 
mennem orvosságért, utközben a sirásnak átengedtem 
magamát , lesütött fővel mendegéltem az utczán, köny- 
nyeim végig pörögtek ruhámon. Alig birtam lélekzetet 
venni, keblemen egy hegy feküdt, fuldokoltam terhe 
alatt. 

Egész éjjel nem feküdtem le, sem Dina nem fe- 
küdt le. Lábujhegyen lépdegéltem az ágyhoz, s hall- 
gattam lélekzetét. De sokszor nem hallhattam. Mint a 
gyönge szellő, feltámadt néha, és néha elnémult. Él-e 
vagy nem? Megholt vagy elgyöngült? Dina nem tudta 
a rettenetes titkot, a mit én tudtam, de ép ugy szenve- 
dett, az anyai igaz sziv ismeri a dolgokat is, mik neki 
meg nem mondatnak. Borzasztó éjjel, melyben minden 
órapettyegés egy életet vihet el, és én igy számitottam 
végig az egész hosszu éjszakát. S ha Dinám fájdalmára 
gondoltam, a magamét szinte elfelejtém, e szegény asz- 
szonyt rettenetesen ostorozza az ég. Mi sokat szenved 
ő hat év óta, egyik szemét csaknem elveszti, kinban 
szülte e gyermeket, ha nem a fájdalom gyötri, a kúrák 
által kinoztatik, alig két hava, hogy nem szenved, és 
ime mi szerencsétlenség fenyegeti!! 

. . . Mivel érdemlette ő ezt? ... Miért e folytonos 
ostoroztatás? Nemde egy nyilt seb-e az ő élete, mely a sors 
által folytonos érzékenységben tartatik ? . . . 

Isten van-e? én nem tudom. De hogy igazság 
nincs az emberi dolgokban, az bizonyos. ... 

Elvégre megviradt. 27-én vidámabb volt Irénke. 
A folytonos álom :-mintha erőt adott volna neki. Volt egy 
kis étvágya, de azt két kis kanálka leves betölté. Ime 
tehát tul élte az éjszakát, az orvosok sem mindentudók, 
talán nekem volt igazam. Reggel Perry nem jött el, 
félt, halált jön látni, tudattam vele, hogy nincs Irénke 
roszul, sőt jobban. 

28-án ismét jött egy orvos, egy barátunk hozta, 
mert Irénkének sok imádói valtak. Az tejételt ajánlt, 
kecsketejet, vagy uj dajkát. Éz Perrynek is eszméje 
volt, tehát irtam neki. Ő elfogadta az eszmét és 29-én 
dajkát hoztunk; ha tejét kifejtük és kanálba adtuk, 

Irénke megitta, de az emlőt nem akarta elfogadni, ki- 
abált, sirt... . 

. . . Azonban napról napra fogyott testében. Sápadtabb 
lőn. Azelőtt csendesen szenvedett, most kezdett nyögni, 
s nem aludt, hacsak nem sétáltak vele. Alig mozgott, a 
mint bepólázták, . ott feküdt mozdulatlanul. Néha fogait 
csikorgatta.  Fejével jobbról balra egy-egy mozdulatot 
tett, s mindig ugy, mintha egy bábu fejét egy titkos 
kéz mozgatná... . . Ez volt az a mi engem kimondhatlan 
félelemmel töltött el. "Hideg borzadás czikázott ált tag- 
jaimon. Izzadtam jégesöppeket. E mozdulatokban, e 
rángatásban én halált láttam, az nem önkénytes, az az 
inak gépszerű működése. Hiában furtam szemeimet sze- 
meibe, elforditá tőlem, nem volt kedve többé játszani, 
nem érzett irántam semmit, nem szeretett többé, ki az- 
előtt annyira szeretett, kezdett megszünni gyermekem 
lenni, kezdtem megszünni apja lenni. Szemeit még lát- 
tam, de azok már más világba tekintettek. Mindinkább 
magába vonult, mint a virág, mely este ölét: bezárja. 
Hiában mosolygunk felé, hiában öleljük, hiában ápoljuk, 
hiában szeretjük, ő lelkileg már nincs velünk, nincs köztünk, 
szerelmünket nem érzi, bánatunkat nem osztja. . . . És 
én féltem halálosan, és mégis reményltem: mindig el- 
mémben zengett amaz anya vigasztalása, ki azt mondta : 
háromszor vetettem gyermekemre a halotti lepelt, és 
háromszor jött vissza az életre. 

30-kán ismét könnyebben volt. Az orvos nem tart- 
ván jónak, hogy a dajkával egy, bár széles ágyban fe- 
küdjék, vettem neki egy szép uj ágyacskát, bambus- 
nádból. Ringattam magamat azon édes gondolatban, 
hogy ez ágyban ő öt éves koráig el fog férni. Az ágy 
hosszu volt, de ő is megnyult, mi nagy és mi szép 

lesz ha Isten egészségét visszaadja, két hét alatt ismét 
felvirágozhatik. 

Perry naponkint adott neki orvosságot, bár keve- 
set. Hasát olajjal kenegették. Finom levest és kevés to- 
jássárgát evett. A legnagyobb tisztasággal és lélekisme- 
rettel bántak vele, dajkája mint egy hű anya járt kö- 
rülte, és anyja mint egy angyal őrködött fölötte, felejtve 
mellette az egész világot. 

Szegény anya, te már a halál minden kinait meg- 
szenvedted vele előre, és ha meghal, mind azon kino- 
kat ujra szenveded. Ebben szenved az anyai sziv többet 
másoknál. Már a szerencsétlenség előtt szenvedi mind 
azt, a mit utána viszont szenvedni fog. 

31-én gyönge volt. Fogacskáit csikorgatta, nyögött 
ha nem hintázták ölben, fejét oldalra rángatta, érzéket- 
len volt minden iránt, keveset evett, ürülése nem volt 
sürű, de olyan enyvszerü . . : Perry óhajtotta volna olyan 
szobába költöztetni, mely délre fekszik, hova a szép ta- 
vaszi nap süt. Midőn elment este, azt mondá, van valami 
javulás, de igen ki van a beteg merülve, ha egypár 
napot még kitart, akkor lehet majd reményünk. E ke- 
vés szó ismét levert. Hogy legyen ereje, ha étket nem 
kap többet? Mi erősitse, ha az álom is kimeriti? Ha 
eszik, ez gyuladást okoz, ha nem eszik, kialszik erőtlen- 
ségben, de hát igy hol van az élet és remény? . 

Ó mindenható, ha létezsz, jőjj sépedehatnkre; Ha 
már számüzetésben élünk, ne foszsz meg gyermekeinktől. 
Egy örökké beteges sVÁAK add meg azon egyetlen 
boldogságot, mi nélkül elviselhetlen teher volna élete. 
Nincs olyan bűnünk, miért ez utolsó örömtől is meg kel- 
lene fosztatnunk. E nélkül is alig bírjuk az élet terhét, 
meggörbediünk alatta mint egy hegy terhe alatt . . . Ó 
mindenható, ha létezsz, jőjj segedelmiünkre! 

. . . Mióta bejöttünk, folyvást virasztunk Dina, én 
és a dajka. Nem álmunkat áldozzuk fel neki, napjainkból 
készek vagyunk elengedni, hogy azok az ő életéhez tol- 
dassanak. A dajka saját gyermekét kész a halálnak 
érette átadni!! 


April. 


April 1-je szépen viradt meg. Tiszta és meleg nap 
volt mint nyárban. A szép idő reménynyel tölti el a lel- 
ket, ugy látszik az a hatalom, mit Istennek neveznék, jó 
kedvében van, nincs ok félni haragjától. 

Egy szobát kaptunk az ötödik emeletben (a szélső 
szoba a rue Blanche felé), mely délre nyilik, a nap me- 
lege neki ott mintegy fürdőül fog szolgálni. Az Isten e 
lehellete erőt fog önteni Irénke testébe, minden más elem 
durva neki, ez be fog szivárogni porusain. 

Szépen kitisztitván a szobát és kissé befütvén, dél- 
után 1-kor felvittük Irénkét. "A nap ragyogott s meleg 
sugáraival beönté a szobácskát, ugy hogy az ablakot ki- 
nyitván, a zsalukat félig le kelle hajtanunk. A mint a 
dajka ölében ott feküdt a napfény záporában, ujjacskáit 
el kezdte mozgatni, mint egy jeléül annak, hogy az isteni 
meleg kellemes neki. Különben részvétlenül tekintett 
maga körül, lankadtan, szomoruan, s fejrángatózásai, mik 
nekem oly rettenetesek voltak, meg-megújultak . . . Ta- 
lán Isten e tavaszi tiszta melege visszaadja neki az éle- 
tet. Ily szép napban nem lehet meghalni . . . 

Perry rendelvén egy érezlemezt hasára, magyarázat 
végett a gyógyszertárba szaladtam, s ott nem nyerhetvén 
meg azt, haboztam, mit tevő legyek, az orvoshoz men- 
jek-e vagy haza? egy belső nyugtalanság lepett meg . . . 

Siettem haza, s fel a szobába. Ez volt két órakor, 
A nap gyönyörü volt, tiszta mint arany, meleg mint a 
nyár. Belépvén, Dina sirt, de ő hetek óta mindig sir. 
De a dajka is sirt. Mutatta az izzadtság csöppeit Irénke 
nyakán, de hiszen be volt takarva és azonkivül a szoba 
egy valóságos napfürdő volt. Én kezeit néztem, és ujait 
Irénke még mindig mozgatta a fényben, szemeivel te- 
kintett egy messze távolba . . 

Azonban miután minden sirt, a félelem engemet is 
megragadt, s viszont az én félelmem és sirásom nevelte 
a többiekét . . Dina elkezdte kiabálni: ,elle meurt", s 
mindnyájan zokogtunk. Ekkor feljött Jolán is, Mari is, 
ki felvette Boldint, és jajgattunk mindnyájan . . . Irénke 
valóban szoborrá látszott meredni, tekintete mintegy meg- 
kövesedett, . . . erős szert tartottunk orrocskája alá, mire 
mozgásokat tőn képével, ... aztán én leszaladtam és 
hoztam finom bort, s azt egy kanálkával ajkához értet- 
tem, és a kedves lény el kezdte nyalni halvány szájszé- 
leit, és azt tette ismét és ismét . . . De félelmünk nőt- 
tön nött, perezről perczre, és a halál is a szerint látszott 
közeledni, elvetettem minden szereket magamtól és össze- 
vévén minden bátorságomat, szemeimet szemeire meresz- 
tém, s láttam, hogy az, a mi addig lankadt, egyszerre 
kigyult mint egy csillag, leirhatlan fénynyel, s a nélkül 
hogy pillantott vagy azt fordította volna, látszék látni 
valamennyünket . . . És mihamar kialudt a fény! Ez 
volt az élet utolsó fellobbanása. 

Délután 21/-kor már nem volt!! 

Első izben most láttam embert meghalni, és ez sa- 
ját gyermekem volt. 

A hányan voltunk annyi felé dőltünk. Könnyeink 
omlottak, mintha egy-egy vizoszlop voltunk volna . . Ó mi 
rettenetes fájdalom egy szeretett lényt meghalni látni, az 

egekkel szembeszállnánk ilyenkor, megvivnánk a villá- 
mokkal és örömmel a sirba lépnénk azzal a kit elvesz- 
tettünk . . . 

Első gyermekemet temettem én el most, mert a 
más kettőt nem is láthattam, előbb haltak el semmint 
őket ismerhettem volna ... Jobb nem szeretni, mint igy 
lakolni meg érte . . . Fejem egy nehéz chaos, mellem 
alig bir lélekzeni, ökleim összecsapódnak, idegeimet rán- 
gatózni érzem, akarnék megtámadni valakit, de kit? A 
változhatlanság ellenében a tehetetlenség érzete a legbor- 
zasztóbb kin , . . 

Dinám már harmadik gyermekét temeti el. Chlotild 
halva született, Teréz hat hétig élt. De Irénke már 21 
hónapos volt, nem volt okunk őt félteni, napról napra 
fejlődött, elménkben soha sem fordult meg őt elveszteni, 
ugy néztük mint az ég áldását életünkben, ő volt a szám- 
üzöttek csillaga s öröme, birt minden bájjal, hogy a bo- 
londulásig beleszerelmesedjünk, nemcsak mi, de mind 
azok, a kik ismerték. j 

Bizony nincs igazság a földön, bármily tökéletlenek 
legyünk, e büntetést mi ketten nem érdemlettük. Miért 
adatott nekünk ő, ha el kellett vesztenünk? Miért ismer- 
tük ha tovább nem birhattuk? Sok az öröm, mit ő ne- 
künk szerzett, az igaz, de ennyi fájdalommal drágán van 
megvásárolva . . . 

. . . April nevezetes hónap ránk nézve. Jónak és 
rosznak hónapja. De ugy látszik benne keresztekkel kell 
ezután a napokat megjelelnünk. 16-án született Dina, 
20-án keltünk össze, de anyja 15-én halt meg, és ime 
1-jén Irénke hagyott itt minket . . . 

Ott fekszik szegényke az uj ágyban, ez előtt pár 
nappal vettem, nem hittem hogy halotti ágya leend. 

Fel van öltöztetve örökös ruhájába, azon drága 
csipke szép fejkötőbe, mely neki oly jól állt, de a me- 
lyet oly ritkán viselt. Uj évre vettük neki, az uj életbe 
lép be vele. Emlékül csak a rózsabimbócskát fejtettük 
le róla. 

Kezeit az öltöztetők keresztbe tették; ujjai közt, a 
gyönyörük közt, fehér olvasót tart. 

Fejét fehér koszoru ékesiti, mint mellét és oldalait 
is, egy virágágyban látszik feküdni. 

. Bár nem néztem halottat soha, nem borzadtam 
öt nézni, oly szép, oly fehér, oly szelid mint egy fehér 
márványból kifaragott gyermek. Teste fonnyadását a le- 
pel elfödi, arcza eléggé megtartotta teljességét, a szen- 
vedés kifejezése, miután kimult, mintegy elröppent képé- 
ről, helyét eredeti jelleme, egy kimondhatlan szelidség 
és jóság, foglalta el, azon jellem, melyben át fog menni 
a jövő életre. Mint szenvedt még egy óra előtt, s most 
mi más alak! Mint a milyen egészséges korában volt, 
csakhogy az az élő, ez a holt szelidség. : Ó mint fognak 
örülni az elfogadó angyalok, ha van közöttük különbség, 
kevesen hasonlitanak hozzá jóságban. Nem az ő érdeme, 
azé a ki teremté ilyennek; a rózsa sem saját érdeme 
által királynéja a virágoknak, azzá teremtetett. 

És mint megnőtt betegsége alatt! Majd egészen 
végig nyulik az ágyban. Csaknem egyenlő párja lett 
volna Marinak. Igen, ő megnőtt, de nem nekünk, az ég- 
nek nőtt meg . . . 

Az egész nap sirásban tölt el. A mint jött uj láto- 
gató, a könnyözön ujra megindult, hol veszi. magát az 
emberben a fájdalomnak e bő forrása! Éjjel a legcsodá- 
latosb álmok serege ostromlott, — de nem lIrénkével 
álmodtam, sem az egészségessel, sem a beteggel nem . . . 


— 252 — 


2-án a mairiere kellett mennem, hol mint halott 
(II. mairie, rue Drouot) iratott be ő, ki mint ujszülött 
iraték be 21 hó előtt. Tanuképen megjelent Boldin és 
Meszentin. 

Azután intézkedtünk a szükségesek iránt. Meudonba 
vitetjük ki, ott leend az isteni tisztelet is. Ott egész nyá- 
ron közel leszünk hozzá, hetenkint meglátogatjuk, virá- 
gait a siron ápolni fogjuk, mi hozzá közel leszünk, ő 
közel lesz hozzánk, a hol legtöbb idejét élte, ott fog 
nyugodni. Én börzáük a párisi temetőktől. Az mint egy 
oczeán, a ki belemerül, örökre elveszett. Megretten a 
sziv, midőn ama halottak városába belép; egy idegen 
gyülekezetben érzi magát. De a kis temetőkben mienk 
marad a halott, kevesen vannak ott, nem háborgat sem 
a sokaság, sem a drága emlékek fénye, sem a sétálók 
serege, a sziv csendesen kisirhatja magát a szeretett sir- 
halmán, valóban, kis temetőben a halott is, az élő is 
jobban érezheti magát . . . 

Ó mi megfoghatlan a halál. Előttünk fekszik Irénke, 
és saját szemeinknek nem hiszünk. Oda kell mennünk 
ágyához és megtapogatnunk, hogy a valóságról meggyő- 
ződjünk. Mintha az élő lény egy kőszoborrá változott 
volna át. Az nem fog többé ránk tekinteni, nem fog szó- 
lani hozzánk, nem fog játszani velünk, nem fogja vál- 
lainkra fejét fektetni, nem simogat parányi ujjaival, nem 
fog csókolni rózsaajkaival, mely édesb minden más ér- 
zésnél, nem fog kiáltozni este és reggel utánunk mint 
egy pacsirta, mely a lombok közül párjával incselkedik . . 

En nem gondoltam soha, hogy e kezdetében cse- 
kély betegség halállal végződik. Sőt sokszor ábrándoz- 
tam a jövendőről, midőn Mari és Irénke nagyok lesznek, 
két különböző szépség, két különböző jellemmel . . Ime 
Mari maga maradt. És megmarad-e ő is nekünk? De ha 

megmarad is, egyik szemünk megmaradása felejtetheti-e 
velünk a másik elvesztését? En sirok folyvást és szaka- 
datlanul, sokat sirok ha barátaink jőnck, de még töb- 
bet ha egyedül vagyunk. 

Dina és én, mi nem vagyunk képesek egymást vi- 
gasztalni. Ő ép oly vigasztalhatlan mint én, én oly vi- 
gasztalhatlan vagyok mint ő. A menny elborult fejünk 
felett, egy végtelen ősz közelit felénk. Kiállhatlan a fáj- 
dalom a mit érezek, de másrészről felejteni sem akarok, 
minden kis enyhülés utálatossá tenne magamat magam 
előtt. 

3-án. Hétfőn, Dina reggel 9-kor bucsut vett Irén- 
kétől, örökre bucsut vett. Hiában szülted, hiában szen- 
vedtél értte, hiában ápoltad éjjel és nappal, mint igen 
kevés anya a világon, hiába volt életed kéje és csak- 
nem egyetlen gyönyöre, a sors ime elszakitá tőled, ne- 
ked mindened volt, de a földnek scmmi, egy marok 
por! Alig tudtam tőle Dinát elszakitani, de kellett, — a 
halott a földé, a fájdalom az élőké. j 

. . . Tölgyfa-koporsóba tették. Ez belől fehér se- 
lyemmel ékesen ki vala bélelve, feje alá egy fehér se- 
lyem-párna tétetett, mind ez gyapottal szépen ki volt 
tömve, Irénke ez örök ágyában puhán. fog feküdni. § 
minthogy a városból elvitetett, camphoros faport kellett 
bele hinteni, mi az egész koporsót betölté, — szivesen 
tettem, kedves azt hinnünk, hogy a test, bár holt, men- 
nél tovább épségben marad. A koporsót három helyen 
vasabroncscsal keritették be, megerősitvén csavarokkal, 
és igy vitték ki ahhoz készitett kocsin, 121/4.-kor délben. 

Almássy és Meszentin kisérték ki. 

En Dinával maradtam; Irénkének már nem kell 
ápolás, különben ő biztos kezekben van, ápolás az anyá- 
nak kell. 

Isten veled édes Irénkénk, utolszor láttunk ma, 
legalább e földön utolszor, ezután nem fogunk veled 
többé játszani, csak azon virágokkal, melyek sirod fe- 
lett lengenek. Gyökereik közel lenyulnak hozzád, szir- 
maikba könnyeink hullanak, igy fogunk veled ódutkeznű 
Ó ha tudnád, mi féjdaltáat okoztál te nekünk halálod- 
dal: talán nem nyugodnál békével a sirban, s nem len- 
nél boldog a mennyországban sem. 

Avagy azoknak, kik ott fenn vannak, nem oly ko- 
moly az a mit mi itt életnek és fájdalomnak nevezünk? 
Meglehet, s kivánjuk ugy legyen az valóban; rettenetes 
volna, hogy velünk sem volnál és azon kivül .szenved- 
nél is. 

. Délután visszajöttek, kik a temetésen voltak. 
A temetés 271/2-kor történt meg. Párisból sokan kimen- 
tek , Dembinszki, Vetter, Lugo, Goltara, Hajnik, Adler, 
Podhorszki stb., és igén sokan Bellevueből és Meu- 
donból, ugy hogy a számüzött gyermekét nagy és szo- 
katlan kiséret követte a sirba. Boldinra biztam az intéz- 
kedést, és ő fényes szertartást rendelt, talán nagyon is 
fényest. Dinám ugy kivánta, én nem akartam ellenezni. 
Nem mernék semmit sajnálni Irénkémtől, — e gyer- 
mektől, kiben, rövid időre, egy magasb angyal jelent 
meg életünkben. 

Örökös sirt vétettünk neki. Mig mi élünk, senki 
ne nyulhasson csontjaihoz. Ha mi elhaltunk, akkor meg- 
szünt a mi testünk is, e földön az örökség eszméje az 
ember életétől méretik . . . 

Mi ma elhurczolkodtunk Meszentinhoz, a Champs 
Elyséesbe, 101., ki kibeszélhetlenül ragaszkodik hozzánk. 
Ő német urádati , Zzongora-gyárnok, valaha emigrált. 
Érdemetlenül szeret minket, szereti GLÁZAkáso BÁN sze- 
rette Irénkét, kiért mindent kész volt elkövetni, s aján- 

lotta szállását Dinának, és Dina elfogadta. Nem akart 
maradni ott, hol minden Irén szenvedéseire emlékez- 
tette. . . . Én engedtem tenni a mi neki tetszett, nekem 
sincs most akaratom. Össze vagyok törve, szét vagyok 
zúzva, képtelen mindenre, élek mivel meg nem haltam, 
vegetálok mint a plánta, tele undorral lelkemben. az 
egész világ iránt. 

8-án szombaton, halálának napján, Meudonba men- 
tünk, Jolán is, Mari is, ezenkivül Boldin, Almássy, Me- 
szentin és neje, mindenikünk egy-egy virágot vitt, rózsá- 
kat, árvákat (pensde), és margueritot — e fejér virágot 
szerette ő legjobban. Midőn vele a mezőn sétáltunk, 
mindig azokat kérte, mindig azokat kellett neki leszaki- 
tani, azután orrunkhoz tartotta és prüszenteni kellett. 
Ime e virágokkal áldoztunk neki, sírján, a halottak ez 
OÁLÁN 4 4 ; 

Ma láttuk először a temetőt, melyben sirja van, 
és a sirt, melyben ő van. Ó mi szörnyü tekintet látni a 
temető kapuját, midőn azon temetőben kedvesünk alusz- 
sza örök álmát. Azonban száraz szemmel léptem át 
küszöbét, de midőn a sirt megpillantám, könnyeim zá- 
porkint megindultak. Dina térdre borult a sir mellett, 
sirt és imádkozott, szegény anya, mi kévély volt ő 
gyermekében, és. mi boldog, ime a földben lábaink alatt 
fekszik a szép gyermek, fejem elszédül ha rá gon- 
dolok. . . . 

Ki hitte volna, hogy Meudonban mi egy sirt ha- 
gyunk! Midőn fenn a bástyáról e vén templomra letekin- 
ték, nem hittem, hogy mellette a temetőbe sirni fogok 
járni, karjaimban tartva Irénkét boldogan futtatám sze- 
meimet a pompás vidék határain, ime most az ég mint 
egy kripta sötét boltozata emelkedik fejem felett. A 
völgy oly hideg most nekem, erdőinek zugása oly panasz- 

teljes, az egészen egy szomoru fátyol fekszik, gyötrelem 
kinozza szivemet, el-elfojtódik keblem, s fogaimat össze- 
szoritom keservemben mint az, ki egy legyőzhetlen hata- 
lom ellen küzd. . . . 

. . . Azonban itt járnom és magamat kisirhatni még 
is jól esett. Edes gyermekem, ime először látogattalak 
meg halotti ágyadban, sirok fölötted, de te azt nem tu- 
dod, hogy szenvedek éretted, te semmit sem érzesz, engedsz 
jőni és menni, mint egy idegent, ki téged nem érde- 
kel. Avagy csakugyan vége van közttünk minden vi- 
szonynak ? Te nem tudsz rólunk többé semmit, s ne- 
künk belőled csak a bánat maradt hátra? Elmultál örökre 
mint egy virág, mely elhervadt s a föld porában többé 
fel nem ismerhető? 

Isten, Isten, miért kellett e csapást is ránk mér- 
ned, te láthattad: e gyermek mindnyájunkat mi boldoggá 
tőn, s ime a földben senkinek, de senkinek nem hasz- 
nál. E sir, mi ő neki helyet ád, többet használna mind 
az embereknek, mind az ég madarainak, ha buzát vagy 
gyümölcsöt teremne! i 

. . . Beszéltünk a köről is mit sírjára tétetni fogunk. 
Most egy fakeriték van rá téve, melyre egy üveg-föde- 
léket srófoltak, vele a koszoruk sorát megvédeni a nap- 
tól és esőtől, maga a föld virágokkal van elboritva. De 
az iránt csak őszkor végezünk, midőn uj temetőt fog- 
nak nyitni, s őt mi is oda át fogjuk tétetni. . . . Egyéb- 
iránt legszebb emlék Dinám, a szeretetteljes anya, ki 
egész. életét sírjára borulva ohajtaná eltölteni. Én e 
képet vésem szivembe. Az apának ez kell, idegenek- 
nek a sirok hideg földhalmazok. A bánat minden csa- 
ládnak saját kincse, mely becsecsel másra nézve ném 
bir, ezért most is Dinámmal magam szeretnék itt Iréne 
felett sirni, tanuk nélkül, ámbár e tanuk jó barátok. 

Egész hónapban itt maradunk a városban, Dina 
nem mer Bellevuebe kimenni, ott, hol tavaly ama bol- 
dog nyarat töltöttük el, boldogat a mennyiben Irénkét 
birtuk. Jőnek látogatni sokan, azt tartják, a buslako- 
dókat vigasztalja a szórakoztatás. Mint fogadjam őket? 
Bús arczczal? Idegeneknek a sziv bánata érthetlen. 
Mosolyogjak feléjök? Ez szentségtelenitése azon hűség- 
nek , melylyel iránta tartozom. 

Valóban, én nem hittem, hogy őt ennyire szánjam. 
A fájdalom díválhatlanúl belém vágta éles körmeit. Igaz, 
az én természetem a nagy ragaszkodás, — midőn Mari 
testvérem megholt, Pesten három hónapig éltem elzár- 
kozva, egy valódi remete elvonultságában. 

Félek a jó kedvtől, üldözöm azt, mintha a 
halott ellen vétkezném vele. Kérdem magamtól, vajjon 
szabad-e nekem még örülni? Szabad-e nekem vigadni? 
Szabad-e élvezni? Igaz az, hogy a ki élve marad, az 
kénytelen az élet követeléseinek magát alávetni, de 
mégis az valami undoritó: vigadni, mintha a koporsó 
felett lakomáznánk, mintha ünnepet ülnénk a sir felett, 
s a halottnak fájna örömünk. 

Bár mit teszek, bár hova tekintek, bár hol járok, 
minduntalan reá emlékezem, s minden a mi tetszik, a 
mi jól esik, a mi mosolyt von ajkamra, egy-egy szem- 
rehányáskint ülepedik lelkemre mi hamar. 

Pedig ez igy nem tarthat örökre, ez igy nem fog 
tartani hónapokig sem talán, évekig bizonyosan sem, a 
lélek kifárad szenvedni, mint örülni kifárad. . . . Az ember 
emlékezete egy ember életének végéig alig terjed, minek 
keressük hát az örökkévalóságot! ! 

. 13-án Dinával ismét kimentünk Meudonba, ő 
gyónt, aztán ismét a temetőbe mentünk kisirni magun- 


kat. A ,pensdek", kék és fehér, mint a margueritok is 
Szemere. I. 17 

buján kivirultak, ime a szép gyermek fölött szép virá- 
gok nőttek. . . . Rábámultam a sir-kertben s képzeltem, 
mintha ő kibuvnék levelei közül, és elkiáltaná magát, 
mintha mind ez csak játék volna... . És miért nem le- 
hetne ez? Mi lehetetlen e világon? Mi lehetetlen Isten- 
nek, ha ő mindenható? . . . És - belemerültem ez őrült 
képzeletbe, és mi hamar fölébredtem, és midőn fölébred- 
tem, csaknem megbolondultam. Ah most tudom, most 
értem, hogy fájdalmában és szerelmében az ember mi- 
ként őrülhet meg ! 

Nem örülend ő többet a földi virágoknak, nem 
keresi ki apró ujaival a füvek közt a fehér marguerito- 
kat, nem fog többé kék szemeivel, mint egy nefelejts, 
ott ülni a magasan habzó füvek zöldében, meg-megijedve 
a körülte repkedő pillangók tarka seregétől, a virágok, 
méltó társai s barátai, nem mérkőznek többé vele, azok 
már csak sirját ékesitik, ő alszik örökre, néma végké- 
pen, soha nem látjuk őt többé, ő sem lát többé illatozó 
virágokat. j 

. . , . Mulnak a napok, már három hete ma, hogy 
meghalt. Nap mulik nap után, kelünk, fekszünk, táp- 
láljuk testünket, nézzük mint hemzseg körültünk hiu- 
ságában a világ, de sötét minden a mit látunk, az élet- 
nek szine és fénye mult el, Hasonló egy órához a mi 
életünk, mint az ha felhuzatik megy, forog, üt, ilyen 
gépszerü a mi életünk. Nem gondolkodom, nem ter- 
vezek, nem vágyok semmi után, kedvem nincs semmi- 
hez, hasonló vagyok az állathoz, mely ösztönileg az 
étetés és altatás idejét várja, esze azon tul nem jár. . . . 

Ha valaki hozzánk jön ésnevet, szinte sértve Ér- 
zem magamat, boszus vagyok lelkemben ha a látogatót 
mosolygó arczczal kell fogadnom, s ha kifáradva az 
. önkinzásban a pillanat benyomása képes is néha elra- 

gadni, lelkem egy szögletében mindig ott van Irénkém 
képe, mint mikor az ajtó mellől kukucskált felém, — 
és ilyenkor szivembe belenyilal a bánat, hogy szinte 
feljajdulok bele. 

Valahol láttam egy képet, a függöny mellől egy 
kedves gyermekarcz leselgett ki, — lelkemben igy ül 
ott Irénkém arcza, nemcsak enyhülni nem mer bánatom, 
de szemeimet sem merem róla leforditani, azt hinné el- 
felejtettem őt, ha másra gondolok. 

Nem nem, nem felejtettelek el, még egy szempil- 
lanatig sem, akár mit teszek, akár hol vagyok, akár 
kivel szólok, te is mindig velem vagy, nálam vagy, lel- 
kemben vagy édes Irénkém, emlékezeted azon atmos- 
phaera, mely körülboltozza létemet. Te halott, én 
élő, mind "ketten egy sirban, a te sirodban vagyunk. 
Meglehet, boldogabb a ki felejt, de én nem cserélnék 
vele, fájdalmamat ha elveszteném, nem tudnám magamat 
becsülni. 

Ó hiszen irtózatos a gondolat: téged örökre, visz- 
szahozhatlanul elveszteni, folyvást gondolkodom és még 
mindig hihetetlen, megfoghatatlan az. . . . Csaknem egész 
aprilban szép napok voltak. A mult év szép napjait 
juttatják eszembe. Azokat, miket vele töltöttünk. Két 
nyarat tölténk vele, kedves főleg a második nyárban 
volt, midőn már csacsogott, midőn már eszmélt, midőn 
már járt, evett, mosolygott, játszott, ismert minket, 
örült ha látott, ezért a tavaszi szép napok nekem csak 
jobban fájnak. A meleg nap rá emlékeztet. Mindig 
mintha őt várnám. Keresem a fényben, a rezgő nap- 
fényben, de hiába keresem. . . . Dajkája, ki nálunk ma- 
radt, valahányszor elémbe jön, üres karral, mindig azt 
gondolom csak kün hagyta őt, — mint örültem másszor 

ha ez asszonyt láttam, most nem nézhetek rá, elfordul 
róla tekintetem. 

Dina nem akarta őt megtartani, mondván, ször- 
nyen fog tekintete fájni. Én az ellenkezőt hittem. Imádta 
ő is a gyermeket, legalább majd beszélhetünk róla. . . . 
Csalatkoztam. Nekem fáj ha őt látom. Sötéten nézek 
rá, mintha gyűlölném. Nem szólok hozzá, nem mosolygok 
rá, mint midőn karján tartva jövögete hozzám száz- 
szor egy nap, és mindig, legsürgetőbb dolgaim kö- 
zepette is mosolyogva fogadtam. Most üresen jár. . . . 
Mintha hiányoznék egy része. . . . Üresen menve és jöve 
a halottat hordja karjain. Nem felejtettem semmit, és 
mégis fáj ez emlékeztetés, . . . 


Május. 


. . . April vége borus és esős lőn, és május eleje 
is az. . Azonban szállásunkat Párisban felmondván, s ott 
a hol vagyunk, tovább nem maradhatván , 8-án, bus, szo- 
moru, esős időben, — Irénke nélkül, — Bellevuebe 
kiköltöztünk. 

Ó igen, ez szomoru hely ő nélküle, midőn reá 
emlékeztet, szivünk még sokszor el fog fogódni, akár- 
merre pillantunk, képe szemünk előtt fog villogni, min- 
den a mit teszünk keserűséggel leend tele; de más 
részről, közel leszünk hozzá, és emlékezetével fogunk 
társalkodni. 

Este felé jöttünk ki. Mostani lakunkhoz közel van 
azon kert, hol tavaly nyárban dolgoztam, hol őt mind- 
untalan utánam hozták, hol ő kiáltozott felém, hivni 
reggelire, ebédre, s midőn aztán terjeszté felém kar- 
jait a dajka öléből, én őt, s ő engemet vivén. . . . Ma 

alkonyatkor oda lopóztam e boldog kerthez, s ama fa- 
sürűbe pillantottam, hol legtöbbször ültem s hol vele leg- 
gyakrabban játszottam. A csoport legmagasb fájának tetői 
rezegtek a hold fényében, talán a szellőben az ő lelke 
van ott, a lombok közt egy csalogány zengett tiszta han- 
gokkal, talán ő az, a ki belőle hozzám átszól... A mint 
e fák közé képzeltem magamat s lélekben végig gon- 
doltam ama szép órákon, melyeket véle ott éltem, köny- 
nyeim megindultak csendesen, hasonlóan a langy esőhöz, 
mely egy vész elvonulását jelenti. 

Szinte remegve közelitettem azon kerthez, remegve 
néztem bele át, örültem és szenvedtem, vágytam és ir- 
tóztam, egy elátkozott paradicsom volt az nekem, ugy 
éreztem magam mint az első emberpár az édenen kivül. 
Mindent a világon széppé a boldogság tesz, szentté annak 
emlékezete, s ruttá tesz a veszteség a hol azt szenvedtük. 

Ime órákig ott tudnék e pompátlan, e közönséges 
kert körül ábrándozni, s képzeletemben előhivnám mind 
azon apró jeleneteket, mik köztem és Irénkém közt tör- 
téntek. Midőn jött a dajka karján, s a gesztenycágak 
levelei közül ki-kileskelődött, mint egy virágbimbó, mi- 
dőn messze a fák közül kiáltozott felém mint egy:ma- 
dárka, midőn hátul megkerült és vállaimra ülvén, kezé- 
vel ütögélt, mint egy galamb a szárnyaival csapdosni 
szokott, midőn szagolni. adogatta a virágszálat és nekem 
arra prüsszenteni kellett és ő nevetett jó izüen, hogy örö- 
memben könnyeim megindultak, midőn fehér ragyogó 
ruháiban a fák mögött bujdosott mint egy bolyongó csil- 
lagy — ó mi szép napok voltak azok, szivem repdes 
örömében ha rájok emlékezem, és összeszorul ha 
arra gondolok, hogy mind ezek elmultak visszahoz- 
hatlanul. 

Csak énekelj tovább is kedves fülemile e kert fái 
közt, nekem jól esik azt hinnem, hogy benned az ő lelke 
él, eljövén meglátogatni a helyet, hol ő második s utolsó 
nyarát, életének legvidámabb napjait élte, minket is a 
legteljesb boldogsággal ajándékozván meg. 

mi csodálatos mező az élet. Örömet vetsz és bút 
aratsz, bút vetsz és örömet aratsz, innen van hogy néha 
félsz a jótól, és másszor örvendsz a rosznak, tekintvén 
nem a jelent, de azt mit a jövő hoz . . . 

Alig merünk sétálni itt Bellevueben. Minden reá 
emlékeztet. A vasutnál reánk várakozott, midőn a vá- 
rosból érkeztünk, az avenueben előnkbe jött, midőn mi, 
mig ő aludt, künn járánk; ama padon üldögélt ölében 
ama 80 éves charpentiernek, ki most mint egy atya sir 
utána s kertjeinek legszebb virágait küldi sírjára, a ter- 
rasseon órákat tölténk vele, a meudoni erdőben sok dél- 
utánokat elmulatánk a fák árnyékaiban, magas füvek zöl- 
dében, akárhova tekintünk, mindenütt történt vele va- 
lami, minden hely emlékeztet egy szép napra, ha nem 
másra, legalább arra,a hol először jelent meg egyik vagy 
másik uj ruhájában. Azon utczába, hol tavaly laktunk, 
még nem mertünk lépni, sem azon házhoz közeliteni, 
melyben a tavalyi nyárt eltöltöttük. Mint aranyos nyilak 
lövődnek szívünkbe a szép emlékezetek minden felől. 
Minden tárgytól mintegy visszaijedünk, — oly kinos és 
oly édes a szép napok emlékezete. 

Azonban mind ezen át kell esni. Sorsa az ember- 
nek meglakolni a boldogságért a mit élvezett. Sőt ez 
nem minden. Meg kell érnie azon kint is, hogy fájdalma 
elenyészik, midőn a bú édessé kezd válni, elröppen az, 
hiában nyujtjuk utána karjainkat. Nincs állandóság az 
embernek sem örömében, sem bánatában. A bölcső kö- 
rül sir, a sirdomb körül tánczol és mulat. Epits aztán 

valamit azok kegyeletére, kit magad után az élők közt 
hagysz. 

. . . Mari egy szép, érdekes és szellemteljes leány, 
tele élettel s elevenséggel, szóval azzal a mi egy gyer- 
meket kedvessé tehet. Egy darab tűz ő, egy futó láng, 
játszva éget, egy kis tátos . ... És mégis mi ugy meg- 
hidegültünk iránta Irénke halála óta, nem látszunk érteni, 
mit birunk benne. Valahányszor rá tekintek, nem ő jut 
eszembe, ki megvan, de Iréne, a ki hiányzik, mindig 
mintha valamit keresnék őt látván, ő egy emlékkő, mely 
azt jelenti a ki mellette fekszik. Ugy vagyunk vele mint 
a rózsaággal, melyen két bimbó van, ha egyik letörik, a 
másik magában becsét veszti, legalább egy időre. Elfe- 
lejtjük azt mi szép ez magában is, arra emlékezünk mi 
szép volt a kettő együtt . . . 

Néha-néha elmegyünk sirjához a meudoni temetőbe. 
Ha ott kisirjuk magunkat, mert mindig sirunk még, 
mintha csak.tegnap halt volna meg, megkönnyülve té- 
rünk vissza. Ez a mi kedvesb zarándoklatunk. Mint a 
nemzeteknek, nagyban, megvan a maga bánatutja, a ke- 
resztyénségnek Jerusáleme, a mohamedánoknak Mekkája, 
kicsinyben bir azzal minden család. Mi gyermekünk sir- 
jához járunk bucsuban, a hazán kivül lévén, az egész 
világon csak e négyszeg ölnyi hely az, mely a mienk, 
mienk mindenképen, főkép azon boldogság által, mely- 
nek hamvait tettük bele. 

. . . Hiában rendeztük a szobákat máskép, hiában 
hordoztuk át a butorokat egyikből a másikba, hogy a 
visszaemlékezés folytonosan öldöklő ne legyen, a hova 
pillantunk mindenütt ott látjuk, képe szemünk sugárain 
jár, nem kell keresniök, velök jár. A könny a lélekben 
azt eszközli, mit a meleg eső a mezőben eszközöl. Mely 
földet megöntöz ott a magvak kizöldelnek, — igy mi is 

a hova tekintünk mindenütt egy emlékezettel találko- 
zunk. Ott az udvaron, az ut hajlásánál a napfényben 
fürdött, márczius napjaiban, midőn néhány napra ide ki- 
jöttünk, már akkor sokat szenvedett, itt fenn azon szobá- 
ban, melyben most én lakom, melyben az előtt ő lakott, 
a kandalló előtt, ingben játszadozott mint egy kövér an- 
gyal, s oda ment a tűkörhöz megcsókolni benne magát, 
de mint egy idégent, mielőtt lefeküdt volna; len az ét- 
teremben a falpapiron van festve egy vár, előtte egy hid 
egy folyamon, egy asszony ki gyalog, egy férfi ki lovon 
megy, — esténkint ez alakokat sorba kellett neki muto- 
gatnom, mindeniket nevén nevezvén . ., . Mind kicsiny- 
ségek ezek, ilyen emlékezetek száma végtelen, azonban 
ha egy-egy ilyennek átadom magamat, szivem elfogódik 
s könnyeimet szememből megindulni érezem. 

Dina még többfélekép kinozza magát. Én halálát 
siratom, azt hogy nincs, azt hogy elment visszahozhatla- 
nul, egy angyalnak képzelem, mely vig arczczal röppent 
el, de Dina szenvedéseit is siratja, nemcsak az gyötri, 
hogy megholt, de az is, hogy annyit szenvedett, ő Irén- 
két nem képzeli magának szép egészségben mint én, 
lelke előtt a sápadt és szenvedő gyermek lebeg. Az asz- 
szonyok minden fájdalmat meg tudnak finomitani, egyes- 
ből kettőst csinálnak; a halálon tul annak nemével ki- 
nozzák magokat. Ők a fájdalom méhei, melyek e szo- 
moru, e sötét virág kelyhét fenekig kiszörpölik. 

. . . Május hava esős és hideg, alig mulik el nap, 
melyen nem esnék. Igaz, sirja annál frissebb, a virágok 
annál bokrosabbak, de nemde hideg ágy ilyenkor a ned- 
ves föld? Valahányszor esik mindig rá emlékezem. Keb- 
lünk, midőn rajta feküdt, bizonyosan melegebb volt. 
O drága lény, most nem vagy födél alatt sem, a szél 
szabadon zug feletted, néhány maroknyi por takar és 

véd, a csillagok hidegen tekintenek le reád, a sötétben 
egyedül vagy a szabadban, — szüleid elhagytak, nincse- 
nek veled, nem aggódnak vajjon fogsz-e fölébredni és 
megijedni. Ah ez valami borzasztó! A kit ugy ápoltunk 
azt magánosan itt hagyni a szeles mezőben, — a ki kö- 
rül ugy őrködénk mind, azt bizni a temetőőrre, ki a 
kapukat bezárván, éjjel saját házába tér, — a kit se- 
lyembe és bársonyba öltöztettünk, s a kit szalaggal és 
virággal felékesítve ölben hordtuk, az most a földbe van 
rejtve, ebbe az örökös piszokba.. . . s kövesse-e képzele- 
tem addig a mivé már eddig vált?! 

Nem, eddig még ritkán merek menni, képzeletem 
csak pillanatra állapodik meg az enyészet küszöbénél, 
— elforditom szemeimet e rettenetes képtől, s nézek 
Irénkém " daguerrotypirozott gyönyörü alakjára: alszik 
mint egy teljes rózsabimbó a dajka ölében. 

Tudja Isten, én őt itt naponkint szebbnek találom. 
Egy valóságos galamb-arcz, oly fehér, oly finom, oly 
szelid és jóságteljes. É 

Ó valóban megtarthatta volna őt nekünk Isten to- 
vább is, mert benne ő is gyönyörködhetett maga. Sok 
szép dolgot teremtett Isten, de szépség nincs, mely a 
gyermekéhez hasonlittathatnék. 

. . . Ime két hónapja lesz mióta Irénke nincs ve- 
lünk, s még nem birtam dajkájára, ki mint szobaleány 
maradt nálunk, egy nyájas tekintetet vetni. Nem mintha 
haragudnám rá, hisz ő imádta és fáradhatlan volt ápolá- 
sában, de nekem ő mint egy haláljelentő jelen meg, 
mintha mondaná: ne légy vidám, hiszen nincs gyerme- 
ked, — mindig elkomorodom, valahányszor belép a szo- 
bába a hol vagyok. Szegény asszony talán nem is tudja 
mit gondoljon rólam, ki, mig Irénkét hozogatta, őt mindig 
nyájasan fogadtam, néha már tettem magamnak szemre- 

hányást, de más részről nem birok magammal, a mint 
jőni látom őt, homlokom összeredőzik és arczom elborul 
mintha egy felleg közelednék felém. 

30-án. Ma ismét a meudoni temetőben voltunk. 
Vittünk neki bokrétát, virágot és koszorut, az ő sirja a 
mi oltárunk, melyen neki áldozunk. 

Igaza van Dinának, én is megkönnyülök ha nála 
voltam és sirtam, bár csak néhány könnyet. Az emberi 
sziv a fájdalommal hasonló a virághoz, melynek keble a 
nap forróságától ég, ezt a harmat, azt a könny írissiti 
fel és enybiti meg. 

Itt a sirnál, a temetőben érzi az ember, mikép az 
élet egy nagy számadás, melynek végén mint guantitas 
incognita áll a halál. Élet, ember, világ mind más volna, 
ha ismernők. Valóban különös, hogy csak az ut, me- 
lyen haladunk, világittatott meg, de a czél, az öböl, 
melybe igyekszünk, sötétség által van beboritva. Mint 
egy sugár a napból a földet megvilágitja, ugy világitná 
meg az erkölcsi életet egy sugár a siron tulról; Termé- 
szetes, ha egy sötét barlang torkánál, melybe sokan be- 
mentek, vissza senki nem jött, kételkedünk. Hitet önteni 
az emberek lelkébe sigy uj alakot adni a földi életnek, 
attól függ, a kitől függött világ helyett sötétséget álli- 
tani a sir kapujához . . . 

Az Iréne melletti egyik vén sirdombon rózsa és 
csalán vegyest nő. A rózsát reá ültették bizonyosan, a 
csalán önkényt nőtt. Engem meghatott e két sirató te- 
kintete, de sokkal inkább a csaláné mint a rózsáé, mert 
ez meg van vásárolva, de amaz ingyen szolgál emlékül . 

Egész nap terhes borulatok kerengtek az égen. 
Most is miglen mi itt a temetőben vagyunk, az ég felére 
mint egy vastag kárpit lóg a sötét borulat. Az eső csak- 
nem elecsöppen. A szél fú, az egész levegőben valami 

keserves sirás és nyögés és sohaj hallatszik. Körül te- 
kintvén magamat a keresztek, sirfák, halotti koszoruk 
e kertében, valóban mintha a temető sirt és sohajtott 
volna. De kit szánnak e halottak?  Magok felett sirán- 
koznak , sajnálván az élet kellemeit, vagy minket saj- 
nálnak , kik itt küzdünk a szenvedés e völgyében? 

Egy más sir felett pompás cyprus-fák emelkednek, 
s ágaikon nagy rakás rózsa virágzik. Gyönyörü tekin- 
tet. A rózsafa ismét és ismét átölelvén derekát, egész 
tetejéig felfutott. Azt gondolnók: e rózsák magának a 
fának virágai. Képe az igazi szeretetnek, mely a ha- 
lottat a sirig elkiséri, s ott még gazdagabban önti rá 
kincseit mint tette az életben. . . 

Annak ki nem vesztett, a temető semmi, egy üres 
telek. De mi kinos élvet nyujt annak, a kinek van kit 
siratni. Valóban üdvös az embernek néha néha időzni a te- 
metőben, mint üdvös nagy vészben a sajkát a révpart- 
hoz kikötni. Kevesbet követelünk mind az élettől, mind 
az emberektől, látván előttünk a végezélt, melynél min- 
den törekvés végződik. 

Ilyenkor látja az ember, hogy hasonló a büszke 
tölgyhöz, mely századokig nőtt, de bár mi hatalmas volt, 
a roppant alak alig hágy hamut a tűzhelyen. 

En eddig csak Irénkémet sirattam a temetőben, 
most már egyéb gondolatok is foglalkodtatják lelkemet, 
a halál eddig egy fájdalom volt, most egy birodalom, 
melynek ismerkedem vidékeivel! 


Junius. 


E napokban Párisban járván, Meudonba szálltam 
ki, s ott a temetőbe mentem. Tudtam, hogy Dina, Jolán 

és Mimi is eljőnek, de én előbb akartam ott lenni. Én 
egyedül szeretem meglátogatni a halottat, egyedül sze- 
retek ábrándozni a sir felett, átengedvén lelkemet vilá- 
gosb és sötétebb gondolatoknak. 

Sokat sirtam ma is, többet mint másszor. Nem 
látott senki, nem nézett senki, lelkem tele-tele gyült 
fájdalommal és meg-megfakadt mint egy megtelt hólyag. 
Kivált pillanatokban, melyekben elégedetlenek vagyunk 
az élettel, kétszeresen szánjuk a halottat. Némileg 
irigyeljük : sorsát, azt, hogy jón és roszon tul van, 
óhajtanók vagy hogy ő is velünk volna, vagy mi vol- 
nánk vele. 

Hiszen én alkalmasint Irénkével fogok együtt fe- 
küdni a földben. Nem hiában szeretett ő engemet annyira. 
Épen mivel elváltunk, ez sietteti a viszonegyesülést. Én" 
alkalmasint számüzetésben fogok meghalni, igy termé- 
szetesen mellé tétetem, és csak magam, mert a többiek 
miért ne mennének akkor haza? Elég, hogy velem 
szenvedtek, s megszépiték életemet, a halottnak: majd 
nem használhatnának, s minek szenvednék tovább a 
franczia szivtelenség hideg lehelletét? Ők majd haza fog- 
nak menni, s menjenek is haza, magam is azt ohajtom, 
én itt maradok Irénkémmel, vagy inkább Irénkém tudta, 
hogy apja soha nem fog haza térhetni, s igy vele akart 
maradni, sőt az idegen földben fekvés kínját megédesi- 
teni az által, hogy megelőzött. De e szerint már nem 
sokára fognám követni? Mert ha nem, miért nem ma- 
radt tovább velünk? Én nem kivántam ez áldozatot, 
én inkább feküdtem volna egyedül a sirban, csak mig 
élek vele élhettem volna. Ugy sem tudom mi az a halál, 
de azt hiszem, vagy semmi, egyszerü enyészet, vagy 
ott nincs vigasztalóra szükség. 

Esős idő járt nem napok de egypár hét óta. Sirja 
egy virágos kert, de a homokos föld itt ott megnyila- 
dozott.  Kiegyengettem ujra. Ha már ölemben nem 
melegithettem , sirjával foglalkoztam. Nézem a két an- 
gyal-szobrot, mely a levelek közül fehérlik ki, s gon- 
dolom, ha ő most ugy ülne saját sírján! Lemetszem a 
száraz lombokat és fonnyadt bimbókat. Uj bokrétákat 
hozunk neki, mintha ő mind ennek még örülni tudna. 
Nyughelyét azon virágokkal ékesitjük fel, melyeket ő, 
a gyönyörü teremtés, leginkább szeretett. De néha el- 
mém elfurja magát a földön, leszáll koporsójáig, azon- 
. ban midőn a fehér lepelt teteméről le kellene emelni, e 
ponton megállapodom, — én őt mindig csak szépen 
szeretem látni és képzelni. Testi mint lelki világban az 
ember csak a szépet szereti, az Isten a szépség eszméje. 
Azonban midőn ma a virágokat és göröngyöket meg- 
mozgatám, a hasadékokból hangyák buvtak elő, s én 
elmerülve néztem utánok, e lények után, melyek a sir 
titkából jöttek fel. Hol is keresselek: én téged édes 
Irénkém, ott hol e férgek buvdosnak , vagy fen az ég- 
ben a csillagok fényében? Óh én nem tudom, de érzi 
szivem, hogy a földön nem vagy. 

18-án volt születés-napja. Ó boldog nap, ó sze- 
rencsétlen nap! Mennyi örömet adtál, és mennyi but, 
mi széppé és mi sötétté tetted életünket. Kérdezem ma- 
gamtól, vajjon tudva, hogy Irén meghal, kivántam 
volna-e birni legalább oly rövid ideig? Igen, igen, jobb 
szerettem, hogy ismertem őt, mintha soha sem láttam, 
soha nem öleltem, és reá soha sem emlékeztem volna. 
Legalább szép az, a mire visszaemlékezem, ha sirok is 
utána, vannak rövid pillanatok, mikben kéjt is érezek, 
midőn ártatlan képe lelkem előtt ellebben. 

Szomoru nap volt ez mindenkép, az eső folyvást 
esett, Azonban Dina, én és volt dajkája elmentünk 
Meudonba, és születés napján felékesitettük a halottat. 
Uj szép keresztet vittem neki, egy szép képet, zink 
rámába foglalva, hol a Jézus gyermek anyja ölében fek- 
szik, lábainál egy bárányka áll, vittem neki egy koszo- 
rut kék és fehér üveggyöngyből, azon kivül vittünk friss 
virágokat, a karfákat befestettük ujra, négy nagy rózsa- 
fát ültettünk dombjára, zöld mohával beszegélyeztük 
széleit, — ó egészen ünnepileg néz ki a sir, semmi 
nem hiányzik , mint az élet! 

Igy fekszik fölékesitve a halott mennyasszony. 
Nászágy helyett a koporsóba tétetik. Koszoru, jegy- 
. gyürü, fátyol, fehér bokréta, mind az meg van, a vőle- 
gény is ott áll, várja mennyasszonyát, de az föl nem 
ébred. ; 

Megünnepeljük születés napodat, édes Irénkém, mi 
is, bár az nekünk rövid örömet adott, és végtelen bá- 
natot hozott. $Sirodat nézzük, mint az oltárt, áldozunk 
rajta virággal, koszorukkal, ajándékokkal és könnyeink- 
kel. Ha nincs élet tul a siron, mind ez hiábanvalóság, 
de ha van, akkor te örülsz a mi figyelmünknek irántad, 
s igy mi neked örömet szerezünk a sirban is. Ó bár 
csak ez igy volna, hogy te látnál mindent midőn po- 
raidnál meg-megjelenünk ! 

Az én képzeletem egyébiránt a sirba behatni nem 
mer, nem akarom tudni, mi az a feloszlás, maradok a 
sirt elborító virágok közt, meg kell szépíteni a halot- 
tat. Elábrándozván néha ugy tetszik nekem, mintha e 
kis tér nem sirja volna, hanem egy kis kert, melyben 
a kis teremtmény lakik. Ez eszme oly rokon egymás- 
sal ott, hol gyermek a halott, — nagy emberre nézve 
a sir egy foghely. 

28-án Irénke névnapja volt. Én nem mehettem 
el, csak Dinám volt nála, üdvezelni névnapján a halot- 
tat. Oly jól esik kisirni magunkat a temetőben, keb- 
lünk, oda menvén, egy meggyült seb, a sirással az 
mintegy megfakad, s utána egy édes könnyebbülést 
érezünk. 

Ime elmult, halála óta, a harmadik hónap is, apró- 
donkint hozzá szokunk ahhoz, hogy ő nincs, nem ke- 
ressük őt mindig, mint eddig kerestük, annyiszor csa- 
latkoztunk 90 nap óta naponkint, hogy a vágy kifáradt, 
— de mennél hosszabb-hosszabb kezd lenni a megpi- 
henés, annál kinosabb aztán, ha vele foglalkozunk. Az 
én elmém egyébiránt még mindig hasonló az éjjelhez, 
melyen a hold sápadt képe, mint az emlékezet, szomo- 
ruan halad a futó fellegek alatt. 


Julius. 


Semmit nem tudok dolgozni, csak tengek, en- 
gedem mulni a napokat, várva azt, mely erőmet meg- 
hozza, de eddig egyik sem hozta meg. Még Irénke em- 
lékezetét sem vagyok képes megirni, pedig hétről hétre 
akartam hozzá fogni, s lelkemet rokon munkák olvasá- 
sával táplálom. Ezért hozatta cl Dinám Bécsből a 
, Stunden der Andacht" hat kötetét, melyet azonban most 
nem találtunk oly szépnek, oly vigasztalónak mint más- 
kor. . . . Átnéztem régibb munkáimból, László, Mária, 
Kölcsey emlékezetét, s némi változtatással, a mennyiben 
itt ott homályosnak, máshol tulterheltnek találtam, le- 
másoltam őket, utána jöend Hunyadi, aztán Theresia 
emlékezete, azután Iréneé fog jőni, és még egy-kettő, 

s ez egy jó kötetet fog képezni, mit Magyarországon 
kiadatni szándékozom. 

. . , A szerencsétlenség, a bánat kimeriti az ember 
élet- és tetterejét, tudja Isten, de én ugy érezem, bár 
mit dolgoznám, azzal mintegy megsérteném az ő emlé- 
kezetét. Merengek, ábrándozom, emlékezem, olvasok is 
sokat de czél és kedv nélkül, én a sirdomb vagyok, az 
idő röpül el fölöttem. 

Nem érdekel nagyon még a keleti kérdés sem, 
ámbár mind diplomatikai csavargásainál, mind a szem- 
közt álló hadierők nagyságánál fogva érdeket méltán 
gerjeszthet, s ránk nézve annál inkább, mivel ez össze- 
ütközés mind Európának, mind különösen a Dunamel- 
léki országoknak uj arczot kölcsönözhet. Igaz, én a töb- 
biek vérmes reményeiben soha nem osztoztam, annak 
néztem a csatát a mi, t. i. a fejedelmek közti csatá- 
nak, meglehet a népek is szerepre hivatvák, megle- 
het, de ez idő még nem következett be. . . . 

Minden esetre ez európai háboru szörnyen nyomja 
az ipar és kereskedelmi viszonyokat, s ha ehhez még 
szükség és éhség járul, mi nem lehetetlen, a mennyiben 
april közepe óta, mondhatni, szakadatlanul esik, akkor 
igen valószinü, hogy Európában minden ingadozni fog, 
a trónok legjobban, csak mindig az a kérdés: a népek 
vezérei bölcsebbek és bátrabbak lesznek-e? 

Dinám jobban van, fejbajában keveset szenved, 
szeme, a bal, nem gyógyul, de a jobbnak világa erős- 
bödött. Ismét folytatja a hidegvizkurát. Mimi gyakran 
náthás, este izzad, már egyszer nehezen hallott, az or- 
vosok azt javaslák: ,huile de foie de moruef-t igyék, mi 
ily bajban csodákat művel, és most hideg vizesőt is 
vesz, e végre egy uj találmányu eszközt vásároltunk. 
Magam is alá állok naponkint, mert néha meg-megkap 

egy fejszédülés, s a mit eddig nem tapasztaltam, jobb 
szemem néha könyez. Hiszen van oka sirni! — 

Látogatóink gyakran vannak, néha únom is őket, 
néha az igaz, jól esik nem boronganom egyedül s ma- 
gamban. Ámbár már nem látom mindenütt Irénkét 
mint láttam eddig, kezdetben ide Bellevuüuébe nem mer- 
tünk jőni, most pedig a városban félünk a  Boursault 
utczába lépni, mindig ott van a kisértet, a hova az em- 
ber nem mer menni, az üldözi a mitől szalad, 

5-kén Batthyány Kázmér és neje jöttek ki (ez 
utóbbi első férjétőli leányát s kis leányát vesztette el) s ná- 
lunk reggelizvén, az erdőben egy sétát tevénk. Jól néz 
ki, érdekes, szép férfiu, 46 éves, de alig mondanák 
36-nak. Vig kedvvel bucsúztak el, s igérték, hogy mi- 
hamar ebédre jőnek ki, vagy menni fogunk Fontaine- 
bleauba együtt; még 9-én a Champs Elyséesben sétált, és 
12-én délután veszszük a hirt, hogy az nap reggel 
63/,-kor meghalálozott. Miut a villám sujtott ránk e hir. 
Mert hiszen ugy tetszett, mintha azelőtt való nap lát- 
tuk volna. Még mintegy köztünk volt, velünk beszélt, 
nálunk evett, és soha megelégedettebb nem volt mint 
ekkor. Dinától eltitkoltam a hirt, mivel choleráról be- 
széltek , s bementem Párisba a grófnéhoz, kit hármas 
gyászban találtam, a mennyiben egymásután két gyer- 
mekét és most férjét vesztette el. Az eset bizonyos, ő 
megholt, étranglement de hernie (bél-sérvés). Vasár- 
nap este lőn rosszul, próbálta maga helyre nyomni az int, 
később egy orvos is hasztalan próbálta, hétfőn fürdőket 
rendeltek neki, kedden operálni voltak kénytelenek, 
azt hitték jól sükerült, azonban szerdán reggel véletlen, 
hirtelen kimult, a nélkül, hogy berohanó nejének szót 
mondhatott volna, puszta pillanattal bucsúzott el és ki- 
mult. Nem félt a haláltól, mivel nem várta, de ép azért 

18 


Szemere l., 


— 274 — 


semmi intézkedést nem hagyott hátra. Alkalmasint orvosi 
ügyetlenség áldozata, roszul operáltatott, nemhogy valami 
hires műtevőhöz fordultak volna, de saját könnyelmüségeé 
is, pár év óta van azon baja, és nem tudott róla régi 
inasa sem, sem köteléket nem hordott, talán férfiui ál- 
büszkeségből, s meglehet ekképen lett a baj gyógyithat- 
lan és halálos. Sokat hányt s sokszor ürült a végső na- 
pon, meglehet e szerint cholera is járult hozzá. Az orvo- 
soknak nem szabad ezt mondani, minthogy járványos 
kezd lenni, de a grófné nekem igy mondta, s ő is haj- 
landó hinni , hogy cholera is járult hozzá. Jele az is, 
hogy a test egyszerre nagy feloszlásnak indult, felpuffadt 
és tarthatlan lett . 

Másnap, 13-án , délaták a Montmartre temetőben cl- 
temettetett. . Magyarok, olaszok, lengyelek voltak jelen, 
franczia alig kettő-három, pedig sógora franczia, és ő - 
a legmagasb szalonokban volt járatos, azonban ilyen a 
franczia, mosolyog az érkezőnek, a távozót elfelejti. Ez 
tehát valóban számüzötti temetés volt, mint idegen 
temettetett el, s ő, egy herczeg öcscse, ő 20—25 millió 
fr. vagyonnak ura, egy bóérlett sirboltba tétetett le, mely 
mély mint egy kut; a vállalkozó még sok koporsót fog 
rakni fölibe. Még csak sirja sincs magának, zsellér, 
lakos ott is. Senkinek sem jutott eszébe egy koszorut 
hozni neki, csak én tettem egy immortellt koporsójára 
na mon ami", mely vele együtt a földbe leeresztetett. 
Talán jobb meghalni a vérpadon mint számüzetésben. 
Nem a dicsőség miatt, de jól esik tudni az embernek, 
hogy róla megemlékeznek, és ezt a vérhalál biztositja. 

Pályáját szomoruan végezte be. A magyar főnemes- 
ségben alig volt ember, kinek nagyobb jövendője lett 
volna. Több ambitio, több erély, valamennyi fölébe emelte 
volna; e kettő hiányzott neki. És mit nem tehetett volna 

20—25 milliónyi értékkel! Azzal egy-egy téren, egy nem- 
zet életében, egy ország sorsában epochát teremthet. § ő 
nemcsak anyagi eszközzel birt, szellemivel is, nem volt 
kebel képesb hozni nagy áldozatokat. Ebbeli készsége 
határos volt a könnyelmüséggel. Ezért nem tudtam én 
föltétel nélkül roszallani folyamodását az amnestiáért. A 
békés, a nemzeti haladásban az ország vezérembere le- 
hetett volna, föltéve, hogy akarata nem hiányzott. Ime 
azt nem kapta meg. Visszautasíttatott Austria, félreismer- 
tetett az emigratió által. Senkinek sem jutott eszébe, a 
hirlapok utján tudatni halálát; kénytelen voltam én el- 
küldeni az angol, franczia, német lapokba a követ- 
kező értesítést: 

nA magyar emigratiót és nemzetet egy nagy csa- 
pás érte. Egyik legkitünőbb tagja, gróf Batthyány Káz- 
mér, Párisban julius 12-kén, élete 46-ik évében, hirtelen 
és váratlanul meghalálozott. Nem szándékom élete rajzát 
adni, mert az tettekben és áldozatokban dusabb, sem- 
hogy néhány sorokba beférne. Mint egyén jeles volt 
nemcsak testi szépsége által, de lelki magas tulajdonai- 
nál fogva is, az elismerést és csodálást tőle, a tetteiben 
bátor, az érzelmeiben nemes, a gondolatokban gazdag, a 
század szellemével együtt haladó férfiutól ellenei sem ta- 
gadhatták meg. Részvéte a magyar szabadságháboruban 
annál nagyobb méltánylást érdemel, mert az ment volt 
minden személyes ambitiótól és önzéstől, használni kivánt 
és nem fényleni, — mert abban teljes odaadással részt 
vőn mind a mellett is, hogy politikai meggyőződése a 
többi vezérférfiakétól tetemesen különbözött; de ő a haza 
függetlenségét és az alkotmányt látván veszedelemben, 
nem késett határozottan fellépni, a csatatéren mint ka- 
tona, a tanácsban mint minister. Hazája javáért sem vé- 
rét, sem vagyonát nem sajnálta, 20 millió francra megy 

javainak értéke, mit tőle Austria elconfiscált. Ebből ő 
egyet-mást megmenthetett volna, de semmit nem mentett 
meg, talán hogy áldozata teljes legyen. Meglehet ezzel 
magára, övéire s a hazára nézve nem bölcsen cseleke- 
dett, de a nagy lelkek sajátja a nagy események követ- 
kezményei alól mellékutakon nem huzni ki magát. Igy ő 
szegényül halt meg és számkivetésben, s nemcsak idegen 
földben, de idegen család sirboltjában fekszik. Azóta, ott 
túlnan, bizonyosan találkozott rokona, Batthyány Lajos 
véres árnyékával, most ők együtt tekintenek le onnan, 
mindketten mint Austriának áldozatai s Magyarországnak 
martyrjai. 

Béke hamvaikra s örök dicsőség emlékezetöknek. 

Páris, jul. 14-én 1854." 

Valóban nagy veszteség a magyar jövendőre nézve, 
akár visszament, akár künn maradt volna. Mint család- 
tag hű magyar volt, habár a nyelvet késő tanulta is meg, 
s ha nem mondhatni is demokratának, a szabad intézvé- 
nyeknek igaz barátja volt. Ez utóbbi időben reménye 
elcsüggedt ugyan, de nem kétlem, az első kedvező alka- 
lom föllelkesitette volna, bátorsága s nagylelküsége min- 
dig mindenre készen volt. A nevet, melyet viselt, ismerte 
egész Európa, őt a párisi legelső salonokban szivesen 
elfogadták. "Ha az itteni kormány valaha Ausztria ellen 
menend vala, bizonyosan: hozzá fordult volna legelsőben, 
Magában az emigratióban az egységet ő volt volna leg- 
képesb helyreállítani, ha tevékenyebb, ha tettvágyóbb lett 
volna, s általában ha fontosnak találta volna arra dol- 
gozni. Benne tehát, magyar szempontból, igen fontos, né- 
mileg kipótolhatlan egyén dőlt ki, nagyobb csapás az 
emigratiót és a magyar fajt nem érhette. 

Ő magára nézve is szomoru ily rögtön, ily ifjan, 
annyi nélkülözés közben tünni el. Gazdagságból szegény- 

ségbe, kényelemből szükségbe, főrangból számkivetésbe 
sülyedni, elveszteni mindent, őseinek emlékeit, hagyomá- 
. nyait, elveszteni a hazát, elveszteni még a reményt is, s 
igy halni meg, az bizony keserves. A magyar faj kora 
valóban végkép lehanyatlik. Embereit, kiket Austria meg- 
hágy, a gondviselés irtogatja ki. Ime ő előment az uton, 
mely reánk is vár, ó pedig szomoru feküdni idegen 
földben!! 

Nem hittük volna, sem ő, sem mi, hogy Irénkét, ő 
" keresztatyja, oly hamar fogja követni. Ott tul jobb 
lesz hozzá mint itt volt, mert itt szegény Kázmér nem 
szépen viselte magát iránta, — a családi élet bajait nem 
ismerte, — betegsége alatt nem látogatta meg és teme- 
tésén sem jelent meg. Bár nekünk se kellett volna a 
tieden még sok évekig megjelennünk! 

Én őszintén megsirattam, mintha testvére voltam 
volna. Szinte resteltem a körülállók miatt, kik száraz 
szemmel maradtak. Sajnáltam benne őt magát; sajnáltam 
benne a magyart, tökéletesen elfeledtem némelykori bi- 
zalmatlanságait irántam. Ugy látszik, mások nem feledték 
el, kiknek rájok emlékezni sókkal kevesb okuk volt. 

Napról napra jobban szánom. 

Az én lelkem nem olyan mint a viz, melyet min- 
den tárgy, mi bele esik, megzavar, de csak rövid időre, 
az én lelkem a kőhöz kánönik melyre sokszor kell hul- 
lani a csöppnek, mig az maga után nyomot hágy, de az 
aztán örökös. 

Addig bolygatom a sebet, mig az ki nem mérge- 
sedik. 

Semmi befolyással nincs rám, bánatomra nézve az 
a mit mondok, de a Batthyány halálában látom a nyilat 
ellenem is. Minden a mi történik, ellenem történik, néze- 
tem, számításaim, meggyőződéseim diadalmára nézve 

neki, leginkább neki kellett volna élni, és ime ő halt 
meg , ellenségeim megélnek; barátaim, támogatóim meg- 
halnak. De én őt nem magamért, hanem ő magáért és 
a hazáért sajnálom! Gondolataim közben természetes, ha 
magamra is emlékezem. 

Üljünk a földre, és hintsünk fejünkre hamvat, 
mint Jób, ez illeti meg a magyart. Isten vagy elfeled- 
kezik róla, vagy kegyetlenül emlékezik meg rá. 


A mit irtam, megjelent több lapokban, némi kiha- 
gyással, mint a Siécle, németül a Köln. Zeit., angolul a 
Times, Daily News, Morn. Advertiser stb. lapokban. A 
Journal des Débats nem adta, bár a beigtatási dijt is 
megigértem, ha szükséges. Az angol forditáshoz Szabó 
sokat toldott, azon okát adván, hogy az angol közönség 
előtt czimekkel is kell ragyogni. 

Temetésén kevés franczia volt, alig három, oka 
az-e, hogy falun vannak, vagy nem akartak a szám- 
üzött temetésére jőni? nem tudom. Alkalmasint mind- 
két oknak van benne része. A számüzött maradjon 
számüzött, különben azon tiszteletet, mely ez állásához 
van kötve, elvesztheti a nélkül, hogy egyébben kárpót- 
lást reménylhetne. I 

Nem roszul vettem észre, hogy hazánkfiai őt nem 
szánták , hallom, némelyik elég szivtelen volt, a teme- 
tés alkalmával emlegetni, bár az amnestia kérése előtt 
halt volna meg. És ezt nem valami nagy hazafiság 
mondatja velök, egyikök sem birt volna annyit áldozni, 
belőlük a pártoskodás szelleme szól, az a szűkkeblüség, 
mely maga nagy tettekre nem képes, s melynek szive 
nincs szánni a halottat. Teleki is igen hidegnek mutat- 

kozik, ő, ki oly meleg barátjának mondogatá magát, 
másnap Vukovicscsal meglátogatott, alig szólt róla, épen 
nem sajnálkozó hangon, engem e hidegség megdöbben- 
tett és mélyen elszomoritott, tehát a számüzöttnek sorsa 
ez: nem sajnáltatni társai által sem? Nem is irt Teleki, 
haláláról, egy lapba sem, pedig ő annyi lappal van ösz- 
szeköttetésben, pedig ő oly igen kap minden alkalmon 
szavát hallatni. 

És ime Beőthytől, Jerseyből, levelet kapok, vála- 
szul azon tudósításomra, melyben Batthyány haláláról 
értesítem, s benne ezeket olvasom: ,saját érdekében saj- 
nálom , ha már csakugyan meg vólt irva a sors könyvében, 
hogy az élet teljes korában szólittatik ki, miért nem tör- 
tént ez mielőtt amnestiáért folyamodott. Teljesen hiszem, 
ha vég perczeibenép elmével birt, e lépés, mely saját 
énjével ellenzésbe hozá, kinosabban marczongolá lel- 
két mint a halállali küzdelem. Reánk nézve nagy tanu- 
ság merül fel cz eszmémből, az t. i., ne előzzük meg az 
időt, várjuk nyugodtan, bár mit hozzon az idő, mert ha 
ezt teszszük, soha se lesz okunk tettünkért elpirulni. 
Nyugodjanak békével a békétlen hamvai!" 

Valóban ugy látszik, a magyarok nemcsak eszöket, 
de szivöket is elvesztették. Minden velő kiszáradt belő- 
lük, egy könycsepp sem maradt, melyet barátjuk sir- 
halmára ejtsenek. Es Beőthy beszél igy, ki a forrada- 
lomban mindig mint lógó ló járt, ki határozottan soha 
sem lépett fel, ki mindig fentartott egy hátulsó ajtót 
magának, ki mindig javait féltette annyira, hogy e miatt 
ő a forradalomban teljesen haszonvehetlenné lőn, Beőthy 
szól igy, ki indirecte lépéseket tőn, vagy javait vissza- 
kapni, vagy épen haza mehetni. Nem állhattam meg, 
hogy ne feleljek neki. Irtam a többek közt: , Engedj 
meg, de valóban szűk szempontból itéled meg az embert 

és hazafit. Subjective tekintve a dolgot valóban szebb, 
ha a politikus rendithetlenül következetes marad magához, 
de az objectiv hazafiság más kötelességeket szab né- 
melyekre. Bámulásra méltó II. Rákóczy F. önmegta- 
gadása, melylyel a szathmári békekötésnek kedvezmé- 
nyeiből magát személyesen kizárta, de hogy a hazafi- 
pártot s a nemzeti irányt egy oly hatalmas tűzponttól, 
támasztól másfél századra megfosztá, az a legnagyobb 
politikai hiba, mit ő elkövethetett. Kisebb mértékben ez 
illik Batthyányra. 20—30 milliónyi vagyon sokkal su- 
lyosb érték a magyar nemzet mostani helyzetében, sem- 
hogy azt az osztrák kezében szabad legyen hagyni. 
Mindenki ki ennyivel bir, az csaknem köteles személyes 
reputatióját a nemzet anyagi eszközeinek megmentésére 
feláldozni. Annyi vagyonnal ben egy országot boldogit- 
hatni, annyi jövedelemmel kün egy tábort fegyverezhetni 
fel. Az olaszok is belátták ezt, ime a két Lissa haza 
ment. Ilyen embereknek amnestiát kérni, ha hazafiui 
számitásból teszik, psaknem kötelesség, más czélból kérni 
azt, igaz, árulás, de ép ezért tetteikről itélni csak utó- 
lagosan szabad. Ezért megvallom, a te leveled hangja 
engem igen meglepett, annyival inkább, mivel én téged 
a praktikus és nem a doctrinair emberek közé soroztalak. 
Azonban te egész multját elfelejted. Ki áldozott annyit, 
és pedig minden utógondolat nélkül? Ő nem számitga- 
tott, nem oldalgott, midőn tenni kellett, és midőn am- 
nestiát kért, ő nem kérette mint sok más, ő nyiltan 
járt el, ő maga kérte. En hamarlottam e lépését, de 
csalatkozol ha azt hitted, hogy e lépés kinosan marczan- 
golá lelkét az utolsó pillanatban. A ki egyszer oly tel- 
jes odaadással teljesíté hazafiui kötelességét mint ő, an- 
nak nincs oka pirulni, legfölebb az fájhat neki, hogy 
még barátai, társai is mint te, a realis áldozatot oly 

hajlandók elfelejteni egy képzelt botlásért. Legyetek 
barátom, türelmesek és igazságosak, ki szánjon minket 
ha egymást mi magunk nem szánjuk? Az osztrák bi- 
zonyosan nem fog sirni fölöttünk. Ez itéletet, ha vala- 
kitől, nem vártam volna tőled, sok okból, s hidd el, a 
számüzött sorsa kétszer szomoru, ha hinnie kell, hogy 
saját felei által nem sajnáltatik. Képzeld magad e hely- 
zetben, és ugy itélj. Kinek nem lehetne hibát vetni sze- 
mére, és a sir körül is azt emlegessük, és ne az ér- 
demet? Az ilyen türelmetlen véleményt az ész nem 
helyesli, a sziv még kevésbé"). 

Valóban, a mihez a magyar tud, az abból áll, bi- 
rálni másokat, nagy tetteket követelni másoktól, a mit 
elfelejtenek az, hogy magokra nem alkalmazzák azon 
mértéket, melylyel másokat mérnek. . . . 

Vettek Batthyánynak örökös sirt, ez van rá irva 
a kőre: , Le Comte Casimir Batthyány, né a Pressburg 
en Hongrie, mort a Paris." Kimentem, virágokat rakgat- 
tam rá, koszorukat vettem, ne maradjon kietlen és puszta 
a számüzött sirja sem. Ő megérdemli ezt, nekünk pedig 
kötelességünk. . . . Neje faluról bejövén, akart velünk, 
velem és nőmmel a sirhoz kimenni. Mi be is mentünk. 
De szándékát megváltoztatta. . . . Majd másszor. . . . 
Az idő rosz. . . . Meg kellett igérnie sógorának, hogy 
még nem megy ki. . . . Merő ürügyek. A könnyelmüség és á 
szivtelenség vesz már erőt a bú fölött? Szegény Kázmér, 
szegény számüzött!! Í 


7) Lehetetlen, hogy az olvasó előtt föl ne tűnjék az ellemmon- 
dás a közt, a mint Szemere itt szól Baithyányról, s csak nem rég 
a korona föladása s az amnestia-kérés tárgyában szólt. Bár lehetetlen 
a következetlenségben is szép jellemvonásnak nem vallani, hogy ba- 
rátja koporsója mellett megszünik a vád és gyanusítás, s őt — 
halála után — csak menteni tudja. 

Augustus. 


Eddigelé a nyár kellemetlen volt, negyven napig, 
sőt azon tul is esett, ezen felül hideg volt, a legkelle- 
metlenebb nyarak egyike. Julius vége felé lőn az idő 
szebb, és kivált 8—-12 napig olvasztó hőség uralkodott. 
A szőlő beteg mindenfelé, az aratás elég jó, ámbár a 
folytonos esőzés az embereket csaknem kétségbe ejtette. 
Féltek az éhségtől. Éhezni talán nem fognak, szomjazni 
nem árt. Hogy a pohár teljes legyen keserrel, a háboru 
még mindig tart keleten, a despotismus nyugoton, a 
cholera mindenütt dühöng, Isten a megmondhatója mind 
ez mikép végződik? ! 

Bellevuebe jött lakni Simonyi (Ernő), egy magyar 
számüzött, ki 1849 óta Angliában tartózkodik, s ott egy 
angol guaker-család gyermekeit oktatja. A vele lévő 
gyermekkel (Pain Martin), ennek egészsége miatt, s a 
mi társaságunk kedvéért, néhány hétre ide huzódott. 
Mindennap velünk van. Nyitrából való, hol szolgabiró 
volt. A komáromi capitulansok közül egy, hon tehát 
maradhatott volna, de nem maradt. Sokat olvas, sokat 
tanul, a botanikával szeret foglalkozni, nagy emlékező 
tehetsége van, becsületes egyszerü ember,  köteles- 
ségét mindenütt be fogja tölteni, nagy dolgokra nem 
termett. 

Velünk kirándult Fontainebleauba, hol az erdőt 
és várlakot megnéztük. Az ut és nap fáradságos volt, 
de kellemes, a nagy hőség daczára is, Dina örült va- 
lami ujat látni, és Fontainebleau bir érdekes látnivalók- 
kal. Szóval e kirándulás jól sikerült, a nap, a hely, az 
idő mind szép volt, drágába sem került, baj sem ért, 

— kivéve hogy egyik társunk vasutjegyét elvesztvén, 
árát kénytelen volt ujra megfizetni. 

Vettünk egy hideg vizroham-gépet, Mimit hozzá 
szoktatni a hideg vizhez, mert éjjel nagyon izzad, és 
kissé sovány, gyakran náthás. Ez őt erősiteni fogja, 
edzeni. Jolán is gyakran veszi, én is naponként kétszer, 
miután meg van. Az emberi test mint a növény, meg 
kell azt öntözni. Mimi egyébiránt julius 20-ik óta a Dr. 
Fleury intézetébe jár, eleinte sirt, most vágy oda, mint 
a szarvas a friss patakhoz, ha lehetne háromszor venné 
naponkint. Izzadása éjenkint nem jelen meg, sőt test- 
ben hizik. 

Dina nem mentt fejfájdalmaitól e nyáron annyira, 
mint tavaly, de eddig nem is szenved sokat, s Irénkéje 
ha meg volna, daczára szenvedéseinek és a számüzetés- 
nek a legboldogabb anya volna. Nem szólok róla, de 
mélyen elszomorodom ha rátekintek, s meggondolom 
miért kellett e jó, e szeretetteljes szivü asszonytigy suj- 
tani. A gond Irénkével az ő egész napját, napjainak 
minden pillanatát betölté, bele nem unt, bele nem fá- 
radt, semmi más mulatságot és gyönyört nem ohajtott, 
körülte mindig volt dolga, benne mindig volt öröme, 
minden érzése és gondolata ő volt, — és ime mind ez 
elmult mint álom, üresség van körülte ; keresi őt és sir- 
jára esik vilagat Én még mindig med hazak; ha a 
mélységbe tekintek , melyet az ő helyének üressége ha- 
gyott. Nem szólünk egymásnak sem, de mindig róla 
gondolkodunk. Még mindig eljárunk sirjához, Meudonba, 
uj meg uj koszorukat viszünk, uj meg uj bokrétákat, a 
virágok folyvást virulnak és illatoznak sirhalmán, olyan 
az mint egy szép kert, a legszebb sirhalom az egész 
temetőben. E napokban irtam reá a következő ver- 

set, egy szép reggel járván az erdőben, s gondol- 
kodván róla : 


Irénke sirhalma. 


Ily késő télben mi kies kert az, mi virágzik 
Ott, kinek e szép hely, e tavasz, hó közepén? 
nLyányom sirja e kert, e kertben apolgatom híven 
Mind a virágokat én melyéket ő szeretett. 
A havi rózsát, a szegfűt, a kék nefelejtset, 
S a kicsi margueritot, mely koszoruzta fejét. 

, Mert én őt várom, s ha fölérz, akarom hogy a kert is 
Készen várja, s legott játszani helyje legyen." 


E napokban szinte Meudonba menvén, őt meglá- 
togatni, utközben az egyházba betértem. Épen vasár- 
nap s isteni tisztelet volt, ének és zene. Eszembe ju- 
tott, hogy közel azon helyhez, hol ültem, vala koporsója 
felállítva, körülrakva égő gyertyákkal, imádkozván kö- 
rülte a papok. Elérzékenyültem és sirtam sokat és ke- 
servesen. Mint egy galambka volt ő, mely közülünk 
elröppent. Miért hagytál itt szép madárka? Tul ott 
melegebb fészek vár? Bánnak ott veled jobban, :sze- 
retnek hivebben? Siratott volna ott valaki, mint mi itt 
siratunk? Hiszen te ugy örültél az életnek, mint mi 
neked; miért nem halnak meg egyszerre azok, a kik 
egymást szeretik. . . . Másfél óránál tovább ültem és 
sirtam az egyházban, mig végre nem tűrhettem tovább 
a papi komédiát, s hogy semmi ne háboritson, kimen- 
tem, és oda ültem Irénkém sirja mellé a temetőben. 

Hetenként, naponként akarok Irénke emléke meg- 
irásához fogni, és mind hiában. Még mindig félek bele- 
kezdeni. . . 

September. 


E hó szebb mint volt a nyár. Az örökös esőzés 
megszünt, legalább néha lehet kimenni az erdőbe is, s 
hallgatván a madarak zengését s a szél zugását, lehet 
magamat mindenféle ábrándoknak átadnom. 

A hó második felében reggelenként, 7-kor kimen- 
tem a meudoni erdőbe , a lég friss, hűs volt, a nap su- 
gárai itt-ott törtek át a sürü lombokon, fénypontokat 
képezvén a pásiton, a finom hálózat a földet mint egy 
tündérfátyol boritotta be, fenn az ágak közt a madarak 
csevegtek, messze a sürüben egy-egy vadászkürt hang- 
zott, összévegyülve a tehenek és juhok csengőivel, a 
bogárvilág sürgött-forgott lábaimnál, a pillangók virágról 
virágra röpkedtek, szóval minden szép volt körültem, 
a nap, a természet, a fény és az árnyék, a zaj és a 
csend, ó mi szép az élet, ily szép reggelén az ártatlan 
természet ölén... . És aztán sirni kezdtem egyszerre, 
Irénkém jutott eszembe, mint mosolygott ő itt tavaly 
ilyenkor, mint futkározna most itt, mint egy élő wirág, 
és ime a nap sírjára süt, nem élvezi ő többé soha e 
szép világot, élt rövid ideig és örökre vége van. . . . 
Hol elborultam, hol kividultam ha a természet szépségei- 
nek átengedtem magamat, elborultam midőn eszembe ju- 
tott, hogy e pompának Irénkém többé nem örülhet. . 

Végre el kezdtem emlékét irni. . . . De a seb még 
uj. . . . Ha sokáig gondolkodom róla, elfojtódom. Eszem 
s lelkem, mint az akaratos ló, nem akar menni e pá- 
lyán, irtózva, félve minduntalan mellékösvényre tör. . . . 
Nem birom eszemet rákényszeriteni, hogy Irénkémről 
irjon. . . . Egy reggel a helyett, hogy munkámat foly- 

tattam volna, makacs eszem Gr. Batthyány Kázmérra 
irta e sirverset: 


Nyugszol , számkivetett , idegen föld hűs kebelében. 

Messze a szép hontól, martyra melynek esél. 

Hű magyar, erre ha jársz, ne siess, hanem állj meg e kőnél, 
S tedd rá a koszorut, mit neki a haza küld. 

Ugy folytasd utadat, s otthon mondd meg rökoninknak : 
Könnyü a sir, ha reá a haza tesz koszorút. 


Néhány napig hiában jártam ki, az emlékirásban 
nem haladtam. Minduntalan versek jöttek eszembe, 
minduntalan mások emlékét kivántam megirni, ez által 
kerülve el Irénkémnek nem sirját, de a fájdalmat, mit 
szült bennem az, hogy szépségein, szenvedésein, halá- 
lán végig jártattam gondolataimat. 

Igy egy reggel Görgeiről irtam verseket, jambu- 
sokban, melyek igy kezdődnek : I 

"Ki vagy te ember, a sötét romon 
Mely kél az egykor szép Hunnia lapályin ? 
stb. stb. : 

Más reggel ismét Kossuthról, hol őt hasonlítom a 
kormányoshoz, ki, midőn a vész fő fokra hág, hajót s 
népet ott hágy, és maga megmenekszik. Aztán Beőthy- 
ről irtam néhány sort, aztán Deákról, Damjanicsról, 
Batthyány Lajosról, s igy ért meg bennem az eszme, 
követni eszem sodrát, és a forradalom nevesb embercei- 
ről politikai epigrammokat s arczképeket irni, vegyitve 
némelyiknél fényt és árnyékot, magasztalást és birála- 
tot, szóval megkoronázni őket tövis-koszorukkal. 

Igy átengedvén magamat a haboknak, mik magok- 
kal ragadtak, reggelenkint bele vetettem magam az erdő 
sürüjébe, s mint a méh rakodva tér meg mézzel, én is 
egy-két epigrammal tértem vissza. Napközben is dol- 
goztam , és este ebéd után, szivarozván és sétálván az 

udvaron, mielőtt Dinámnak esteli felolvasásimat elkezd- 
tem volna. 

Igy készítettem el részint rimes versekben, részint 
distichonokban a következőkről még e hóban: 

Aulich, Almássy, Beőthy, Batthyány Lajos, Káz- 
mér, Bónis, Damianich, Deák, Duschek, Görgey, Hor- 
váth M., Jeszenák, Jósika, Klapka, Klauzál, Madarász, 
Nyáry, Nép, Perczel, Pulszky, Szacsvay, Széchenyi, 
Wesselényi. 

Néha-néha, főkép midőn Irénkém sirját megláto- 
gattam, róla is irtam verseket, fájdalmamnak ezek meg- 
annyi szálai, a férfi ir, nem merem magamról mondani 
. hogy a költő ir, mint a nő sir, s kinai megkönnyülnek. 


Számüzött sírja. 


Meghalván, vajon én hol nyugszom, hol pihenek majd? 
Hol vágyom, hogy a föld hantja borulna reám? 

Nincs , mely tetszene hely, mert ámbár tágas a földgömb, 
Zárva van, a hova vágy lelkem, a drága haza. 

E bús gondolat elmémet gyötrötte sokáig, 

Mert hisz a számkivetett élni se halni se tud. 

Ó jaj, hogy többé nem kínoz e gyötrelem engem; 

Hol kicsinyem nyugszik — sirja az én sirom is. 


. A festőhöz. 


Gyermekem elbalt; arcza a szép nincs meg, csak c képben, 
Melyet a vászonra hű ecseted lekapott. 

Vissza az angyalt híven adád. Azt gondolom olykor 

Ó aluszik csak tán, 8 szómra fog élni megint. 

Várom hasztalan! Eljő és elmúlik az éjjel, 

S szendereg ő folyvást, végtelen álma neki. 

Műved ah szép! de mit ér, olyan az mint festve a bimbó. 
Ebből a jó illat, abból az élet hiányz. 

October. 


E hónap is szép, kevés eső esik, a nyár szerepét 
látszik az ősz felölteni, mint a nyár az őszét viselte. 
A levelek.a fákon mind zöldek, a levegő enyhe, a szél 
nem bus mint az őszi, s én járok kelek az erdőben, 
merengve bánatommal és gondolatimmal. Dolgozni még 
sem tudok, tengek mint a növény, kelek és fekszem, 
fekszem és kelek, várom hadd muljék az idő, mely 
elvégre is meghozza az enyhülést; bár én annak nem 
örülök, sőt irtózom. Ugy tekintem ezt, mint vétket az 
elholt ellen, mint hűtlenséget, mint háládatlanságot, azon- 
ban az is igaz, e gyötrelmet a lélek képtelen volna 
örökké viselni. I 

Különben a gondolat mi megragadt, visz magával 
ellenállhatlanul, mint a leszakitott lombot a vész viszi, 
s tekintvén ezt mint egy menedéket fájdalmim elől, irom 
verseimet, ugy hogy e hó közepe előtt még a következő 
arczképeket foglaltam versekbe: 

Aradi akasztófa, Boczkó, Bem, Csányi, Dembinski, 
Dessewffy, Eötvös, herczeg Eszterházy Pál, a két Föld- 
váry, Guyon, István . főherczeg, Kiss Ernő, Kmetty, Kos- 
suth, Leiningen és külföldi társai, Lukács §5., Makk, 
Mészáros, Nagy Sándor, Perényi, Petőfi, Szemere B., 
Teleki L., Taylor amerikai elnök, Ujházy L., Vécsey, 
Vetter, Vukovics, összesen 52 epigrammi arczkép. 

Költői becsök ezeknek van-e? nem én itélhetem 
meg, de ugy érzem, hű arczképek, sem kedvezni 
nem akartam, sem bántani, mindenkit ugy itéltem meg, 
a mint kivánnék magam  megitéltetni. Ó vakodtam 

a satyrai hangba esni, ép ugy, mint óriás mértékkel 
mérni embereinket, ama szerep ellenségeinket illeti, 
emilyen alatt mindnyája törpének tünt volna fel, én 
őket ugy itéltem meg, a mint kell nekik a nemzet 
által, melynek ügyét vezették s védték,  megitél- 
tetniök. 

Talán ide kellene e verseket beirni, szándékoztam 
ezt tenni napról napra, de hiszen szándékozom kiadni, 
s ha lehet az országba bejuttatni. Rest is vagyok le- 
másolni ide mind. 

Néha-néha más apróságokat is irok, t. i. követem 
az ihletet, mely megszáll, nem teremteni akarok, csak 
"Imémet akarom foglalkodtatni. Ide irok két ilyen köl- 
reménykét, csak azért, hogy el ne veszszen, mert mind, 
sétaközben, ónnal apró  papirszeletekre szoktam fel- 
jegyezni. 


Ifjuság. 


Használd éltedet, oh ifjú, a szerencse veled jár, 
Mint jár a hímes lepke virági körül. 

Majd ha az ősz eljő és lombjaid hullani fognak, . " 
Társad a bus szél lesz, mely temetőbe viszen. — 


" 


A számkivetett. 4 


Isten hozzátok szép halmok, és te kies táj, 

Hol bölcsőm rengett, ősi fa árnya alatt. 

Isten hozzátok ligetek, s ti folyók is örökre, 

Árnyat, italt, idegen föld nekem ád, mikor ád. 
Messze bolyong a számkivetett már, s vissza felétek 
Lenge sóhajja is oh, félve, titokba röpül. 

Hamvaimat soha nem föditek ti, — de lelkem el-eljár 


Esti favalmakban, nyögni:hazám romain. 
Szemerel . 19 

A nyár, egészség tekintetében, Lipoldámra nézve 
nem roszul folyt le. Ha voltak is napjai, melyeken nem 
szenvedett, sőt volt egyes egész hét is, folyvást vévén a 
hidegviz-fürdőt az itten divatos alakokban, ment a bajtól 
soha nem volt, azonban ő megelégszik azzal, ha legalább 
szabad napjai, sőt órái. vannak. Az emberi természet 
olyan, előbb jó egészséget kiván, aztán megalkuszik tűrni 
kisebb szenvedéseket a nagyobbak s folytonosak helyett. 
Ő május 15-től a hidegvizrendszer szerint élt egész 
octob. 18-ig, ez már a 3-ik nyár, melyen ekkép gyó- 
gyittatik, enyhitett fájdalmain, de nem gyógyult ki. A 
mint az ősz jön, visszatérnek szenvedései, talán most ke- 
vésbé mint évek előtt, de. visszatérnek, miből az követ- 
kezik, a hidegviz vagy legalább a mint az itt alkalmaz- 
tatik, őt meggyógyitani nem fogja. 

Mióta Irénke meghalt, minden kigondolható ápolás 
daczára, azóta Lipoldám félti Mimit, ki egészséges ugyan, 
de nem kövér, éjjel feje izzad, és egy idő óta valami 
folytonos náthásságban szenved. Ezért vettük a douche- 
gépet, melyhez Mimi nehezen szokott, de később meg- 
kedvelte, s augustus óta a Fleury-intézetbe járt, s ott 
anyjával hideg esőt napjában kétszer vett. Azóta nem 
izzad, kevésbé náthás, hizik is. Es oly bátor, hogy már 
reggel maga sürgeti menni a fürdőbe, ámbár már hideg 
van, a dér fedi a házak tetejét, ugy hogy Dina maga 
kedvetlenül megy a fürdőbe, de Mimi veszi örömest, 
mintha az valami kedves dolog volna. Visszajövén onnan, 
én futkározom vele, hogy megmelegedjék, mi neki egy- 
szersmind mulatság. 

Egyébiránt ő tanul, olvas, ir, számol és több dara- 
bot játszik a zongorán, élénk mint egy örök mozgony, 
éles s átható eszü, korántul az, s nekünk benne, nem- 
csak mivel egyetlen, nagy örömünk van. Ő életben, kedv- 

ben tartja az egész házat, leleményes, vig örökké, csacska, 
mimelő, egy kis angyal-ördög, kedvencze mind azoknak, 
a kik házunkhoz járnak. 

E nyáron sokan meglátogattak, mind magyarok, 
mind idegenek, néha Dinámnak terhére is voltak, mert 
cbédre is ott maradván, — bár a francziáknál a vendég- 
szeretet Páris vidékén annyira nem megy, — egész nap 
mulattatni másokat végre unalmassá válik, s terhessé 
vált Dinának, kinek egészsége nem erős. Volt hét, mi- 
dőn 4 nap volt vendégünk, kettő, három, öt egyszerre. 
Elvégre, de csak az utolsó négy hétben, ugy intéztük, 
hogy azokat, kiket meg nem hivtunk, csak csütörtökön 
fogadtuk. Különben egészen mások muúlatozásának lettünk 
volna rabjaivá. 

Leggyakrabban kijárt hozzánk Boldin§), kinek 
dolga jól megy, New-Orleansban egy francziával házat 
alapitott, tavaly mint speculans és commissionaire en coton 
30—40,000 franc haszna volt. — Simonyi, növendékével, 
egy eredeti angol guaker-fiuval hat hétig lakott Belle- 
vueben, naponként nálunk voltak, sokszor vendégeink; 
elutazván, az asszony emlékekkel boritotta el, — és Ang- 
liába visszamenvén hat hétig, egy istenhozzádot sem 
mondtak. —  Kászonyi, ki tavaly ok nélkül neheztelt, s 
azóta jobb barátunk lett mint volt azelőtt. —  Zgli- 
niczki, lengyel eredetü, de franczia kapitány, azelőtt 
Jerome herczeg segéde, most kilépett a hadseregből. — 
Lugo, ki 1848-ban Lombardia követe volt a franczia 
kormánynál, igen eszes ember, de fösvény és félénk. — 
Bezana, egy milanói bankár fia, jeles  énekes-dilettans, 
szereti honát, de évek óta Páris salonjaiban élvezi az 

életet gond nélkül. — Goltara, szinte olasz, nem emi- 
grans ugyan, de haza sem megy, gazdag mint sok olasz, 
de fukar mint valamennyi, különben becsületes s rész- 
vevő sziv. — Türr, magyar, Bajáról, 1848-ban Milanóból 
elment, s a piemonti hadseregben mint kapitány, Baden- 
ben mint őrnagy, sőt mint alezredes szolgált, s ugy lát- 
szik, most is ismeri a titkos szálak menetelét. Jó katona, 
tett embere, nem a politikáé. — Tinelné, özvegyasszony, 
két kellemes leányával; Jollivetné, fiatal leányával. Burg, 
orvos, nagy gascogne, a metallothérapie jövedelmetlen 
feltalálója, pompás bon-vivant, a kinek arra szüksége 
van, — nálunk szivesen látott némely szivességei miatt 
Irénkénk betegsége alkalmával. —  Meszentin, kitől al- 
kalmasint szóltam már, s ki ujabb időben igen követelő, 
hiu, neheztelő kezd lenni, ugy hogy csak multja miatt va- 
gyunk képesek bánásmódját elszenvedni. Mintha azon 
szivesség, melyet irántunk mutatott, őt feljogosítaná im- 
pertinensségekre. Sajnálom, mivel én benne a jó, kedé- 
lyes embert, bár nyerset néztem, ha ez érdemből ki- 
vetkezik, benne semmi élvezni való nem marad. — 
Batthyányné és férje Kázmér mig élt. — Teleki a mi- 
kor itt volt, mint Vukovics, Almássy is, Duka, ki mint 
orvos Keletindiába utazott . . . Nagy Károly, ki Bat- 
thyány jószágigazgatója volt hajdan, tudós ember, kivált 
jeles astronom. Ő volt 3—4 grófi család igazgatója egy- 
szerre, a két Batthyányé, gr. Károlyi Lajosé, herczeg 
Kaunitzé, a Metternich sógoráé. Egyszerü jó emberkének 
látszik, azért mondom emberke, mivel igen alacsony, de 
ügyes lehet, részint mivel Batthyány Kázmér javait pom- 
pás rendben tartotta, és a mellett magának is szép va- 
gyont szerzett. Már 1848. év előtt jóval visszavonult, s 
Bicskén egy nagy épületet és csillagtornyot épittetett, 
hol magyar astronomokat akart nevelni, Csillagvizsgáló 

gépei sokba kerültek, maga mondá, 50,000 pítba, drága 
növényei, mit az osztrák hadsereg feldult vagy elvitt, 
16,000 pftot megértek, könyvtárának kötéseire 10,000 
pftot adott ki, és ezen felül az épület ára, s azon tő- 
kepénze, mi a Batthyány-testvérek javaiban fekszik. E 
szerint az öreg ur (magát 54 évesnek mondja) bizonyo- 
san összeszerzett legalább 250—300,000 pftot. 

Osztrák utlevéllel jött ki, nem állhatván tovább ki 
az osztrák rendszert otthon. 5 hogy a kormánytól, mely 
Batthyány Kázmér javait elkobzá, tőkéjét visszakaphassa, 
az astronomiai épületet, a szerszámokkal együtt a kor- 
mánynak felajánlotta, azon feltétellel, hogy az mint 
nemzeti intézet tartassék fenn. De a kormány nem fe- 
lelt ajánlatára, s a tőkét sem fizeti vissza, hanem kama- 
tait fizeti. 8 

Ő nagy republikánusnak mutatja magát, sőt socia- 
listának, minden esetre tudós lélek, gondolkodó fej. A 
mit meg nem foghatok, az, hogy oly elvekkel Bécsben, 
kevély aristrokraták és excellentiás urak közt élt, s a 
forradalomban nem vőn részt, arra nem áldozott, hanem 
élt elvonulva. Mire valók az elvek, ha azok tettekben 
nem mutatkoznak? B 

Különben finom, udvari ember, nyájas, édes, alkal- 
mazkodó, sziv emberének látszik, ragaszkodik hozzánk, 
minden héten kétszer jön hozzánk, az asszonynak ked- 
vében járván, mint egy katuska, ki a konyha minden 
részleteiről mint egy Brillant-Savarin tudván szólani, alig 
lát Dinám valakit szivesben. Ilyen ismeretség a számki- 
vetésben nyereség. Neki is tetszik családi életünk, alig 
várja, hogy Párisba bemenjünk. Szeret theázni, szereti a 
kártyát, a patiencet, szeret csevegni mint egy vén asz- 
szony, szóval ő örömest élne egy családban, meleg kan- 
dalló mellett, jó barátok körében, hol mulatva, hol plety- 

kázva, néha szivarfüstben, néha teritett asztal s veres bor 
mellett, minek a kis ur nagy kedvelője. 

Batthyányt igen szerette. Talán miatta is jöve ki. 
Kázmér meghalván, atyafiai czudarul bánnak vele. Pél- 
dául: ő Kázmérnak kölcsönzött 2—3000 francot itten, 
természetesen nem vett el nyugtatványt. Inasa, a Káz- 
méré, tudja, be is van irva könyvébe, és még sem fize- 
tik ki, mondván: keresse a törvény utján. Sőt többet 
tőn értte. Nagynak herczeg Kaunitz, kinek az jeles szol- 
gálatokat tett, kinek utitársa, barátja volt, s kitől ő ju- 
talmat s dijat elfogadni nem akart, egy szép képet aján- 
dékoza, mely Lédát ábrázolja, s Leonardo da Vincitől 
mondatik lenni. A Firmian család Florenéeből ered, s 
ettől vette herczeg Kaunitz, ki nagy képkedvelő és is- 
merő volt. Ő. alapitotta a családi képgyüjteményt. 
Azonban midőn az udvar által seguestrum alá véteték, s 
gyüjteményeinek egy része eladás alá került, látván, 
hogy rokonai, péld. Metternich maga, olcsón akarnak 
képeihez jutni, e képet, mint kedvenczét, félre tette jó 
eleve, s hű szolgálatai fejében Nagynak adta azon fölté- 
tel alatt, hogy mig Kaunitz él, el ne adhassa. Nagy tud- 
ván, hogy Batthyány Kázmér néha-néha pénzszükségben 
van, e képet küldte ki neki, hogy azt eladván, árával 
magán segitsen, 8 irtak is róla egy programmot, mely- 
ben kimutattatik, hogy ez a valódi Léda Leonardo da 
Vincitől. Batthyány 200,000 francról ábrándozott, — mi- 
vel akkor adaték el Soult marschal gyüjteményéből Mu- 
rillo madonnája 600,000 francon, — sok nem akarja a 
képet eredetinek elismerni, de mindenki jelesnek és ré- 
ginek találja. Londonból eljött Grünner, Albert herczeg 
festője, ő 3000 8 sterlingre becsülte. Különös, hogy La- 
jos bajor király egy Adamovics nevü tanácsost Nagyhoz 
külde még Bécsben, a képet megnézni és megvenni, ha 

méltónak találja. Az is ép annyit, 30,000 pfítot igért értte, 
— de akkor a kép nem volt eladó. 

A Batthyány halálakor még meg volt a kép, ter- 
mészetes, hogy Nagynak kellett visszaadatnia. A grófné, 
neje, sógora Lutroth, testvére Batthyány Gusztáv mind 
tudták, hogy a kép kié. De mivel a vagyon itt 20— 
28000 francra ment, s az adósság is 22—30,000 francra, 
Gusztáv mint örökös azt mondta neki, keresse törvény 
utján, a grófné azt mondta, ő nem tehet semmit, Lutroth 
előbb elismerte az ő tulajdonának, később, levélben hi- 
vatván fel, eltagadta gyalázatosan. Tőlük függe az össze- 
irás előtt visszaadni a képet, ők magoknak mindent ki- 
válogattak, 8 ime, e nemes adománynyal a megholt 
pár ezer franc adósságát fizetik ki, — ők, az asszony, 
kinek 20000 franc jövedelme van, Lutroth, ki pár mil- 
lióval bir, Gusztáv, ki ha vissza nem kapná is az elkob- 
zott jószágokat, minden esetre megkapja a croatiait, mi 
egy részre 100,000 francot jövedelmez. Ime, ilyen az 
aristokratia, ilyen a pénzes faj, nincs sem szive, sem be- 
csületérzése . . 

Eleinte Nagy tűrte a méltatlanságot, talán mivel 
reménylt is, de mindinkább nyugtalan lőn, panaszkodott, 
közbenjárásra kért, szóval végre kitört belőle, hogy mind 
az igazságtalanságot, mind a veszteséget mélyen érzi. Mi, 
mert Dinát is igen érdekelte a dolog, tanácsoltuk. Igy 
irt ő Gusztávnak Londonba, ki elismerte, hogy a kép 
övé, de mondá egyszersmind, nem tehet semmit, — igy 
irt Lutrothnak, ki egy diplomatikus levéllel felelt. Birom 
mind a kettőt. Én az özvegynek irtam, ki sajnálta Na- 
gyot, de értte mitsem tett, sőt végre neheztelni kezdett 
ránk is. 

Hogy mentsük meg az öregnek e képet?! Dinám, 
ki Nagyot igen megszerette, aludni sem tudott. Már baj, 

ha árverésre megy, mert ha olcsón kél el, becséből veszt, 
ha drágán, vissza nem vehetjük. Egyrészről Nagy min- 
dig a képről beszélt, másrészről ha kölcsönt ajánlottunk 
visszavehetésére, nem fogadta el. Mi Dinámmal elhatá- 
roztuk a képet neki visszavenni, 3000 francig fogok 
menni, sőt rá birtam Boldint, hogy 8000-ig megyünk, de 
az első esetben a képet Nagynak átengedem, az utolsó- 
ban a kiadást hárman viseljük, s ha lesz kár vagy ha- 
szon, azt is elosztjuk magunk közt három felé. Én 8000 
francot nem birtam volna sem adni, sem veszélyeztetni, 
igy is papirokat olcsó áron kelle elvesztegetnem. 

Végre octob. 23-án az árverés megtartatott. Én több 
holmit vásároltam magunknak, miután butorozzuk szállá- 
sunkat, de nyugtalan voltam a kép miatt, melynek el- 
adása d. u. 3 órára nagy betükkel volt hirdetve. Végre 
eljött az óra, a ház birtokosa 1500 fr., egy más 1800, 
én 2000-et igérek, és, az: árverési biztos tudván a dol- 
got, nekem itélte ide. Kászonyi velem volt, kértem, 
menne Nagyhoz, és jelentse neki, hogy a képet számára 
megvettem. Valóban ugy örültem, mintha egy nagy sors- 
jegyet magamnak nyertem volna. 

Másnap vártam Bellevuebe Nagyot, nem jött. Har- 
madnap se. Negyednap irtam egy levelkét neki, mely- 
ben ünnepélyesen kijelentém, mikép a képet olcsó áron 
megvévén, azt ime az ő tulajdonának nyilvánitom, elis- 
merem, ő pedig nekem csak a 2000 franccal (plus 59, 
az árverési dij) tartozik, mit akkor ád meg mikor mód- 
jában leend. 

Erre Nagy azt válaszolja, ő engem nem akart ter- 
helni e kiadással, s igen el van érzékenyülve, s ohajtaná 
a nemes (ő mondja) ajánlatot visszautasitani, de ez egy 
uj visszautasítást idézne elő. Tehát, hogy véget érjünk, 
ő elfogadja a képet, árával magát tartozónak elismeri, 

azonban megkérdezvén a csillagokat, azok azt mondják, 
a kép az övé többé nem lehet. Hanem én adjam el a 
képet, s árának felét oszszam ki az emigratió szegényei 
közt, felét tartsam magamnak meg, ki ugy is annyi 
jót teszek sokkal. Különben ő kéri barátságomat, e lesz 
jutalma. 

E levél igen finoman, nyájasan volt irva, de Diná- 
mat és engem igen bántott tartalma. Mintha az égből 
hulltunk volna le. Mintha Nagy egyszerre alakot változ- 
tatott volna. 3—4 hét óta mindig panaszkodik képe 
miatt, tanácsot kér, leveleket ir, leveleket irat velünk, 
közlöm vele a visszavehetés módját, 2—3000 francig ré- 
szére magam mehetek, 8000-ig ha megy, akkor csak 
mint három tulajdonát szerezhetjük meg Boldinnal, ő 
mind ezt formailag elutasitja, mint a mi nagy barátság, 
de valóban jól esik neki, szóval, mi neki egy szives, va- 
lóban baráti szolgálatot teszünk, mert megkedveltük őt, 
és ime egyszerre a nagylelküt játszsza, és ajánlja, hogy 
ő a pénzt is visszafizetendi, a képet is tartsam meg, 
s árának felét az emigratió szegényei közt oszszam 
ki, felét tartsam magamnak. Megirtam neki, hogy ez 
nem őszinte bánásmód velünk. Hiszen ő panaszkodott, 
ő sajnálta a veszteséget, és igy neki kellett a kép, mi a 
pénzt csak kölcsönöztük neki reá. És ha még azt mon- 
daná: nekem nem kell se pénz, se kép, az érthető volna, 
de azt mondani: a pénzt visszafizetem, a képet is tartsa 
meg, s árát oszsza meg a szegények és maga közt, 
ezt bizony nem értem, s ha egy próba az egész ajánlat, 
biz az nem szép, őszintén kimondom . . . 

Erre levélben nem felelt Nagy, szóval is keveset 
hebegett zavartan, de minket e csodálatos fogása meg- 
hökkentett; mi mint természetes, egyszerü, házi embert 
fogadtuk őt, szivből kedveltük, szivből tettünk érte min- 

dent, s helyzetünkben nem kicsiny volt az áldozat, s 
ime, ő valóban mint egy diplomata tün fel, s önzetlen- 
ségünket próbára teszi. Mintegy fölébredtünk, — s kezd- 
tünk látni a bon homme-ban egy homme détat-féle ala- 
kot. Szóval a mi jámbor jó szándékunkért magunkat bi- 
zalmatlansággal láttuk jutalmazva. 


November. 


Párisba e hó 7-én hurczolkodánk be. Elbucsuztunk 
Bellevuetől, hova a jövő évben aligha jövünk, elbucsuz- 
tunk Meudonban Irénkénktől, kit eddig hetenkint, ezután 
havonkint fogunk meglátogatni. A rózsák, margueritok, 
s mind a virágok még zöldelnek és viritnak felette, 
mintha ő közepettök mosolyogva ülne, de majd nem so- 
kára a hó leple boritja be a kedves halottat, — szinte 
félek erre gondolni, most nekem ugy tetszik mintha ő 
kertben laknék, akkor pedig fázni és félni fog! 

Párisban lakunk 42, rue des petites Ecuries, 4-ik 
emelet, van 5 szobánk, 1 előszoba, 1 konyha, 1 cseléd- 
szoba, ára 1200 franc. 

Most már a magunk butoraiban vagyunk. Egész 
nyáron jártam az árveréseket, és sokat azokon vettem. 
Még augusztusban vettem Narinszki herczegné butoraiból 
a salon butorait, hat szék, hat karszék, 2 causeuse, 1 
canapé, 4 zsámoly, függönyök stb. Szőnyeget, 2 buffet, 
s más apróságot Batthyány árverésén vettem. De újakat 
is vettem. Dinának egy iró asztal (bonheur de jour) ró- 
zsafa és palissandre, porcellainképekkel, 250 fÍr., játszó- 
asztal fa-mosaikkal 260, magamnak egy bureau-ministre 
330, egy könyvtár 440 fr. Mind ez nekem sok időmet 
elvette, részint mivel sok árverésen hiában töltéra az 

időt, részint mivel mig valami darabot, ujat, megvettem, 
6—10 gyárosnál is jártam. Igaz, az ilyen fáradság ma- 
gát ki is fizeti. Az iróasztalt, mit én 250 francért vettem, 
láttam 350, 320, 300, 280 francért. Az én bureaumat 
nem tudtam árverésen 350 francon megvenni, kivántak 
450, 400, 380-at, végre ujat, valamennyinél szebbet, 
330 fr.-ért kaptam. 

Van butorozva 1 ebédlő: 12 szék, 1 asztal, 2 buffet, 
mind csinos, szép; 1 salon: 2 canapé, 6 karszék, 4 szék, 
4 zsámoly, 2 asztal, 1 iróasztal, ajtón és ablakon selyem- 
kárpit, hasonló a butorok kelméjéhez, arany galeriákkal, 
a kandallóban bronz tűzeszközök (óra, de még nincs a 
salonban). 1 szoba, az enyim: 1 canapé, 2 szék, 2 kar- 
szék, bureau, könyvtár, mosdó asztal. 1 hálószoba: két 
ágy, bársony szék és hosszu szék, tűkörszekrény, mosdó- 
szekrény, étagérek, mindkét szobában réz és bronz kan- 
dalló-cszközök . . . Előszobában székek, leányoknak 
ágy, szekrény. Mind ez került 4845 francba, ha ehhez 
adom árát annak a mi megvolt: egy nagy ágy, chaise 
longue, armoire a glace stb., mi 600 fr., és az uj zongora 
árát, mi 700 fr., összesen rá megy kiadásunk a butorra 
— 6145 — 6300 francra, mely összeget belőle, , ha el 
akarnók adni, csaknem bekapnók, mert Párisban minden 
jó, bár nem uj butornak megvan ára. Ezért okosabb jót 
bár drágábban venni, mint hitványt bár olcsón. 

E szerint e tőkét számitva 59/,) kamattal, és mint 
kopást véve hozzá 19/9, kerül a butor évenkint a 59/ 
315 fr., a 69, 378 francba. Hozzá járul az adó egy évre 
64, összesen — 442 francba. 

Minden esetre szállásunk elég csinos, sőt csaknem 
ékes, Dinám mint gyermek örvend neki, hogy elvégre a 
magáéban van, természetes, ő megszokta a csendes, szép, 
kényelmes otthont, és ime öt év óta idegen butorokból 

idegen butorokba mentünk. Tehát Dinámnak öröme van, 
egész nap azt mondogatja, ,je suis enfin chez moi", 
(végre itthon vagyok!, akár ki sem menne, ül vagy 
fekszik vagy dolgozik, mint a méh a virág kelyhében, 
mint a madár fészkében, körül-körül tekint és otthon 
érzi magát. 

Talán e télen kevesbet fog szenvedni! Talán el- 
végre egy télen fogja a párisi életet élvezhetni. E re- 
mény is táplálja, azért is sietétt behurczolóskodni. 
1851-ben egész télen feküdt, 1852-ben is ritkán kelt föl, 
1853-ban szelidebb volt, de nem oly szenvedéstelen, hogy 
élvezhetett volna, 1854-ben a telet Irénke betegsége szo- 
moritotta meg, s ha ez nem tartotta volna erőben Dinát, 
talán betegsége tört volna ki. Igy mult el év év, tél tél 
után, mindig jobbat jobbat reménylt, és mindig csalódott. 
Elvégre csak ki fog a sors fáradni, — minden esetre az 
ember szenvedéseinek vannak határai, ha a sors nem 
szün meg sujtani, elveszti tárgyát, meghalván az üldözött. 
Minden esetre reményl, az embernek ez a legnagyobb 
jóltevője, a remény soha nem csal meg, ő biztat mindig. 


December. 


Lelkileg megtörve lévén Irénkém halála óta, hogy 
tétlen még se legyek, még a mult tavaszkor ajánlottam 
Dinának, hogy ékszereit, miket eddig Batthyány Káz- 
mérné használt, sőt rontott, kérjük vissza és beadva a 
zálogházba, a kapandó pénzért papirokat vegyünk és 
eladjunk. Világba ugy sem járván, legalább a benne he- 
verő tőkének egy része jövedelmez, mire annál nagyobb 
szükségünk van, mivel az orvosok igen sokba kerülnek, 
mivel az agió az osztrák papirpénzen 28—35"/,, mivel 

otthon sem háza, sem jószága, sem tőkéje nem hajt hasz- 
not, vagy nem fizetnek, vagy a kiadás elemészti a bevé- 
telt. Dina rá állt, és vévén 10000 francot a zálogházban, 
s azon összegen papirokat vévén mikor az érték leszáll, 
és eladván mikor az felhág, ime mostan a nyereség majd 
8000 francra megy. Igaz, azon tizezer francon felül még 
volt 12.000 francunk, de igy is szép haszon 22.000 fr. 
után 8 hó alatt 8000 fr., s ebből a zálogházi 91.9/, ka- 
matot meg lehet fizetni. 

Azóta a pénzpiacz mozgalmait figyelemmel kisérem, 
az előtt a lapok e részét soha nem olvastam. Ha itt 
volna az asszony tőkéje francban, de az agión 309/, kell 
veszitni, mind azt itt vasutrészvényekben lehetne meg- 
kettőzni. Valóban a szellemi munkásság teréről le lévén 
szoritva, részint a politikai viszonyok, részint a családi 
körülmények, mint például Dinám folytonos szenvedése 
által, kedvem volna a spekulatióra vagy kereskedésre 
adni magamat, mert én munka nélkül nem tudok élni, 
és olvasni s gondolkodni: nekem nem elég, nekem ten- 
nem kell. 

Mult években a látogatók mindennap jöttek, kinek 
mikor eszébe jutott, és igy szabadok soha sem voltunk, 
mi annál kellemetlenebb volt, mivel Dinám. beteges volt, 
s némelyek cste jövén, az egész estét ott tölték. Ez év- 
ben tehát mi is a párisi szokást hoztuk be, t. i. egyszer 
esütörtökön fogadunk, nappal ugy mint este, ez nem gá- 
tolja, hogy azokat az ember máskor is meghivja, kikkel 
örömestebb van. 

Nagy mindennapos nálunk, alig mulik el nap, hogy 
meg ne látogasson, s az asszony legalább háromszor he- 
tenkint ebédre letartóztatja. Ismét a jó öreg katuskának 
mutatkozik, az asszonynyal arról beszél, mi a jó étel, 
hogy kell ezt és amazt főzni, hol kell a jó sajtot stb. 

venni; ezen felül kész elkártyázni 24 óráig, a patience- 
okon éjfélig eltöri fejét . . . Szóval az asszonynál ismét 
kegyben áll, ámbár ama levelét nem igen magyarázta 
meg. Egyébiránt én magam is ohajtanám, hogy ő való- 
ban ragaszkodjék hozzánk, barátokra a nőnek, a család- 
nak, a számüzöttnek nagy szüksége van. Mi mindent tet- 
tünk érte, kártól megóvtuk, pénzzel segitettük (ámbár ő 
otthon tehetős, de nem kaphatja ki), valóban szivesen 
látjuk, asztalunknak leggyakoribb vendége, s ő sem tit- 
kolja mi jól érzi magát családunkban, sőt ő kivánná, ha 
falusi házat vennénk, mint Bellevueben arról szó volt, 
szomszédunkban, sőt velünk megtelepedni. Nekem min- 
dig ohajtásom volt magyar telepet alapitani valahol, né- 
hány hason módu s érzelmü számüzött családból, tehát 
ő benne egy jeles tagot nyernénk, — de azt, vele egy 
házat s családot képezni, azt tenni nem merném, valaki 
kedves vendég lehet mint ő az, de abból nem követke- 
zik, hogy mint családtag kiállhatlan nem lenne . . 

Még eddig Dina jól érzi magát, azonban csak pár- 
szor voltunk szinházban és kün ebéden, mert bár bánata 
mult, enyhült, feje fájdalmai nem kinosak, de gyönge 
még nagyon. Nem is tudtuk minek tulajdonitani gyön- 
gélkedését; azonban 23-dikán egyszerre roszul lett, le 
kelle feküdnie, szülési fájdalmakat érzett. Orvost hivat- 
tunk. Az mindjárt fölismerte a bajt: ez fausse couche. 

Ugy volt. 

Csak ekkor busultunk mi igazán. Akkor győződ- 
tünk meg a remény valóságáról, midőn az elveszett. Dina 
sirt és sirt, méltán folytak könnyei, Irénkének talán 
alakja s lelke jelent volna meg az uj szülöttben, ime 
nemcsak elhal a megszületett gyermek, de elhal az mi- 
előtt megszületett volna. Én fenhangon nem panaszkod- 
tam, nincs természetemben, s nem akarom Dina gyötrel- 

meit öregbiteni, de magamban dultam fultam magunk s 
az orvosok ellen és Isten ellen, ha tudnám hol van ő, 
mint a titánok, megtámadnám őt. Ez már mégis sok"! 
Egy évben két gyermeket elveszteni, mert bár nem élő, 
de a mienk volt ő, s betemettettük a sirhant alá, mely 
alatt Irénke nyugszik . . . Ime 7 hó mulva ismét gyer- 
mekünk leendett volna! Ennek most vége van. És kü- 
lönben is Dina egész tele elromlott. Most 5—6 hétig fe- 
küdni fog . . . E meggyöngülés uj tért fog nyitni fejba- 
jainak . . . Sem gyermeke, sem öröme, sem mulatsága, 
sem egészsége . . . Oh ez rosz tél lesz, a förgeteg nem 
oszló, de kezdődő félben van, előérzetem azt mondja, hiá- 
ban reményltünk ezuttal is! 

szomoru év ez 1854-ik év. Az év elején elment 
szép gyermekünk, a kit birtunk, az év végén nem jött 
meg gyermekünk, a kit vártunk. Elejét és végét ez év- 
nek két kereszt jelöli, mely két halált és két sirt jelent! ! 
Ó ez szomoru év volt!!! 


1855. 


Január. — Páris. 


Az év szomorun kezdődik. Nem is szólok a politi- 
kai kilátásról, az borult, a nagy harcz, mely foly, ki- 
zárólag a fejedelmek harcza, abban a szabadság nincs 
érdekelve, a népelemet oda nem engedik becsúszni. 
Roppant nehézségnek kellene támadnia, hogy a népek 
segedelméhez folyamodnék akár az orosz, akár a nyu- 
goti szövetség, és akkor is főleg Italiának van a felsza- 
badulásra kilátása, kevesb Lengyelországnak, és még 
kevesb Magyarországnak. Nem szólok tehát a politikai 
kilátásról, elég baj, bánat, szerencsétlenség van házunk- 
ban: azt tűrni, azt megbirni. i 

A karácsony-fa, ékcsitve lámpáktól s ajándékoktól, 
melynek felkészítése Dinának oly sok örömet okozott 
mindig, elmaradt. Elmaradt az uj évi est öröme is, 
melyet jó barátok körében szoktunk tölteni. Dina ágy- 
ban feküdt, én mellette ültem, lelkünkben bánat ült, — 
bár románt olvastam neki, hogy igy teljék az idő. Két 

év óta mindig olvasok neki, soha nem olvastam annyi 
románt, — mert, hogy Isten még jobban sujtsa, ő 
szemeire is szenved, igy sokat nem olvashat, fejbaja 
szemeire is folyvást hatván. 

E szerint ünnep nélkül kapta, Mimi, ajándékait, 
Jolán is, én is, Dina is, barátaink is, egyiknek uti- 
toilettet, másiknak himzett kosarat, a szegény emigrans- 
nak pénzt adtunk. Nagynak szivar-tartót, mely egy- 
szersmind pénzzsacskó és levéltáska, Mimi egy ékes pa- 
pucsot vett neki, mit ott hagyott készakarva, másszor 
Mimi emlékeztette, és ismét ott hagyta, és igy három 
hétig, mi Mimit bántotta, sőt Dinát is. Ez német szo- 
kás, kapni kell minden házi barátnak, s mindenik örült 
az emléknek, csak az öreg ur viselte magát különösen 
tapintatlanul, hogy ne mondjam neveletlenül és sziv- 
telenül. 

Azonban jön mindig, de a mi különös, mindig d. 
u. 51/2-kor, 6-kor ebédelni szokásunk, s ő eltávozik mi- 
kor a leves fel van téve. Néhányszor, magyar szokás 
szerint, Dina marasztotta; s mindig rögtön elfogadta. 
Ez kissé baj, Boldini azt állítja: azért jön késő, hogy 
marasztassék. Vele is azt tette, s eleinte ő is marasz- 
totta, s marad mindig, de miután e servitust nem akarta 
elvállalni, feltette magában nem marasztani, s azóta soha 
sem jön. Ő az öreg urat ,schmarozernek" hiszi, mert 
nyalánk, mód nélkül. En ezt nem hiszem, de másrész- 
ről, ha szeret velünk lenni, miért jön 57/2-kor, midőn 
szükségkép csak félóráig lehet nálunk? Máskor soha 
nem jön hivás nélkül, arra mindig. Áz igaz, az öreg 
ur nem tartja szavát igéreteire nézve sem.  Bellevueben 
emlegette, Dinával sétálni menend, a gyermekkel ezt 
és amazt megnézi, ha vendéglőbe, ha szinházba me- 


gyünk, társul szegődik, — mind ezt elfelejtette, sőt nem 
Szemere. I. a 20 

teszi, bár adandó alkalommal emlékeztetve volt. S esö- 
törtökön este nem jön, midőn mások jőnek, pedig az 
asszony mondá, neki könnyebbség ha többen vannak 
és beteges fejével nem kell vendégeit sorba mulattatni, 
ez oly könnyítés, mit jobb ismerőseitől megvár. Aztán 
Mimikének mindenki hozott ujévi ajándékot, mint a 
gyermekeknek adni szokás Párisban, ez egy kosárt, 
amaz egy domino-játékot, egy thea-servicet stb., ára 
ezeknek 50 c., 1—2 franc, csak az öreg ur nem volt 
iránta ennyi figyelemmel, és ezt Mimike, mint eszes gyer- 
mek érezte, mert ő 15 frankért vette neki a papucsot. 
Szóval a milyen nyájas, megelőző, gyermekszerető, há- 
zibarát volt, mig falun voltunk, most ép oly önző és 
figyelmetlen. j 

Sőt történt, hogy január 10-én két magyar ügy- 
véd, Batthyány G. ügyvédei, Nagy alárendeltei, egykor 
megjelenvén itt, a. Kázmér öröksége iránt, egyszerre 
csak elmaradt, s most február 15-ke van, de 5 hét óta 
egyszer láttuk csak, a mint mások mondják, de ő is 
mondta, mindig velök jár szinházakba, ebédekre, sőt 
bálokba; — magam is hajlándó vagyok hinni, hogy a 
grófi család költségén foly a vigalom. Ez elhanyagolás 
fájt Dinának, mert ő hitt az édes öreg urnak, nekem is 
kezd szememről a hályog lehullni, ugy látszik az még 
sem oly nagy barátságra mutat, addig mig nincs más 
mulatság, jőni naponkint, és midőn máshol nyilik a 
lakodalom, itt hágy, és még csak a beteg asszony után 
sem tudakozódik. 

Néha kis fillentésen is kaptuk az öreg urat. Me- 
szentinnel a mi viszonyunk meghidegedett, ő becsületes 
ember, de müveletlen, s igen követelő kezdett lenni, s 
nem ismerős, nem is barát, de az akart lenni, házunk- 
nál. Dina megunta a nyers modort, s azóta ritkábban 

látjuk Meszentint. Nagy nálunk ismerkedett meg vele. 
Megvetőleg szólt róla mindig, min csodálkoztam, mert 
republikanus ember nézze a jellemet az emberben, és 
ne a tudományt. Azonban Meszentintől hallók, hogy 
Nagy néha-néha meglátogatja, ebédeit elfogadja, sőt 
gyakran ép 5 után megy hozzá , s ebédre marasztatván, 
azzal a mit talál megelégszik. Meszentinnek mint nép- 
embernek ez tetszett, ő ezt természetesnek találta, mi 
ebben Nagy részéről számitást láttunk. Miért szól róla 
mint durva, szegény póremberről, ha mégis jár hozzá? 
Egyszer Dina kérdezni találta tőle: mikor látta Meszen- 
tint? — Feleli: bizony már van 10 napja, én őt ritkán 
látom, legfölebb a kávéházban. Történetesen M. az 
nap jöve el hozzánk, a zongorát accordirozni, s még 
akkor nem tudván semmit Nagy titkolózásairól, az asz- 
szony kérdvén M.-től: mikkor látta Nagyot, felelé : ten- 
napelőtt ebédelt nálam, igaz nem is vártuk, 6 óra felé 
jövén, marasztottuk és szivesen elfogadta. Dina őszinte 
asszony lévén, nem állhatta meg Nagynak, első alkalom- 
mal, nem mondani meg, hogy mit mondott ő, és mit 
hallott M.-től, mire N. azt válaszolá: igaz, de hát mi 
ember az a M., itt elbeszéli, és engem kér, ne szólnék 
itt. No ez már nem igaz. M. egy örs, becsületes 
munkás, ki nem hazudik. Az öreg ur a diplomata, 
— róka az öreg. : 

De minek irtam én ezt mind ide? Mert unom a 
világot, 8 a magas elmélkedéseket, engem nem a világ 
sorsának rosz menetele bánt, hanem az, hogy barátokat 
sem jótéteménynyel, sem szivességgel nem lehet szerezni, 
alig kezd az ember hinni, s már ott áll a csalódás 
határán. 

Dinámnak kivált fáj ez, és méltán. Az élet a nőre 
nézve a családi viszony édes kapcsolatiban áll. Pár év 

óta nem tettünk ismeretséget, melytől annyit várt ő 
mint a Nagygyal való ismeretségtől; nyájasnak, finom- 
nak, műveltnek, a házi élet, a gyermekek kedvelőjének 
mutatta magát, ő is házikört keresett magának, s azt 
nálunk látszott feltalálni; kora által is a családi életre 
van utasítva, az emigratióban minden művelt, becsületes 
magyar ritka, az ilyen drágább a gyémántnál, — s ime 
félünk ez is hamis kő volt. 

Erről szóltunk Dinámmal, és ime e leirás igy ke- 
rül naplómba. 

Dina az egész hónapot ágyban töltötte, csak a hó 
végén kelt fel néha-néha, de ki nem ment. Nemcsak 
reményt temetett el, fájdalmakat is aratott, tartok tőle, 
az egész telet kinosan fogja átélni, ő is érzi már eleve, 
sokszor sir, és biz én nem tudom vigasztalni sem, igaz- 
sága, oka van sirni, zugolódni a sors ellén, mely vak 
mint a vakandok és kegyetlen mint a tigris. 


Február. 


Én, olvasok és irok, de czél és kitartás nélkül, 
annak, ki örökös betegápoló, nem lehet egy vállalatba 
összepontositani erejét; — mindig az után hallgatózom : 
nem nyög-e ujra Dina a szomszéd szobában, mindig uj 
bajtól félek, mindig történik valami a mi megrémit, szó- 
val eszem soha nincs teljesen hatalmamban, irok és ol- 
vasok töredékesen és csak azért, hogy gondolatom ne 
foglalkodjék mindig a búval és fájdalommal. 

Ha 1850 óta házam nem volna állandó kórház, 
azóta én sokat kezdtem és sokat bevégeztem volna, 
de igy hónapokig nem dolgozhatom komolyan, s a min- 
dennapi bajok, nyugtalanságok, aggodalmak egész lelki 

erőmet elkoptatják. Nem is akarok erről gondolkodni, 
mert ez elkeserit, sőt képes volna dühbe hozni; minek 
élünk, ha az élet igy mul el? semmit nem csinálhatva 
a mivel a haza vagy az emberiség iránti kötelességün- 
ket leróvhattuk volna. E szempontot én mindig igyek- 
szem elkerülni, csak az évek végével borulok el-el, 
midőn azokat látom mulni a nélkül, hogy valamit mu- 
tathatnék fel. : 

De hát miként segitsek rajta? Az Isten sujt ben- 
nünket, gyermekeink halálával; — avagy nézzem hide- 
gen sirjaikat és menjek utamon? Ah én ily kőszivvel, 
vagy ha ugy teszik, nagy lélekkel nem birok. Dinám 
1847 óta beteg, csaknem folyvást, kivált ősztől tavaszig, 
mindent megkisérténk, évenként ezreket adánk ki orvos- 
lására, minden uj évbe uj reménynyel megyünk, s min- 
denikben a betegség fogadja ölébe. Avagy ne törődjem 
vele, ha nem segithetek rajta, ő szenvedje a változhat- 
lant, s én teljesítsem kötelességemet a közügy iránt? 
Ugyde erre szinte nincs erőm; ő elvesztette honát, va- 
gyona egy részét, ismerőseit, a csendes életet honn, 
melyet ugy tudott élvezni, s másoknak oly kellemessé 
tudott tenni, ő áldozata politikai eseményeknek, miknek 
ő nem szerzője s nem is pártolója, ő hiven és szivesen 
követett engem számkivetésbe, e nyájas, de szivtelen, e 
hiu és dicsekvő, ez ékes, de tudatlan franczia nép közé, 
mely közt idegennek élni kétszeres kin és meghalni két- 
szeres halál. Es én hagyjam őt szenvedni, busulrni, 
emésztődni, s vegyek magamnak lelket, mely reá hide- 
gen tekintsen, mint egy kőbálvány? De hol vegyem 
azt? Szeretheti az emberiséget az, ki szeretetet az 
egyes szenvedései iránt nem érez? Ha ez törpeség és 
gyöngeség, bevallom azt szégyen nélkül, és igy élünk 
mi, ő többnyire betegen, kinlódva, és én minden vál- 

lalatra tehetlenné téve az aggodalom által szenvedései 
miatt. 

De más részről azt sem tagadom, néha-néha mé- 
lyen elborul lelkem, meggondolván és kérdezvén az 
égtől, miért épen én reám mérte e szomoru sorsot, mi 
szerint sem a jelent nem élvezhetem örömeiben, sem a 
jövendőért nem dolgozhatom, erőm és tehetségem mér- 
téke szerint? 

Szóval, életem apródonkint elmorzsolódik a házi 
bajok és búk közt, — pedig ha Dinám egészséges volna, 
vele a legboldogabb lehetnék, mert ő nemcsak szép és 
deli asszony, de a legszerencsésb természettel is van 
megáldva, derült, elmés, beszédes, szives, jó, önzetlen, 
minden helyzetben feltalálja magát, szeret élni s él- 
vezni, minden kis jónak tud örülni, szivesen tesz jót, 
vidor örökké, mint a nyári kék ég, s mihelyt fájdalmai 
engednek, vidorságát azonnal visszanyeri, elfelejti a ro- 
szat ha elmult, s a jóval, hacsak remény is, megelég- 
szik. Adott nekünk az ég sok jót, de nem engedi, 
hogy azt élvezhessük, és igy mint ha nem adta volna. 

E hó végén Dina fölkelt, és csötörtökön fogad- 
tunk ismét. Ismerőseink el-eljöttek néha ebédelni, e szerint 
Dina egyhangu életébe ujolag jött némi változatosság. 

Kimennie ugy sem lehet, a tél kemény és havas 
lévén, milyen itt egy tized óta nem volt. 

Jolán és Mimi zongoráznak szorgalmasan, és raj- 
zolni is tanulnak. . . . 

Konstantinápolyból ide jött Dudás, ki otthon tábori 
pap volt. Bémer püspököt mint titoknok a fogságba 
kisérvén, tőle utóbb elvált, külföldre menekedett, Ame- 
rikába ment, s ott protestans vallásra tére ált. Onnan 
mint missionarius keletre utazott, s az ottani magyarok- 
ból egy protestáns gyülekezetet alkota. Most ez által 

megbizatva, utazik, hogy egy magyar iskola és egyház 
épitésére pénzt gyűjtsön. Voltam vele egypár itteni pro- 
testáns papnál, — de a protestáns franczia pap, az ide- 
gen országokat illetőleg, tudatlan és szívtelen. Semmi 
felebaráti szeretet nincs bennök. Kénytelen őket az 
ember megutálni. Különben én e tapasztalást már 
1837-ki utazásom alkalmával tettem. Mint eleve tudtam, 
eljárásunknak nem lőn semmi sükere. 

Az igaz, mélyen a dologba beavatkozni nem akar- 
tam, bár 100 francot aláírtam. Dudás maga nyers, 
betyár, szabad modoru és nyelvü ember. Mindennek 
inkább való, mint papnak és missionáriusnak. Más rész- 
ről tud nyájas, alázatos lenni, sok tekintetben valósá- 
gos ügyes jésuita, — megtetszik, hogy pápista növeldé- 
ből került ki. Innen Belgiumba, onnan Angliába, innen 
Amerikába megy, a Konstantinápolyban lévő amerikai 
követ ajánlásával. 

E télen. kezd járni hozzánk Jámbor is, ki Hiador 
név alatt, mint költő ismeretes. 1851-ben menekedett 
ki. Pap (kath.) volt ő is. A pesti napló levelezője. 
Becsületes, naiv ember, kissé nagyon is megfelel ne- 
vének. 


Mápczius. 


Kemény , hideg, havas tél van, milyen Párisban 
évek óta nem volt. Minden tekintet a Krim felé fordult, 
hol az erős tél a muszkának kedvez, mint annak ked- 
vezett az 1812-ki. En ugy sejtem, a szerencse e szá- 
zadban a szlávnak fog kedvezni, az igazság kivánja, hogy 
a mely népfaj eddig utolsó és teherhordó volt, jusson 
az elsők sorába. A nemzetek sorsában uralkodik bizo- 

nyos fátum; eljő minden nagy nemzetnek az ideje, mi- 
dőn emelkedik minden ellenállás daczára, s midőn sü- 
lyed fentarthatlanul. Hajlandó vagyok hinni, miként 
a szláv faj amaz elsőbb stadiumában van, és ép 
ezért kivánatosnak találnám, hogy a magyar a szlávok 
triomphalis szekeréhez csatlakozzék, ha ugyan csak a 
sükert akarjuk és nem tekintjük az elveket. Az ügyes- 
séget és értelmiséget tekintve az egyesülteknek kellene 
győzniök, de másrészről a szlávok csillaga emelkedésben, 
a nyugotiaké sülyedésben van, s a csatákat nem a se- 
regek vitézsége, egy magasb sors dönti el. 

Minden esetre ez harcz a fejedelmek, s ugyneve- 
zett egyensúlyok közt, minek nincs értelme, a seregek 
vesznek részt benne, a népek nem, legfölebb csak a 
mennyiben anyagi érdekeik vannak a játékban, de a 
lelket az egész nagy tusa nem érdekli, mind addig mig 
a csata az elvek csatájává is nem válik, s körébe a 
népeket tényezőül fel nem veszi. Eddig azonban erre 
nincs semmi kilátás. , 

Történetesen kezembe jutottak Lachambaudie meséi, 
kit az akademia kétszer koronázott meg, mi magában 
ugyan nem ajánlvány,"s kezdtem azokat olvasni. Én 
eddig kevés mesét olvastam, Phaedrusból mint gyer- 
mek, néhányat, mikor a latin nyelvet tanultam iskolá- 
ban, — Lafontaineból egypárt ismertem, mint Le corbeau 
et le renard, melyet az egész világ ismer, birtam a 
könyvet, de soha nem olvastam, igen gyermekes olvas- 
mánynak tartván azt. A német, angol, keleti meseiró- 
kat csak neveikből ismertem. 

Azonban Lachambaudieban, mely munkát rám egy 
olasz Goltara nevü tolt, néhány szép lapot s néhány 
szép mesét találván, eszembe jutott, miként én mint ta- 
nuló sok verset irogattam, dalokat, balladákat, epi- 

grammokat, regéket, egy kis eposzt, két rövid szindara- 
bot, sőt két mesét is versben, s az egyiknek tárgya 
volt a tintavonás, melyen egy kis bogár nem tudott 
átmenni (ez velem, este irásközben történt), s midőn 
porzót hinték körüle, mindenik szemben gátokat talált. 
Ezen eszmét dolgoztam én fel 17—18 éves koromban, 
s most eszembe jött azt ujra feldolgozni. Mióta a forra- 
dalmi epigrammokkal foglalkozám e nyáron, azóta a köl- 
tői olyan milyen ér folytonos csörgedezésben van. 
Azonban nem ezt irtam meg először, hanem, márczius 
10-én, első volt a , Ganéjdomb és a rózsa". ,Az apa 
és fiu (boldogság és vágy)." , Istók és az ut." ,A csikó 
és a macska." Az ötödik volt ,A kis bogár és az aka- 
dályok : Éji mécsem csöndes fénye mellett, Ábrándozva 
gondolkodtam etc." Ezután ezeket irtam ily sorban: 


Az ép s nyomorék gyermekek. 
A kőszál és a folyam. 

A kukuk-anya. 

Az oroszlán és a méh. 

A vándor és a fa. 

A kancza és fiai. 

A forrás és a csillag. 

Miska, a tolvaj. 

A toronymécs és a toronyőr. 
A czigány és a veres nadrág. 
Arany gyűrű és a bokréta. 

A szőlő és a bor. 


E szerint 10-dikétől kezdve 30-káig tizenhét mesét 
irtam, s elhatároztam magamat, irni mind addig, mig az 
egy kötetet teend, és akkor őket, álnév alatt, vagy név 
nélkül, ki fogom nyomatni. A magyar irodalomban 
csak egy meseiró van, Fáy, de ő prózában irt. Más- 

részről meg fogok ismerkedni a legfőbb meseirókkal, 
átolvasandom Lafontainet, Phaedrust, Aesopot, Lessin- 
get, Gellertet, Floriant, mert én mind ezeket nem 
olvastam. 

Némely napon hármat is irtam. Ebéd után egy 
szivar kiszivás közben egyet megirok, valóban néha 
ugy foly, hogy csak irnom kellene. Könyüségem ma- 
gamat is megdöbbent, mert én mindent rosznak hiszek 
mi munkába fáradságba nem kerül. S kivált könnyen 
találom a rimeket, pedig megválogatom, jobban mint a 
legtöbb magyar költő. A mit irok, Dinámnak mindig 
felolvasom, neki az eddigiek mind tetszettek, pedig ő 
megmondja a mi neki nem izlik, és észrevételeinek min- 
dig hasznát vettem. Ő itél nem mint biráló, de mint 
olvasó, ki azt mondja a mit érez. 

. Ime tehát öreg koromban csakugyan költő, leg- 
alább versiró leszek. Dolgot keresek és nem halhat- 
lanságot, ez az egész. 


April. 


Ime eljött a búnak s örömnek e hava, örömnek a 
mennyiben Dina e hóban, 16-án született, a mennyiben 
e hó 20-án keltünk össze, de búnak is, mert napam e 
hó 15-én lőn áldozata a cholerának, és most egy éve 
1-jén halt meg a mi felejthetlen Irénkénk. Epen oly 
szépen sütött a nap most egy éve, mint süt mikor irom 
e sorokat, s végig menvén az órákon keresztül, szivem 
szenved, mint akkor szenvedett, bár könnyeim most 
nem hullanak. Nem mult egy hónap sem, hogy mi sir- 
ját többször meg nem látogattuk volna, tele van fehér 
koszorúkkal aggatva és virágokkal ültetve; ha a fáj- 

dalomnak jele a gond, melylyel a sirt ápolják, a meu- 
doni sirkertben ő sajnáltatik legjobban, mivel sirja a leg- 
ékesebb. 

Ó mi szép volnál édes angyalkám most már! Már 
járnál, futnál, szólnál, már játszanál a többi gyerme- 
kekkel, már elbujdosnála magas füvekben, már örülnél 
az életnek, a szép napnak, a futó fellegeknek, a sü- 
völtő szélnek, a bájos holdnak, — ó ezt te ugy is ismer- 
ted már, valahányszor kérdők tőle: oü est le bon dieu, 
mindig a holdra mutatott. Ezt és a csillagokat szerette 
legjobban, lehetetlen volt estenden az ablaktól elvinni, 
ha van jövő élet, ott van valahol, egyikben vagy másik- 
ban, ha nincs — hát nincs, elmult mint az álom, mint 
mi is el fogunk mulni." 

Ritkán merem magamat átadni azon ábrándnak, mi 
boldogok volnánk mi vele, ha ő élne, ha Miminknek 
társa és testvére volna, ha egyiket anyja, másikat én 
vezetném sétálni, mint láttunk másokat sétálni 2, 3, 4, 
viruló gyermekekkel , ritkán adom magamat ez ábránd- 
nak át, mert fáj szivemnek arra emlékezni, mi boldo- 
gok lehettünk volna és mint nem vagyunk az. A min- 
dennapi kenyerünk van meg, semmi egyéb, — gyerme- 
keinket elvette az ég, Dinámnak egészségét évek óta, 
barátaink nagy részében megcsalatkozánk, hazánkat el- 
vesztettük talán örökre, ime ez a mi életünk kerte, 
egyetlen virágszálat ohajtánk benne felnevelni, Irénkénk 
volt az, és azt nem hagyta nekünk a sors. 

Kimentünk Meudonba mindnyájan, Irénke sirjára, 
Dina is kijött, ámbár még gyönge, s uj koszorúkkal fel- 
ékesitvén sirját, megsirattuk őt, ki rólunk talán semmit 
sem tud ott a hol van, és megsirattuk magunkat, kik- 
nek lelkünkön emlékezete mint egy éjszaka ül. A szám- 
kivetés nem elég csapás, az Isten kiüzött a hazából, és 

most családi kört sem enged képezni, minden gyerme- 
künknek helyén, egyet kivéve, egy sirkő áll. i 

Mindig Irénkéről gondolkozván, april 1. és 3-ka 
közt, e sorok mintegy kifolytak belőlem. 


" Irénke sírján. 
April 83-án, eltemettetésének első évnapján. 


Már régóta nem láttalak 
Édes gyermekem, 

Mit csinálsz a föld ölében? 
Mondd meg ó nekem. 


Emlékezel-e reánk még, 

A miként mi rád? 

Vágysz-e hozzánk, mint mi vágyunk 
Untalan hozzád? 


Álmodol-e életedről 

A mely volt rövid? 

S álmaidban feltünnek-e 
Kedves szüleid? 


Lelkiképen ott lebegsz-e 
Napjaink felett, 

Mint mi szüntlen ott virasztunk 
Sirköved mellett? 


Avagy csak te vagy nekünk, mi 
Neked nem vagyunk? 

Szüléje nincs holtnak, csak van 
Nékünk halottunk? 


Szánandó nem a ki elhal! 
Inkább a ki él, 

Boldogabb ki nem szenved már, 
Mint ki csak remél. 

Ó régóta nem láttalak 
Édes gyermeken, 

Mit csinálsz a föld ölében? 
Mondd meg ó nekem. 


Szánsz-e minket ott a hol vagy, 
Lég vagy égben tán? 
Sohajtsz-é felénk, miként mi 
Szép orczád után? 


" Te jelensz meg a virágban, 
Dombodon mely nő? 
Az illat, mely kél belőle 
A te lelked ő? 


Ó hiában kérdlek téged" 

Édes gyermekem. 

Hallgatsz régen, hallgatsz mélyen, 
Nem felelsz nekem. 


Fú a szellő s küpriszednek 
Lombja közt nyögel, 

Hallgat a sir, gyermek alszik, 
Szómra nem felel. 


Dina asszonyi bajai nehezülvén, Dubois ,Professort 
" kértük tanácsul, ki a császárné accoucheurje. Ő nem irja 
magát bárónak, de neje igen. Jó, szerény ember, kopasz 
feje a Kölcseyére emlékeztet, de alig hiszem mély em- 
bernek. 

Véleményét kértem Mimire nézve is, ki eleven, 
friss, gyors, de szikár, testben száraz, mindig náthás és 
néha nagyot hall. Nem orvosságra, hanem bizonyos sza- 
bályos életmódra van szüksége, vérét kellene módosítani. 
Egyszer volt láza is, mi 4—5 napig tartott, utána soká 
köhögött, Dubois gyógyitá. 

je) minthogy Dina megijedt nagyon, nem kimélte 
magát, és ő is roszul lett, szörnyü oldalszurásokat éreze 
és égéseket, ugy hogy második napon Dubois okvetlen 
szükségesnek tartá 12 pióczát rendelni, mi a fájdalmakat 
mindjárt nem szüntette. Bélgyuladás volt. Nem elég 
hogy állandó betegséggel gyötri őt az Isten, még ujakkal 
is meglátogatja. 

Ez uj vérvesztés Dinát meggyöngitvén ujolag, mi- 
dön a betegség megszünt, fejbaja tért vissza erősben 
mint valaha. E névralgie olyan mint a reservsereg, ha 
más baj jön közbe, csendesen tartja magát, ha az elvo- 
nul, ő tesz támadást. Dinát néhányszor ín-reszketés szállja 
meg, mi vele régóta nem történt, — az igaz, hideg, vál- 
tozó, nedves az időjárás, mint télben, mindenütt fűtenek, 
s a betegek száma nagy, kivált a bélgyuladás, typhus és 
a grippe uralkodik. 

Igy mult el e tél is ránk nézve, szomorun és sze- 
rencsétlenül. Reményltünk és megcsalatkoztunk minden- 
ben, eseményekben és emberekben. Egészsége Dinának 
némi állandóságot igért, — s többnyire ágyban húzta ki 
a telet. Reménylt gyermeket, ki Irénkét kipótolja, — 
meghiusult e remény is. Sőt ennek következménye egész 
telünket elrontotta, a veszteséget szenvedés követte. El- 
mult a tél örömtelen, mulatságtalan s kétszeres volt a 
szenvedés, mert volt okunk reményleni. Baráti érzelmeink 
is szomoru tapasztalást tőnek, Nagy czudarul viselte ma- 
gát, sőt több más, s szivet és lelket nem érhet nagyobb 
csapás, mintha emberekbe vetett bizodalma kezd meg- 
csökkenni. És egypár ily esemény Dina lelkületét is igen 
meghatotta. Angéligue is, Irénke dajkája, ki őt igen sze- 
rette s nálunk maradt mint szobaleány, elment e harma- 
dik évben, mi mondtunk neki fel, mert épen midőn Dina 
és Mimi egyszerre beteg volt, engedelem nélkül több 

napra eltávozott. Jó cseléd volt, de önző és szívtelen. 
Batthyányné is szívtelen asszony, férjét Kázmért tökéle- 
tesen elfelejtette. Almássyval sem igen levelezünk, Tele- 
kivel épen nem. Pénzbeli ügyeink sem mennek jól, ott- 
hon nem fizetnek, az itteni vállalatok megakadtak, itt a 
kamatot nem fizetik, ott a tőke is veszedelemben forog. 
Politikailag semmi remény, a fejedelmek csatáznak, a 
népeknek semmi kilátásuk a szabadságra. Ouidguid de- 
lirant reges, plectuntur achivei. 

Meséimet irogatom. Ismét 18-at irtam e hónapban. 
Czimei a következők : 

" 1. Az óra és a mutató. 2. Az üres kendertörő. 
3. Ferencz ur gazdálkodik. 4. János a röst. 
5. A basilisk és a tükör. 6. A szarka. 
7. Isten 8 a kecske, tehén, ló és juhfaj mint panasz- 
kodik. 
8. Az ur és a koldus. 9. A. tücsök és hangya. 

10. A nap és hold. 11. Csillag és gyémánt. 

12. Az óriás és a törpe. 13. A komondor és éhes eb. 

14. A két rózsatő. 15. A nagy és magas szónok. 

16. A varga mint ács. 17. A hold és az ebek. 

18. A mogyorófa és mogyorópálcza. ; 

Ha igy haladok, mihamar összeálliítok 100-at és ez 
egy kötetet fog tenni, mit miképen s mi név alatt fogok 
kiadhatni, még nem tudom, de kiadni szándékozom. 
Szándékom a literatura terén használni a hazának, ha a 
szabadságért mitsem tehetek, müvelem a nemzetiséget, 5 
ekképen teljesítem egyik kötelességemet. 


Május. 


Az időjárás kedvezőtlen, többnyire esik s a lég hideg, 
mintha a tél el sem mult volna. Pár év óta mintegy meg- 

fordult az idő rende, megváltozott járása, az évszakok 
helyeikből kimozdultak, nyárban ősz, őszszel nyár van. 
Avagy mindig igy volt ez? De minden kor a magáét is- 
mervén, azt hitte, e rendetlenségek máskor nem létez- 
tek. A jelenkor emberei közül hajlandó sok ezt a gőz- 
gépek kigőzölgésének tulajdonitani, mások belőle egy 
közelgő cataclysmusra huznak következtetést. Ez is oly 
alapos ok lesz, mint a: horror vacui. 

E hóban sem enyhültek Dina szenvedései. Ez annál 
busitóbb rá és ránk nézve, mert más évek e szakában 
állapota mindig javult, és mert e telet csaknem folyvást 
ágyban töltvén, a mit szenvedett az elég volna egy évre 
bőven. Reggel fölkelése után darab ideig ment a fájda- 
lomtól, de az dél felé mutatkozik és nem enyhül mind- 
addig, mig este ágyba nem megy. Néha, bár ritkán, resz- 
ketegség jön rá, fogai vaczognak, — oly jelenet, mi a 
mult években nem mutatkozott. 

Hallván, hogy egy olasz magnetisáló, Regazzoni, 
rendkivüli erővel bir, s magam tanuja lévén egy ülésben 
kisérleteinek, mik a nézőt bámulatra ragadták, p. o. 
magnetikus vonatai által (illetés nélkül) a nők melleit le- 
lohasztá és felduzzasztá kőkeménynyé, — az álomjárókat, 
kik a szobában voltak, adott jelre, kün az utczáról össze 
s halomra döntötte, — a sarktűt irányából elmozditotta, 
— a vérlüktetést gyorsitotta vagy megállította, — az öt 
érzéket, együtt vagy külön, paralysálta, . . . s különben 
ő főleg gyógyitásokkal foglalkozván, mire, egy orvos je- 
lenlétében, engedelmet kapott, őt elhatároztam meghivni 
s Dinát keze alá adni. Mindig azt hiszem Dina fogékony 
a magnetikus befolyásra. El is jött Regazzoni s magneti- 
zálta 20—22-szer (junius közepéig), s kezdetben mint 
egy electrikus gép hatott reá, meg-megrázván őt, — de 
elaltatni nem birta, igaz, nem is akarta, elveivel e gyógy- 

mód ellenkezvén. Az egész gyógymód eredménye annyi- 
ban állt: nem orvosolta meg Dinát, épen nem, de fáj- 
dalmait néhány órára megszüntette, mi minden esetre 
nyereség volt. 

Birt nagy erővel Regazzoni, de inkább alkalmas volt 
mutatványokat adni mint gyógyitani. Mint eszköz hatal- 
mas, páratlan, mint értelem csekély. Empiricus volt, 
semmi egyéb. Az orvos, Mr. Loyet, egy bon-homme, ki- 
nek volt volna belátása, de erélye nem, és az olasz csi- 
nált a mi tetszett, mást minden nap. Ő is emigrans volt, 
s borzasztóan játszotta a patriotát, az önzéstelent, a phi- 
lantropot, midőn jött az idő legnagyobb részét olaszos 
hetvenkedéssel és szóvillámokkal huzta ki, — de mind- 
azon patriotikus sympathia nem gátolta 500 fr. dijt kö- 
vetelni, — mennyit Páris legelső orvosa nem kivánt volna. 

Annyi haszna volt e kisérletnek, a pillanatnyi eny- 
hitésen kivül, hogy magam is kezdtem a magnetismust 
tanulni, mind könyvekből mind gyakorlatilag, s napköz- 
ben ha a fájdalmak jelentkeztek, azokat ép ugy meg- 
szüntettem mint Regazzoni. Annak már három éve, sőt 
négy (1851. octob.), hogy Dina ohajtá kezemnek fejére 
tevését, ha igen szenvedett, s ez mindig használt, : és ép 
ez az, miből azt következtetém, hogy ő a magnetismusra 
fogékony. De most megtanultam, hogy a hatásra nem 
elég egyszerüen ott tartani a kezet, hanem szükség 
akarni a hatást, s hogy ez eljárásnak vannak bizonyos 
szabályai, mik szerint a hatást vagy előmozdítani vagy 
elrontani lehet. 

Azonban más bajai is vannak Dinának, mik miatt 
a hires Dubois-val értekezénk, ki azt tanácslá, hogy e 
miatt a nyár egy részét Párisban kell töltenünk. A baj 
nem nagy, de mivel nem fordittatott rá gond, az ápolás 
időt kiván, az idétlen szülés egyik oka a bajnak, de ha 

eleje a bajnak nem vétetik, következése ismét az lesz. 
Egyébiránt ez egy tisztes ember, ama hires báró Dubois- 
nak fia, ki I. Napoleon császár nejének orvosa volt, mint 
ez is accoucheurje a mostani császárnénak. Ámbár a leg- 
nagyobb házakba szokott járni csak, nagy finomsággal s 
sok gyöngédséggel bán velünk, szegény menekültekkel, 
— igaz, Dinát mindenki, a ki ismeri, megkedveli, férfi 
és asszony, e részben ő talizmánnal bir, a merre megy 
és jár, hódolókat és kedvelőket talál, másrészről Dubois, 
minket látván, talán az Orleans számüzöttekre emléke- 
zik, s ez szivesbbé teszi, — mert, különös, Francziaor- 
szágban a középrend s a nép vagy orleanista vagy re- 
publikanus. Hiában rostálgatja a mostani kormány a hi- 
vatalosok fél millióját, pártolóit megszámolni könnyü, — 
meg tudom okát fogni azoknál, kik elvből indulnak ki, de 
a kiknek kenyér, pénz és hivatal kell, azokat nem értem. 

E hónapban is irogattam meséket, kevesbet mint a 
multban, de gyüjteményem néhánynyal BEKES ÉNÉS Ide 
irom czimeiket. 

1. A két pupos. 2. A kakas és a nap költe. 

3. A két versenyző juhász. 4. A fecske és a pa- 
csirta. : 

5. Az utas és a kondás. 6. Az ifju és a kőrösfa. 

7. A hársfa és a vadrózsa. 8. A fiu és a kovakő. 

9. A három kutya. 10. A láng és a füst. 

11. A parasztház, a kastély, az egyház. 

E szerint van már 46 mese. 

Mit érnek? mások dolga megitélni. Az mindenesetre 
különös, hogyan jut az ember némely pályára. Egy vé- 
letlentől függ minden. Igaz, előérzetem volt, hogy nem 
halok meg a nélkül, hogy. a költészet mezején kisérletet 
nem tettem volna. De kedvem mindig a drámára volt. 

Junius. 


E hó is csaknem végéig esős, nedves volt, mi kor- 
mányokat és népeket érdekelt, s aggasztott illetőleg. 
Azok is, ezek is az éhségtől rettegnek, de azoktól elve- 
hetné e crisis a koronát, ezeket szabadságra juttathatná. 
De a hó vége szép, meleg napokkal örvendeztetett meg. 

E hóban Hébertnek, ki a magnetismusról szóló he- 
tilapnak szerkesztője, magnetismusról tartott leczkéit jár- 
tam. Hetenkint két leczkét adott, s adta nyilvánosan, dij 
mellett. Kisérleteket is tett s hallgatóival is tétetett. Min- 
denesetre érdekes volt; hiában, gyakorlat nélkül sok 
dolgot nem lehet megérteni. Előadása folyó, kellemes, 
szabatos, tanári, s érdeme annál nagyobb, mivel nem 
pártot, nem felekezetet képvisel, hanem a tudományt an- 
nak mostani állapotában adja elő, előadván az eltérő 
véleményeket s megtévén észrevételeit ázokra. Mintegy 
20 —28 minden rendü hallgatója volt. Okos, gondolkodó 
fejnek látszik; nem orvos, hanem, gondolom, officier de 
santé, valaha gyógyszerész volt. Ő alapita egy magneti- 
kus gyógy-hivatalt, hol a betegeknek nyilvánosan adatik 
tanács s hol azok magnetizáltatnak. Szándékom, ha szük- 
ség lesz reá, Dinához inkább őt mint dr. Loyet-t hivni. 
Loyet is hallgatói közt volt, és jegyzett szorgalmasan 
mint egy iskolás gyermek. : 

Dinát én még e hónapban is magnetizáltam, midőn 
szenvedett. En csaknem álmosabbá tevém mint Regaz- 
zoni, s fájdalmait sikerül enyhitenem. 

Dina egy uj orvos keze alá is adta magát. Sokan 
ajánlták neki dr. Ducommun-t, ki a szembajokat nagy 
sükerrel, magnetico-electrikus géppel gyógyitja. Tereme 

mindig tele van, s pár ismerősünkön jeles kúrát tőn. Bá- 
násmódja tetszik Dinának, s ő is Dinával kitüntetőleg 
bán. Amerikában utazván, megkedvelte a republiká- 
nus intézményeket, e szerint a mostani kormányforma 
ellensége, ellenben az emigransok iránt rokonszenvet 
érez. A villanytól jót reményl Dina balszemére nézve is, 
a jobbnak megerősítésére pedig szükségesnek tartja. Sőt 
azt hiszi az enyhitendi fejfájdalmait is. Véleménye sze- 
rint augustusig nem lehet a gyógyitást bevégezni, de 
azért ekkor ám menjünk tengerfürdőbe, onnét azonban 
visszatérvén, a gyógyitást kell folytatni, minek sükere a 
tengeri fürdők után csak biztosabb leend. 

E szerint körül vagyunk véve orvosoktól. Richard 
a fogorvos, Dubois az accoucheur, Regazzoni a magneti- 
záló, Ducommun a szemorvos. Es ha valaki meglátja 
Dinát, elég kövér testtel s örökké piros arczczal, azt 
mondaná, ez maga a. viritó egészség. Ő olyan mint a 
nád, melyet a jövő szél lenyom, de mihelyt ez elmegy, 
azonnal fölegyenesedik. Midőn szenved, meglátni rajta, 
de mihelyt nem szenved, eleven, vig, pajzán lesz, a 
multra nem gondol, élvezi a szabad jelent, a jövőtől nem 
félve, inkább reménylve attól. 

S valóban csodálni kell a mint magát azon min- 
denféle gyógymódoknak aláveti. Pedig biz az kellemet- 
len, sőt kinos némelyik, például az electricitas. De ő 
megy vonakodás nélkül, sőt kedvvel, mint a szarva; a 
patakra, kivált ha az orvos szépen bán vele, vagy va- 
lami körülmény érdekli, péld. Ducommunnál néhány 
érdekes beteg nő jelen meg, kiknek különössége őt mu- 
lattatja. A sors olyan, némelynek egészséget ád, és azzal 
is türelmetlen, másnak szenvedést, s ez ezzel is boldo- 
gabb. Ne azt kérdezzük az emberektől: ki mivel bir, 
hanem ki azt a mije van, mikép élvezi, mikép fogja fel, 


"a B25 — 


mikép használja. Minden dolog, minden állapot, minden 
lét sem jó, sem rosz, vagy alig jó s alig rosz, jóvá s 
roszszá az ember által válik. Némelynek a sok is ke- 
vés, másnak a kevés is elég. 

.. . A párisi expositió, mely május 15-én nyittaték 
meg, elvégre rendbe jön. Azt meglátni sok idegenek ér- 
keznek, de nem annyi, mennyit a nyerekedők szomja 
várt. Magyarok is érkeznek, itt volt Batthyány Lajosné 
is, ki Dinát meglátogatta, s ő viszont. 

Itt volt Németh Lajos, volt udvari agens, ki sokáig 
nem mert hozzánk jönni. Apponyi, Wirkner teremtmé- 
nye, udvaronczok kegye gazdaggá tette pár év alatt, elv 
s bátorság nélküli ember, a forradalom alatt elbujt, s 
most ellene van az udvarnak és ellene a forradalmiak- 
nak. Ilyen ember nekem nem nagy öröm volt. 

Többet tudtam Dapsytól, Gömörből, ki cseles, eszé- 
lyes, óvakodó ember, ki szirt és örvény közt átuszott 
ügyesen, de ki azért gyűlöli a zsarnokot és rokonszen- 
vet érez azok iránt, kik a szabadság áldozatai lőnek. 
Tőle sokat tudok, annyival inkább, mivel azon vidékről 
való, honnan én is vagyok. 

Vele volt Juhoss, emigrans néhány év előtt, ki meg- 
járta Californiát, s utóbb amnestiát kérvén,. hazatért. Ő 
tebetős bányabirtokos, s mint a szomolnoki bányatársulat 
képviselője jött ki, bár francziául szót sem ért. Jó em- 
ber, finom, udvarias, de kissé zavaros. 

Itt volt Bém is, fiatal müvész, ki mint ilyen utazik. 

És Zsedényi Eduárd, az udv. tanácsos, szónoka 
1843-ban a kormánypártnak, s most elégedetlen mint mi, 
mint, szerinte, az összes aristokratia, mint a nép, inkább 
sem mint 1848-ban. Mondja, a császár az oroszhoz haj- 
lik, de nem a miriszterium, s e két ellenkező akarat 
egymást paralysálván, következése azon kétes politika, 

melynek szemlélői vagyunk. Az aristokratia is inkább 
. az oroszszal tart Austriában. A conservativok felett a 
kormány ép ugy őrködik mint a szabadelvüek felett. 
De mit tesz e párt? Mit tesz az aristokratia, kérdém? 
Nincs-e nyitva a nemzetiség s literatura tere, és. annyi 
millió jövedelemből mivel segiti? A válaszszal, természe- 
tesen, adós maradt. A magyar aristokratia csak ellen- 
kezni, csak vesztegleni, csak neheztelni tud, tenni soha 
és sehol. El kell hogy azt zúzza akár a kormány, akár 
a forradalom, mindeniknek akadály, annak a roszban, 
ennek a jóban. 

Közöltem vele brochuremet, s Kossuth catastrophá- 
ját, — mindezt nem ismerte, s örvendett ezekkel s a 
bennök foglalt tényekkel megismerkedhetni. 


Julius. 


Az idő a mult hó vége óta megváltozék. teljesen, 
állandóan tiszta és forró napok járnak, minek ránk nézve 
azon kedves következménye volt, hogy Dina fejfájdalmai 
teljesen megszüntek, e szerint, elvégre, ő egészen jól 
érzi magát. Sétálunk, néhányszor a szinházban is valánk, 
szóval élvezi az életet s sorsával megelégedett. Különben 
Dubois gyógyitja, mint Ducommun is szemeit, s min- 
denik tanácsolja tengeri fürdőbe menni, csak azt nem 
tudjuk hova menjünk. A középtengert ajánlják, vagy 
amaz főkép Biarrizot, ez Sable dOlonne-t, vagy La Tes- 
tet, — csak a Manche környékét nem. Mindenkitől uta- 
sitást kérünk, de oly kevesen ismerik a tengeri fürdőket, 
még az orvosok sem ismerik. 

Mimire nézve; ki april óta egy pensionatba jár, hol 
10-től 4-ig marad, s nagy szenvedélylyel tanul, ámbár a 

franczia tanmód felületes, száraz, egyoldalu, unalmas, — 
Mimire nézve aggodalmunk van. Ő kissé szikár , kivált 
testben, havak óta náthás, ezért száját ébren és alva 
nyitva tartja, orrából beszél, s ha baja van, nehezen hall, s 
ezt közöltük Duboisval, Ducommunnal, Vidallal, Miniér- 
rel (ki a süketnémák intézetének főorvosa), s mindnek 
az a véleménye, hogy torkában az amigdálok tulnagyok 
levén, azokat megmetszeni kellene. Lehet, nem ez 
oka a nehéz hallásnak, de minden esetre e műtétel szük- 
séges, mert torokfájása veszélyessé válhatik. Ez mind- 
kettőnket igen aggasztott, s elvégre is abban állapodánk 
meg, bevárni a tengeri fördő hatását, s ha elkerülhetet- 
len, csak akkor alkalmazni a műtételt. 

Mimi nem oly kedves és bánható gyermek, mióta 
az intézetbe jár, mint azelőtt volt, talán a társalgás az 
oka, talán mert nővén a gyermek, ilyenkor akarata 
fejlik, s azt nem követi páros lépéssel az értelem. Anyja 
ezt nervozitásnak tulajdonítja, slehet physicumát inkább 
anyjától öröklötte, — ámbár a nervozitás nem gátolja 
anyját, hogy a legjobb jellemmel, legszelidebb termé- 
szettel, legengedelmesb akarattal bírjon. 

Mimi igen szemes, átlátó, észrevevő eszes gyer- 
mek. Mindent meglát, mindent észrevesz, és mindent 
megtart. Mely házban vagy utczában egyszer volt, azt 
mindig megismeri. A hasonlatosságokra mindenben em- 
lékezik. Az öltözeteket legkisebb részletéig meglátja, s 
képes elmondani. Semmi, bár mi finom czélzás nem 
kerüli el figyelmét. A mit mondani hallott, mit előtte ol- 
vastak, azt soha sem felejti el, és pontosan, meglepő- 
leg alkalmazza. Szóval, kora 8 év, esze 15-re mutat, 
— de mégis gyermek, játékban mindent elhisz, s ha 
mondom, orromba fel fogom szippantani, elfut és sikolt. 
Nem hiszi, — de játéknak elfogadja. 

Örökké derült és vidám, e részben képe anyjának. 
Éjjel bár mikor költsék fel, mosolyogva tekint rád. 
Örülni zajosan tud mindérsek, szinte reszket bele, s 
mindennek igy örül, nagy és agáküly dolognak. Élénk, 
friss, beszédes, szája soha nem áll meg, mindig van 
mondani valója, ha nincs kivel beszélni, magával beszél, 
s egész órákig. Mindig kell valamit tennie, egy perczig 
sem vesztegel. Lénye egy láng, mely mindig lobog. 

Néha furcsákat mond, kár, hogy nem jegyeztem 
fel, talán fogná ő maga valaha itt olvashatni. S kedves 
dolog tudni valamit gyermekkorunkról. 

Egy képet látott 1853-ban, melyen egy leányka 
egy kigyót, jó állatnak vélvén, kezében tart és simogat. 
Alá volt irva: Linnocence. (Ártatlanság.) Megmagyaráz- 
tatván magának, mondá: mais ce nest pas innocence, 
dest bétise. (Ez nem ártatlanság, ez ostobaság). 

Ugyan akkor, anyja beszélvén neki, hogy roszat 
nem kell eyleksdk , mert az Isten mindent lát, ő mondá: 
de hát mikor köd van, lát akkor is? 

Olvasván egy könyvben, hogy ez, 8 az volt egy 
nagy zsarnok, kérdé: mit jelent az? Anyja mondá; 
zsarnok az, a ki másnak parancsol, a kinek FEMÉTEK 
engedelmeskedik , a ki mindent tehet, kénye szerint. §5 
ő megjegyzé: de hát akkor Isten a legnagyobb zsarnok, 
mert az minden embernek parancsol. 

Házi körben, természetesen, sokszor szó van az 18- 
merősökről, s azoknak jó mint rosz tulajdonairól. Dina 
kivált szeret beszélni mások gyöngéiről, epe nélkül csak 
élezezel, nem hogy megszóljon másokat, de a mennyi- 
ben az mulattat. Mimi mindig köztünk lévén, — mert 
óh nincs testvére! — néha bele kottyant. Egyszer anyja 
megdorgálván, mikép nem illik másokról roszat mon- 
dani , felelte: hát ti nem szóltok szinte igy másokról? . . 

Különben ő fejes, akaratos, hamar neheztel, — 
de hamar is békül, alig hogy meg volt büntetve, alig 
törülte le könnyeit, ha mosolygasz rá, mosolyogva ro- 
han feléd, mindent felejtett. Az akaratossággal ép oly 
ellenkezőnek látszik azon tulajdona, miszerint tud ked- 
ves lenni, tud hizelegni, tud szépeket mondani, negédes 
és tetszelgő, mint egy kitanult hölgy, s modora ép oly 
finom, mint eszközei tapintatosak, s mint mozdulatai 
kecsesek. Ha szabad mondani, mint a növényen az 
éghajlat illata és szine meglátszik, a pero finomság lege 
őt át meg átjárta. 

Anyját sokszor elkinozza, és viszont slleször el- 
bájolja, mint egy ördögke most, mint egy angyal majd, 
— én szigoru vagyok iránta, különben kormányozhatlan 
volna. Azonban komolyság köztünk csak a büntetés 
óráiban van, különben szerető barátok vagyunk, én ját- 
szom, évődöm vele, s ő nem fél tőlem. I 

Ó mi szép volna, ha Irénkénk is élne! Ez mint 
egy szelid liliom lék, az illatos és tüskés rózsa mel- 
lett. Még mindig elborulok, ha rá gondolok, ha valami 
tárgy, mi övé volt, rá erlélktoztet , annyival inkább, ha 
Meudonban virágtele sirja fölött állunk, melyet havon- 
ként egyszer-kétszer meglátogatunk. Hogy az Isten igy 
megpróbált minket! Bizony zsarnok ő, mint Mimi 
mondá, a hazátlanok iránt kegyelmesb lehetett volna. 
A hol kis gyermeket látok, elfordulok, — szeretném 
őket nézni és nem is, fáj szivem, abban egy-egy szú- 
rást érzek. 

Elvégre elhatároztam magamat, kőnyomatni azon 
epigrammféle verseket, miket a magyar forradalom egyé- 
neire irtam.  Czimök: , Lombok és Töviskék, forradalmi 
jellemképek." Páris 1854. 1—7ő5 lap. Podhorszky má- 
solta le, de nem nagyon szépen és nem elég vastagon, 

ugy hogy némely szók és betük homályosan nyomódván 
ki, sok igazítás és kifestés szükséges. 

Néhány példányt utazók által juttatok haza, néhányt 
postán, czimezve osztrák előtt nem gyanus, de hazafi 
emberekhez. — 10-et Hamburgba küldtem Hoffmannak 
kiosztás végett. 10-et Ludvighnak Brüsselbe. Angliába, 
Amerikába, Konstantinápolyba, Genfbe is küldtem ot- 
tani fsnnezőkelélk Mindössze .ö példányt nyomat- 
tam, 100 frankomba került. 

Azt hiszem, sok jó, költői, epigrammi gondolat 
van benne, a verselést talán még simithattam volna. 
Hol egyénekről, s még élőkről van szó, a hol históriá- 
hoz hűk akarunk maradni, ott az ideálizáló szint nem 
alkalmazhatni, ezért az ilyen epigrammokban van sok 
prózai elem szükségkép, csak szépet nem lehet mon- 
dani, kell mondani az igazat szépen. Hozzá járul, hogy 
embereink, közelről tekintve, törpék, nagy része emli- 
tést sem érdemel, nagy része nem dicsőitésnek, hanem 
satyrának volna inkább tárgya. Efféle versek egy neme 
a história-irásnak.  Legközpontositottabb kivonata az il- 
letők jellemeinek. A végitélet, mit mindenik egyéniségről 
mondhatni. Méltányos és igazságos akartam lenni. Sok- 
szor nehéz volt a gunytól és satyrától óvni magamat. 
De természetesen e szerepet elleneinknek kellett hagy- 
nom. A tüskék mint meg annyi tanácsok, ki mi hibát 
kerüljön el, ha még leend tere és alkalma cselekedni. 
Ezek az önismeretre utasítsák őket. A vadászoknál 
nincs hazugabb, a politikusoknál nincs hiubb nép a 
földön. Azokat megszégyeniteni kell, ezeknek tükröt 
mutatni, 

E hó 15-kén ugyanazon házban a 2-ik emeletbe 
(42 rue des petites Ecuries, sur le devant) hurczolkod- 
tunk le. Boldini házassága elmulván, s igy az illető 

családtól átengedett szállást át nem vehetvén, melynek 
reményében eddigi szállásunkat felmondtuk, — örülnünk 
kellett, hogy a házban mást kaphattunk. De 300 frank- 
kal többet fizetünk, és minden ujra festetvén, ez és a 
hurczolkodás sok kellemetlenséggel járt. 

Röviden megjegyzem, hogy bizonyos speculatiókba 
bocsátkozván, — részint hogy tegyek valamit, részint hogy 
jövedelmünket öregbitsem, az agión borzasztó sokat 
vesztvén, de különben is mivel otthon Dina vagyona 
vagy rendetlenül, vagy keveset, vagy semmit sem hoz 
be, — eleinte az sükerült, közel 10,000 ftot nyertem, de 
utóbb fatumok értek, s kivált a mult hónap, véletlenül, 
igen veszteségteljes volt. Alig túdtam belőle kimászni. S 
rögtön nem segithetek rajta, miután csakugyan tengeri 
fürdőbe" megyünk. E vállalkozás sok rosz napot csinált 
nekem, sőt sok rosz éjet, azelőtt keresettel soha nem 
foglalkozván, a remény és félelem, és a zavar, melybe 
estem néha, minden nagyobb értelmi munkától vissza 
tartóztatott. E kettő nem megy együtt, pénzkereset Cs 
szellemi buvárkodás egymást kizárja. 


Augustus. 


E hó 2-ikán elindultunk Bordeaux felé, mi négyen 
és egy szobaleány, ki főzni is fog. Az ut nagy ésa költ- 
ség sok. Este 10 óra 45 perczkor elindulván Párisból, 
3-án d. u. 7-kor Bordeauxban valánk. A vidék egész 
Poitiersig nem tetszék, sem nem sik, sem nem hegy, 
hullámzó a tájék, melynek unalmát a virágzó földműve- 
lés veszi el. De nekem, szépségi tekintetben, nem tet- 
szik az, hogy vetés, szőlő, fák, rét, apró vékony csí- 
kokban váltják föl egymást, ez oly kisszerü tarkaság, 


— 332 — 


épen nem regényes, épen nem nagyszerü, méltó függe- 
léke a franczia kertrendszernek. Nekem jobban tetszik 
a magyarországi vidék typusa, itt tengere a habzó ve- 
téseknek, ott végtelen rét és mezőség, amott pompás 
erdők rengetege, néhol és gyakran, az igaz műveletlen, 
legelők országa. Ily nagyszerük a tájak Angliában is, 
csakhogy mind az művelve van, jelleme az a mi a miénk- 
nek, de szebb, mivel a természetet emeli a szorga- 
lom keze. i 

Néhol kellemes völgyek nyilnak, miket egy folyó 
vagy egy csatorna kigyóz keresztül ragyogó vonalkint. 
Poitiers regényes táj, mint Angouléme is, csak Bor- 
deaux felé emelkednek szőlőkertekkel boritott borházas 
hegyoldalak, melyek a mi szőlőhegyeinkre emlékeztet- 
nek. Az erdők itt többnyire fenyvesek, — nálunk azt 
hiszik a fenyő hidegben tenyész, pedig ez már bizony 
dél. A franczia faluk sem tetszenek nekem, városi 
alakuk van városi fény s tekintet nélkül. Mintha egy 
gyermeket megnőtt ember ruhájában szemlélnék.. Apró 
emeletü házak, az a piszkos, ripacsos cserépsindelyzet, 
az a meszeletlen, szürke vakolatos oldal, — ennél nekem 
jobban tetszik egy fehér meszelt magyar falu, csinos 
szalma vagy nádfödeleivel, s a közbeszórt árnyékos és 
gyümölcsös kertekkel. Ez valóban pásztori, mezei, ama- 
zok mint a városok rongyos hulladékai. 

4-ikén Bordeauxban maradtunk, 5-kén én La Teste 
vagy inkább Arcachonba mentem. Az ut oda rút, a 
vidék sik, rideg, homok és fenyő boritja, Arcachon el- 
lenben szép, egy fenyves hegyoldal aljában egy tenger- 
öböl hűves partján. 10 év előtt alig volt itt néhány 
ház, most van 400, s elég csinosak, ujak, tehát ujabb 
izlésben épitvék. Két sort képezvén a házak, e falu 
szerfelett hosszu, csaknem mint Páris, azért igen divatos 

a lovaglás, miért egy órára egy frankot kell fizetni. A 
fürdőhely sima, biztos, finom, homok az alja, puha 
mint a bársony, mindenki magában, matróz nélkül für- 
dik. Csak két üres szállást, házat találtam, kivettem a 
Nr. 140-et havonkint 300 frankért. Van benne 4 szoba, 
két cselédszoba, egy konyha, egy raktár, s butorozva 
mind, kivéve az ágynemüt. A ház uj, csinos, kecses, 
és tiszta mint egy templom, — tulajdonosa egy hollandi 
eredetü asszony. Elég drága is, én legfölebb 150 frankra 
számiték, — de még drágább az élelem, drágább mint 
Párisban, pedig minden roszabb. 

6-kát még Bordeauxban töltvén, hol a szinházat 
megnéztük, melynek csarnoka pompás, belseje hason- 
lithatlanul szép s izlésteljes, 7-én Arcachonba kiköl- 
töztünk.. Dinának a ház igen-igen tetszett, ő ki annyira 
kedveli a tisztaságot, de kényelmes is felosztásában, ör- 
vend mint egy gyermek. Ugy látszik Arcachont választ- 
ván, jól választottunk fürdőhelyet. . . . 

És még Mimi! ő paradicsomban ván. Látja a ten- 
gert, a homokban s a habokban váltva fürdik, csigákat 
gyűjt, mezítláb sétál a tengérparton, az illatos fenyves- 
ben szurokkal s fenyőalmákkal mulatja magát, van egy 
leánybarátja is, kivel játszhatik, szünnapjai vannak, 
mindössze is velem magyarul olvas és ir, néha zongo- 
ráz, — van is hatalmas étvágya, két hét mulva már 
hizik. . . . 

Dina kezdetben fejfájást érzett. Talán a fürdő ha- 
tása. Később ment vala tőle. 

Jolán jól érzi magát. 

Én néhány komoly könyvet hozván magammal, ol- 
vasok magamnak, néha olvasok regényt Dinának, ki- 
nek Jolán is olvas németet, leveleket irok, és költök — 
de erről később. 

Mihamar ismeretséget is csináltunk. A forradalom- 
nak egy nagy eredménye Európában, hogy a magyar 
nevet, mely felejtve volt, megismerték, és megismervén, 
megkedvelték. Roppant azoknak száma, kik a magyar 
ügy iránt meleg részvéttel viseltetnek. Minden tizedik 
egyénnél legbiztosb ajánlás magunkat magyaroknak mon- 
danunk. § nevünk tisztán áll, nem ugy mint a lengye- 
leké; igaz, ők majd egy százada barangolják be Euró- 
pát, s nálok a számüzöttek száma sok ezerekre ment. 
Házbirtokosunk kitünően fogadott, s mondá: ő leirhatlan 
érdekkel kisérte a magyar ügy folyását. A bordeauxi 
chef du gare saját salonjába vezetett be, megtudván, kik 
vagyunk. Egyik tiszttársa, eredetre lengyel, a magyar 
háboruban részt vőn. Egy bordeauxi előkelő építész ki- 
jött Arcachonba, hogy velem Magyarországról beszélhes- 
sen. Egy itteni orvos magán kivül van, hogy elvégre egy 
magyarral szólhat. Sok van, ki elvből van irántunk rész- 
véttel, mivel republikánus vagy a szabadság kedvelője, 
de olyan is van, ki a forradalmaknak nem barátja. Egyik 
gyűlöli az osztrák, mint nemzetileg idegen uralkodást, 
másik az alkotmány összeomlását sajnálja, más az aristo- 
kratiai intézvényeket, de mindezen különböző, sőt ellen- 
kező szempont nem gátolja ügyünk pártolását. Montalem- 
bert monarchikus szempontból sajnál minket, azt hitte 
nálunk mély gyökérrel birt a monarchia szeretete. Talán 
azon hiuságnak is van benne része, miszerint ő, lyány- 
ágon, az Árpádoktól származtatja magát . . . 

. . . Dolgaink egész 20-dikáig jól mentek, de ekkor 
Mimi fázni kezdett, délután aludni kivánt, mit soha nem 
tesz, lefeküdt s hőségben ébredt föl. 21-kén sem kelt 
föl, nem evett, éjjel forró volt mint a tűz és álmában 
mindent összevisszabeszélt. 22-kén orvost valánk kényte. 
lenek hivni, Mr. Lalesgue fils, ki láznak mondta a be- 

tegséget. De miféle láz? Agyláz, ínláz, váltóláz? . . . A 
forróság folytonosan tartott. 23-án calomelt rendelt, mi 
éjjel s másnap hatott . . . De a láz nem akart szünni. 
Mindinkább nyugtalanok kezdénk lenni. Dinát is, engem 
is sötét félelmek kinoztak. Ő megijed hamar, de hiszen, 
annyi halált érve, nem ok nélkül. Én nem esem oly rög- 
tön kétségbe, de ha meggondolom, hogy engem a sors 
mi sokszor, mi keservesen, mi folyvást sujtott, a bánat 
néha csaknem megfojt, a keserv csaknem megöl. Nem 
mutatom s annál kinosabb. 24-én sem könnyült. 25-én 
fürdőt rendelt az orvos, oka lévén veres himlőt gyani- 
tani, és este pontok látszottak ábrázatán. 26-án azok el- 
boritották. E szerint van okunk nyugodtabbnak lenni . . . 
de szomoru kilátás, hogy a fürdőt s a szabad leget he- 
tekig nem fogja használhatni. Ime ekkép csak félig ér- 
tük el utunk czélját. Sőt addig sem. Dina folyvást be- 
tegápoló, nincs lelki nyugta, nem jár ki sem az erdőbe, 
sem a tengerpartra, azon 10—15 percz az övé, melyet a 
tengervizben tölt . . . 

Akárhova megyünk, vagyunk mint a szarvas, mely 
oldalában hordja a sebző nyilat, fut, de hiában fut, azt 
mindenhova magával viszi . . . Másrészről mint meg- 
könnyült szivünk, a betegség ekkép meghatároztathatván! 
Mi mindentől nem féltünk! Mi szerencsétlenség érhetett 
volna! . . . , 

26., 27., 28-án mindig szenvedett. Lassan jöttek ki 
a himlők egymásután. Forrósága nem hagyott alá. Kö- 
högött. Szemei megdagadtak. Hasmenés is gyöngitette. 
29-ig ugyszólván semmit sem evett. 30-án mák-haslöve- 
tet kapott, ekkor aludt csendesen először. Mulik veres- 
sége, de ereje kimerült, nincs kedve semmihez, étvágya 
semmi, s ha van, ahhoz a mit enni nem szabad. Erőte- 
tése nem akar engedni . . . A napokat mellette töltjük 

el . . . 31-kén vágy étel után, ... s kezd abban részt 
venni, a mi körülötte történik. 

Az orvos jó ember, de hideg volt kezdetben. Az 
asszonytól megtudván, kik vagyunk, mintha kicserélték 
volna. Az orvosból barát vált. Ő republikánus, 1848-ban 
békebiró volt, egyik fődolgozó társa a Tribune de la 
Gironde-nak, a coup détat-kor internálták, innen nem 
távozhatott, Bordeauxba most is csak engedelemmel me- 
het, azon tul épen nem. Es ilyen internatio alatt még 
sokan szenvednek. Apja, orvos szinte (ő, a fiu, 45—50 
éves), legitimista, testvére, kereskedelmi hajóskapitány je- 
lenleg, orleanista, ime ez a képe a franczia pártoknak . . . 

Mióta ide jöttem, olvasgatok, olvasom Müller 24 
Bücher der allg. Weltgesehichte-jét — nem ismertem ; 
mily ősileg classikus munka, mi szabatos, mi mély, mi 
guintessenciáló, s mi tiszta, világos a mellett. Nyelve ne- 
héz, különcz, sajátságos, de illik a republikánus szellem- 
hez, mely benne lengedez . . . 

Legtöbb időt töltöttem mesék irásával. E szenvedély 
kapott meg. Némely nap három-négy mesét irtam. Ren- 
desen reggel midőn fölkeltem, és ebéd után este, sziva- 
rozás közben. A mit gyermekkoromban éreztem, érzem 
most is, t. i. az ujhold költői eremet, ha ugyan az, ki- 
nyitja, a holdfogyás bezárja. Akkor könnyebben dolgo- 
zom mindent, de költői dolgokra csak akkor van ked- 
vem és erem. Különös, hogy 43 éves koromban adom 
magam a költői pályára. Igaz, a politikával foglalkozván 
és hivatalt viselvén, egészen azé voltam, én csak egy 
tárgyé tudok lenni egyszerre. Fiatal éveimben, 16—20 
év közt sok verset irtam, dalokat, balladákat, epigram- 
mokat, két kis drámát (a Minervában 1831-ben jelent 
meg, gondolom §Sz...n jel alatt), próbáltam eposzt is 
irni. Otthon megvoltak irataim közt, de alkalmasint el- 

vesztek. Belőlök néhány jelent meg a pataki Parthenon- 
ban, az Árvizkönyv 3-ik vagy 4-ik kötetében (Vattay), 
és egy pesti almanachban (1840 v. 1841-ben Sz. Ilona 
szigete, Napoleon hamvai visszahozataláról). Ifjuságomban 
egészen a magyar költők befolyása alatt voltam, utánoz- 
tam, mimeltem a szavakat, nem a dolgot néztem. Ha 
valami költemény tetszett, annak párját csináltam, azaz ár- 
nyékát rajzoltam. Kölcseyt követni nem volt erőm, Vörös- 
marty nyelvgeniejét utánoztam másokkal együtt, s Baj- 
zának efféle semmit mondó szavait, bájvidék, — kék 
távol vágya, — szóval a szépen csengő szavakat, mik- 
ben nincs eszme és tartalom. Valahányszor nem voltam 
a költői szülés perczének melegében, azaz kijózanodtam, 
természetes, hogy nem tetszett a mit irtam, üres volt az, 
érthetlen, szavak kongása s csengése eszme s dolog nél- 
kül. Költőink nagy része most is abban szenved. 

Uj pályát Petőfy és Arany nyitott, amaz pór, ne- 
mesen vagy nyersen, de magyar és költő mindig, emez 
plastikus és népies, len jár, de soha nem alacsony. 

1831—1832-ben, emlékezem, mint jogász, irtam 
versben két mesét, egyiknek eszméjére emlékezem, az a 
mit márcziusban feldolgoztam, s mely igy kezdődik: 
n Esti mécsem csendes fénye mellett." 

E hóban itt, Arcachonban, a következő meséket 
irtam : ; 
1. A halász és a sziget. 2. Az apa, a fiu s a hid. 
3. A kertész és a virágok. 4. A fenyő és a bokor. 5. Kis 
Mari és a csiga. 6. A habok és a part. 7. A pap és az 
egyházfi. 8. A dús és a szegény. 9. A két nyúl. 10. A 
gyermek és a kakuk. 11. Az elégedetlen, ki hont keres. 
12. A kakas és a kacsa. 13. A gróf és a föld. 14. A ser- 
tések tanácsgyülése. 15. A mén és az iparos állatok. 16. 
A leányka és a méh. 17. A kérészek és a vén hal. 

22 


Szemerel. 

18. A zászló és a csatázók. 19. Az ifju és az öreg tanár. 
20. A disznó és a róka. 21. Az ibolya és a bika. 22. Jo- 
lán és a légy. 23. A gazdasszony és a csirkék. 24. A pa- 
raszt és a fenyő. 25. Az atya, fiu és a felhő. 26. A bércz- 
csúcs és a völgy. 27. Az esőcsöppek és a só. 28. Menny 
a földön. 29. A borostyán és a fenyő. 30. Az ur és az 
erdő vadai. 31. A fiatal és az öreg ló. § 

Összesen az előbbiekkel: 46 és 31 — 77. 

Két epigramm, t. i. I. Napoleon Szent Ilona szi- 
getén, és III. Napoleon. 

E kettőt ide irom. 


Napoleon 


Szent Ilona szigetén. 


Kor gígásza! pihensz, komoran s ülsz Szent Ilonának 
Ormain, a sorsnak rabja gyanánt, egyedül. 

Látnokkép a jövőt látod, mint bánod a multat, 

Ah! de hatalmadban nincs sem e, nincs sem amaz. 
Bölcs lettél mikoron már elmult minden hatalmád, 
Birva hatalmad": bölcs nem tuda lenni agyad! 


III. Napoleon. 


Császár vagy te, igaz, s mint kell, fölkenve vagy annak, 
Annak a nép kent föl, — kent föl a vérivel az. 
isten tett azzá, mint mondod, — az isteni átok, 
S népszavazat — de a mit szúronyid irtak alá. 
Császár vagy, hisz az ott van mindig, nincsen a hol nép, 
S hol van a franczia nép? Nincs, a mi van: rab a mind. 


September. 


Elvégre Mimi jobban van, 20-án kiment, s néhány 
nappal később meleg tengeri fürdőt vett minden másod- 

napon. Veszi magát szemlátomást. A lábbadozót enni 
látni gyönyör; mindent fölségesnek talál, olyant is mit 
különben nem ett volna. Neki most minden , adorable", 
,délicieux", ,admirable", mert ő ugy beszél mint a Íran- 
cziák, kis dolgokra nagy kifejezéseket használva. A fran- 
czia mindent a hirre s dicsőségre viszen vissza, az angol 
és német mindent a kedélyre, az a szépet, ez a jót ke- 
resi, az nagyot akar, ez igazat mondani. 

Sept. 6-án Feri, Dina testvére, megérkezett utitár- 
sával, ki a gazdasági tanulmányokat végezte. Magas, csi- 
nos fiatal ember, alig husz éves, nagy gyermek, talán az 
marad örökké. Beszélni kell hozzá, mint gyermekhez a 
dajkának, hogy mulassa magát, de mind az aztán mu- 
latja. . Semmi komolyság nincs benne, semmi tudvágy, 
semmi szenvedély, mind az a mit ohajt: hogy nevetés és 
apró időtöltés közt muljék el a nap. Költ ok és czél és 
számitás nélkül, nem tudja honnan jő a pénz, és igy 
nem becsüli, ha még fösvény is volna, mi volna benne 
egyéb jó? Az, a minő körben, a kivel él, a ki bánni 
tud vele, nincs semmi önállósága, saját egyénisége. Egy- 
hez ragaszkodik, ez az osztrák rendszer, vagy inkább a 
császár személye, — oka, mert katonáskodott, "és egy- 
szer bemutattatott a császárnak. Jó testvérével, valaha, 
nehéz napokban, roszul bánt, bár nem szünt meg sze- 
retni ugy a mint ő szeretni tud. Igaz, Dina mind eszére, 
mind szivére egy angyal hozzá s testvéreihez mérve. Kö- 
zelében hódolnak neki, bájkörén tul ismét az ördögökéi 
lesznek . . . Szivesen fogadta őt, sőt neki nagy kéj volt 
testvérét, és benne szüléinek imádott képét s a szép mul- 
tat visszavarázsolva szemlélni . . . Én is szivesen láttam, 
egy az, mivel még tavaly bocsánatot kért, de nem is tu- 
dok haragudni örökre, kivált ha előttem látva őt, meg- 
gondolom, hogy neki sokat nem lehet betudni . . 

Ki vele van, bizonyos M., a forradalomban had- 
nagy volt, azután gazdasági intézetben, Óvárott tanult, s 
Balassa, Feri tutora, adta e mellé utitársul, hogy legalább 
a gazdaságot tanulná, — katona nem maradhat Feri, 
mert valami szakadása van. Mihelyt láttam M-et, azonnal 
átláttam rajta. Piperéskedő, komoly és hiu, szegény és 
finnyás, makacs és hizelgő, fejes és sima, kevés szavu 
és gúnyos, eszes ember, — kissé vöröses haju s bőrü, 
mely szint a magyar rosznak, hamisnak tart. Neki 
semmi sem tetszik, mindenre van észrevétele, nem beszél 
sem osztrák, sem forradalmi szellemben, nem tudni ki, 
sem mit érez, minden rokon- és ellenszenv nélkül van. 
Ferinek az árvaszék kiszabott utiköltségül évenkint 
17,000 francot, zsebpénzt neki adnak ezenfelül 1200 fran- 
cot, 8 M-nek fizetést 2000 francot. A pénz M-nél áll, ez 
jól van igy, de ő a 17 ezeret csak Ferivel együtt költi 
el, úriasan, bőven, s saját apró kiadásait sem fedezi. 
Első helyeket vesz, első hotelekbe száll, vendégel máso- 
kat, saját barátjait, és számol a mint tetszik. Azt látom, 
hogy semmit sem tanulnak, M. sem igen, F. épen nem, 
ámbár M. tekintélyre játszsza magát, de parancsolni nem 
tud, eszének túlsulya által sem birja vezérelni, s urilag 
élnek együtt, ime ennyi a mit tesznek. Ferinek egyéb- 
iránt elég nyereség, hogy a pénzt külföldön költvén el, 
sokat, nagyot, ujat lát, s szemeivel az ember magokkal 
sokat tanulhat. 

. . . 14-én elutaztak Párisba, onnan Angliába men- 
nek, honnét 2—2!, hónap mulva visszatérvén, a telet 
Párisban fogják tölteni. Dina miatt örülök Ferinek, test- 
vérével ő mulat, s annyival inkább, mert Feri vitetni 
engedi és igy mások helyzetébe bele találja magát. Csak 
egészsége legyen, mert szép tervei Dinának ismét elrom- 
lanak, mint már annyi elromlott annyi évek óta. 

Elvégre itt van a hir, hogy Sebastopol 8-án bevé- 
teték, t. i. a város, a déli erősségek, a tengeri arsenál. 
Angol és franczia részről sebesült és halott van mintegy 
12.000, a holtak száma tehet 4000-et. Az oroszok vesz- 
tesége még nem adatott hirül, kik az északi oldalra vo- 
nulván, onnan ágyuznak. 

Azonban ennek a fináncziára most nem volt várt 
hatása. Oka, mivel az aratás roszabb, mint hitték, és 
mert Sebastopol eltünvén, most látja minden, hogy a há- 
borunak nincs vége. § hol és mikor lesz annak vége? 
Az orosz nem fogadhatja el a békét, már csak azért 
sem, mert a hadi költséget nem fogja megtériteni akarni. 
És hogyan kényszeritik arra? A háborut birodalmába vi- 
szik be? Hiszen Krimből kiűzni is nehéz leend. S ha 
nem békél, mit csinálnak? Mindig hadi lábon marad a 
sereg is, a flotta is? Melyik tudja e helyzetet tovább ki- 
tartani, az orosz otthon, vagy az egyesültek távol hazá- 
juktól? Oroszország erősségnek, melyet körülkeriteni és 
kiéheztetni lehessen, igen is nagy. Az osztrák nem mer, 
a porosz nem akar mit sem tenni. Sőt a spanyolok csa- 
tolódása az egyesültekhez oda mutat, hogy a háborunak 
nincs vége. Talán mégis összezavarodnak a dolgok ak- 
képen, hogy a királyok vetvén, a népek aratnak. Nem 
reményltem ezt ugyan, de lehetetlennek sem tartottam. 

. . . Ez eseményt azonban saját helyzetem javitá- 
sára nem tudtam felhasználni. Boszús vagyok magamra. 
A sors üldöz, talán megérdemlem . . . 

Ismét sok mesét irtam e hóban. Velök furcsán va- 
gyok, hol tetszenek, hol nem, hol pedig csak némelyik 
tetszik, — saját munkáimtól én gyakran undort érzek. 
Ezért van Horácnak igazsága:, nonum prematur in an- 
num. Kell elfelejtenünk magunknak, hogy mint idegene- 

ket hideg vérrel, részrehajlatlanul itélhessük meg. Ide 
irom czimeiket: 

1. Az ártány és a házi eb. 2. A testhalom és a 
pásztor. 3. A tyuk és a pacsirta. 4. A bogyó és. a bur- 
gonya. 5. A czopfos öreg és a gyermekek. 6. A villám 
és a harangozó. 7. A kétizü patak. 8. Az építész és a 
homokszem. 9. A nap és a csillagok. 10. A vakondok 
és a virágok. 11. A tyrann és az oraculum. 12. A ma- 
jom és kutyája. 13. A gonosztevő és az almafa. 14. A 
róka és bárány. 15. A szél s a hajók. 16. A tenger, 
hómoktér s az erdő. 17. A farkas és a róka. 18. A 
vadász. és az állatok. 19. A gyermek és a gyöngy. 
20. A bárány és anyja. 21. Az erdő és a tűz. 22. A 
beteg oroszlán és a róka. 283. A röst és Szűz Mária. 
24. A gyermek és az útilapu. 25. A hajó és a matróz. 
26. A csúszó borostyány (Epheu) és a tölgy. 27. A 
hernyó és a falevél. 28. Az oltott fa és az utas. 29. A 
két paripa. 30. A halász s a csiga. 31. A darázs és 
hangyák. 32. A gólya, békák és a pelikán. 33. A ta- 
nács és a művész. 34. Az apa és fia. 35. A torony és 
egyház. 36. Az ember és állatok. 37. A fügefa és a 
legyek. 38. Az utas és az éj. 39. A juhász és a gazda. 
Volt már 77. E hóban irtam 39, összesen 116. 


October, 


E hó első napjai itt is borusak kezdének lenni, 
az ősz mindenütt ősz, eső, szél, fellegek az év vénsé- 
gét jelentik. Azonban az asszony az ősszel pontosan 
jelentkező fejfájdalmat még nem érzi, és jónak a jele, 
talán az Isten könyörülni fog rajta, és e telet élvez- 


hetni fogja, 

8-án elbúcsuzván Arcachontól, délután Bordeaux- 
ban valánk, s ott Duphotnál ebédelénk válogatott tár- 
saságban. Este 11-kor indulánk Párisba, s ajándék ál- 
tal kicsinálván, hogy a kocsiban magunk maradhatánk, 
másnap este 8-kor Párisba szerencsésen, bár kifáradva 
megérkezénk. 

De nem sokára ringatók magunkat az örömben, hogy 
Dinának a tengeri fürdők jót tevének. Harmad nap mulva 
már érezte fejfájdalmait s mint tavaly, mint harmadéve, mint 
negyedéve, hol fel van, hol fekszik, kezdődik a régi 
szomoru élet. Dubois, a hires orvos, lapdacsokat ren- 
delt, de mit sem használ, Ducommun electricitást alkal- 
maz, de nem segit az sem... várunk, reménylünk, 
félek tőle, hogy mind hiában. 

Ez az oka, hogy Mimi nem maradhat a háznál, ő 
beteges anyját, élénk lévén, csak kinozza, ha beteg 
nem volna Dina, a legjobb nevelője lenne. Orákat 
adatni sokba kerül, azonban ez csak 2—3 óráját fog- 
lalná el naponkint, különben unná mágát gyermektárs 
nélkül, s mindig a nagyok közt lenni rá nézve rosz, 
elveszti gyermekdedségét , kivált ő, kinek oly átlátó és 
beható felfogása van. De az életmódban sem lehet vele 
rendet tartatni, ha fel van velünk este, az neki árt, ha 
fektetni akarjuk, az nem jár do gálás nélkül, mi jel- 
lemére ártalmas. Jolán lehetne társa, de ő már nagy, 
nagyok közé vágy, és komoly s kissé veszekedő ter- 
mészetü lévén, mindig csak pörlekednek. Ezeken kivül 
egészsége sem a legerősb, egy rendezett, egyszerü i8- 
kolai mód neki csak javára fog lenni. Dina nehéz sziv- 
vel fog megválni tőle, de betegeskedése kénszeriti rá, s 
belátja, hogy öléslsőt évre Mimit a háztól SEVÖSEBBÉS 
mind hasznos, mind szükséges. 


áz já 


Sok nevelőintézetet megtekinténk, de nem tetszett, 
a legtöbb csak üzlet, és nem nevelőintézet. 90—100 
gyermeket tanitani lehet, nevelni nem. Végre a Coulon 
de Meuron-ét választók (231. rue du Faubourg St. Ho- 
noré) , ott csak 24 növendék van, tágas lak, valóban 
nagy, szellős, napos kert, a tulajdonos maga nagyon 
gazdag, de ép azért 10 hói kiadás rá megy 1700—1800 
frankra, — egy a legdrágább intézetek közül, de hi- 
szen nekünk csak ez egy gyermekünk van. 

Én rám Párisban sok apró kellemetlen baj vára- 
kozott, — oka mivel jövedelmünket akartam szaporitani, 
sem ttkonról nem kapván mikre számoltam, sem né- 
mely részvényeink nem jövedelmezvén. Ezen bajok al- 
kalmatlanná tőnek minden szellemi munkára, — de 
küzdöm bátran, elvem s jelszavam mindig: nem csüg- 
gedni el, hanem megvivni az akadályokkal, és legyőzni 
a bajokat. . . . 

Jolánra már legalább 6—7000 frankot költénk 
előlegezve; Bárczyné otthon Dinának 5—6000 fr. kamat- 
tal adós, a Badeni házból 4 év alatt 4000 pftnak kel- 
lett volna bejőni, és sem számadás, sem pénz, sőt ugy 
halljuk 5000 pft. a kiadás rá. Dina irt is Lebannak, — 
és ez még haragszik, hogy ő pontatlan, hogy Dina azt 
kérdi tőle, de hát mi jött be és hova fordittatott? . . . 

Mielőtt Arcachonból eljöttem volna, irtam néhány 
mesét : 

A szőlőpásztor és a seregélyek. 

A majom és a bárány. 

Az apa és a fia. 

A vadász és gyermeke. 

(Párisban). A nyolczas szám és a zero. Ező5, az 
előbbiek 116, összesen 121. 

November. 


Mind hiában, Dina nincs jobban, kél és fekszik, 
órái vannak szabadok, napjai nincsenek, s azon estét 
is, melyen hetenkint egyszer fogadunk, ő ágyban tölti 
többnyire. . . . 

Mimit csakugyan a nevelőintézetbe adtuk. Örült 
neki, uj világba lépett, de mi busultunk, éjjel ágyacs- 
kájára tekinténk, és üresen láttuk. 

November 15-ke, Lipoldám névnapja, elég jó s 
örömteljes nap volt. Először mert ő nem szenvedett 
nagyon, másodszor mert sok kedves vendégeink érkez- 
tek, Feri és nevelője Angliából, őket vártuk, — Ko- 
zina, a festész, Magyarországból, Weber Ausztriából, eze- 
ket nem vártuk. E két utóbbit Dina igen kedvelli, 
amaz gyermeksége óta barátja, s ott lakik Pulyán, hol 
Dina tölté szüléivel a nyarakat, emez egyik legjelesb 
dilettans-tenor volt Bécsben, Dina anyjával gyakran 
énekelt; akkor a mostani minister Bach-al az udvari 
kamaránál szolgált, 1849-ben, mint radikál leköszönt, 
de különben is ő bár német nevü, olasz földön szüle- 
tett s olasz lelkestül testestül. 1849-ben, midőn Dina Pesten 
volt s én bujdostam, ő volt leghivebb véde, vigasztalója, 
barátja. 

E névnap tehát Dinának valódi kis ünnepe volt, 
ugy hogy öröme erősb volt fájdalminál, s ezek annak 
hódolni kénytelenek voltak. 

Kozinát mi hivtuk, hogy telepednék meg, ideigle- 
nesen Párisban, részint mivel utálja az osztrák rendszert 
otthon, részint mivel az egyetemes képkiállitás mint mű- 
vésznek tanuságos és élvezetes, de különben is itt ő 

sokat szerezhet. Azonban kijövetele véletlen volt, mert 
eleve nem értesitett. Ő Magyarország legjelesb arczkép- 
festésze, de Pestre soha nem akart menni, ezért Bara- 
bás monopolizálja ott a hirt. Mi tőle négy arczképet 
birunk. Ha neve volna mint Dubuffenek, 2000—3000 fr. 
kérhetne, igy kevesbbel megelégedvén , sok munkát kap- 
hat. Azonban sok fáradságba került mig egypár mun- 
kát keritheténk neki. Először is Dr. Duboist, ki doyen 
de la faculté, első szülész, a császárné orvosa, báró, 
fia azon Duboisnak, ki Maria Louiset lebetegité, először 
is őt festi. Ha sikerül, szerencséje s hire meg van 
alapitva. Csakhogy Kozina a mint szerény, elves, be- 
csületes ember, ugy különös is, és inpraktikus, külön- 
ben dolgát sokra vihetné. Hiában halmozzuk elébe az 
alkalmat, nem tud vele élni. Sok munkát csinált ő ne- 
künk, de szivesen szolgálunk, — talán nem lesz hálát- 
lan mint annyi más. I 

Türr ezredest, ki házunknál mindennap volt, kit innen 
elutazni mi segiténk, csinálván neki 7—8000 fr. gyüjteléket, 
Bukarestben, hol az angol hadi parancsnok megbizásá- 
ból, angol uniformban működött, az osztrák főparancs- 
nok elfogta mint egykori szökevényt. Esztelenség volt 
tőle oda menni, kinél az erő, annál a jog — s az angol 
kormány csúfosan viseli magát. 

November 21-ik napja gyásznap a magyar nemzetre 
és irodalomra nézve. E napon halt meg Vörösmarty, 
kétségkivül legnagyobb költőnk, kivéve Petőfit. Teleki 
József is elhalt, mielőtt nagy műve, a Hunyadiak kora, 
megjelent volna. A régi athléták egymásután elmennek, 
s vajjon támadnak-e helyökbe ujak? Ha az emigratio 
elhal, s irodalmunk fejei is. elhalnak, a magyar nemzet 
csak nagy halott leend, melyre a sir vár. 1849 óta 
csapás csapást, villám villámot ér, a sors sem nagy 

sem kis dolgainkban nem kedvez, sőt csak elleneink 
ereje növekszik. Lehet mind ez parányiság egy nép 
életében, melynek éveit századokkal kell mérni, de mi 
egyének csak azon bút és örömet érezzük mit megélünk, 
a jövő nagyság ismeretlen lévén, minket sem nyugtat- 
hat, sem nem vigasztalhat meg. Várjunk és az alatt 
szenvedjünk , im ez a mi végzetünk. 

Házi csendünk is megzavartatott egy igen kelle- 
metlen esemény által. Egy éve, hogy Dembinszki ge- 
nerál nálunk fiját bemutatá, ki ifju, tanult, művelt, ér- 
telmes ember.  Arcachonban lévén, levelet kapunk, 
melyben — nagy meglepetésünkre, Jolán kezét kéri, 
kivel mint gyermekkel bánt ha jőve hozzánk. Dina nem 
volt ellene, de én tudom mi kin a hazátlanság, s 
ha Jolánt magunkért kivánom itt birni, de neki e sor- 
sot nem ohajtom. Különben is némit hallottam az ifju 
Dembinszki életmódjáról, elvéi materialismusból meritve, 
erkölcsre nem tart sokat, czélja a haszon, szent a süker, 
panszlavismusra hajlik, . . . Jolánt bizonyosan nem 
szereti , alkalmasint vagyonára számit. Azt felelvén neki, 
hogy nagyanyjától függvén Jolán, mint tutrixtól,mi sem 
nem adhatjuk kezét, sem meg nem tagadhatjuk. Erre 
válaszolt, melyből lelkületének szarvai akaratlanul ki- 
nyultak. . . . Visszajövén, s atyjával találkozván, az maga 
mondá: ha van elvtelen, erkölcstelen s materialista em- 
ber, az az ő fia, necsak ne adjuk neki Jolánt, de vi- 
gyázzunk jól fel, mert az mindenre képes.... S ime 
kisült e hó végén, hogy ő a szobaleány által Jolánnak 
leveleket küldött, hogy Jolán elég gondolatlan volt rá 
felelni, hogy végre azt merészelte neki irni: menne el 
vele, ne gondoljon neheztelésekkel, nagyanyja és mi 
majd kibékülünk. Jolán nem szerette, de feje gyönge, 
igen gyönge, jelleme azonban volt a szökési tervet nem 

fogadni el, sőt nekünk megmondani; — természetesen 
Dembinszkinek kiadtuk az utat, és a szobaleányt a rend- 
őrség által vezettettük ki a házból. S Dembinszki talán 
megszégyenlte magát? Nem, sőt dicsekedve ismerte 
el. . . . Ez és sok egyéb mutatta, mi mélység szélén állt 
Jolán, Dina sokat szenvedett e miatt, de Jolán is, s én 
éreztetém vele neheztelésem egész sulyát. . . . 
Igyekszem, hogy honába térjen vissza. 


December. 


Jerney is meghalt, történet- és régiség- buvár, ki 
szorgalmas, vállalkozó ember volt, s még többet tett 
volna, ha vagyoni állapota megengedi. Ohajtott a régi 
Magyarország felfedezésére menni, de Oláhországon tul 
nem mehetett. 1848-ban -én a statistikai hivatal tagjává 
neveztem volt ki. 

Tavaly Jászay Pál halt meg, ki Teleki Józsefnek 
történeti buvárkodásaiban jobb keze volt, s kinek e 
mellett alkalma lőn 1000—1500 iv eredeti, részint titkos 
históriai okleveléket a bécsi császári levéltárokban le- 
másolni. Meghalt mielőtt összeállíthatta s felhasználhatta 
vólna. Már az előtt halt meg Jancsó, erdélyi régiség- 
buvár, kinek gazdag kézirat-gyűjteménye volt. 

Sülyedünk , sülyedünk, ugy a politikai mint az ér- 
telmi téren, dőlnek oszlopaink, s helyökbe ujakat nem 
látunk emelkedni. 

A lengyel emigratiót is nagy csapás érte, Miczkie- 
vicz Ádám, legnagyobb költője a lengyel népnek, Kon- 
stantinápolybati meghalt. A tér tisztul az autokraták 
előtt, hogy akadály nélkül haladhassanak czéljaik felé. 
Igaz, Miklós megdöglött mérgében, mint a sátán meg- 

hal a menny kapuinál, de Napoleonnak minden terve 
sükerül, minden, Ferencz Józsefet is a szerencse kiséri, 
a porosz király, e részeges legény, mint bölesős gyerek- 
kel bánik a poroszokkal, másrészről a demokratia kép- 
viselői, Mazzini, Kossuth és Ledru Rollin don guixotti 
szerepet játszanak, ugy hogy kezdik az okos emberek 
szégyenleni miattok magokat, — azoknak minden bo- 
londság javukra válik, ezek meggondolt lépésök is mint 
őrült tett tünik fel, s e szerint a despoták ügye folyvást 
gyarapul, mig a demokraták nemcsak hátra mennek, de 
még a közvélemény consideratióját is elvesztik. ... Jó 
hogy már ez évnek vége leend, az uj év talán uj idő- 
szakot derit reánk. 

Én ösztönileg ugy hittem, évek fognak elmulni, mig 
végzetünk változni fog, s 10 évi számüzetést hibáink bű- 
neink büntetéseül (mert a leczkét, szigoru lakolást meg- 
érdemlik a demokraták) örömest elfogadtam volna. A 
jelen háboruból soha semmit nem reményltem a né- 
pekre, Miklósnak Konstantinápoly kellett, az Angol azt 
nem adhatta, Napoleon Európában s saját nemzete előtt 
állást akart magának kivivni, s megboszulni Miklós sze- 
mélyes sértéseit, — mihelyt hadserege némi dicsőséget 
arat, mihelyt a fejedelmek közt helyet foglal el, az első 
alkalmon kapni fog, békét köthetni. Anglia maga nem 
folytathatván a háborut, kénytelen őt követni a béke 
utján. A nép ösztöne a legjobb biró, Francziaország e 
háborut egykedvüleg nézte, sőt népszerütlen volt, ellen- 
ben Angliában buzgott mellette a közvélemény. . . . Jobb 
tehát ha mielőbb béke lesz. A világ hosszan nem nyug- 
szik , támad uj viszály. Nem csodálnám, ha mihamar 
Oroszország és Ausztria közt támadna véres, boszuló 
harcz, vagy ha Orosz- és Francziaország egyesülne Anglia 

ellen. Sőt reménylem ezt. Egy korz-tól minden ki- 
telik. . . . 

Minden esetre a képzelt 10 évből 6 év ime lefolyt. 
Békén várom még a négy lefolyását, ha ez is elmult, 
kétségbe esem, vagy ha tehetem, mint a stoikus, nyu- 
galommal alá vetem magam a változhatlan végzetnek. 

Es aztán?! Ha elmulik 10— 15 év, 5 én 60. évem felé 
járok, és nem lesz semmi, semmi kilátás? Itt kell meg- 
halnom? Idegen földben fekünnöm és elporlanom? Irén- 
kém mellett várjam a feltámadást? Avagy akarhatok 
akkor visszatérni? Hol a remény végkép kialszik, sza- 
bad lesz visszatérnem? A számüzöttnek nem szabad a 
hazában élni, mint szabad azoknak, kik a számüzetés 
kinjait nem ismerték? Ez bezzeg a kérdések kérdése! 
Eddigelé nem tettem magamnak e kérdést, és nem is 
feleltem reá. Az elvnek hódolni kell a sirig, szenvedni 
értte örökké, avagy az öreg megérdemli, hogy pihenjen 
honában? Mit teszek akkor? Mit? ... Várjunk, vár- 
junk, idő hoz. tanácsot, ne előzzük meg az időt; talán 
a zsarnok is 20 évi fogságnak. ismervén el a 20 évi 
számüzetést, megelégszik e büntetéssel . . . 

Irtam egy mesét A róka és a farkas 1, 
összesen 122. 

És irtam I—XXXII. darab verset, ily czim alatt: 
Számüzött gondolatai (vagy andalgásai). 

Öreg napjaimra lettem ismét költő. Kulcsa e tü- 
neménynek helyzetemben van. A számüzött keveset 
gondol és tesz, tárgya és tere nem lévén, ellenben sokat 
tapasztal, szenved , érez, emlékezik honára a jobb na- 
pokra, rokonaira, barátaira. IEzért természetes, ha a 
számüzött hasonlit a fához, mely lágy őszszel másodszor 
virágzik és gyümölesözik. Külföldön az ember, elszige- 
telve élvén, csupán a multban él, a zajban és csendben 

él, a sokaság közt is magányosan, élvek közt is busan, 
mint egy gyökerében tört s kifordult fa, melynek ágai 
gyömölcsöt és zöld lombokat hordanak, de azok a mult- 
ból származnak. . . . Azonban az én sorsom bánattal tele, 
barátimban csalatkoztam, jótétemért hálátlanságot arat- 
tam, legjobb, legnemesb szándékimban félreértettem, 
mindenütt önzéssel, szivtelenséggel, haszonleséssel és 
ostobasággal találkoztam. Dinám folytonos betegeske- 
dése mind élvre, mind munkára alkalmatlanná tesz, ha 
van mindennapi kenyerem, mi soknak társaim közül 
nincs biztos, azt könnyeimmel öntözöm , Irénkém, e gyö- 
nyörü angyal, életem e kedve és álma, elhagyott enge- 
met, még mindig vérzik sebem, sirján még mindig fáj 
szivem , nemde természetes, ha ennyi suly alatt, mint 
sziklák sulya alatt, a forrás kifakad, — e forrása a szivnek 
azon sok panasz, mit verseimben kifejezek. Nem ke- 
resem, ömlik az magától, mint a vér ömlik az érbóől, 
ha egyszer fölnyittatott. Ezért gyülnek oly szaporán 
verseim. Csaknem tisztán irom le őket.... Pedig alig 
szentelhetek nekik egypár órát. Irtam e hóban 32-őt. . . 
Mind valódi érzésemet, mit 6 év folytában itt és ott 
éreztem, fejezi ki.... A folyó számokban (I: II. III. 
stb.) kevés változást kell tennem, hogy az egy egészet 
képezzen, azon momentumok sorát követve, a mint me- 
nekvésem folytában azok lelkemben felvilágoltak. . . . 
Lehet, másokra nézve nem lesz becsök, ha nem lesz, 
sajnálom, mert éreztetni kivánnám másokkal, mik egy 
számüzöttnek gondolatai, vágyai, fájdalmai. . . . 

Mi e telet Pauban vagy Toulouseban akartuk töl- 
teni, s hogy vissza jövénk Párisba, oka mivel Dina jobb 
telet reménylt, s némi öröme, testvérével, Ferivel le- 
hetni. Egyik reménye sem teljesedett. Szenvedései 

nem szüntek meg, s az erkölcsieket Feri csak öreg- 
bitette. . . . 

S az orvosok is vélvén, mikép éghajlatot kellene 
változtatnia, Jolánt is elvégre haza kellvén vinni, s hogy 
testvére által ne gyötörtessék , Dina elhatározta utlevelet 
kérni s Pestre menni, annyival inkább, mivel otthoni 
dolgaiba is rendet kellene hozni. Folyamodott az osz- 
trák bel- és rendőrministerhez, s nem kétljük, meg fogja 
kapni. Uj éghajlat, uj életmód, uj dolgok, foglalkozás, 
szórakozás, fáradság nervosus: betegségekben többet ér 
minden  orvosszereknél, és igy én is megnyugod- 
tam benne. Talán az ottani orvosok szerencsésebbek 
lesznek. . . . ; 

S ime vége ez évnek is. Nem dicsérhetem, jót, 
ujat nem hozott nekünk, de nagy balcsapás sem ért, 
tehát nem zúgolódom. Nem azért mondok "hálát az Is- 
tennek, a mi jót adott, hanem a mi roszszal sujthatott 
volna, és tőle megkimélt. Hiszen már ez is elég, sokan 
vannak , kik magokról ezt sem mondhatják el! 

Nyomatott Bécsben, Holzhausen Adolfnál. 


